**NACRT**

**ZAKON O ZAŠTITI OD JONIZUJUĆIH ZRAČENJA, RADIJACIONOJ I NUKLEARNOJ SIGURNOSTI I BEZBJEDNOSTI\***

**I. OSNOVNE ODREDBE**

**Predmet**

**Član 1**

Ovim zakonom uređuju se djelatnosti i aktivnosti koje se tiču zaštite života i zdravlja ljudi i životne sredine od štetnog dejstva jonizujućih zračenja, uključujući planirane, postojeće i vanredne situacije izlaganja koje uključuju rizik od izlaganja jonizujućem zračenju; uvoz, izvoz i tranzit izvora jonizujućeg zračenja i nuklearnih materijala; prevoz radioaktivnih izvora i nukleranih materijala; upravljanje radioaktivnim otpadom; sprovođenje obaveza koje proizilaze iz potvrđenih međunarodno-pravnih instrumenata, kao i druga pitanja od značaja za radijacionu i nuklearnu sigurnost i bezbjednost.

**Izuzeci od primjene**

**Član 2**

Ovaj zakon ne primjenjuje se na:

1. izlaganje prirodnom nivou zračenja, kao što su radionuklidi sadržani u ljudskom tijelu i kosmičko zračenje, koje je uobičajeno na nivou tla;
2. izlaganje dijela stanovništva ili zaposlenih kosmičkom zračenju tokom leta ili u svemiru, osim ako se ne radi o posadi aviona i svemirskih letjelica;
3. izlaganje iznad tla uticaju radionuklida prisutnim u netaknutoj zemljinoj kori;
4. izvore jonizujućih zračenja namijenjene za odbranu zemlje;
5. izvore jonizujućih zračenja koje koristi organ državne uprave nadležan za unutrašnje poslove;
6. izvore jonizujućih zračenja koje koristi organ uprave nadležan za nacionalnu bezbjednost;
7. upravljanje istrošenim gorivom u Crnoj Gori sve dok Crna Gora ne donese odluku da će započeti sa razvijanjem bilo koje aktivnosti povezane sa nuklearnim gorivom;
8. uvoz i izvoz istrošenog goriva.

**Upotreba rodno osjetljivog jezika**

**Član 3**

Izrazi koji se u ovom zakonu koriste za fizička lica u muškom rodu podrazumijevaju iste izraze u ženskom rodu.

**Principi zaštite od jonizujućih zračenja**

**Član 4**

Zaštita od jonizujućih zračenja zasniva se na sljedećim principima:

1. **Opravdanost primjene**: Svaka djelatnost, kao i odluke o izlaganjima u postojećim ili vanrednim situacijama izlaganja, treba da budu planirane i sprovedene tako da daju veću korist od ukupne štete, uzimajući u obzir društvene, ekonomske i druge relevantne okolnosti;
2. **Optimizacija zaštite od jonizujućeg zračenja**:
3. zaštita od jonizujućih zračenja pojedinaca pri javnom ili profesionalnom izlaganju mora biti takva da se obezbijedi da veličina pojedinačnih doza, broj izloženih pojedinaca i vjerojatnoća izlaganja budu onoliko niski koliko je to objektivno moguće postići, s obzirom na ekonomske i društvene faktore;
4. optimizacija zaštite lica izloženih medicinskom izlaganju primjenjuje se na način da doze kojima se lica izlažu budu što je moguće niže, ali ne na štetu obezbjeđenja potrebnih medicinskih informacija, odnosno primjenjuje se na veličinu pojedinačnih doza, shodno svrsi medicinskog izlaganja, i to ne samo u smislu efektivne doze, nego po potrebi i u smislu ekvivaletne doze, kao mjera opreza koja dopušta nesigurnosti u pogledu štete za zdravlje ispod granice za reakcije tkiva.

**3) Ograničenje izlaganja**:

U planiranim situacijama djelatnosti se sprovode na način koji će obezbijediti da ukupna doza koju je neka osoba primila ne prelazi granice doza propisane za profesionalno izlaganje ili izlaganje stanovništva jonizujućem zračenju.

**Gradirani pristup**

**Član 5**

Djelatnosti i/ili aktivnosti iz oblasti jonizujućih zračenja podliježu prijavljivanju, ovlašćivanju (registracija, licenca, odobrenje) i inspekcijskom nadzoru, srazmjerno veličini i vjerovatnoći izlaganja koje iz njih proizilaze i uticaja koji mogu da imaju, u cilju smanjenja takvog izlaganja ili unapređenja radijacione i nuklearne sigurnosti i bezbjednosti.

Djelatnosti i/ili aktivnosti iz stava 1 ovog člana mogu biti ograničene samo na prijavljivanje i inspekcijski nadzor u skladu sa kriterijumima izuzeća iz člana 47 ovog zakona.

Djelatnosti i/ili aktivnosti za koje prijavljivanje nije jedini zahtjev podliježu obavezi ovlašćivanja, kroz dobijanje rješenja o registraciji i/ili licenci i/ili odobrenju.

**Principi primarne odgovornosti za sigurnost i bezbjednost**

**Član 6**

Nosilac ovlašćenja za obavljanje djelatnosti i/ili aktivnosti snosi primarnu odgovornost za:

* sigurno i bezbjedno obavljanje djelatnosti i/ili aktivnosti;
* za sigurnost i bezbjednost objekta u kojima se sprovode djelatnosti i/ili aktivnosti;
* za sigurnost i bezbjednost iskorišćenih izvora jonizujućih zračenja i radioaktivnog otpada u svim fazama upravljanja.

Nosilac ovlašćenja iz stava 1 ovog člana ne može prenijeti primarnu odgovornost na drugo lice.

Nosilac ovlašćenja iz stava 1 ovog člana je dužan da osigura da izvođači i podizvođači za koje snosi odgovornost i čije radnje mogu uticati na radijacionu sigurnost i bezbjednost posjeduju neophodne ljudske resurse sa odgovarajućim kvalifikacijama i sposobnostima za ispunjavanje svojih obaveza.

Za sigurnost i bezbjednost radioaktivnog otpada za koji se ne može utvrditi nosilac ovlašćenja Vlada Crne Gore (u daljem tekstu: Vlada) snosi odgovornost.

**Principi upravljanja radioaktivnim otpadom**

**Član 7**

Upravljanje radioaktivnim otpadom zasniva se na sljedećim principima:

1. stanovništvo sadašnjih i budućih generacija i životna sredina treba da budu adekvatno zaštićeni od radiološkog rizika i ostalih povezanih rizika;
2. radioaktivni otpad se stvara u najmanjoj mogućoj mjeri, kako u pogledu aktivnosti, tako i pogledu njegove količine (zapremine), uz upotrebu odgovarajućih projektnih mjera i djelatnosti kod rada objekta i/ili postrojenja i njegove dekomisije, uključujući recikliranje i ponovnu upotrebu materijala;
3. međusobna zavisnost različitih koraka u nastajanju i upravljanju radioaktivnim otpadom se mora uzeti u obzir;
4. radioaktivnim otpadom se upravlja na siguran način, primjenom dugoročnog sistema pasivnih sigurnosnih mjera;
5. zaštitne mjere upravljanja radioaktivnim otpadom koje se primjenjuju u Crnoj Gori u skladu su sa međunarodno priznatim kriterijumima, standardima i smjernicama, naročito onima koje je usvojila Međunarodna agencija za atomsku energiju;
6. mjere upravljanja radioaktivnim otpadom se sprovode prema gradiranom pristupu;
7. u svim fazama upravljanja radioaktivnim otpadom sprovodi se postupak odlučivanja koji se zasniva na dokazima i dokumentima;
8. biološki, hemijski i drugi rizici koji mogu biti dovedeni u vezu sa upravljanjem radioaktivnim otpadom moraju biti adekvatno razmotreni;
9. uklanjanje toplote nastale tokom upravljanja radioaktivnim otpadom mora biti uzeto u obzir i detaljno obrazloženo kroz propisivanje mjera, shodno odgovarajućem stepenu kritičnosti;
10. aktivnosti za koje se razumno može predvidjeti da će uzrokovati posljedice na buduće generacije, veće od onih koje su trenutno dopuštene, treba da se izbjegavaju;
11. troškove upravljanja radioaktivnim otpadom snosi pravno lice koje ga je stvorilo;
12. konačnu odgovornost za sigurno i odgovorno odlaganje radioaktivnog otpada koji se šalje na preradu u državu članicu EU ili u treću zemlju, uključujući sav otpad koji je nastao kao nusproizvod, snosi Crna Gora.

**Značenje izraza**

**Član 8**

Izrazi upotrijebljeni u ovom zakonu imaju sljedeća značenja:

1. **akcelerator** je uređaj ili postrojenje u kome se ubrzavaju naelektrisane čestice, emitujući jonizujuće zračenje energije veće od jedan mega-elektron volt (1MeV);
2. **aktivacija** je proces pretvaranja stabilnog nuklida u radionuklid ozračivanjem materijala u kojem je taj nuklid sadržan, česticama ili visokoenergetskim fotonima;
3. **aktivnost (A)** je količnik očekivane vrijednosti broja spontanih prelaza (dN) u jezgrima atoma neke količine radionulida, iz jednog energetskog stanja u drugo, i vremenskog intervala (dt) u kome se spontani prelazi događaju, i izražava se u jedinici za aktivnost koja se naziva bekerel (Bq);
4. **apsorbovana doza (D)** je srednja energija jonizujućeg zračenja apsorbovana po jedinici mase i izražava se formulom D= dEsr/dm, gdje je dEsr srednja energija koju jonizujuće zračenje predaje po jedinici zapremine materije, dm masa materije jedinice zapremine, izražena u jedinici grej (Gy) koji predstavlja odnos jednog džula po kilogramu, odnosno 1Gy=1J/1kg;
5. **bekerel (Bq)** je jedinica za aktivnost (A) i predstavlja jedan spontani prelaz jezgra atoma radionuklida iz jednog energetskog stanja u drugo u toku jedne sekunde.
6. **bezbjednosni događaj** je bilo koji događaj izazvan protivzakonitim i zlonamjernim činom koji je usmjeren prema ili uključuje izvore jonizujućeg zračenja ili nuklearni material, ili sa njima povezane objekte i koji ima potencijalne ili stvarne posljedice po radijacionu i nuklearnu sigurnost i bezbjednost;
7. **dekomisija** je skup administrativnih i tehničkih aktivnosti koje obuhvataju demontažu i dekontaminaciju radijacionog objekta i koje su preduzete u cilju oslobađanja tog objekta, osim objekta za odlaganje radioaktivnog otpada, od dalje regulatorne kontrole odnosno od daljeg nadzora u skladu sa ovim zakonom;
8. **dekontaminacija** je postupak potpunog ili djelimičnog uklanjanja nivoa kontaminacije ispod propisanih granica izlaganja, kroz osmišljene fizičke, hemijske ili biološke procese, koji uključuje i mjere otklanjanja neposredne opasnosti od kontaminacije, mjere kontrole daljeg širenja kontaminacije, izolaciju i bezbjedno uklanjanje izvora kontaminacije, kao i radnje vezane za procjenu i analizu rizika od nastupanja kontaminacije i procjenu i analizu štete u životnoj sredini usljed kontaminacije;
9. **deterministički efekti** su efekti na zdravlje indukovani uticajem jonizujućih zračenja za koji postoji granična vrijednost doze (prag) iznad koje ozbiljnost uticaja srazmjerno raste sa povećanjem doze;
10. **dijagnostički referentni nivo** je nivo doze koji se uspostavlja u radiološkim dijagnostičkim i intervencijskim aktivnostima ili nivo aktivnosti u slučaju radiofarmaceutika, i koriste se za tipična ispitivanja grupa pacijenata standardne veličine ili standradnih fantoma za široko definisane vrste opreme;
11. **djelatnost i/ili aktivnost** je ljudska aktivnost koja može da poveća izlaganje pojedinaca zračenju iz izvora jonizujućeg zračenja kojom se upravlja kao planiranom situacijom izlaganja;
12. **dozvola** je dokument koji se izdaje za obavljanje poslova: kontrole lične dozimetrije, stručnjaka za zaštitu od jonizujućih zračenja, stručnjaka za medicinsku fiziku i stručnog osposobljavanja i periodične provjere stručne osposobljenosti;
13. **država porijekla** je ona država iz koje se planira pošiljka;
14. **država odredišta** je ona država koja je za pošiljku krajnje odredište;
15. **država tranzita** je država koja nije ni država porijekla niti država odredišta a preko čije teritorije se vrši tranzit;
16. **efektivna doza (E)** je dozimetrijska veličina koja opisuje uticaj jonizujućeg zračenja na organ, tkivo ili cijelo ljudsko tijelo i predstavlja zbir proizvoda očekivanih ekvivalentnih doza HT organa ili tkiva i odgovarajućih težinskih koeficijenta tkiva wT od unutrašnjeg i spoljašnjeg izlaganja, izražena u jedinici sivert (Sv);
17. **efluent** je tečni ili gasoviti radioaktivni materijal koji se kontrolisano ispušta u životnu sredinu;
18. **ekstremitet** je šaka, podlaktica, stopalo i gležanj;
19. **ekvivalentna doza (HT)** je dozimetrijska veličina koja opisuje biološki uticaj određene vrste jonizujućeg zračenja u tkivu i predstavlja zbir proizvoda težinskih koeficijenata jonizujućeg zračenja za određeni tip zračenja i apsorbovane doze dodijeljene organu ili tkivu tim zračenjem, izražena u jedinicama mjere za efektivnu dozu sivert (Sv);
20. **fisioni materijal** znači izotope uranijuma 233U ili 235U, plutonijuma 239Pu ili 241Pu ili bilo koju kombinaciju tih radionuklida, osim prirodnog uranijuma ili osiromašenog uranijuma koji nijesu ozračeni ili su ozračeni samo u toplotnim reaktorima;
21. **generator zračenja** je uređaj koji generiše jonizujuće zračenje, kao što su X-zraci, neutroni, elektroni ili druge naelektrisane čestice;
22. **građevinski materijal** je bilo koji građevinski proizvod koji se trajno ugrađuje u objekte ili u neke njegove djelove i čije karakteristike imaju uticaj na karateristike objekta u smislu izlaganja korisnika tog objekta uticaju jonizujućih zračenja;
23. **granica izlaganja** (dose limits) je vrijednost efektivne doze ili prema potrebi očekivane efektivne doze ili ekvivalentne doze koja potiče od svih izvora jonizujućih zračenja koji se koriste u ovlašćenim djelatnostima i/ili aktivnostima, koja kod pojedinca, u određenom vremenskom periodu, u svim situacijama planiranog izlaganja ne smije biti prekoračena;
24. **inspekcija** je postupanje organa uprave nadležnih za inspekcijske poslove;
25. **institucionalna kontrola** je skup aktivnosti kojima se osigurava održavanje i praćenje područja na kojem se nalazi odlagalište i odlagališta radioaktivnog otpada nakon zatvaranja odlagališta radioaktivnog otpada za razdoblje navedeno u dokumentaciji za ovlašćenu djelatnost;
26. **interventna radiologija** je upotreba tehnika dobijanja snimaka pomoću X zračenja u svhu olakšavanja uvođenja i navođenja uređaja u tijelu u dijagnostičke ili terapijske svrhe;
27. **iskorišćeni izvor (disused source)** je radioaktivni izvor koji više nije u upotrebi ili za koji ne postoji više namjera njegovog korišćenja za djelatnosti i/ili aktivnosti za koje je izdato ovlašćenje, ali se i dalje zahtjeva sigurno upravljanje njime;
28. **ispuštanje** je dozvoljeno planirano i kontorlisano ispuštanje tečnog ili gasovitog radioaktivnog materijala, u životnu sredinu, koji potiče iz radijacionih objekata u toku njihovog redovnog rada u skladu sa ovim zakonom;
29. **istrošeno gorivo** je nuklearno gorivo koje je ozračeno u jezgru reaktora i trajno odstranjeno iz njega i smatra se upotrebljivim resursom, koji se može preraditi ili koji je namijenjen za konačno odlaganje bez predviđene dalje upotrebe, kada se smatra radioaktivnim otpadom;
30. **izlaganje** je čin izlaganja ili stanje izloženosti jonizujućem zračenju emitovanom izvan tijela (spoljašnje izlaganje) ili unutar tijela (unutrašnje izlaganje);
31. **izlaganje radonu** je izlaganje radionuklidu radonu 222Rn i proizvodima njegovog raspada;
32. **izlaganje stanovništva** je izlaganje pojedinaca jonizujućem zračenju, osim profesionalnog ili medicinskog izlaganja pojedinaca;
33. **izložena lica** su profesionalno izložena lica i lica na školovanju (učenici i studenti) koji tokom rada primjenjuju jonizujuća zračenja;
34. **izložena lica u vanrednim situacijama izlaganja** su lica koja učestvuju u vanrednoj situaciji i koja mogu biti izložena jonizujućem zračenju u toj situaciji;
35. **izuzimanje** je postupak kojim se obezbjeđuje da djelatnost i/ili aktivnost koja se obavlja primjenom jonizujućih zračenja ne podliježe nadzoru u skladu sa ovim zakonom;
36. **izvor bez vlasnika** (napušteni izvor) je radioaktivni izvor koji nije izuzet niti otpušten jer je bio napušten, izgubljen, ukraden ili je na druge načine bio bez odgovarajućeg ovlašćenja;
37. **izvor jonizujućeg zračenja** je svaki pojedinačni subjekat poput generatora zračenja, radioaktivnog izvora ili radioaktivnog materijala koji može uzrokovati izlaganje jonizujućem zračenju emisijom jonizujućeg zračenja ili oslobađanjem radioaktivnih supstanci ili radioaktivnog materijala;
38. **izvorni materijal (source material)** je uranijum koji sadrži mješavinu izotopa kakva se javlja u prirodi; uranijum sa koncentracijom izotopa uranijuma 235U manjom nego u prirodi; torijum 232Th; bilo koji od prethodno navedenih materijala u formi metala, legure, hemijskog jedinjenja ili koncentrata i koncentrat rude uranijuma;
39. **izvoz** je fizički prenos izvora jonizujućih zračenja, iskorišćenih radioaktivnih izvora, nuklearnih materijala i radioaktivnog otpada iz Crne Gore na teritoriju druge države ili carinske teritorije u skladu sa carinskim propisima Crne Gore;
40. **jon** je naelektrisani atom ili grupa atoma;
41. **jonizujuće zračenje** je prenos energije u obliku čestica ili elektromagnetnih talasa dužine manje ili jednako 100 nm ili frekvencije veće od ili jednake 3×1015 Hz koje mogu direktno ili indirektno proizvoditi jone;
42. **klinička odgovornost** je odgovornost ljekara odgovornog za individualna medicinska izlaganja u vezi: opravdanosti medicnskom izlaganju pacijenta, optimizaciji tokom medicinskog izlaganja pacijenta, procjene kliničkog ishoda medicinskog izlaganja pacijenta, saradnje sa ljekarima drugih specijalnosti i ostalim medicinskim osobljem po potrebi, pribavljanja informacija o prethodnim medicinskim izlaganjima pacijenta, pružanja relevantnih informacija o pacijentu koji se izlaže medicinskom izlaganju ostalim praktičarima i/ili uputiocima koji upućuju pacijenta na medicinska izlaganja, davanja informacija o rizicima od jonizujućih zračenja pacijentu koji se izlaže medicinskom izlaganju i njegovatelju ili licu koje pomaže tom pacijentu.
43. **klinička revizija (clinical audit**) je sistematsko ispitivanje ili pregled postojećih medicinskih radioloških procedura u cilju unapređenja kvaliteta ili ishoda brige o pacijentima, kroz izmjenu djelatnosti po potrebi i primjenu novih standarda, stalno praćenje postupaka i rezultata postupaka koji se ispituju u odnosu na uspostavljene standarde za dobre medicinske radiološke postupke;
44. **kontaminacija** je nenamjerno ili nepoželjno prisustvo radioaktivnih supstanci na površini ili u čvrstim, tečnim ili gasovitim materijama (uključujući i ljudski organizam), kao i procesi koje dovode do prisustva radioaktivnih supstanci na površini ili u unutrašnjosti čvrstih tečnih ili gasovitih supstanci (uključujući i ljudski organizam);
45. **kontejner (amabalaža)** je sklop komponenti koje garantuju zadržavanje zatvorenog radioaktivnog izvora, koji nije dio tog izvora, a služi kao zaštita izvora tokom obavljanja djelatnosti i/ili aktivnosti;
46. **kontrola kvaliteta** je dio osiguranja kvaliteta koji predstavlja skup radnji (programiranje, koordiniranje, implementacija) namijenjenih održanju ili poboljšanju kvaliteta i uključuje praćenje, evaluaciju i održavanje svih karakteristika rada opreme koje se mogu definisati, mjeriti i kontrolisati na traženim nivoima;
47. **kontrolisana zona** je kontrolisano područje koje podliježe posebnim pravilima zaštite od jonizujućeg zračenja zbog mogućnosti: da lica u tom području prime doze koje primaju profesionalno izložena lica kategorije A; širenja radioaktivne kontaminacije; velikih varijacija brzina doza jonizujućih zračenja u tom području;
48. **lice na školovanju** je lice koje se osposobljava kod nosioca ovlašćenja u svrhu osposobljavanja za određene vještine;
49. **lice odgovorno za radijacionu i/ili nukleranu bezbjednost** je lice koje je obučeno i stručno osposobljeno za sprovođenje bezbjednosnih mjera u djelatnosti i/ili aktivnosti koja se obavlja;
50. **lice odgovorno za zaštitu od jonizujućih zračenja** je lice koje je obučeno i stručno osposobljeno za sprovođenje mjera zaštite od jonizujućih zračenja u djelatnosti i/ili aktivnosti koja se obavlja;
51. **medicinsko izlaganje** je izlaganje pacijenata ili pojedinaca bez simptoma bolesti tokom medicinskog ili stomatološkog dijagnostičkog postupka ili liječenja, u korist njihovog zdravlja, kao i izlaganje njegovatelja i lica koja pomažu pacijentima i volontera u medicinskom i biomedicinskom istraživanju;
52. **medicinsko radiološki** je pojam koji označava pripadnost radiodijagnostičkim, interventnim i radioterapijskim procedurama ili drugim medicinskim primjenama jonizujućih zračenja u cilju planiranja, navođenja i provjere primjene tih procedura;
53. **medicinsko radiološki objekat** je objekat u kome se izvode medicinske radiološke procedure;
54. **medicinsko radiološka procedura** je procedura koja dovodi do medicinskog izlaganja;
55. **medicinsko snimanje** je tehnika i/ili proces stvaranja vizuelnih prikaza unutrašnjosti tijela za kliničku analizu, medicinsku intervenciju ili vizualni prikaz fizioloških funkcija nekih organa ili tkiva;
56. **međunarodni standardi i smjernice** su standardi i smjernice međunarodnih organizacija i udruženja u oblasti radijacione i nuklearne sigurnosti i bezbjednosti;
57. **mjere zaštite od jonizujućih zračenja** su mjere kojima se izbjegava ili umanjuje doza zračenja koja se može primiti u vanrednim situacijama izlaganja ili u postijećim situacijama izlaganja i mjere remedijacije (sanacije) koje se primjenjuju u cilju uklanjanja izvora jonizujućeg zračenja, smanjivanja aktivnosti ili količine izvora jonizujućeg zračenja, prekida putanja izlaganja jonizujućem zračenju ili smanjivanje uticaja izvora jonizujućeg zračenja, radi izbjegavanja ili smanjivanja doza koje bi inače mogle biti primljene u postojećoj situaciji izlaganja;
58. **nadgledana zona** je područje koje podliježe pravilima zaštite od jonizujućeg zračenja zbog mogućnosti da lica u tom području prime doze koje primaju profesionalno izložena lica kategorije B i ne klasifikuje se kao kontrolisana zona;
59. **nadležne institucije** suorgani državne uprave i organi uprave nadležni za radijacionu i nuklearnu sigurnost i bezbjednost i zaštitu od jonizujućih zračenja u skladu sa ovim zakonom;
60. **nemedicinsko izlaganje** je svako namjerno izlaganje pojedinca jonizujućem zračenju u svrhu dobijanja snimaka čija primarna namjerna ne ide u korist zdravlja pojedinca koji je izložen;
61. **nenamjerno izlaganje** je medicinsko izlaganje koje je bitno različito od medicinskog izlaganja za predviđenu svrhu;
62. **nivo izuzimanja (exemption level)** je granična vrijednost izražena kao koncentracija aktivnosti i/ili ukupna aktivnost pri kojoj ili ispod koje izvor jonizujućeg zračenja, koji sadrži jedan ili više radionuklida, ne podliježe prijavljivanju ili ovlašćivanju u skladu sa ovim Zakonom;
63. **nivo otpuštanja (clearence level)** je vrijednost koncentracije aktivnosti pri kojoj ili ispod koje materijali, koji nastaju iz prijavljenih ili ovlašćenih djelatnosti i/ili aktivnosti, mogu biti oslobođeni od dalje regulatorne kontrole odnosno daljeg nadzora u skladu sa ovim zakonom;
64. **normalno izlaganje** je izlaganje jonizujućem zračenju koje se može dogoditi tokom redovnog obavljanja djelatnosti i/ili aktivnosti koje uključuje održavanje redovnog rada, inspekciju, dekomisiju, kao i manje vanredne situacije koje se mogu kontrolisati;
65. **nosilac dozvole** je privredno društvo, preduzetnik ili drugo pravno lice ili fizičko lice kojem je izdata dozvola u skladu sa ovim zakonom;
66. **nosilac ovlašćenja** jeprivredno društvo, preduzetnik ili drugo pravno lice kojem je izdato ovlašćenje u skladu sa ovim zakonom;
67. **nuklearno postrojenje** je postrojenje za: proizvodnju nuklearne energije (nuklearna elektrana); obogaćivanje nuklearnog materijala; proizvodnju nuklearnog goriva; preradu nuklearnog goriva; upravljanje istrošenim nuklearnim gorivom, istraživački nuklearni reaktor i skladište radioaktivnog otpada koje se nalaze na istoj lokaciji i direktno je povezano sa nabrojanim nuklearnim postrojenjima;
68. **nuklearna sigurnost** je skup mjera koje se preduzimaju radi postizanja odgovarajućih operativnih uslova prilikom obavljanja djelatnosti i/ili aktivnosti sa nuklearnim materijalima, sprečavanje i ublažavanje posljedica vanredne situacije, u cilju zaštite izloženih lica, stanovništva i životne sredine od štetnog uticaja jonizujućih zračenja koja mogu nastati;
69. **nuklearni materijal** je izvorni materijal ili specijalni fisioni materijal;
70. **njegovatelji i pomagači** su lica koja svjesno i svojevoljno pristaju na izlaganje jonizujućem zračenju tokom diganostičkih postupaka u medicini pomažući i pružajući pomoć pacijentu tokom tih postupaka i nakon istih, osim ako im to nije u opisu posla;
71. **objekat za upravljanje istrošenim gorivom** je objekat ili postrojenje čija je primarna namjena upravljanje istrošenim gorivom;
72. **očekivana efektivna doza** E(τ) je zbir očekivanih ekvivalentnih doza HT (τ) organa ili tkiva zahvaćenog zračenjem koje su posljedica unošenja pomnoženih odgovarajućim težinskim koeficijentom tkiva wT;
73. **očekivana ekvivalentna doza HT** (τ) je integral po vremenu (t) brzine ekvivalentne doze u tkivu ili organu T koju će primiti pojedinac zbog unošenja radioaktivnosti;
74. **odlagalište** je objekat ili postrojenje čija je primarna namjena odlaganje radioaktivnog otpada;
75. **odlaganje** je smještanje radioaktivnog otpada u odlagalište, bez namjere njegovog ponovnog korišćenja;
76. **odlaganje istrošenog goriva** je smještanje istrošenog goriva u odlagalište, bez namjere njegovog ponovnog korišćenja;
77. **operater** je pravno lice koje ima postrojenje u kojem se prikuplja, prerađuje ili topi otpadni metal;
78. **osiguranje kvaliteta** je svaka planirana i sistematska radnja neophodna radi obezbjeđenja odgovarajuće garancije da će struktura, sistem, komponente ili procedure funkcionisati na zadovoljavajući način u skladu sa standardima;
79. **otpuštanje** (clereance) je postupak kojim se obezbjeđuje da materijali, koji nastaju iz prijavljenih ili ovlašćenih djelatnosti i/ili aktivnosti, mogu biti oslobođeni od dalje regulatorne kontrole odnosno daljeg nadzora u skladu sa ovim zakonom;
80. **otvoreni radioaktivni izvor** je radioaktivni izvor koji nije zatvoren;
81. **ovlašćeno postrojenje druge države** je objekat na području druge države za koje su nadležne institucije te države u skladu sa svojim nacionalnim pravom izdali ovlašćenje za dugoročno skladištenje ili odlaganje zatvorenih izvora i radioaktivnog otpada, ili objekat koji u skladu s nacionalnim pravom ima odgovarajuće ovlašćenje za spremanje zatvorenih izvora;
82. **ovlašćenje** je dokument koji se izdaje u formi registracije ili licence za obavljanje djelatnosti i/ili aktivnosti u skladu sa ovim zakonom;
83. **parcijalno dozno ograničenje** **(dose constraint)** je granica doze izlaganja pojedinca od konkretnog izvora jonizujućeg zračenja u planiranoj situaciji izlaganja koja u procesu optimizacije zaštite od zračenja izvora jonizujućih zračenja treba da obezbijedi odgovarajući izbor opcija u postupku optimizacije, na način da ukupno izlaganje pojedinca ostane unutar granica izlaganja;
84. **pasivno korišćenje izvora** je korišćenje onih izvora jonizujućih zračenja kojima se upravlja isključivo sa distance;
85. **plan pripremljenosti i odgovora na vanredne situacije** je dokument koji opisuje sve aktivnosti koje je potrebno sprovesti prije, u toku i nakon vanredne situacije u cilju adekvatnog odgovora na vanrednu situaciju izlaganja, uzimajući u obzir iskustvo, pretpostavljene događaje i sa njima povezane scenarije;
86. **plan zaštite** jedokument kojim se definišu obim, ciljevi i mjere bezbjednosti primjene jonizujućih zračenja;
87. **planirana situacija izlaganja** je izlaganje koje nastaje iz planirane primjene izvora jonizujućih zračenja ili iz ljudske aktivnosti kojom se mijenja putanja izlaganja, uzrokujući time izlaganje ili potencijalno izlaganje ljudi ili životne sredine a može obuhvatiti normalno i potencijalno izlaganje;
88. **pojedinac iz stanovništva** je pojedinac čije je izlaganje (ne računajući medicinsko i profesionalno) reprezentativno u smislu verifikacije ispunjenosti granica izlaganja za stanovništvo;
89. **posebno odobreno izlaganje** je izlaganje koje prekoračuje propisane granice izlaganja i koje se odobrava samo u posebnim slučajevima, za vrijeme redovnog rada, kada alternativni postupci koji ne dovode do takvog izlaganja ne mogu da budu korišćeni, odnosno, kada ne postoje tehničke i organizacione mogućnosti održavanja izlaganja unutar granica izlaganja, ili kada primjena takvih mogućnosti nije opravdana ili optimalna;
90. **postojeća situacija izlaganja** je situacija izlaganja jonizujućem zračenju koja već postoji, kontroliše se i ne zahtijeva preduzimanje hitnih mjera;
91. **pošiljalac (holder)** je pravno ili fizičko lice koje je prije otpremanja pošiljke radioaktivnog otpda ili istrošenog goriva odgovorno za tu pošiljku i planira njeno otpremanje primaocu;
92. **pošiljka** je svaka aktivnost pri premještanju radioaktivnog otpada ili istrošenog goriva iz države porijekla u državu odredišta;
93. **pošiljka izvan Evropske unije** je pošiljka u kojoj su država porijekla Crna Gora i država odredišta država koja nije država članica Evropske unije;
94. **pošiljka u državu članicu Evropske unije** je pošiljka u kojoj su država porijekla Crna Gora i država odredišta država članica Evropske unije;
95. **potencijalno izlaganje** je izlaganje koje se ne može sa sigurnošću očekivati, a može nastati usljed događaja ili slijeda događaja za koje postoji vjerovatnoća da će se dogoditi, uključujući i kvar na opremi i greške u rukovanju opremom;
96. **potrošački proizvod** je uređaj ili proizvod u koji su namjerno ugrađeni jedan ili više radionuklida, ili su proizvedeni aktivacijom, ili koji stvaraju jonizujuće zračenje, a mogu prodati ili učiniti dostupnima dijelu javnosti bez posebnog nadzora ili regulatorne kontrole nakon prodaje;
97. **praktičar (practitioner)** je doktor medicine, stomatolog ili drugo zdravstveno lice koje snosi kliničku odgovornost za pojedinačno medicinsko izlaganje u skladu sa ovim zakonom.
98. **praktični aspekti medicinskih radioloških procedura** je postupak fizičkog izvođenja medicinskog izlaganja sa njima povezanim aktivnostima koje uključuju: rukovanje i korišćenje medicinsko radiološke opreme; procjenu tehničkih i fizičkih parametara (uključujući doze zračenja); kalibraciju i održavanje opreme; pripremu i davanje radiofarmaceutika i izvođenje medicinskog snimanja;
99. **prerada i ponovna prerada** je hemijski ili fizički postupak koji se vrši na radioaktivnom materijalu ili radioaktivnom otpadu, uključujući iskopavanje, konverziju, obogaćivanje nuklearnih materijala i ponovna obrada istrošenog goriva, u cilju unapređenja sigurnosti i ekonomičnosti upravljanja radioaktivim materijalom ili radioaktivnim otpadom smanjenjem zapremine, uklanjanjem radionuklida i promjenom sastava i strukture materijala;
100. **prevoz** je djelatnost i/ili aktivnost koja podrazumijeva utovar i istovar i fizički premještaj izvora jonizujućih zračenja, iskorišćenih radioaktivnih izvora, nuklearnih materijala i radioaktivnog otpada sa jednog mjesta na drugo;
101. **prijavljivanje (notifikacija)** jepodnošenje zahtjeva o namjeri vršenja djelatnosti i/ili aktivnosti u smislu ovog zakona;
102. **primalac (consignee)** je pravno ili fizičko lice kojem se šalje pošiljka radioaktivnog optada ili istrošenog goriva;
103. **prirodni izvor zračenja** je izvor jonizujućeg zračenja prirodnog, terestrijalnog (zemaljskog) ili svemirskog porijekla;
104. **prirodni radioaktivni materijal** je radioaktivni materijal sa povećanim sadržajem prirodnih radionuklida (NORM);
105. **prirodni radionuklidi** su radionuklidi koji se javljaju u prirodi u značajnim količinama i koji nijesu nastali čovjekovim djelovanjem (uranijum 235U, uranijum 238U, torijum 232Th, kalijum 40K i produkti njihovih raspada);
106. **profesionalno izlaganje** je izlaganje profesionalno izloženih lica, lica na obuci ili na školovanju tokom njihovog rada sa primjenom jonizujućih zračenja;
107. **profesionalo izlaganje u vanrednim situacijama** je izlaganje pojedinca jonizujućem zračenju prilikom preduzimanja radnji tokom odgovora na vanrednu situaciju;
108. **profesionalno izloženo lice (izloženi radnik)** je lice koje je samostalni preduzetnik (samozaposleno lice) ili radi za nekog poslodavca, koje može biti izloženo jonizujućem zračenju pri obavljanju djelatnosti i/ili aktivnost i koje može primiti doze koje prelaze propisane granice izlaganja za stanovništvo;
109. **radijaciona i nuklearna bezbjednost** je sprečavanje, otkrivanje i odgovor na krađu, sabotažu, nedozvoljeni pristup, nedozvoljeni promet ili druge zlonamjerne radnje koje se odnose na nuklearni, radioaktivni materijal i sa njima povezane objekte;
110. **radijaciona sigurnost** je skup organizacionih i tehničko-tehnoloških mjera kojima se obezbjeđuju optimalno planirano izlaganje i optimalni rizik od mogućeg izlaganja jonizujućem zračenju usljed obavljanja djelatnosti i/ili aktivnosti sa izvorima jonizujućih zračenja, sprečavanje i ublažavanje posljedica vanredne situacije, u cilju zaštite izloženih lica, stanovništva i životne sredine od štetnog uticaja jonizujućih zračenja koja mogu nastati;
111. **radijaciona štetnost (individual detriment)** je ukupna klinički primjetna šteta koja se može pojaviti u određenoj populacionoj grupi i njenim potomcima kao posljedica izlaganja te populacione grupe jonizujućim zračenjima;
112. **radijacioni objekat** je objekat, osim nuklearnog postrojenja, u kome se radioaktivni izvor proizvodi, obrađuje, koristi, sprema, skladišti i odlaže i gdje je radijacioni rizik takav da može dovesti do izlaganja izloženih lica, stanovništva i životne sredine iznad propisanih granica;
113. **radijacioni rizik** je vjerovatnoća da pojedinac doživi određeni štetni efekat kao rezultat izlaganja jonizujućem zračenju;
114. **radioaktivni izvor** je izvor jonizujućeg zračenja koji sadrži radioaktivni materijal u svrhu korišćenja njegove radioaktivnosti;
115. **radioaktivni materijal** je materijal koji sadrži radioaktivne supstance;
116. **radioaktivni otpad** je radioaktivni materijal u čvrstom, tečnom i gasovitom stanju koji se ne planira za dalju upotrebu;
117. **radioaktivna supstanca** je supstanca koja sadrži jedan ili vše radionuklida čija ukupna i specifična aktivnost ne može biti zanemarena sa aspekta zaštite od jonizujućih zračenja;
118. **radiodijagnostika** je in-vivo dijagnostička nuklearna medicina, medicinska dijagnostička radiologija koja koristi jonizujuće zračenje i stomatološka radiologija;
119. **radon** je radionuklid 222Rn i produkti njegovog raspada;
120. **radonski prioritetno područje** je teritorija opština u kojima se procjenjuje da više od 10% postojećih stanova ima srednje godišnje koncentracije aktivnosti radona iznad propisanog nacionalnog referentnog nivoa;
121. **radioterapija** je metoda liječenja pacijenata teleterapijom, brahiterapijom i nukleranom medicinom u terapijske svrhe;
122. **referentni nivo** je nivo efektivne ili ekvivalentne doze ili koncentracije aktivnosti u vanrednoj situaciji izlaganja ili postojećoj situaciji izlaganja, iznad koga se izlaganje smatra neprikladnim, čak i kada nije riječ o granici koja ne smije biti prekoračena;
123. **regulatorna kontrola** je svaki oblik primijene ovog zakona od strane nadležnih institucija na one djelatnosti i/ili aktivnosti gdje se mora voditi računa o sprovođenju mjera zaštite od jonizujućih zračenja, radijacionoj i nuklearnoj sigurnosti i bezbjednosti;
124. **reprezentativni pojedinac iz stanovništva** je pojedinac koji primi dozu koja je reprezentativna za više izloženih pojedinaca iz stanovništva, osim pojedinaca koji imaju rijetke ili ekstremne navike;
125. **sabotaža** je namjerni čin usmjeren prema ili koji uključuje radioaktivni ili nuklearni materijal prilikom njihovog korišćenja, skladištenja ili transporta kao i povezana postrojenja, kojim bi se direktno ili indirektno mogli ugroziti zdravlje i sigurnost radnika, stanovništva ili životne sredine usljed izlaganja jonizujućem zračenju ili ispuštanja radioaktivnih supstanci;
126. **sistematsko ispitivanje radioaktivnosti** odnosno monitoring radioaktivnosti je mjerenje nivoa spoljašnjih brzina doza gama zračenja usljed radioaktivnih supstanci prisutnih u životnoj sredini i mjerenje koncentracija radionuklida u: svim segmentima životne sredine, životnim namirnicama, građevinskom materijalu, stočnoj hrani, predmetima opšte upotrebe i drugoj robi koja se stavlja u promet, vodi za piće, kao i mjerenje koncentracije aktivnosti radona u boravišnim i radnim prostorima.
127. **sistem upravljanja vanrednom situacijom** je pravni ili administrativni okvir kojim se uspostavljaju nadležnosti za pripremljenost i odgovor na radiološku ili nuklearnu vanrednu situaciju kao i nadležnosti za donošenja odluka u slučaju radiološke ili nuklearne vanredne situacije;
128. **sivert (Sv)** je naziv za jedinicu mjere za ekvivalentnu ili efektivnu dozu i jednak je količniku jednog džula i jednog kilograma: 1Sv=1J/1kg;
129. **skladište** je radijacioni objekat čija je primarna svrha upravljanje uskladištenim radioaktivnim i nuklearnim materijalom, iskorišćenim radioaktivnim izvorima ili radioaktivnim otpadom sa namjerom ponovnog iznošenja radi prerade i ponovne prerade ili odlaganja, oslobađanja od regulatorne kontrole, izvoza, reciklaže i ponovne upotrebe u ovlašćenoj delatnosti i/ili aktivnosti;
130. **skladištenje** je privremeno čuvanje radioaktivnih izvora, nuklearnih materijala, iskorišćenih radioaktivnih izvora ili radioaktivnog otpada u skladištu;
131. **skladištenje istrošenog goriva** je privremeno držanje istrošenog goriva u namjenskom objektu za upravljanje istrošenim gorivom, s namjerom da se ono preradi;
132. **slučajno izlaganje** je izlaganje pojedinca posljedicama vanredne situacije, osim izloženih lica u vanrednim situacijama izaganja;
133. **služba medicine rada** je služba nadležna za vršenje medicinskog nadzora izloženih zaposlenih lica, čiji rad je odobrilo ministarstvo nadležno za poslove zdravlja;
134. **služba za dozimetriju** je privredno društvo, drugo pravno lice ili preduzetnik osposobljeno da: vrši kalibraciju, očitava i tumači mjerne rezultate, provjerava pojedinačne mjerne uređaje, mjeri radioaktivnost u ljudskom tijelu ili u biološkim uzorcima i procijenjuje dozu izloženih lica, kojem je izdata dozvola za obavljanje poslova kontrole lične dozimetrije;
135. **specijalni fisioni materijal** je plutonijum Pu izotopske koncentracije koja ne prelazi 80% u 238Pu; uranijum 233U; uranijum obogaćen u izotopskom sadržaju 235U ili 233U; uranijum koji sadrži smješu izotopa koja se javlja u prirodi, a koncentracija mu je veća od one koja se javlja u rudama ili ostacima pri preradi, kao i smješa navedenih materijala;
136. **spremište** je objekat ili prostorija za privremeno čuvanje radioaktivnih izvora i radioaktivnog otpada do povratka proizvođaču ili do predaje u skladište radioaktivnog otpada;
137. **stohastički efekti** su efekti na zdravlje indukovani uticajem jonizujućih zračenja čija je vjerovatnoća pojavljivanja srazmjerna dozi jonizujućeg zračenja, dok je ozbiljnost zdravstvenog efekta, ukoliko do njega dođe, nezavisna od doze jonizujućeg zračenja;
138. **stručnjak za medicinsku fiziku** je fizičko lice koje posjeduje odgovarajuće znanje, osposobljenost i iskustvo za pružanje savjeta iz oblasti fizike ili tehnologija koje koriste jonizujuće zračenje koje se primjenjuje u medicinskom izlaganju, kome je izdata dozvola o obavljanju poslova stručnjaka za medicinsku fiziku;
139. **stručnjak za zaštitu od jonizujućih zračenja** je privredno društvo, preduzetnik ili drugo pravno lice koje ima potrebna znanja, osposobljenost i iskustvo neophodno za davanje savjeta u vezi sa zaštitom od jonizujućih zračenja kome je izdata dozvola o obavljanju poslova stručnjaka za zaštitu od jonizujućih zračenja;
140. **strukture, sistemi i komponente** su elementi objekta koji doprinose sigurnosti, izuzev ljudskog faktora, pri čemu se pod strukturama podrazumijevaju svi pasivni elementi objekta; sistemi su skupovi komponenata sastavljeni na takav način da obavljaju određenu funkciju, a komponente su pojedinačni elementi sistema;
141. **svemirska letjelica** je letjelica sa ljudskom posadom koja se kreće na visini većoj od 100 km iznad nivoa mora;
142. **šteta po zdravlje (health detriment)** je smanjenje dužine i kvaliteta života stanovništva usljed izlaganja jonizujućem zračenju koja dovode do reakcije ozračenog tkiva, karcinoma i genetičkih poremećaja;
143. **tranzit** je prelazak izvora jonizujućih zračenja, iskorišćenih radioaktivnih izvora, nuklearnih materijala, radioaktivnog otpada i istrošenog goriva preko carinske teritorije Crne Gore, u skladu sa carinskim propisima Crne Gore;
144. **toron** je radionuklid 220Rn i po potrebi produkti njegovog raspada;
145. **UN** broj je četvorocifreni identifikacioni broj radioaktivnog izvora ili nuklearnog materijala, utvrđen posebnim propisom Ujedinjenih nacija;
146. **upravljanje istrošenim gorivom** su sve aktivnosti povezane sa rukovanjem, skladištenjem, ponovnom preradom ili odlaganjem istrošenog goriva, osim njegovog odvoženja sa lokacije;
147. **upravljanje radioaktivnim otpadom** je skup administrativnih i operativnih radnji koje se odnose na rukovanje, preradu i ponovnu preradu, kondicioniranje, privremeno skladištenje, skladištenje i odlaganje radioaktivnog otpada, osim njegovog odvoženja sa lokacije;
148. **unošenje** je proces unošenja radionuklida u organizam udisanjem, ishranom ili kroz kožu, kao i ukupna aktivnost unijetih radionuklida;
149. **uputilac** jedoktor medicine, stomatolog ili drugo zdravstveno lice koji ima pravo da uputi pojedince na medicinske radiološke procedure odgovornom ljekaru praktičaru;
150. **uvoz** je fizički prenos izvora jonizujućeg zračenja i nuklearnog materijala sa teritorije druge države ili carinske teritorije na teritoriju Crne Gore, u skladu sa carinskim propisima Crne Gore;
151. **vanredna situacija** je nerutinski događaj koji uključuje izlaganje jonizujućem zračenju i zahtijeva brzo djelovanje da bi se izbjegla opasnost koja može prouzrokovati ozbiljne štetne posljedice po ljudsko zdravlje i sigurnost, kvalitet života, imovinu ili životnu sredinu, u slučaju akcindeta, ili posljedice nezanemarljive sa aspekta zaštite od jonizujućih zračenja, u slučaju incidenta;
152. **vanredna situacija izlaganja** je izlaganje pojedinaca u vanrednoj situaciji;
153. **vanjski radnik** su izložena lica, uključujući lica na školovanju, koja obavljaju aktivnosti u kontrolisanoj i nadgledanoj zoni zračenja a nijesu zaposlena kod nosioca ovlašćenja i dozvola u skladu s aovim zakonom;
154. **visokoaktivni zatvoreni izvor** je zatvoreni izvor za koji je aktivnost radionuklida koji je sadržan u tom izvoru jednaka ili prelazi aktivnost koja je utvrđena propisom kojim se uređuje kategorizacija izvora jonizujućih zračenja, način označavanja, izgled oznake i etikete iz člana 42 ovog zakona;
155. **zahtjev** je standardni dokument u formi obrasca koji propisno ispunjava podnosilac zahtjeva;
156. **zaštita od jonizujućih zračenja** je zaštita ljudi i svih drugih živih bića i životne sredine od štetnih efekata jonizujućih zračenja;
157. **zatvaranje odlagališta** je okončanje svih djelatnosti u određenom trenutku nakon smještanja istrošenoga goriva ili radioaktivnog otpada u odlagalište, uključujući završne inženjerske ili druge radove koji su potrebni kako bi se u odlagalištu stvorili uslovi koji su dugoročno sigurni;
158. **zatvoreni izvor** je radioaktivni izvor u kojem je radioaktivni materijal trajno zatvoren u kapsuli ili je ugrađen u čvrstu formu radi sprečavanja bilo kog širenja radioaktivnih supstanci u toku redovnog režima rada;
159. **zdravstveni preventivni pregled (skrining)** je postupak u kojem se koristi medicinska radiološka oprema u svrhu rane dijagnostike grupa stanovništva koje su izložene riziku.

**II. ZABRANE**

**Zabrana izgradnje postrojenja**

**Član 9**

Zabranjuje se izgradnja postrojenja za obogaćivanje urana, postrojenja za proizvodnju nuklearnog goriva, nuklearnih elektrana, postrojenja za preradu, istraživačkih reaktora, skladišta istrošenog goriva i sa njima povezanim skladištima radioaktivnog otpada na istoj lokaciji.

**Zabrane za rad sa izvorima jonizuju**ć**ih zra**č**enja**

**Član 10**

Zabranjuje se zapošljavanje odnosno profesionalni rad sa izvorima jonizujućih zračenja licima mlađim od 18 godina života.

Zabranjuju se posebno odobrena izlaganja za: fizička lica mlađa od 18 godina života, naučnike, studente, trudnice i dojilje.

Zabranjuje se rad sa izvorima jonizujućih zračenja za vrijeme trudnoće ukoliko nijesu ispunjeni uslovi rada koji obezbjeđuju da ekvivalentna doza za plod bude toliko niska da do kraja trudnoće ne dostigne vrijednost veću od 1 mSv.

Zabranjuje se rad dojiljama na radnim mjestima sa otvorenim izvorima jonizujućih zračenja na kojima postoji rizik od unošenja radionuklida ili radioaktivne kontaminacije tijela.

Zabranjuje se isključivanje izloženih lica sa radnih mjesta i vršenja poslova ili premještanja izloženih lica bez njihovog pristanka, ukoliko su za vrijeme posebno odobrenog izlaganja prekoračili granice izlaganja.

**Ostale zabrane**

**Član 11**

Zabranjuje se obavljanje djelatnosti i/ili aktivnosti sa primjenom jonizujućih zračenja bez ovlašćenja ili dozvole, izdate u skladu sa ovim zakonom.

Zabranjuju se djelatnosti i/ili aktivnosti vezane za:

* nabavku, razvoj, proizvodnju i upotrebu nuklearnog oružja, radioloških disperzivnih uređaja;
* druge oblike nemirnodopske upotrebe nuklearnog ili drugog radioaktivnog materijala i tehnologija koje su za njih vezane;
* pomaganje i/ili učešće u takvim aktivnostima.

Zabranjuje se uvoz, prerada, skladištenje i odlaganje radioaktivnog otpada i istrošenog goriva inostranog porijekla na teritoriji Crne Gore.

Zabranjeno je namjerno dodavanje radioaktivnih supstanci u proizvodnji prehrambenih proizvoda, stočne hrane, kozmetike, igračaka i nakita, kao i uvoz ili izvoz takvih proizvoda.

Zabranjene su djelatnosti i/ili aktivnosti koje uključuju aktivaciju materijala u igračkama i nakitu, koji za vrijeme stavljanja na tržište ili tokom njihove izrade dovode do povećanja aktivnosti koja se ne može zanemariti sa aspekta zaštite od jonizujućih zračenja, kao i uvoz ili izvoz takvih proizvoda ili materijala.

Zabranjuju se neopravdane djelatnosti i/ili aktivnosti koje uključuju aktivaciju materijala koja dovodi do povećanja aktivnosti u potrošačkom proizvodu, koji se u vrijeme stavljanja na tržište ne može zanemariti sa aspekta zaštite od jonizujućih zračenja.

Zabranjuje se prodaja i stavljanje na tržište potrošačkih proizvoda ukoliko njihovo korišćenje nije opravdano ili ukoliko isti pri korišćenju ne ispunjavaju kriterijume izuzeća iz člana 46 ovog zakona.

Zabranjuje se ugradnja i korišćenje radioaktivnih gromobrana na teritoriji Crne Gore.

Zabranjuje se ugradnja i korišćenje jonizujućih detektora dima koji imaju izvor jonizujućih zračenja u gasovitom stanju ili izvor jonizujućih zračenja čiji su produkti raspada u gasovitom stanju.

Zabranjeno je namjerno razblaživanje radioaktivnog materijala u svrhu ispunjenja uslova za oslobađanje od regulatorne kontrole u skladu sa ovim zakonom, osim ako se ne radi o: miješanju materijala u proizvodnom procesu u kojem konačan proizvod nema radioaktivna svojstva i miješanju radioaktivnog i neradioaktivnog materijala za potrebe njegovog recikiranja ili ponovne upotrebe.

Zabranjena je djelatnost i/ili aktivnost sa zatvorenim izvorima jonizujućih zračenja ili njihovim kontejnerima koji su mehanički oštećeni, ukazuju na moguće curenje jonizujućih zračenja ili su na bilo koji drugi način oštećeni.

Zabranjeno je namjerno razblaživanje radioaktivnog otpada u svrhu oslobađanja od regulatorne kontrole u skladu sa ovim zakonom.

Zabranjeno je isticati znak radioaktivnosti na bilo kom predmetu ili mjestu na kojem ne postoji prisustvo izvora jonizujućih zračenja.

Zabranjuje se svaka djelatnost i/ili aktivnost koja nije prijavljena i/ili ovlašćena u skladu sa ovim zakonom.

Zabranjeno je nosiocima licenci za uvoz ili izvoz zadržavanje izvora jonizujućih zračenja u toku uvoza ili izvoza.

Zabranjeno je neopravdano ponavljanje medicinskog izlaganja tokom dijagnostičkih procedura.

Zabranjeno je otkrivanje povjerljivih informacija u skladu sa propisom kojim se uređuje tajnost podataka, kao i informacije dobijene u razmjeni na osnovu potvrđenih međunarodno-pravnih instrumenta.

III. NADLEŽNI ORGANI ZA ZAŠTITU OD JONIZUJUĆIH ZRAČENJA, RADIJACIONU I NUKLEARNU SIGURNOST I BEZBJEDNOST

Nadležni organi

Član 12

Poslove državne uprave u oblasti zaštite od jonizujućih zračenja, radijacione i nuklearne sigurnosti i bezbjednosti vrše:

* organ državne uprave nadležan za zaštitu životne sredine (u daljem tekstu: Ministarstvo);
* organ uprave nadležan za zaštitu životne sredine (u daljem tekstu: Agencija);
* organ uprave nadležan za inspekcijske poslove; i
* organ državne uprave nadležan za vanredne situacije.

Nadležnosti Ministarstva

Član 13

Ministarstvo obavlja sljedeće poslove:

1. predlaže strategije, programe i druge akte iz oblasti zaštite od jonizujućih zračenja, radijacione i nuklearne sigurnosti i bezbjednosti;
2. donosi podzakonske akte za sprovođenje ovog zakona;
3. vrši nadzor nad zakonitošću i cjelishodnošću rada i zakonitošću upravnih akata Agencije i organa uprave nadležnog za inspekcijske poslove;
4. utvrđuje stalna ili ad hoc savjetnička tijela;
5. podnosi izvještaje o zaštiti od jonizujućih zračenja, radijacionoj i nuklearnoj sigurnosti i bezbjednosti Vladi, Evropskoj komisiji i Međunarodnoj agenciji za atomsku energiju u skladu sa ovim zakonom;
6. sarađuje sa Međunarodnom agencijom za atomsku energiju i drugim međunarodnim organizacijama i nadležnim organima drugih država u oblasti zaštite od jonizujućih zračenja, radijacione i nuklearne sigurnosti i bezbjednosti;
7. sarađuje s Evropskom komisijom i Međunarodnom agencijom za atomsku energiju u sprovođenju Sporazuma o zaštitnim mjerama i povezanih protokola, uključujući sprovođenje inspekcija i posjeta, pružanje dodatnog pristupa (complementary access) i pružanje podrške i informacija zatraženih od strane dodijeljenih inspektora Evropske komisije i Međunarodne agencije za atomsku energiju u cilju ispunjavanja njihovih dužnosti;
8. vodi centralizovanu evidenciju o nuklearnim materijalima i drugim podacima relevantnim za nuklearnu sigurnost i bezbjednost u skladu sa ovim zakonom i zakonom kojim se uređuje tajnost podataka i o tome izvještava Evropsku komisiju i Međunarodnu agenciju za atomsku energiju u skladu sa Sporazumom o zaštitnim mjerama i povezanim protokolima;
9. izvještava Evropsku komisiju kroz EURDEP platformu o stanju radioaktivnosti u životnoj sredini i razmjenjuje informacije u okviru sporazuma ECURIE;

1. u saradnji sa nadležnim relevantnim organima unapređuje sistem kontrole izvoza, tranzita, transporta i uvoza nuklearnog i radioaktivnog materijala, izvora jonizujućih zračenja, opreme, informacija i tehnologija;
2. sarađuje s drugim državnim organima i tijelima u utvrđivanju i održavanju plana za pripremljenost i odgovor na vanredne situacije koji uključuju nuklearni i drugi radioaktivni materijal u skladu s Nacionalnim planom za djelovanje u slučaju radijacionog udesa;
3. daje mišljenja na zahtjev nadležnih državnih organa, organa uprave i jedinica lokalne samouprave, nevladinih organizacija i pojedinaca iz oblasti zaštite od jonizujućih zračenja, radijacione i nuklearne sigurnosti i bezbjednosti;
4. u saradnji sa nadležnim relevatnim organima organizuje i sprovodi kampanje za otkrivanje izvora bez vlasnika iz prošlih djelatnosti i/ili aktivnosti, njihov prevoz, skladištenje, odlaganje i istraživanje podataka o porijeklu tog izvora;
5. inicira unapređenje nacionalnog strateškog i pravnog okvira u oblasti radijacione i nuklearne sigurnosti i bezbjednosti, na osnovu stečenog iskustva i operativnog iskustva drugih nadležnih organa i razvoja odgovarajuće tehnologije i istraživanja;
6. vrši i druge poslove u skladu sa ovim zakonom.

Ministarstvo koordinira nacionalne relevantne institucije iz člana 12 ovog zakona i neposredno sarađuje sa Evropskom komisijom i posredstvom organa državne uprave nadležnog za nauku sa Međunarodnom agencijom za atomsku energiju.

Nadležnosti organa državne uprave nadležnog za vanredne situacije

Član 14

Organ državne uprave nadležan za vanredne situacije obavlja sljedeće poslove:

1. predlaže Nacionalni plan za djelovanje u slučaju radijacionog udesa;
2. izdaje saglasnost za transport radiokativnih i nuklearnih materijala u skladu sa ovim zakonom i propisom kojim se uređuje prevoz opasnih materija;
3. izdaje saglasnost na Planove pripremljenosti i odgovora na vanredne situacije u skladu sa ovim zakonom i propisom kojim se uređuje zaštita i spašavanje;
4. postavlja i upravlja portal monitorima jonizujućih zračenja u skladu sa ovim zakonom;
5. koordinira i vodi sistem prognoziranja nastanka radijacione ili nuklearne vanredne situacije, koristeći posebne platforme;
6. koordinira na nacionalnom i međunarodnom nivou razmjenu informacijama kroz uključenje Operativno-komunikacionog centra 112 (OKC 112), naročito u skladu sa Sporazumom između Evropske zajednice za atomsku energiju (EURATOM) i država nečlanica Evropske unije o učešću država nečlanica Evropske unije u sistemu Zajednice za ranu razmjenu informacija u slučaju radiološkog vanrednog događaja (ECURIE) i ostalim potvrđenim međunarodno-pravnim instrumentima u slučaju vanredne situacije;
7. upućuje zahtjev za pomoć od drugih država i međunarodnih organa i organizacija;
8. učestvuje u izradi i sprovođenju aktivnosti iz oblasti informisanja javnosti tokom vanredne situacije s ciljem podizanja svijesti i znanja građana o postupanju prije, tokom i nakon događaja.

Nadležnosti Agencije

Član 15

Agencija obavlja sljedeće poslove:

1. izdaje, mijenja i oduzima ovlašćenja u skladu sa ovim zakonom;
2. izdaje potvrde o prijavljivanju i druge potvrde u skladu sa ovim zakonom;
3. vodi registar zahtjeva i izdatih potvrda i ovlašćenja u skladu sa ovim zakonom;
4. uspostavlja, održava i ažurira nacionalnu (državnu) bazu podataka o: svim izvorima jonizujućih zračenja i njihovim karakteristikama (aktivnost izvora u vrijeme proizvodnje ili u vrijeme prvog stavljanja na tržište ili u vrijeme kada je podnosilac zahtjeva nabavio izvor); korisnicima tih izvora; izloženim licima; spoljnim radnicima; licima odgovornim za zaštitu od jonizujućih zračenja; licima odgovornim za bezbjednost; radioaktivnom otpadu; radonu, postrojenjima (objektima), kao i drugim podacima od značaja za zaštitu od jonizujućih zračenja, radijacionu i nuklearnu sigurnost i bezbjednost;
5. priprema program monitoringa radioaktivnosti u životnoj sredini;
6. vodi informacioni sistem o stanju radioaktivnosti u životnoj sredini;
7. izrađuje analize i izvještaje o stanju radioaktivnosti u životnoj sredini;
8. informiše javnost o nadležnostima iz djelokruga rada;
9. daje mišljenja na zahtjev nadležnih državnih organa, organa uprave i jedinica lokalne samouprave, nevladinih organizacija i pojedinaca iz oblasti zaštite od jonizujućih zračenja, radijacione i nuklearne sigurnosti i bezbjednosti;
10. prikuplja podatke o akcidentima i incidentima;
11. utvrđuje stalna ili ad hoc savjetnička tijela;
12. izrađuje uputstva (vodiče) za sprovođenje odredbi ovog zakona koje se objavljaju na web stranici Agencije;
13. izrađuje interne procedure;
14. priprema stručne podloge za izradu propisa iz oblasti zaštite od jonizujućih zračenja, radijacione i nuklearne sigurnosti i bezbjednosti;
15. učestvuje u izradi strateških i planskih dokumenata, izvještaja, programa i informacija i dr.;
16. sarađuje sa Međunarodnom agencijom za atomsku energiju i drugim međunarodnim organizacijama i nadležnim tijelima drugih država;
17. vrši druge stručne i upravne poslove u skladu sa ovim zakonom.

Nadležnosti organa uprave nadležnog za inspekcijske poslove

Član 16

Organ uprave nadležan za inspekcijske poslove obavlja sljedeće poslove:

1. vrši inspekcijski nadzor u oblasti zaštite od jonizujućih zračenja, radijacione i nuklearne sigurnosti i bezbjednosti;
2. preduzima upravne mjere i radnje u slučajevima kršenja propisa iz oblasti zaštite od jonizujućih zračenja, radijacione i nuklearne sigurnosti i bezbjednosti, u skladu sa ovim zakonom i zakonom kojim se uređuje inspekcijski nadzor;
3. izrađuje Plan rada inspekcije, uzimajući u obzir veličinu i prirodu rizika koji može nastati obavljanjem djelatnosti i/ili aktivnosti i opštu procjenu stanja zaštite od jonizujućih zračenja;
4. sačinjava zapisnik o izvršenom inspekcijskom pregledu u skladu sa zakonom kojim se uređuje inspekcijski nadzor;
5. informiše poslodavca spoljnih radnika o izvršenom inspekcijskom pregledu ukoliko je pregled obuhvatio spoljne radnike;
6. obavještava javnost o činjeničnom stanju i nepravilnostima utvrđenim u postupku inspekcijskog nadzora kada je u pitanju zaštita života i zdravlja ljudi ili teže narušavanje javnog interesa, kao i o planu rada inspekcije u skladu sa ovim zakonom i zakonom kojim se uređuje inspekcijski nadzor;
7. blagovremeno informiše zaniteresovane strane, uključujući proizvođače i dobavljače izvora jonizujućih zračenja i, po potrebi preko Ministarstva, međunarodne organizacije, o zaštiti od jonizujućih zračenja i radijacionoj i nuklearnoj sigurnosti i bezbjednosti, na osnovu stečenih iskustva i inspekcijskih pregleda, kao i na osnovu prijavljenih incidenata i akcidenata;
8. preduzima akcije otklanjanja nedostataka i sprečavanja njihovih ponavljanja ili po potrebi predlaže Agenciji oduzimanje ovlašćenja kada rezultati inspekcijskog pregleda pokažu da situacija izlaganja nije u skladu sa odredbama ovog zakona;
9. izrađuje interne procedure.

**IV. STRATEGIJE, PROGRAMI, PLANOVI I IZVJEŠTAJI**

**Strategija o radijacionoj i nuklearnoj sigurnosti i bezbjednosti**

**Član 17**

Radi obezbjeđivanja uslova za sprovođenje politike u području radijacione i nuklearne sigurnosti i bezbjednosti Vlada, na predlog Ministarstva, donosi Strategiju o radijacionoj i nuklearnoj sigurnosti i bezbjednosti sa Akcionim planom za njenu realizaciju za period od 5 godina.

Strategijom iz stava 1 ovog člana utvrđuju su ciljevi i aktivnosti u vezi sa radijacionom i nuklearnom sigurnošću i bezbjednošću, mjere za poboljšanje i unapređenje sigurnosne i bezbjednosne kulture, koja uključuje i pojedine situacije postojećeg izlaganja osim izlaganja radonu, organizaciju i sprovođenje kampanje za otkrivanje izvora bez vlasnika, srazmjerno rizicima i efektivnosti zaštitnih mjera u skladu sa međunarodnim standardima i principima u ovoj oblasti.

Ministarstvo podnosi Vladi izvještaj o implementaciji Strategije i Akcionog plana iz stava 1 ovog člana jednom godišnje i nakon završetka realizacije Strategije.

Sredstva za sprovođenje Strategije i Akcionog plana iz stava 1 ovog člana obezbjeđuju se iz budžeta Crne Gore.

**Program upravljanja radioaktivnim otpadom**

**Član 18**

Radi obezbjeđivanja uslova za sprovođenje politike u području upravljanja radioaktivnim otpadom Vlada, na predlog Ministarstva, donosi Program upravljanja radioaktivnim otpadom sa Akcionim planom za njegovu realizaciju.

Program iz stava 1 ovog člana se izrađuje u skladu sa principima iz člana 7 ovog zakona i međunarodnim standardima u ovoj oblasti.

Program iz stava 1 ovog člana sadrži sljedeće:

1. strateške i operativne ciljeve za upravljanje radioaktivnim otpadom;
2. mjerila za postizanje ciljeva upravljanja radioaktivnim otpadom i rokove za njihovo postizanje;
3. registar radioaktivnog otpada i procjene budućih količina, uključujući lokacije i količine radioaktivnog otpada iz dekomisije, u skladu sa klasifikacijom radioaktivnog otpada iz člana 63 stav 11 ovog zakona;
4. koncepte ili planove i tehnička rješenja za sve faze upravljanja radioaktivnim otpadom, od njegovog nastanka do odlaganja;
5. koncepte ili planove za fazu nakon zatvaranja odlagališta po završetku njegovog životnog vijeka, uključujući period tokom koga se obavlja institucionalna kontrola, kao i rješenja koja će biti sprovedena u cilju čuvanja informacija o datom objektu;
6. podatke o istraživanjima, razvoju i testiranju djelatnosti i/ili aktivnosti neophodnih za sprovođenje rješenja za upravljanje radioaktivnim otpadom;
7. nosioce aktivnosti odgovornih za realizaciju i praćenje mjera za sprovođenje Programa;
8. indikatore realizacije neophodnih za praćenje stanja sprovođenja Programa, evaluaciju i izvještavanje;
9. procjenu troškova potrebnih za sprovođenje Programa, osnove i pretpostavke na kojima se zasniva ta procjena, uključujući vremensku dinamiku planiranja troškova i izvore finansiranja;
10. način uključivanja javnosti i dostupnost informacijama u svim fazama upravljanja radioaktivnim otpadom;
11. podatke o sporazumima zaključenim sa drugim državama a koji se odnose na upravljanje radioaktivnim otpadom.

Program iz stava 1 ovog člana ažurira se najmanje svakih 10 godina od njegovog donošenja a po potrebi i ranije, uzimajući u obzir napredak tehnologije, nauke, iskustva i primjere dobrih praksi.

Prilikom ažuriranja Programa iz stava 1 ovog člana Ministarstvo je dužno da obezbijedi vršenje stručnog pregleda od strane međunarodnih stručnih lica i/ili organizacija, kako bi se utvrdila ispunjenost uslova i mjera nacionalnog pravnog i institucionalnog okvira za sigurno upravljanje radioaktivnim otpadom, uključujući i aspekte nuklearne sigurnosti.

Rezultati stručnog pregleda iz stava 5 ovog člana dostavljaju se Evropskoj komisiji i državama članicama.

Rezultati stručnog pregleda iz stava 5 su javni, osim ako se ne radi podacima označenim stepenom tajnosti, u skladu sa zakonom koji uređuje oblast tajnih podataka.

Za Program iz stava 1 ovog člana svake treće godine izrađuje se Nacionalni izvještaj o sprovođenju Programa.

Nacionalni izvještaj iz stava 8 ovog člana je na predlog Ministarstva donosi Vlada.

Nacionalni izvještaj iz stava 8 ovog člana Ministarstvo dostavlja Evropskoj Komisiji svake treće godine, pri čemu se koriste podaci iz Nacionalnog izvještaja o implementaciji obaveza koje proističu iz Zajedničke konvencije o sigurnosti upravljanja istrošenim gorivom i sigurnosti upravljanja radioaktivnim otpadom i Nacionalnog izvještaja o implementaciji obaveza koje proističu iz Konvencije o nuklearnoj sigurnosti.

Sredstva za sprovođenje Programa iz stava 1 i nacionalnih izvještaja iz stava 8 ovog člana obezbjeđuju se iz budžeta Crne Gore.

**Plan upravljanja radioaktivnim otpadom**

**Član 19**

Nosioci ovlašćenja i dozvola u skladu sa ovim zakonom dužni su da izrade i donesu Plan upravljanja radioaktivnim otpadom.

Plan upravljanja radioaktivnim otpadom sadrži podatke iz člana 18 stav 3 ovog zakona.

Plan iz stava 1 ovog člana se redovno ažurira najmanje svake četiri (4) godine od njegovog donošenja, a po potrebi i ranije, uzimajući u obzir napredak tehnologije, nauke, iskustva i primjere dobrih praksi.

Na Plan iz stava 1 ovog člana mišljenje daje stručnjak za zaštitu od jonizujućih zračenja iz člana 108 ovog zakona.

Plan iz stava 1 ovog člana se dostavlja Agenciji i po potrebi Ministarstvu, na njegov zahtjev, u pisanoj i elektronskoj formi.

Troškove izrade Plana upravljanja radioaktivnim otpadom snose nosioci rješenja iz stava 1 ovog člana.

**Program detekcije**

**Član 20**

Radi sprečavanja neovlašćenog pristupa, oštećenja, gubitka, kriminalnih ili namjerno neovlašćenih djela, koja su usmjerena na radioaktivni i nuklearni materijal i prateće objekte donosi se Nacionalni program detekcije sa Akcionim planom (u daljem tekstu: Program detekcije).

Program detekcije, na predlog Ministarstva, donosi Vlada na period od 5 godina.

Programom detekcije utvrđuju se ciljevi i aktivnosti radi rješavanja dugoročnih rizika mogućih izlaganja stanovništva nastalog usljed aktivnosti iz stava 1 ovog člana, u skladu sa standardima i principima međunarodnih organizacija u ovoj oblasti.

Sredstva za sprovođenje Programa detekcije obezbjeđuju se iz budžeta Crne Gore, donacija i drugih izvora.

Sadržaj Programa detekcije propisuje Ministarstvo.

**Program komunikacije**

**Član 21**

U cilju informisanosti javnosti i zainteresovane javnosti o pitanjima zaštite od jonizujućeg zračenja, radijacione i nuklearne sigurnosti i bezbjednosti, naročito o pitanjima upravljanja radioaktivnim otpadom i zaštite od radona donosi se Program komunikacije za oblast zaštite od jonizujućih zračenja sa Akcionim planom (u daljem tekstu: Program komunikacije).

Program komunikacije, na predlog Ministarstva, donosi Vlada na period od 3 godine.

Sredstva za sprovođenje Programa komunikacije obezbjeđuju se iz budžeta Crne Gore, donacija i drugih izvora.

Sadržaj Programa komunikacije propisuje Ministarstvo.

**Program osiguranja i kontrole kvaliteta QA/QC**

**Član 22**

Podnosioci zahtjeva za izdavanje ovlašćenja i dozvola dužni su da izrade Program osiguranja i kontrole kvaliteta (u daljem tekstu: Program QA/QC).

Program QA/QC za potrebe podnosioca zahtjeva iz stava 1 ovog člana izrađuje stručnjak za zaštitu od jonizujućih zračenja iz člana 109 ovog zakona, na osnovu smjernica za definisanje Programa QA/QC.

Program QA/QC se ažurira u zavisnosti od razvoja tehnologije i potreba nosioca rješenja, o čemu se obavještava Agencija.

Sredstva za izradu, sprovođenje i ažuriranje Programa QA/QC obezbjeđuje podnosilac zahtjeva iz stava 1 ovog člana, odnosno nosilac rješenja.

Smjernice iz stava 2 ovog člana propisuje Ministarstvo.

**Program zaštite od jonizujućih zračenja**

**Član 23**

U cilju definisanja mjera zaštite od jonizujućih zračenja za izložena lica, podnosioci zahtjeva za izdavanje ovlašćenja i dozvola dužni su da izrade Program zaštite od jonizujućih zračenja.

Za izradu Programa iz stava 1 ovog člana podnosilac zahtjeva je dužan da angažuje stručnjaka za zaštitu od jonizujućih zračenja iz člana 109 ovog zakona.

U izradi Programa iz stava 1 ovog člana učestvuje lice odgovorno za zaštitu od jonizujućeg zračenja iz člana 117 ovog zakona.

Troškove izrade Programa iz stava 1 ovog člana obezbjeđuje podnosilac zahtjeva.

Sadržaj Programa iz stava 1 ovog člana propisuje Ministarstvo.

**Sigurnosni izvještaj**

**Član 24**

Podnosioci zahtjeva za izdavanje licence iz čl. 52, 53, 55-58, 60-72 ovog zakona dužni su da izrade sigurnosni izvještaj radi obezbjeđenja sigurnosti objekta i djelatnosti i/ili aktivnosti koje se u njemu obavljaju u cilju zaštite ljudi i životne sredine od jonizujućeg zračenja.

Sigurnosni izvještaj za potrebe podnosioca zahtjeva iz stava 1 ovog člana izrađuje stručnjak za zaštitu od jonizujućih zračenja iz člana 109 ovog zakona.

Nosioci licence iz čl. 52, 53, 55-58, 60-72 ovog zakona dužni su da ažuriraju sigurnosni izvještaj najmanje svake četvrte godine, a po potrebi i ranije, u skladu sa promjenama koje nastanu tokom obavljanja djelatnosti, na način da se izvještaj uvijek odnosi na trenutni status obavljanja djelatnosti.

Ažuriranje iz stava 1 ovog člana podrazumijeva pregled, verifikaciju i unapređenje mjera radijacione i nuklearne sigurnosti, mjera sprečavanja vanrednog događaja i mjera saniranja posljedica vanrednog događaja ako do njega dođe.

Agencija može u opravdanim situacijama da zahtijeva od nosioca licence iz stave 3 ovog člana da izvrši vanredno ažururanje izveštaja.

Sredstva za izradu sigurnosnog izvještaja snosi podnosilac zahtjeva, dok sredstva za ažuriranje sigurnosnog izvještaja snosi nosilac licence iz stava 3 ovog člana.

U postupku izdavanja licence iz stave 3 ovog člana Agencija razmatra i odobrava sigurnosni izvještaj.

Agencija može podnosiocu zahtjeva najviše dva puta dostavljeni sigurnosni izvještaj vratiti da izvrši izmjene i dopune u roku koji odredi Agencija.

Ako podnosilac zahtjeva ne postupi u skladu sa stavom 8 ovog člana, Agencija će razmatrati raspoloživi sigurnosni izvještaj.

Sadržaj sigurnosnog izvještaja propisuje Ministarstvo.

**Plan dekomisije**

**Član 25**

Podnosilac zahtjeva za dobijanje licence iz čl. 60, 62 i 63 ovog zakona dužan je da izradi Početni plan dekomisije uz angažovanje stručnjaka za zaštitu od zračenja iz člana 109 ovog zakona.

U postupku izdavanja licence iz stava 1 ovog člana Agencija razmatra i odobrava Početni plan dekomisije.

Nosilac licence iz čl. 61, 65 i 66 ovog zakona dužan je da izradi Konačni plan dekomisije uz angažovanje stručnjaka za zaštitu od zračenja iz člana 109 ovog zakona.

U postupku izdavanja licence Agencija razmatra i odobrava Konačni plan dekomisije.

Planovi iz stava 1 i 3 ovog člana se redovno ažuriraju u rokovima koje odredi Agencija.

Troškove izrade planova iz stava 1 i 3 ovog člana obezbjeđuje podnosilac zahtjeva odnosno nosilac licence.

Sadržaj početnog i konačnog plana dekomisije propisuje Ministarstvo.

**Program sistematskog ispitivanja radioaktivnosti**

**Član 26**

Sistematsko ispitivanje radioaktivnosti (u daljem tekstu: monitoring radioaktivnosti) vrši se radi:

* utvrđivanja prisustva radioaktivnosti u: životnoj sredini, životnim namirnicama, građevinskom materijalu, stočnoj hrani, predmetima opšte upotrebe i drugoj robi koja se stavlja u promet;
* utvrđivanja prisustva radioaktivnosti u vodi za piće;
* utvrđivanja prisustva radona u boravišnim i radnim prostorima i
* procjene nivoa izlaganja stanovništva jonizujućem zračenju.

Monitoring radioaktivnosti vrši se u skladu sa godišnjim Programom sistematskog ispitivanja radioaktivnosti, koji donosi Vlada, na predlog Ministarstva, do 1. decembra tekuće godine za narednu godinu, u skladu sa posebnim propisom.

Stručnu osnovu za izradu Programa iz stava 2 ovog člana priprema Agencija i dostavlja Ministarstvu, najkasnije do 1. novembra tekuće za narednu godinu.

Sredstva za sprovođenje Programa iz stava 2 ovog člana obezbjeđuju se iz budžeta Crne Gore.

Sadržaj i način sprovođenja Programa iz stava 2 ovog člana propisuje Ministarstvo.

Sadržaj radionuklida za koje se vrši sistematsko ispitivanje iz stava 1 al. 1, 3 i 4 i granice radioaktivne kontaminacije i način njihovog određivanja propisuje Ministarstvo.

Način sprovođenja monitoringa radioaktivnosti u vodi za piće, vrijednosti parametara za radon, tricijum i indikativnu dozu u vodi za piće, tačke usaglašenosti, način i učestalost uzorkovanja i analize za praćenje radioaktivnih supstanci u vodi za piće, korektivne mjere i način obavještavanja, izvedene koncetracije za radioaktivnost u vodi za piće, praćenje u pogledu indikativne doze i granice detekcije i njihovu analizu propisuje Ministarstvo.

**Izvještaj o sistematskom ispitivanju radioaktivnosti**

**Član 27**

Monitoring radioaktivnosti sprovodi Agencija na osnovu Programa sistematskog ispitivanja radioaktivnosti.

Za sprovođenje monitoringa radioaktivnosti Agencija može angažovati stručnjaka za zaštitu od jonizujućih zračenja iz člana 109 ovog zakona u skladu sa ovim i zakonom o životnoj sredini.

Stručnjak za zaštitu od jonizujućih zračenja iz stava 2 ovog člana dužno je da Agenciji dostavi izvještaj o sistematskom ispitivanju radioaktivnosti najkasnije do 31. marta tekuće za prethodnu godinu.

Izvještaj iz stava 3 ovog člana, u slučaju akcidenta, dostavlja se u roku koji odredi Agencija.

Na osnovu rezultata izvještaja iz stava 3 ovog člana Agencija prati izlaganje stanovništva jonizujućem zračenju, vrši procjenu efektivne doze izloženosti stanovništva jonizujućem zračenju i predlaže mjere zaštite u slučaju povećane izloženosti.

Na osnovu rezultata izvještaja iz stava 3 ovog člana Agencija je dužna da Ministarstvu dostavi Informaciju o sprovođenju Programa sistematskog ispitivanja radioaktivnosti, najkasnije do 1. maja tekuće za prethodnu godinu.

Informaciju iz stava 6 ovog člana Ministarstvo dostavlja Vladi.

Informacija iz stava 6 dostavlja se i Evropskoj komisiji u određenom formatu na platformi EURDEP.

Sadržaj i način dostavljanja Izvještaja iz stava 3 ovog člana propisuje Ministarstvo.

**Program operativnog monitoringa radioaktivnosti**

**Član 28**

Podnosilac zahtjeva za izdavanje ovlašćenja ili dozvola i nosilac ovlašćenja ili dozvola koji pri obavljanju radijacione djelatnosti i /ili aktivnosti mogu da ispuste radioaktivne supstance u životnu sredinu dužni su da sprovedu operativni monitoring radioaktivnosti na osnovu Programa operativnog monitoringa radioaktivnosti koji izrađuju uz angažovanje stručnjaka za zaštitu od jonizujućih zračenja iz člana 109 ovog zakona.

Operativni monitoring radioaktivnosti sprovodi se prije početka rada, u toku rada, za vrijeme trajanja dekomisije i nakon završetka dekomisije odnosno nakon trajnog prestanka rada.

Program operativnog monitoringa radioaktivnosti izrađuje se prema karakteristikama objekta, očekivanim ispuštanjima radionuklida i sastavu radionuklida u ispustima, uzimajući u obzir značaj različitih putanja izlaganja, na osnovu smjernica u skladu sa posebnim propisom.

U postupku izdavanja ovlašćenja Agencija razmatra i odobrava Program operativnog monitoringa radioaktivnosti.

Nosilac ovlašćenja iz stava 1 ovog člana dužan je da sprovođenjem Programa operativnog monitoringa radioaktivnosti dokaže da aktivnosti ispuštanja radioaktivnih supstanci u normalnom režimu rada ne dovode do prekoračenja propisanih graničnih vrijednosti izlaganja i propisanog parcijalnog ograničenja doze izlaganja stanovništva (dose constraint) u skladu sa propisom kojim se uređuju granice izlaganja iz člana 127 stav 9 ovog zakona.

Program operativnog monitoringa radioaktivnosti ažurira se u slučaju promjene rada objekta koja može uticati na radioaktivna ispuštanja u životnu sredinu i na putanje izlaganja.

U slučaju kada je podnosilac zhatjeva odnosno nosilac ovlašćenja iz stava 1 ovog člana istovremeno i stručnjak za zaštitu od jonizujućih zračenja iz člana 109 zakona, dužan je da angažuje stranog stručnjaka za zaštitu od jonizujućih zračenja iz člana 110 ovog zakona radi sprovođenja Programa operativnog monitoringa radioaktivnosti.

Sredstva za izradu i sprovođenje Programa operativnog monitoringa radioaktivnosti obezbjeđuje podnosilac zahtjeva za izdavanje ovlašćenja ili dozvola odnosno nosilac ovlašćenja ili dozvola iz stava 1 ovog člana.

Sadržaj smjernica i način sprovođenja Programa operativnog monitoringa radioaktivnosti propisuje Ministarstvo.

**Izvještaj o sprovedenom operativnom monitoringu radioaktivnosti**

**Član 29**

Stručnjak za zaštitu od jonizujućih zračenja iz člana 109 ovog zakona koje sprovodi operativni monitoring radioaktivnosti dužan je da podnosiocu zahtjeva za izdavanje ovlašćenja ili dozvola odnosno nosiocu ovlašćenja ili dozvola dostavi izvještaj o sprovedenom operativnom monitoringu radioaktivnosti.

Nosilac ovlašćenja i dozvola iz čl. 57, 60, 61, 62, 64, 65, 66 i 71 ovog zakona dostavlja izvještaj o sprovedenom operativnom monitoringu radioaktivnosti Agenciji najkasnije do 31. marta tekuće za prethodnu godinu.

Izvještaj iz stava 2 ovog člana, u slučaju akcidenta, dostavlja se u roku koji odredi Agencija.

Na osnovu rezultata izvještaja iz stava 2 ovog člana Agencija prati izlaganje stanovništva jonizujućem zračenju, vrši procjenu efektivne doze izloženosti stanovništva jonizujućem zračenju i predlaže mjere zaštite u slučaju povećane izloženosti.

Sadržaj i način dostavljanja izvještaja iz stava 2 ovog člana propisuje Ministarstvo.

**Program vanrednog monitoringa radioaktivnosti**

**Član 30**

U slučaju radiološke vanredne situacije sprovodi se vanredni monitoring radioaktivnosti radi:

* utvrđivanja prisustva radionuklida u životnoj sredini, životnim namirnicama, vodi za piće i stočnoj hrani;
* procjene nivoa izlaganja stanovništva jonizujućem zračenju

Vanredni monitoring radioaktivnosti iz stava 1 ovog člana vrši se u skladu sa Programom vanrednog monitoringa radioaktivnosti kojim se utvrđuju mjesta, obim i učestalost uzorkovanja na osnovu smjernica u skladu sa posebnim propisom.

U slučaju vanredne situacije na nacionalnom nivou Agencija utvrđuje Program vanrednog monitoringa radioaktivnosti.

U slučaju vanredne sutacije kod nosioca ovlašćenja u skladu sa ovim zakonom, dužni su da izrade Program vanrednog monitoringa radioaktivnosti uz angažovanje stručnjaka za zaštitu od jonizujućih zračenja iz člana 109 ovog zakona uz prethodno mišljenje Agencije.

U zavisnosti od toka vanredne situacije, ukoliko je potrebno, vrše se izmjene u Programu monitoringa u vanrednoj situaciji.

Sredstva za sprovođenje Programa vanrednog monitoringa radioaktivnosti na nacionalnom nivou obezbjeđuju se iz budžeta Crne Gore.

Troškove sprovođenja Programa vanrednog monitoringa radioaktivnosti kod nosioca ovlašćenja snose nosioci ovlašćenja.

Način sprovođenja Programa vanrednog monitoringa radioaktivnosti i smjernice za njegovu izradu propisuje Ministarstvo.

**Izvještaj o sprovedenom vanrednom monitoringu radioaktivnosti**

**Član 31**

Stručnjak za zaštitu od jonizujućih zračenja iz člana 109 ovog zakona koji sprovodi Program vanrednog monitoringa radioaktivnosti dužan je da Agenciji i nosiocu ovlašćenja dostavi izvještaj o sprovedenom vanrednom monitoringu radioaktivnosti i to:

* tokom trajanja vanredne radiološke situacije, u što kraćim vremenskim intervalima;
* najkasnije 15 dana po završetku vanredne radiološke situacije.

Na osnovu rezultata izvještaja iz stava 1 ovog člana Agencija prati izlaganje stanovništva jonizujućem zračenju, vrši procjenu efektivne doze izloženosti stanovništva jonizujućem zračenju i predlaže preduzimanje hitnih mjera zaštite zaštite zdravlja i životne sredine od štetnog dejstva jonizujućih zračenja u slučaju potrebe.

Sadržaj i način dostavljanja Izvještaja iz stava 1 ovog člana propisuje Ministarstvo.

**Program zaštite od radona**

**Član 32**

Radi zaštite zdravlja ljudi i životne sredine od negativnog uticaja radioaktivnog gasa radona Vlada na predlog Ministarstva donosi Program zaštite od radona s Akcionim planom, na period od 5 godina.

Programom zaštite od radona utvrđuju se ciljevi i aktivnosti radi rješavanja dugoročnih rizika izlaganja radonu u stambenim zgradama, zgradama sa javnim pristupom i na radnim mjestima od bilo kojeg izvora ulaska radona (zemljišta, građevinskog materijala ili vode), u skladu sa standardima i principima međunarodnih organizacija u ovoj oblasti.

Sredstva za sprovođenje Programa zaštite od radona obezbjeđuju se iz budžeta Crne Gore, donacija i drugih izvora u skladu sa zakonom.

**Sadržaj Programa** **zaštite od radona**

**Član 33**

Program zaštite od radona iz člana 32 ovog zakona naročito sadrži:

1. podatke o sprovođenju istraživanja koncentracija radona u zatvorenom prostoru ili koncentracija radona iz zemljišta, u svrhu procjene raspodjele koncentracije radona u zatvorenom prostoru, upravljanja mjernim podacima i uspostavljanja drugih relevantnih parametara (vrste zemljišta i stijena, poroznost i sadržaj radijuma-226 u stijenama ili zemljištu);
2. metodologiju (vrste pristupa), podatke i kriterijume, koji se koriste za definisanje radonski prioritetnih područja ili definisanje drugih parametara koji se mogu koristiti kao posebni pokazatelji prepoznavanja tih područja;
3. identifikaciju vrsta radnih mjesta i zgrada sa javnim pristupom (npr. škole, radna mjesta ispod nivoa zemlje) i radna mjesta u onim područjima, gdje su mjerenja potrebna na osnovu procjene rizika, uzimajući u obzir npr. provedene sate na tim radnim mjestima;
4. kriterijume za uspostavljanje referentnih nivoa za stambene zgrade i radna mjesta, ili kriterijume za uspostavljanje referentnih nivoa za različite namjene zgrada (stambene zgrade, zgrade sa javnim pristupom, radna mjesta), za postojeće i nove zgrade, ako ih je moguće primijeniti;
5. nazive nadležnih državnih organa i drugih fizičkih i pravnih lica za sprovođenje pojedinih aktivnosti iz akcionog plana, koordinacione mehanizme i sredstva za sprovođenje akcionog plana;
6. mjere za smanjenje izlaganja radonu u stambenim zgradama, pri čemu prioritet u rješavanju imaju područja iz tačke 2 ovog člana;
7. način sprovođenja mjera remedijacije u izgrađenim objektima;
8. mjere u cilju sprečavanja ulaska radona u nove zgrade, uključujući identifikaciju građevinskog materijala sa značajnim ispuštanjem radona;
9. rokove za sprovođenje postupka revizije Akcionog plana;
10. smjernice za izradu komunikacionog programa u cilju podizanja svijesti javnosti i informisanja donosioca odluka, pravnih lica i zaposlenih o rizicima od radona, uključujući rizike od radona povezanih sa pušenjem);
11. uputstva o metodama i instrumentima za mjerenje koncentracije radona i sprovođenja mjera remedijacije, uzimajući u obzir i razmatranje potencijalnih kriterijuma za sertifikaciju metoda mjerenja koncentracija radona, kao i kriterijuma za pravna lica koja će biti ovlašćena za sprovođenje mjera remedijacije radona;
12. način pružanja finansijske podrške za istraživanje radona i sprovođenje mjera remedijacije, naročito za privatne stambene zgrade sa vrlo visokim koncentracijama radona;
13. uspostavljanje dugoročnih ciljeva (strateških i operativnih) radi smanjenja rizika od karcinoma pluća, koje mogu nastati usljed izloženosti radonu (za pušače i nepušače);
14. druga pitanja i odgovarajući programi koji su u vezi sa izlaganjem radonu (npr. programi energetske efikasnosti i kvaliteta vazduha u zatvorenim prostorima).

**Izvještaj o sprovođenju Programa** **zaštite od radona**

**Član 34**

Izvještaj o sprovođenju Programa zaštite od radona izrađuje Ministarstvo na osnovu podataka o sprovedenim mjerama iz Akcionog plana i dostavlja ga Vladi jednom godišnje i nakon petogodišnje realizacije Programa.

Izvještaj iz stava 1 ovog člana naročito sadrži:

         - podatke o sprovedenim aktivnostima iz Akcionog plana Programa;

- analizu uspješnosti realizacije Programa po indikatorima učinka i uspješnosti;

- procjenu potrebe za izmjene i dopune Programa;

- podatke o finansijskim sredstvima koja su utrošena za sprovođenje Programa; i

- druge podatke od značaja za sprovođenje Programa.

**V. PRIPREMLJENOST I ODGOVOR NA VANREDNU SITUACIJU**

**Sistem za upravljanje vanrednim situacijama**

**Član 35**

Svako ko dođe do saznanja o postojanju opasnosti o povećanom izlaganju jonizujućem zračenju stanovništva i/ili životne sredine na teritoriji Crne Gore, kao posljedica vanredne situacije koja može da se dogodi na teritoriji Crne Gore ili na teritoriji neke druge države, dužan je da o tome, bez odlaganja, obavijesti organ državne uprave nadležan za vanredne situacije i Agenciju.

Sistem za upravljanje vanrednim situacijama osmišljava se na način da bude srazmjeran rezultatima procjene potencijalnih situacija vanrednog izlaganja i da osigura djelotvorno reagovanje na situacije vanrednog izlaganja u vezi sa praksama ili nepredviđenim događajima koji se mogu dogoditi na teritoriji Crne Gore ili van nje.

U cilju funkcionisanja sistema za upravljanje vanrednim situacijama u pogledu radiološke vanredne situacije na nacionalnom nivou donosi se Nacionalni plan za djelovanje u slučaju radiološke vanredne situacije (u daljem tekstu: Nacionalni plan).

Nacionalni plan izrađuje organ državne uprave nadležnog za vanredne situacije u saradnji sa Ministarstvom, Agencijom i drugim nadležnim organima i institucijama, u skladu sa ovim zakonom i zakonom kojim se uređuje zaštita i spašavanje.

Nacionalni plan na predlog organa državne uprave nadležnog za vanredne situacije donosi Vlada, na period od 10 godina.

Nacionalni plan izrađuje se u cilju izbjegavanja reakcija tkiva koje dovode do ozbiljnih determinističkih efekata kod svakog pojedinca iz stanovništva koje je pogođeno vanrednom situacijom i smanjivanja rizika od stohastičkih efekata, uzimajući u obzir principe zaštite od jonizujućih zračenja, referentne nivoe i granice izlaganja u skladu sa ovim zakonom.

Nacionalni plan periodično se preispituje, ažurira i testira shodno procjeni rizika od radiološke vanredne situacije i uzimajući u obzir saznanja iz ranijih izlaganja u vanrednim situacijama i rezultata učestvovanja u vježbama za vanredne situacije na nacionalnom i međunarodnom nivou.

Nacionalni plan sprovodi Kordinacioni tim i opštinski timovi u skladu sa propisima kojima se uređuje oblast zaštite i spašavanja.

Radi ranog otkrivanja radiološke vanredne situacije koja ugrožava ili može ugroziti život i zdravlje ljudi i životnu sredinu, Agencija uspostavlja sistem rane najave koji obezbjeđuje neprekidno mjerenje jačine ambijentalne ekvivalentne doze gama zračenja u vazduhu.

O rezultatima mjerenja iz stava 9 ovog člana Agencija je dužna da izvještava Evropsku komisiju.

Sredstva za sprovođenje Nacionalnog plana obezbjeđuju se iz budžeta Crne Gore.

Opštinski timovi, čiji su članovi lica za koje se očekuje da će učestvovati u vanrednoj situaciji izlaganja, dužni su da obezbijede ispunjavanje uslova datih u članu 145 ovog zakona, za koje se sredstva obezbjeđuju iz Budžeta.

Sadržaj, način izrade, način čuvanja, ažuriranja i testiranja Nacionalnog plana propisuje organ državne uprave nadležan za vanredne situacije u saradnji sa Ministarstvom.

**Uputstva i planovi pripremljenosti i odgovora na vanredne situacije**

**Član 36**

Podnosilac zahtjeva za izdavanje ovlašćenja i dozvola u skladu sa ovim zakonom dužan je, da samostalno ili uz angažovanje stručnjaka za zaštitu od zračenja iz člana 109, izradi uputstvo ili plan pripremljenosti i odgovora na vanredne situacije usaglašeni sa nacionalnim planom iz člana 34 ovog zakona.

Nosioci ovlašćenja i dozvola dužni su da bez odlaganja, obavijeste Agenciju, organ uprave nadležan za inspekcijske poslove i organ državne uprave nadležan za vanredne situacije, organizuju i sprovedu planirane mjere i postupke reagovanja na vanrednu situaciju koja se dogodila na području obavljanja djelatnosti i/ili aktivnosti, radi smanjivanja i/ili otklanjanja posljedica, u skladu sa uputstvima i planovima pripremljenosti i odgovora na vanredne situacije.

Nosioci ovlašćenja i dozvola dužni su da u slučaju vanredne situacije iz stava 2 naprave početnu procjenu okolnosti i posljedica vanredne situacije, predlože mjere zaštite i pruže pomoć u njihovom sprovođenju.

Mjere zaštitite iz stava 3 ovog člana preduzimaju se u odnosu na:

* izvor zračenja radi smanjenja ili prekida zračenja uključujući i ispuštanje radionuklida;
* životnu sredinu radi smanjenja izlaganja pojedinaca radioaktivnim supstancama koje se prenose relevantnim putanjama izlaganja;
* pojedince radi smanjivanja njihovog izlaganja.

Uputstva i planovi iz stava 1 ovog člana se periodično preispituju, ažuriraju i testiraju.

Saglasnost na planove iz stava 1 ovog člana daje organ državne uprave nadležan za vanredne situacije.

U postupku izdavanja ovlašćenja Agencija razmatra i odobrava uputstva i planove pripremljenosti iz stava 1 ovog člana.

Nosioci ovlašćenja i dozvola snose troškove izrade upustava i planova iz stava 1.

Sadržaj, način izrade, način čuvanja, ažuriranja i testiranja uputstva i plana iz stava 1 ovog člana propisuje Ministarstvo u saradnji sa organom nadležnim za vanredne situacije.

**Prekogranične vanredne situacije i međunarodna saradnja**

**Član 37**

U slučaju vanredne situacije koja može dovesti do radioaktivne kontaminacije koja se može proširiti preko granica Crne Gore, Ministarstvo u saradnji sa Agencijom i organom državne uprave nadležnim za vanredne situacije će, bez odlaganja, obavijestiti o opasnosti Međunarodnu agenciju za atomsku energiju i nadležne organe susjednih i drugih država, u cilju razmjene procjene situacije izlaganja i koordinacije mjera zaštite i informisanja javnosti putem, po potrebi, bilateralne ili međunarodne razmjene informacija i sistema koordinacije.

Aktivnosti koordinacije iz stava 1 ovog člana neće spriječiti ili odložiti nužne radnje koje treba preduzeti na nacionalnom nivou.

U slučaju vanredne situacije prouzrokovane gubitkom, krađom ili otkrićem visokoaktivnih zatvorenih radioaktivnih izvora, drugih radioaktivnih izvora i radioaktivnog materijala koji izazivaju zabrinutost, i sa njima povezanim propratnim aktivnostima, ne dovodeći u pitanje povjerljivost podataka u skladu sa posebnim propisom, Ministarstvo u saradnji sa Agencijom i organom državne uprave nadležnim za vanredne situacije će bez odlaganja obavijestiti o datoj opasnosti Međunarodnu agenciju za atomsku energiju i nadležne organe susjednih i drugih država.

U slučaju kada izlaganje u vanrednoj situaciji prelazi u stanje postojeće situacije izlaganja Ministarstvo, Agencija i organ državne uprave nadležan za vanredne situacije, po potrebi, sarađuje sa međunarodnim organizacijama, nadležnim organima susjednih i drugih država.

U slučaju vanredne situacije na svojoj teritoriji ili van nje sprovode se:

* odgovarajuće mjere zaštite u skladu sa Nacionalnim planom i planom pripremljenosti i odgovora na vanredne situacije iz člana 35 ovog zakona, uzimajući u obzir stvarne karakteristike vanrednog događaja
* preduzimaju se mjerenja u skladu sa propisom kojim se uređuje način sprovođenja Programa vanrednog monitoringa radioaktivnosti i smjernice za njegovu izradu iz člana 29 ovog zakona;
* procjene i evidentiranje posljedica vanredne situacije i djelotvornosti mjera zaštite;
* mjere organizovanja medicinskog tretmana ugroženih lica.

U slučaju iz st. 1 i 3 ovog člana Ministarstvo u saradnji sa Agencijom i organom državne uprave nadležnim za vanredne situacije obavještava Evropsku komisiju.

Upustvo o načinu obavještavanja međunarodnih organizacija, nadležnih organa susjednih i drugih država propisuje Ministarstvo u saradnji sa organom državne uprave nadležnim za vanredne situacije.

**Informisanje stanovnika za koje postoji verovatnoća da će biti ugroženi u slučaju vanredne situacije**

**Član 38**

Organ državne uprave nadležan za vanredne situacije u saradnji sa organom državne uprave nadležnim za poslove zdravlja i Agencijom informiše stanovnike Crne Gore, za koje postoji vjerovatnoća da mogu biti ugroženi u slučaju vanredne situacije, o mjerama zaštite zdravlja i radnjama koje treba preduzeti u skladu sa Nacionalnim planom.

Informacije iz stava 1 ovog člana saopštavaju se stanovnicima bez posebnog zahtjeva, dostupne su javnosti, ažuriraju se i objavljuju u redovnim vremenskim razmacima i kada god dođe do značajnih promjena.

Informacije iz stava 1 ovog člana naročito sadrže:

1. osnovne činjenice o radioaktivnosti i njenim posljedicama na ljude i životnu sredinu;
2. različite vrste obuhvaćenih vanrednih situacija i njihovih posljedica na stanovnike i životnu sredinu;
3. vanredne mjere radi uzbunjivanja, zaštite i pomoći stanovništvu;
4. odgovarajuće informacije o radnji koju stanovništvo treba da preduzme.

**Informisanje stanovnika koji su stvarno ugroženi u slučaju vanredne situacije**

**Član 39**

Organ državne uprave nadležan za vanredne situacije u saradnji sa organom državne uprave nadležanim za poslove zdravlja i Agencijom, kada dođe do vanredne situacije, informiše ugrožene stanovnike Crne Gore o: činjenicama vanredne situacije; koracima koje treba preduzeti i, po potrebi, mjerama zdravstvene zaštite primenjivim na to stanovništvo, u skladu sa Nacionalnim planom.

Informacije iz stava 1 ovog člana naročito sadrže:

1. podatke o vrsti vanredne situacije koja se dogodila i prema mogućnosti podatke o njenim karakteristikama (npr. porijeklo, razmjera i mogući dalji razvoj);
2. savjete o zaštiti koja, zavisno od vrste vanredne situacije, može obuhvatiti:

* ograničenja potrošnje određene hrane i vode koja bi vjerojatno mogla biti kontaminirana, jednostavna higijenska i dekontaminaciona pravila, preporuke da se ostane u zatvorenom prostoru, raspodjelu i korišćenje zaštitih supstanci i način evakuacije;
* posebna upozorenja određenim grupama stanovništva.

1. preporuke za postupanje u skladu sa uputstvima ili zahtjevima.

Ako vanrednoj situaciji prethodi faza preduzbunjivanja (predalarmna faza), stanovnicima se pružaju informacije koje sadrže savjete o praćenju odgovarajućih komunikacijskih kanala; savjete za stanovnike zaposlene u ustanovama sa posebnim kolektivnim odgovornostima, kao i preporuke za posebno pogođene profesionalne grupe.

Informacije se dopunjuju, ako za to ima vremena, podsjetnikom o osnovnim činjenicama o radioaktivnosti i posljedicama na stanovništvo i životnu sredinu.

**Sprovođenje korektivnih mjera nakon završetka radiološke vanredne situacije**

**Član 40**

Nakon završetka radiološke vanredne situacije, na području ili dijelu područja, na kojem se desila vanredna situacija sprovode se korektivne mjere.

Nosioci ovlašćenja i dozvola za koje se dokazalo da su njihove djelatnosti i/ili aktivnosti prouzrokovale radiološku vanrednu situaciju iz stava 1 dužni su da bez odlaganja:

1. preduzmu korektivne mjere nakon radiološke vanredne situacije na kontaminiranom području bilo da je u objektu ili van njega u skladu sa uputstvom i/ili planom pripremljenosti i odgovora na vanredne situacije radi vraćanja područja u prethodno stanje;
2. zaustave rad u objektu u kojem je došlo do radiološke vanredne situacije, ukoliko ne može nastaviti sa normalnim radom;
3. nadoknade štetu trećim licima koja je nastala kao posljedica radiološke vanredne situacije, ukoliko se dokaže da se korektivnim mjerama nije saniralo kontaminirano područje;
4. podnesu Izvještaj Agenciji i organu uprave nadležnom za inspekcijske poslove o rezultatima izvršenih korektivnih mjera.

Sredstva za sprovođenje korektivnih mjera obezbjeđuje nosilac ovlašćenja i dozvola iz stava 1 ovog člana.

U slučaju da treće lice prijavi da je nosilac ovlašćenja i dozvole iz stava 1 ovog člana prouzrokovao radiološku vanrednu situaciju a rezultatima mjerenja se utvdi da je prijava neosnovana, troškove mjerenja radi utvrđivanja eventualne štete snosi lice koje je podnijelo prijavu.

U slučaju da se ne može dokazati ko je prouzrokovao radiološku vanrednu situaciju, troškovi mjerenja radi utvrđivanja nastale štete i troškovi sprovođenja korektivnih mjera obezbjeđuju se iz budžeta Crne Gore.

Način sprovođenja korektivnih mjera propisuje Ministarstvo.

**Zaostala kontaminirana područja**

**Član 41**

Za područja sa zaostalom kontaminacijom u kojima je dozvoljen boravak i nastavak društvenih i privrednih djelatnosti, u konsultacijama sa zainteresovanim stranama, Agencija je dužna da uspostavi u tom području, po potrebi, kontinuiranu kontrolu izlaganja stanovništva i životne sredine u cilju uspostavljanja uslova života koji se mogu smatrati normalnim, koja naročito uključuje:

1. utvrđivanje odgovarajućih referentnih nivoa;
2. kontinuirano sprovođenje zaštitnih mjera kroz obezbjeđenje informacija, savjeta i sprovođenje monitoringa radioaktivnosti;
3. mjere sanacije, po potrebi; i
4. razgraničavanje područja, po potrebi.

Sredstva za sprovođenje kontinuirane kontrolu izlaganja stanovništva i životne sredine iz stava 1 ovog člana obezbjeđuju se iz budžeta Crne Gore.

**VI. REGULATORNE AKTIVNOSTI (PRIJAVLJIVANJE, REGISTRACIJA, LICENCA, ODOBRENJE)**

**Klasifikacija izvora jonizujućih zračenja**

**Član 42**

Izvori jonizujućeg zračenja se označavaju i klasifikuju u kategorije u svrhu primjene gradiranog pristupa u vršenju djelatnosti i/ili aktivnosti zavisno od: stepena opasnosti za zdravlje i životnu sredinu koje ima jonizujuće zračenje; načina upravljanja izvorom jonizujućeg zračenja; nivoa mogućih izlaganja izloženih lica; potencijalnog rizika koji proizilazi iz predvidljivih kvarova; odstupanja od normalnog rada izvora jonizujućeg zračenja i bezbjednosnog rizika.

Kategorizaciju izvora jonizujućih zračenja, način označavanja, izgled oznake i etikete propisuje Ministarstvo.

**Klasifikacija nuklearnih materijala**

**Član 43**

Nuklearni materijali klasifikuju se u vrste i kategorije na osnovu procjene štete koja može da nastane kao posljedica krađe ili preusmjeravanja određenog tipa i količine nuklearnog materijala i sabotaže objekta u kojem se nuklearni materijal proizvodi, obrađuje, koristi, skladišti ili odlaže.

Način klasifikacije nuklearnih materijala u vrste i kategorije, način označavanja, izgled oznake i etikete propisuje Ministarstvo.

**Opšti uslovi za otvorene i zatvorene radioaktivne izvore i uređaje koji proizvode jonizujuća zračenja**

**Član 44**

Nosioci ovlašćenja i dozvola dužni su da:

1. obavijeste Agenciju i organ uprave nadležan za inspekcijske poslove o gubitku, krađi, značajnom curenju zračenja, prosipanju otvorenih izvora zračenja, neovlašćenom korišćenju otvorenih i/ili zatvorenih radioaktivnih izvora i neovlašćenom ispuštanju otvorenih radioaktivnih izvora;
2. vode evidenciju o otvorenim i zatvorenim radioaktivnim izvorima i dostavljaju podatke iz evidencije, na zahtjev, Agenciji i organu uprave nadležnom za inspekcijske poslove;
3. informišu Agenciju, organ uprave nadležan za inspekcijske poslove i organ državne uprave nadležan za vanredne situacije o svakom namjeravanom prevozu visokoaktivnih zatvorenih radioaktivnih izvora i, gdje je neophodno, o prevozu drugih zatvorenih radioaktivnih izvora;
4. pored uslova potrebnih za dobijanje odgovarajućeg ovlašćenja ispune i ostale uslove u pogledu sigurnosti i bezbjednosti u skladu sa ovim zakonom.

Nosioci ovlašćenja i dozvola za obavljanje djelatnosti i/ili aktivnosti sa visokoaktivnim radioaktivnim zatvorenim izvorima dužni su da:

1. redovno vrše testiranje, kao što je test curenja, na osnovu međunarodnih standarda, u cilju provjere i održavanja integriteta svakog izvora;
2. redovno vrše provjeru izvora i uređaja koji sadrži izvor na mjestu korišćenja i/ili skladištenja;
3. izrade protokole i procedure za svaki fiksni i mobilni izvor u cilju sprečavanja neovlašćenog pristupa, gubitka, krađe izvora ili njegovog oštećenja u požaru;
4. o svakom događaju ili incidentu koji prouzrokuje nenamjerno izlaganja zaposlenih lica ili stanovnika obavijeste Agenciju i organ uprave nadležan za inspekcijske poslove, bez odlaganja;
5. provjeri stanje izvora poslije bilo kojeg događaja ili incidenta, preduzme mjere i o tome obavijesti Agenciju i organ uprave nadležan za inspekcijske poslove, bez odlaganja;
6. obezbijede da visokoaktivni zatvoreni radioaktivni izvor i pripadajući kontejner prate fotografije i pisane informacije i da ispunjavaju uslove u pogledu obilježavanja i označavanja.

Nosioci ovlašćenja dužni su da vode evidenciju i o uređajima koji proizvode jonizujuća zračenja i podatke iz evidencije dostavljaju Agenciji i na zahtjev organu uprave nadležnom za inspekcijske poslove.

Način vođenja evidencije otvorenih i zatvorenih radioaktivnih izvora, uređaja koji proizvode jonizujuća zračenja, način dostavljanja podataka iz evidencije i rokove dostavljanja propisuje Ministarstvo.

**OPRAVDANOST DJELATNOSTI I/ILI AKTIVNOSTI**

**Član 45**

Svaka nova djelatnost i/ili aktivnost koja može dovesti do izlaganja jonizujućem zračenju koje uključuju profesionalno izlaganje i izlaganje stanovništva, prije dobijanja ovlašćenja mora biti opravdana.

Agencija razmatra pregled postojećih djelatnosti i/ili aktivnosti u smislu njihove opravdanosti kad god postoje novi ili važni dokazi o njihovoj efikasnosti ili potencijalnim posljedicama, ili nove i važne informacije o drugim tehnikama i tehnologijama.

Svaka djelatnost i/ili aktivnost koja može dovesti do izlaganja jonizujućem zračenju za potrebe nemedicinskogizlaganja, uzimajući u obzir specifičnu namjenu ove izloženosti koja ne doprinosi dijagnostičkoj ili terapijskoj koristi mora biti opravdana.

Svaka djelatnosti i/ili aktivnosti koje uključuju medicinsko izlaganje opravdavaju se, uzimajući u obzir ta izlaganja i, po potrebi, povezana profesionalna izlaganja i izlaganja stanovništva, kao i izlaganja na nivou svakog pojedinačnog medicinskog izlaganja iz člana 154 ovog zakona.

Svako nova djelatnost i/ili aktivnost koja uključuje proizvodnju ili uvoz potrošačkog proizvodamora biti opravdana.

U procesu razmatranja djelatnosti i/ili aktivnosti koje se potencijalno mogu odobriti Agencija koristi međunarodne standarde, razmjenu iskustava i kriterijume za procjenjivanje opravdanosti djelatnosti i/ili aktivnosti iz člana 46 stav 5 ovog zakona.

Vrste djelatnosti i/ili aktivnosti sa materijalima sa povećanim sadržajem prirodnih radionuklida (NORM) i u postojećim situacijama izlaganja jonizujućem zračenju propisuje Ministarstvo.

**PRIJAVLJIVANJE**

**Obaveza prijavljivanja**

**Član 46**

Privredno društvo, drugo pravno lice ili preduzetnik koje obavlja djelatnosti i/ili aktivnosti iz člana 45 ovog zakona dužno je Agenciji da podnese zahtjev za prijavljivanje na propisanom formularu.

Uz zahtjev iz stava 1 ovog člana podnose se informacije o opravdanosti djelatnosti i/ili aktivnosti.

Zahtjev i informacije o opravdanosti djelatnosti i/ili aktivnosti iz st. 1 i 2 ovog člana, podnose se u pisanoj formi u tri primjerka i/​ili elektronskoj formi na portalu e-Uprave i/​ili na e-mail Agencije.

Agencija razmatra predmetni zahtjev, popunjenim formularom i informacijama o opravdanosti djelatnosti i/ili aktivnosti i u roku od 7 dana do dana prijema istog obavještava podnosioca zahtjeva o daljem postupanju u skladu sa ovim zakonom.

Obrazac formulara iz stava 1 ovog člana, sadržaj informacije o opravdanosti djelatnosti i/ili aktivnosti i kriterijume za procjenjivanje opravdanosti djelatnosti i/ili aktivnosti propisuje Ministarstvo.

Vrsta izvora jonizujućih zračenja za koje je prijavljivanje jedini zahtjev propisuje Ministarstvo.

**Izuzeće od prijavljivanja i izuzeće od ovlašćivanja**

**Član 47**

Ljudske aktivnosti koje uključuju rad sa materijalima koji su kontaminirani radioaktivnošću zbog ovlašćenih ispuštanja, u skladu sa ovim zakonom, ili materijalima koji su otpušteni, u skladu sa kriterijumima otpuštanja, izuzimaju se od obaveze prijavljivanja i ne predstavljaju planiranu situaciju izlaganja.

Agencija može odlučiti da se opravdane djelatnosti i/ili aktivnosti iz člana 45 ovog zakona mogu izuzeti od obaveze prijavljivanja samo ako ispunjavaju kriterijume izuzeća.

Izuzetno od stava 2 ovog člana Agencija može odlučiti da se za pojedine djelatnosti i/ili aktivnosti koje uključuju rad sa materijalima sa povećanim sadržajem prirodnih radionuklida ne mogu izuzeti od prijavljivanja, ukoliko mogu dovesti do prisutnosti tih radionuklida u vodi za piće i uticati na njen kvalitet ili na druge putanje izlaganja.

Za djelatnosti i/ili aktivnosti koje podliježu ovlašćivanju Agencija u saradnji sa organom uprave nadležnim za inspekcijske poslove može odlučiti da se iste samo prijavljuju, pod uslovom da ispunjavaju opšte **kriterijume izuzeća i otpuštanja** i da je za njih obavezno vršenje inspekcijskog nadzora.

Kriterijume iz st. 1, 2 i 4 propisuje Ministarstvo.

**REGISTRACIJA**

**Djelatnosti i/ili aktivnosti koje podliježu registraciji**

**Član 48**

Djelatnosti i/ili aktivnosti koje podliježu registraciji su:

1. posjedovanje uređaja koji proizvode jonizujuće zračenja kategorija 3;
2. korišćenje uređaja koji proizvode jonizujuće zračenja kategorija 3;
3. posjedovanje zatvorenih radioaktivnih izvora kategorije 4 i 5;
4. korišćenje zatvorenih radioaktivnih izvora kategorije 4 i 5;

Registraciji mogu da podliježu i druge djelatnosti i/ili aktivnosti posjedovanja ili korišćenja izvora jonizujućih zračenja koje odredi Agencija, uzimajući u obzir veličinu očekivanih ili potencijalnih doza, kao i složenost djelatnost i/ili aktivnosti.

**Uslovi za registraciju o posjedovanju izvora jonizujućih zračenja**

**Član 49**

Za obavljanje djelatnosti i/ili aktivnosti posjedovanja izvora jonizujućih zračenja iz člana 48 stav 1 al. 1 i 3, privredno društvo, drugo pravno lice ili preduzetnik dužno je da Agenciji podnese zahtjev za izdavanje registraciju za posjedovanje izvora jonizujućih zračenja, na propisanom formularu.

Uz zahtjev iz stava 1 ovog člana podnosi se sljedeća dokumentacija:

1. opis djelatnosti (namjena) i/ili aktivnosti za koju se izvor namjerava posjedovati;
2. procedure za osiguranje mjera zaštite od jonizujućeg zračenja;
3. dokaz o ispunjavanju mjera zaštite od jonizujućeg zračenja u pogledu prostora izdat od stručnjaka za zaštitu od jonizujućih zračenja iz člana 108 ovog zakona, u skladu s posebnim propisom;
4. uputstvo pripremljenosti i odgovora na vanredne situacije;
5. uputstvo za bezbjednost za zatvorene i otvorene radioaktivne izvore kategorije 4 i 5;
6. akt o određivanju lica odgovornog za zaštitu od jonizujućeg zračenja iz člana 117 ovog zakona;
7. akt o određivanju lica odgovornog za radijacionu i/ili nuklearnu bezbjednost za zatvorene i otvorene radioaktivne izvore kategorije 4 i 5 iz člana 170 ovog zakona;
8. procedure za bezbjednost za zatvorene i otvorene radioaktivne izvore kategorije 4 i 5;
9. kopiju ugovora o poslovno-tehničkoj saradnji sa stručnjakom za zaštitu od jonizujućih zračenja iz člana 109 ovog zakona;
10. kopiju polise osiguranja za zbrinjavanje radioaktivnih izvora;
11. kopija ugovora o poslovno-tehničkoj saradnji sa dobavljačem o vraćanju radioaktivnog izvora proizvođaču nakon prestanka korišćenja, osim kalibracionih izvora.

Agencija izdaje registraciju o posjedovanju izvora jonizujućeg zračenja na period do godinu dana, u formi rješenja.

Registraciju iz stava 3 ovog člana nosilac je dužan da postavi na vidno mjesto u prostoriji gdje se registrovani izvori nalaze i mora biti čitljiva.

Obrazac formulara za posjedovanje izvora jonizujućih zračenja propisuje Ministarstvo.

**Uslovi za registraciju o korišćenju** **izvora jonizujućih zračenja**

**Član 50**

Za obavljanje djelatnosti i/ili aktivnosti korišćenja izvora jonizujućih zračenja iz člana 48 stav 1 al. 2, 4 ovog zakona, privredno društvo, drugo pravno lice ili preduzetnik dužno je da Agenciji podnese zahtjev za izdavanje registracije za korišćenje izvora jonizujućih zračenja, na propisanom formularu.

Uz zahtjev iz stava 1 ovog člana podnosi se sljedeća dokumentacija:

1. kopiju registracije o posjedovanju izvora jonizujućeg zračenja;
2. dokaz o ispunjavanju mjera zaštite od jonizujućeg zračenja u pogledu prostora izdat od stručnjaka za zaštitu od jonizujućih zračenja iz člana 109 ovog zakona, u skladu s posebnim propisom;
3. opis djelatnosti i/ili aktivnosti za korišćenje izvora;
4. dokaz o stručnoj osposobljenosti lica odgovornog za zaštitu od jonizujućih zračenja, izdat od nosioca dozvole za stručno osposobljavanje iz člana 124 ovog zakona;
5. dokaz o stručnoj osposobljenosti lica odgovornog za bezbjednost za zatvorene i otvorene radioaktivne izvore kategorije 4 i 5, izdat od nosioca dozvole za stručno osposobljavanje iz člana 124 ovog zakona;
6. dokaz o kvalifikaciji nivoa obrazovanja lica odgovornog za zaštitu od jonizujućih zračenja;
7. dokaz o kvalifikaciji nivoa obrazovanja lica odgovornog za bezbjednost za zatvorene i otvorene radioaktivne izvore kategorije 4 i 5;
8. spisak zaposlenih lica koja obavljaju aktivnosti sa izvorima jonizujućih zračenja;
9. dokaz o kvalifikaciji nivoa obrazovanja za zaposlena lica;
10. dokaz o radnom iskustvu za zaposlena lica;
11. dokaz o stalnom radnom odnosu za zaposlena lica;
12. dokaz o stručnoj osposobljenosti za sigurnost i bezbjednost za zaposlena lica;
13. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona;
14. dokaz o ispravnosti izvora izdat od stručnjaka za zaštitu od jonizujućih zračenja iz člana 109 ovog zakona;
15. program zaštite od jonizujućih zračenja iz člana 23 ovog zakona;
16. akt o procjeni rizika iz člana 119 ovog zakona;
17. Akcioni program iz člana 120 ovog zakona;
18. uputstvo pripremljenosti i odgovora na vanredne situacije;
19. spisak sredstava i opreme lične zaštite na radu i dokaz o njenoj ispravnosti izdat od stručnjaka za zaštitu od jonizujućih zračenja iz člana 109 ovog zakona;
20. kopiju ugovora o poslovno-tehničkoj saradnji o održavanju opreme ako je primjenjivo;
21. kopija polise osiguranja za zbrinjavanje radioaktivnih izvora kategorije 4 i 5;
22. kopija ugovora o poslovno-tehničkoj saradnji sa dobavljačem o vraćanju radioaktivnih izvora kategorije 4 i 5 proizvođaču nakon prestanka korišćenja, osim kalibracionih radioaktivnih izvora.

Agencija izdaje registraciju o korišćenju izvora jonizujućeg zračenja na period od 4 godine, u formi rješenja.

Registraciju iz stava 3 ovog člana nosilac je dužan da postavi na vidno mjesto u prostoriji gdje se registrovani izvori koriste i mora biti čitljiva.

Za pasivno korišćenje izvora jonizujućeg zračenja ne pribavlja se dokumentacija iz stava 2 al. 5, 6, 7, 8, 9, 10 i 11 ovog člana.

Obrazac formulara za korišćenje izvora jonizujućih zračenja propisuje Ministarstvo.

**LICENCIRANJE**

**Djelatnosti i/ili aktivnosti koje podliježu licenciranju**

**Član 51**

Djelatnosti i/ili aktivnosti koje podliježu licenciranju su:

1. posjedovanje uređaja koji proizvode jonizujuće zračenja kategorija 1 - 2;
2. korišćenje uređaja koji proizvode jonizujuće zračenja kategorija 1 - 2;
3. posjedovanje zatvorenih radiokativnih izvora kategorije 1 - 3;
4. korišćenje zatvorenih radiokativnih izvora kategorije 1 - 3;
5. posjedovanje otvorenih radioaktivnih izvora kategorije 4 i 5;
6. korišćenje otvorenih radioaktivnih izvora kategorije 4 i 5;
7. uvoz i izvoz izvora jonizujućih zračenja;
8. prevoz radioaktivnih izvora;
9. privremeno korišćenje izvora jonizujućeg zračenja u izuzetnim okolnostima za strana pravna lica;
10. ispuštanje znatnih količina radioaktivnih materijala sa gasovitim i tečnim efluentim u životnu sredinu;
11. namjerno dodavanje radioaktivnih supstanci tokom proizvodnje i izrade potrošačkih ili drugih proizvoda, uključujući i medicinske proizvode;
12. uvoz potrošačkih ili drugih proizvoda, uključujući i medicinske proizvode u koje su namjerno dodate radioaktivne supstance;
13. ispunjavanje mjera sigurnosti i bezbjednosti pri izgradnji objekta u kojem se koriste zatvoreni radioaktivni izvori kategorija 1, 2 i 3 i otvoreni radioaktivni izvori kategorija 4 i 5;
14. trajan prestanak korišćenja izvora jonizujućih zračenja i objekta u kojem su se izvori koristili;
15. ispunjavanje mjera sigurnosti i bezbjednosti pri izgradnji skladišta ili odlagališta radioaktivnog otpada;
16. probni rad skladištenja ili odlaganja;
17. skladištenje ili odlaganje;
18. trajan prestanak skladištenja ili odlaganja radioaktivnog otpada;
19. dekomisija;
20. posjedovanje nuklearnih materijala;
21. korišćenje nuklearnog materijala;
22. prevoz nuklearnih materijala;
23. obavljanje djelatnosti i/ili aktivnosti sa povećanom izloženošću prirodnom izvoru zračenja;
24. ispuštanje značajnih količina radioaktivnih materijala sa određenih radnih mjesta sa povećanom izloženošću prirodnom izvoru zračenja;
25. obavljanje djelatnosti na radnim mjestima sa povećanom izloženošću radonu.

**Uslovi za licencu o posjedovanju izvora jonizujućih zračenja**

**Član 52**

Za obavljanje djelatnosti i/ili aktivnosti posjedovanja izvora jonizujućih zračenja iz člana 51 stav 1 al. 1, 3 i 5, privredno društvo, drugo pravno lice ili preduzetnik dužno je da Agenciji podnese zahtjev za izdavanje licence za posjedovanje izvora jonizujućih zračenja, na propisanom formularu.

Uz zahtjev iz stava 1 ovog člana podnosi se sljedeća dokumentacija:

1. opis djelatnosti i/ili aktivnosti za koju se izvor namjerava posjedovati;
2. sigurnosni izvještaj iz člana 23 ovog zakona;
3. dokaz o ispunjavanju mjera zaštite od jonizujućeg zračenja u pogledu prostora, izdat od stručnjaka za zaštitu od jonizujućih zračenja iz člana 109 ovog zakona, u skladu s posebnim propisom;
4. opis bezbjednosnih mjera prostora objekta (prostora) u kome će biti smješteni zatvoreni radioaktivni izvori kategorija 1, 2 i 3 i otvoreni radioaktivni izvori kategorija 4 i 5;
5. program zaštite od jonizujućih zračenja iz člana 23 ovog zakona;
6. plan zaštite u skladu s posebnim propisom kojim se uređuje zaštita lica i imovine za posjedovanje zatvorenih radioaktivnih izvora kategorija 1, 2 i 3 i otvorenih radioaktivnih izvora kategorija 4 i 5;
7. podaci o zatvorenim radioaktivnim izvorima kategorija 1, 2 i 3 i otvorenim radioaktivnim izvorima kategorija 4 i 5 i to: opis izvora; kategorizacija izvora i izmjerena aktivnost izvora;
8. procedure za bezbjednost za zatvorene radioaktivne izvore kategorija 1, 2 i 3 i otvorene radioaktivne izvore kategorija 4 i 5;
9. kopiju ugovora o poslovno-tehničkoj saradnji o održavanju opreme, ako je primjenjivo;
10. kopija ugovora sa nosiocem licence o prevozu radioaktivnih izvora iz člana 55 ovog zakona, ako je primjenjivo;
11. akt o određivanju lica odgovornog za zaštitu od jonizujućeg zračenja iz člana 117 ovog zakona;
12. akt o određivanju lica odgovornog za radijacionu i/ili nuklearnu bezbjednost za zatvorene radioaktivne izvore kategorija 1, 2 i 3 i otvorene radioaktivne izvore kategorija 4 i 5 iz člana 170 ovog zakona;
13. dokaz o stručnoj osposobljenosti lica odgovornog za zaštitu od jonizujućeg zračenja izdat od nosioca dozvole za stručno osposobljavanje iz člana 124 ovog zakona.

Agencija izdaje licencu o posjedovanju izvora jonizujućeg zračenja na period od jedne godine, u formi rješenja.

Licencu iz stava 3 ovog člana nosilac je dužan da postavi na vidno mjesto u prostoriji gdje se izvori nalaze i mora biti čitljiva.

Obrazac formulara za posjedovanje izvora jonizujućih zračenja propisuje Ministarstvo.

**Uslovi za licencu o korišćenju izvora jonizujućih zračenja**

**Član 53**

Za obavljanje djelatnosti i/ili aktivnosti korišćenje izvora jonizujućih zračenja iz člana 51 stav 1 al. 2, 4 i 6, privredno društvo, drugo pravno lice ili preduzetnik dužno je da Agenciji podnese zahtjev za izdavanje licence za korišćenje izvora jonizujućih zračenja, na propisanom formularu.

Uz zahtjev iz stava 1 ovog člana podnosi se sljedeća dokumentacija:

1. kopija licence o posjedovanju izvora jonizujućih zračenja;
2. sigurnosni izvještaj iz člana 24 ovog zakona;
3. kopija odobrenja za uvoz ili iznajmljivanje izvora jonizujućih zračenja iz čl. 75, 76, 78 ovog zakona;
4. opis djelatnosti i/ili aktivnosti za korišćenje izvora jonizujućih zračenja;
5. dokaz o ispravnosti visokoaktivnih zatvorenih radioaktivnih izvora, opis funkcionisanja, opis dodatne opreme i opis kontejnera u kojem se nalaze izvori;
6. dokaz o ispravnosti otvorenih izvora jonizujućih zračenja;
7. rezultati testa curenja visokoaktivnih zatvorenih radioaktivnih izvora;
8. dokaz o ispravnosti uređaja jonizujućeg zračenja;
9. dokaz o kvalifikaciji nivoa obrazovanja zaposlenih lica;
10. spisak sredstava i opreme lične zaštite na radu i dokaz o njenoj ispravnosti izdat od stručnjaka za zaštitu od jonizujućih zračenja iz člana 109 ovog zakona;
11. dokaz o radnom iskustvu za zaposlena lica;
12. dokaz o stalnom radnom odnosu za zaposlena lica;
13. dokaz o stručnoj osposobljenosti za sigurnost i bezbjednost za zaposlena lica;
14. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona;
15. uvjerenje o zdravstvenom pregledu za profesionalno izložena lica u skaldu sa čl. 141 i 142 ovog zakona;
16. dokaz o ispunjavanju mjera zaštite od jonizujućeg zračenja u pogledu prostora izdat od stručnjaka za zaštitu od jonizujućih zračenja iz člana 109 ovog zakona, u skladu s posebnim propisom;
17. kopiju ugovora o poslovno-tehničkoj saradnji o održavanju opreme, ako je primjenjivo, ili kopiju odgovarajućeg ovlašćenja stranog pravnog lica koje održava opremu;
18. kopija ugovora o održavanju opreme visokoaktivnog radiaktivnog zatvorenog izvora i kontejnera ili kopiju odgovorajuće dozvole stranog pravnog lica koje održava opremu, izvor i kontejner;
19. program zaštite od jonizujućih zračenja iz člana 23 ovog zakona;
20. procedure za rad;
21. akt o određivanju lica odgovornog za zaštitu od jonizujućeg zračenja iz člana 117 ovog zakona;
22. dokaz o stručnoj osposobljenosti iz oblasti zaštite od jonizujućeg zračenja lica odgovornog za zaštitu od jonizujućeg zračenja;
23. dokaz o stručnoj osposobljenosti lica odgovornog za bezbjednost samo za zatvorene radioaktivne izvore kategorija 1, 2 i 3 i otvorene radioaktivne izvore kategorija 4 i 5, izdat od nosioca dozvole za stručno osposobljavanje iz člana 124 ovog zakona;
24. kopija ugovora o poslovno-tehničkoj saradnji sa dobavljačem o vraćanju radioaktivnih izvora proizvođaču nakon prestanka korišćenja;
25. akt o procjeni rizika iz člana 119 ovog zakona;
26. akcioni program iz člana 120 ovog zakona;
27. plan pripremljenosti i odgovora na vanredne situacije iz člana 36 ovog zakona;
28. saglasnost na plan pripremljenosti i odgovora na vanredne situacije izdat od organa državne uprave nadležnog za vanredne situacije;
29. uvjerenje o zdravstvenoj sposobnosti lica odgovornog za zaštitu od jonizujućeg zračenja, u skladu sa čl. 141 i 142 ovog zakona;
30. dokaz o označavanju kontrolisanih zona.

Za zatvorene radioaktivne izvore kategorije 1, 2 i 3 i otvorene radioaktivne izvore kategorija 4 i 5 dostavlja se i polisa osiguranja za zbrinjavanje radioaktivnih izvora, uključujući slučaj kada privredno društvo, drugo pravno lice ili preduzetnik koje je nosilac licence o korišćenju izvora jonizujućih zračenja postane nesolventno ili prestane sa obavljanjem svoje djelatnosti i/ili aktivnosti.

Podnosilac zahtjeva iz stava 1 ovog člana ne prilaže dokumentaciju ili podatke koji su podnešeni u postupku pribavljanja licence o posjedovanju iz člana 52 ovog zakona, ukoliko se nijesu promijenile okolnosti.

Prije izdavanja licence o korišćenju izvora jonizujućih Agencija je dužna da izvrši na licu mjesta uvid u prostor, opremu i kadar, u cilju provjere validnosti dostavljene dokumentacije.

Agencija izdaje licencu o korišćenju izvora jonizujućeg zračenja na period do pet godina, u formi rješenja.

Licencu iz stava 6 ovog člana nosilac je dužan da postavi na vidno mjesto u prostoriji gdje se izvori koriste i mora biti čitljiva.

Obrazac formulara za korišćenje izvora jonizujućih zračenja propisuje Ministarstvo.

**Uslovi za licencu o uvozu i/ili izvozu izvora jonizujućih zračenja**

**Član 54**

Za obavljanje djelatnosti i/ili aktivnosti uvoza i/ili izvoza izvora jonizujućih zračenja privredno društvo, drugo pravno lice ili preduzetnik dužno je da Agenciji podnese zahtjev za izdavanje licence o uvozu i/ili izvozu izvora jonizujućih zračenja, na propisanom formularu.

Podnosilac zahtjeva iz stava 1 ovog člana može da vrši uvoz izvora jonizujućeg zračenja samo za nosioce registracije ili licence o posjedovanju izvora jonizujućih zračenja koji imaju odobrenje za uvoz izvora jonizujućeg zračenja iz člana 76 ovog zakona.

Podnosilac zahtjeva iz stava 1 ovog člana može da vrši izvoz izvora jonizujućeg zračenja samo za nosioce registracije ili licence o korišćenju izvora jonizujućih zračenja iz čl. 49 i 52 oovg zakona ili licence o skladištenju ili odlaganju iz člana 64 ovog zakona koji imaju odobrenje za izvoz izvora jonizujućeg zračenja iz člana 77 ovog zakona.

Podnosilac zahtjeva iz stava 1 ovog člana vrši uvoz izvora jonizujućih zračenja samo od lica ovlašćenog od nadležne institucije države izvoznice.

Uz zahtjev iz stava 1 ovog člana dostavlja se sljedeća dokumentacija:

1. kopija registracije ili licence o posjedovanju izvora jonizujućih zračenja u slučaju uvoza;
2. kopija registraciji ili licence o korišćenju ili kopiju licence o skladištenju ili odlaganju u slučaju izvoza;
3. kopija ovlašćenja proizvođača u slučaju uvoza;
4. kopija odgovarajućeg ovlašćenja pravnog lica kome se izvozi izvor jonizujućih zračenja izdatog od nadležne institucije države uvoznice.

U slučaju da podnosilac zahtjeva iz stava 1 ovog člana koje vrši uvoz predaje izvor jonizujućeg zračenja na adresu korisnika u Crnoj Gori a nije nosilac odobrenja za taj prevoz radioaktivnih izvora iz člana 83 ovog zakona, dužan je da za predaju radioaktivnog izvora sklopi ugovor o poslovno-tehničkoj saradnji sa nosiocem odobrenja o prevozu tog radioaktivnog izvora i da kopiju ugovora dostavi Agenciji, radi relizacije prevoza.

Agencija izdaje licencu o uvozu ili izvozu izvora jonizujućih zračenja na period od pet godina, u formi rješenja.

Obrazac formulara uvozu ili izvozu izvora jonizujućih zračenja propisuje Ministarstvo.

**Uslovi za licencu o prevozu radioaktivnih izvora**

**Član 55**

Za obavljanje djelatnosti i/ili aktivnosti prevozu radioaktivnih izvora privredno društvo, drugo pravno lice ili preduzetnik dužno je da Agenciji podnese zahtjev za izdavanje licence o prevozu radioaktivnih izvora, na propisanom formularu.

Uz zahtjev iz stava 1 ovog člana podnosi se sljedeća dokumentacija:

1. opis djelatnosti i/ili aktivnosti za koju se vrši prevoz;
2. sigurnosni izvještaj iz člana 24 ovog zakona;
3. opis načina vršenja prevoza;
4. podaci o radioaktivnim izvorima;
5. dokaz o posjedovanju odgovarajućeg prenosnog instrumenta za mjerenje brzine doze zračenja ranga 0-10 mSv/h;
6. rezultati testa curenja za visokoaktivni radioaktivni izvor;
7. plan pripremljenosti i odgovora na vanredne situacije iz člana 36 ovog zakona;
8. plan zaštite za prevoz zatvorenih i otvorenih radioaktivnih izvora u skladu sa posebnim propisom kojim se uređuje zaštita lica i imovine;
9. procedure za bezbjednost tokom prevoza zatvorenih i otvorenih radioaktivnih izvora;
10. ADR sertifikat za klasu 7 za vozača u skladu sa posebnim propisom kojim se uređuje prevoz opasnih materija;
11. akt o određivanju lica odgovornog za zaštitu od jonizujućeg zračenja iz člana 117 ovog zakona;
12. akt o određivanju lica odgovornog za radijacionu i/ili nukleranu bezbjednost za zatvorene i otvorene radioaktivne izvore iz člana 170 ovog zakona;
13. dokaz o stručnoj osposobljenosti iz oblasti zaštite od jonizujućeg zračenja lica odgovornog za zaštitu od jonizujućeg zračenja, izdat od nosioca dozvole za stručno osposobljavanje iz člana 124 ovog zakona;
14. dokaz o stručnoj osposobljenosti lica odgovornog za bezbjednost za zatvorene i otvorene radioaktivne izvore, izdat od nosioca dozvole za stručno osposobljavanje iz člana 124 ovog zakona;
15. dokaz o kvalifikaciji nivoa obrazovanja za vozača i pratioca;
16. dokaz o stručnoj osposobljenosti za sigurnost i bezbjednost vozača i pratioca;
17. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona za lice odgovorno za zaštitu od jonizujućeg zračenja, vozača i pratioca, u skladu sa članom 136 ovog zakona;
18. uvjerenje o zdravstvenoj sposobnosti lica odgovornog za zaštitu od jonizujućeg zračenja, vozača i pratioca.

Agencija izdaje licencu o prevozu radioaktivnih izvora na period od pet godina, u formi rješenja.

Licencu iz stava 3 ovog člana nosilac je dužan da čuva na dostupnom mjestu kojim i mora biti čitljiva.

Licencu iz stava 3 ne pribavlja se ukoliko se radioaktivni izvori prevoze u izuzetim paketima.

Radioaktivni materijali se prevoze pod istim uslovima kao radioaktivni izvori.

Obrazac formulara o prevozu radioaktivnih izvora, kriterijume za izuzete pakete, način označavanja paketa i izgled oznake propisuje Ministarstvo propisuje Ministarstvo.

**Uslovi za izdavanje licence stranim pravnim licima za privremeno korišćenje izvora jonizujućeg zračenja u izuzetnim okolnostima**

**Član 56**

Strano pravno lice koje ima namjeru da se bavi privremenim korišćenjem izvora jonizujućeg zračenja u izuzetnim okolnostima na teritoriji Crne Gore dužno je da podnese zahtjev Agenciji za izdavanje licence za privremeno korišćenje izvora jonizujućeg zračenja u izuzetnim okolnostima.

Izuzetne okolnosti iz stava 1 ovog člana su:

1. hitne zdravstvene i medicinske potrebe prijavljene od države uvoznice i države izvoznice koje su, prije izdavanja odobrenja za uvoz i izvoz radioaktivnih izvora, naročito kategorija 1 i/ili 2 u izuzetnim okolnostima iz člana 80 ovog zakona, dužne da potpišu ugovor o sigurnom i bezbjednom upravljanju radioaktivnim izvorima;
2. situacije radijacione opasnosti ili situacije nuklearno bezbjednosnog događaja;
3. sigurnosni izvještaj iz člana 24 ovog zakona;
4. obavljanje specifičnih poslova kada izvoznik zadržava kontrolu nad radioaktivnim izvorom tokom perioda korišćenja izvora izvan matične države i nakon završetka specifičnih poslova vraća radioaktivni izvor u matičnu državu;
5. druge okolnosti koje odredi Agencija.

Uz zahtjev iz stava 1 ovog člana strano pravno lice dužno je da dostavi:

1. ovjerenu kopiju odgovarajućeg ovlašćenja iz matične države izdatog od nadležne institucije;
2. kopiju licence o korišćenju izvora jonizujućih zračenja ako je primjenjivo.

Agencija može zahtijevati od podnosioca zahtjeva da priloži i dodatnu dokumentaciju pored dokumentacije navedene u stavu 2 ovog člana.

**Uslovi za izdavanje licence za ispuštanje značajnih količina radioaktivnih materijala sa gasovitim i tečnim efluentima u životnu sredinu**

**Član 57**

Ako nosilac ovlašćenja pri obavljanju djelatnosti i/ili aktivnosti u redovnim okolnostima ispušta značajne količine radioaktivnih materijala sa gasovitim i tečnim efluentima u životnu sredinu, dužan je da Agenciji podnese zahtjev za izdavanje licence o ispuštanju značajnih količina radioaktivnih materijala sa gasovitim i tečnim efluentima u životnu sredinu, na propisanom formularu.

Zahtjev za izdavanje licence iz stava 1 ovog člana ne podnosi se za ispuštanja sa radnih mjesta sa potencijalno povećanom izloženošću prirodnom izvoru zračenja, koja su uređena u skladu sa članom 70 ovog zakona.

Uz zahtjev iz stava 1 ovog člana dostavlja se sljedeća dokumentacija:

1. opis djelatnosti i/ili aktivnosti sa navođenjem broja registracije i/ili licence;
2. sigurnosni izvještaj iz člana 24 ovog zakona;
3. plan o ispuštanjima radioaktivnog materijala sa procjenom sadržaja radionuklida koji se ispuštaju s tog radnog mjesta;
4. dokaz o izvršenim mjerenjima monitoringa radioaktivnosti prije prvog ispuštanja (nulto stanje);
5. program operativnog monitoringa radioaktivnosti iz člana 28 ovog zakona;
6. izvještaj o analizi uticaja ispuštenih radionuklida na zdravlje i životnu sredinu (generic screening assessment) koji izrađuje stručnjak za zaštitu od jonizujućih zračenja iz člana 109 ovog zakona;
7. opis načina sprečavanja neopravdane akumulacije radioaktivnih materijala koje se ispuštaju sa radnog mjesta koji izrađuje stručnjak za zaštitu od jonizujućih zračenja iz člana 109 ovog zakona;
8. plan zaštite objekta u skladu sa propisom kojim se uređuje zaštita lica i imovine;
9. procedure za bezbjednost;
10. akt o određivanju lica odgovornog za radijacionu i/ili nuklearnu bezbjednost iz člana 170 ovog zakona;
11. plan pripremljenosti i odgovora na vanredne situacije iz člana 36 ovog zakona.

Agencija izdaje licencu o ispuštanju značajnih količina radioaktivnih materijala sa gasovitim i tečnim efluentim u životnu sredinu na period do pet godina, u formi rješenja.

Licencu iz stava 4 ovog člana nosilac je dužan da postavi na vidno mjesto i mora biti čitljiva.

Nosilac licence iz stava 4 ovog člana dužan je da vodi evidenciju o obavljenim ispustima i mjerenjima i da o tome informiše Agenciju.

Obrazac formulara o ispuštanju značajnih količina radioaktivnih materijala sa gasovitim i tečnim efluentima u životnu sredinu propisuje Ministarstvo.

**Uslovi za izdavanje licence za namjerno dodavanje radioaktivnih supstanci tokom proizvodnje i izrade potrošačkih ili drugih proizvoda uključujući i medicinske proizvode**

**Član 58**

Ukoliko Agencija u skladu sa članom 45 ovog zakona utvrdi da je djelatnost i/ili aktivnost namjernog dodavanja radioaktivnih supstanci tokom proizvodnje i izrade potrošačkih ili drugih proizvoda uključujući i medicinske proizvode opravdana i da ne ispunjava kriterijume izuzeća iz člana 47 ovog zakona, privredno društvo, drugo pravno lice ili preduzetnik dužno je da Agenciji podnese zahtjev za izdavanje licence za namjerno dodavanje radioaktivnih supstanci tokom proizvodnje i izrade potrošačkih ili drugih proizvoda uključujući i medicinske proizvode, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. podaci o vrsti, fizičkim i hemijskim karakteristikama, vremenu poluraspada i aktivnosti radionuklida;
2. sigurnosni izvještaj iz člana 24 ovog zakona;
3. izjava da potrošački proizvod sadrži radionuklid koji služi svrsi za koju je namijenjen;
4. opis i rezultati testa na prototipu potrošačkog proizvoda za vrijeme redovne upotrebe, moguće zloupotrebe i eventualnog oštećenja;
5. program zaštite od jonizujućih zračenja člana 23 ovog zakona;
6. procjena roka upotrebe i ukupan očekivani broj proizvedenih potrošačkih proizvoda na godišnjem nivou;
7. akt o određivanju lica odgovornog za zaštitu od jonizujućeg zračenja iz člana 117 ovog zakona;
8. akt o određivanju lica odgovornog za radijacionu i/ili nuklearnu bezbjednost iz člana 170 ovog zakona;
9. dokaz o stručnoj osposobljenosti iz zaštite od jonizujućeg zračenja za tu djelatnost lica odgovornog za zaštitu od jonizujućeg zračenja;
10. dokaz o stručnoj osposobljenosti lica odgovornog za bezbjednost, izdat od nosioca dozvole za stručno osposobljavanje iz člana 124 ovog zakona;
11. dokaz o kvalifikaciji nivoa obrazovanja za zaposlena lica;
12. dokaz o stručnoj osposobljenosti zaposlenih lica iz oblasti sigurnosti i bezbjednosti;
13. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona, u skladu sa članom 136 ovog zakona;
14. spisak sredstava i opreme lične zaštite na radu i dokaz o njenoj ispravnosti izdat od stručnjaka za zaštitu od jonizujućih zračenja iz člana 109 ovog zakona;
15. opis prostora za spremanje radioaktivnih supstanci koje dodaje ili ugrađuje u potrošački proizvod;
16. plan o zaštitnim mjerama kojim se osigurava bezbjednost radioaktivnih supstanci koje dodaje ili ugrađuje u potrošački proizvod u skladu sa propisom kojim se uređuje zaštita lica i imovine;
17. procedure za bezbjednost;
18. plan pripremljenosti i odgovora na vanredne situacije;
19. preporuke na crnogorskom jeziku korisnicima potrošačkih proizvoda o načinu njihove instalacije, korišćenja, održavanja, popravke, prevoza, skladištenja, recikliranja i odlaganja nakon isteka upotrebe.

Agencija izdaje licencu za namjerno dodavanje radioaktivnih supstanci tokom proizvodnje i izrade potrošačkih ili drugih proizvoda uključujući i medicinske proizvode na period od pet godina, u formi rješenja.

Nosilac licence iz stava 3 ovog člana dužan je da gotovi potrošački proizvod označi, navodeći podatke iz stava 2 tačke 2 i 17 ovog člana.

Licencu iz stava 3 ovog člana nosilac je dužan da postavi na vidno mjesto i mora biti čitljiva.

Obrazac formulara za namjerno dodavanje radioaktivnih supstanci tokom proizvodnje i izrade potrošačkih ili drugih proizvoda uključujući i medicinske proizvode i primjere potrošačkih proizvoda, vrste i opis potrošaćkih proizvoda propisuje Ministarstvo.

**Uslovi za izdavanje licence za uvoz potrošačkih ili drugih proizvoda uključujući i medicinske proizvode u koje su namjerno dodate radioaktivne supstance**

**Član 59**

Ukoliko Agencija u skladu sa članom 45 ovog zakona utvrdi da je djelatnost i/ili aktivnost uvoza potrošačkih ili drugih proizvoda uključujući i medicinske proizvode u koje su namjerno dodate radioaktivne supstance opravdana i da ne ispunjava kriterijume izuzeća iz člana 47 ovog zakona, privredno društvo, drugo pravno lice ili preduzetnik dužno je da Agenciji podnese zahtjev za izdavanje licence za uvoz potrošačkih ili drugih proizvoda uključujući i medicinske proizvode proizvode u koje su namjerno dodate radioaktivne supstance, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. kopiju odgovarajućeg ovlašćenja proizvođača izdatog od nadležne institucije države porijeka;
2. kopiju odgovarajućeg ovlašćenja izvoznika izdatog od nadležne institucije države porijeka;
3. podaci o vrsti, fizičkim i hemijskim karakteristikama, vremenu poluraspada i aktivnosti radionuklida, koje dobavlja od izvoznika i/ili proizvođača;
4. izjava da potrošački proizvod sadrži radionuklid koji služi svrsi za koju je namijenjen, koje dobavlja od izvoznika i/ili proizvođača;
5. opis i rezultati testa na prototipu potrošačkog proizvoda za vrijeme redovne upotrebe, moguće zloupotrebe i eventualnog oštećenja, koje dobavlja od izvoznika i/ili proizvođača;
6. opis prostora za spremanje radioaktivnih supstanci koje dodaje ili ugrađuje u potrošački proizvod;
7. uputstvo pripremljenosti i odgovora na vanredne situacije;
8. preporuke na crnogorskom jeziku korisnicima potrošačkih proizvoda o načinu njihove instalacije, korišćenja, održavanja, popravke, prevoza, skladištenja, recikliranja i odlaganja nakon isteka upotrebe, koje dobavlja od izvoznika i/ili proizvođača;
9. kopija ugovora sa distributerima i prodavcima, ako je primjenjivo.

Agencija izdaje licencu za uvoz potrošačkih ili drugih proizvoda uključujući i medicinske proizvode u koje su namjerno dodate radioaktivne supstance na period od pet godina, u formi rješenja, sa mogućnošću višekratnih uvoza.

Licencu iz stava 3 ovog člana nosilac je dužan da postavi na vidno mjesto i mora biti čitljiva.

U slučaju zabrane uvoza potrošačkih proizvoda Agencija je dužna da informiše nadležne institucije države izvoznika i/ili proizvođača o razlozima zabrane tog uvoza.

Obrazac formulara za uvoz potrošačkih ili drugih proizvoda uključujući i medicinske proizvode u koje su namjerno dodate radioaktivne supstance propisuje Ministarstvo.

**Uslovi za izdavanje licence o ispunjavanju mjera sigurnosti i bezbjednosti pri izgradnji objekta u kojem se koriste zatvoreni radioaktivni izvori kategorije 1, 2 i 3 i/ili otvoreni radioaktivni izvori kategorija 4 i 5**

**Član 60**

Pored uslova u skladu sa propisom kojim se uređuje planiranje i izgradnja objekata, privredno društvo, drugo pravno lice ili preduzetnik dužno je da Agenciji podnese zahtjev za izdavanje licence o ispunjavanju mjera sigurnosti i bezbjednosti pri izgradnji objekta u kojem se koriste zatvoreni radioaktivni izvori kategorije 1, 2 i 3 i/ili otvoreni radioaktivni izvori kategrije 4 i 5, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. opis djelatnosti (namjena) i/ili aktivnosti;
2. sigurnosni izvještaj iz člana 24 ovog zakona;
3. početni plan dekomisije u skladu iz člana 25 ovog zakona;
4. program operativnog monitoringa radioaktivnosti prije početka rada (nulto stanje) iz člana 28 ovog zakona;
5. program osiguranja i kontrole kvaliteta QA/QC za obezbjeđivanje kvalitetnog upravljanja objektom iz člana 22 ovog zakona;
6. plan upravljanja radioaktivnim otpadom ukoliko je primjenjivo u skladu sa članom 19 ovog zakona;
7. mišljenje stručnjaka za zaštitu od jonizujućih zračenja iz čl. 109 ovog zakona koje se odnosi na relevantne aspekte sigurnosti objekta sačinjenog na osnovu dokumentacije iz alineja 2 do 6;
8. saglasnost na Plan fizičke objekta u skladu sa propisom kojim se uređuje zaštita lica i imovine.

Agencija izdaje licencu o ispunjavanju mjera sigurnosti i bezbjednosti pri izgradnji objekta u kojem se koriste zatvoreni radioaktivni izvori kategorije 1, 2 i 3 i/ili otvoreni radioaktivni izvori kategorija 4 i 5 na period do tri godine, u formi rješenja.

Licencu iz stava 3 ovog člana nosilac je dužan da postavi na vidno mjesto, mora biti čitljiva i dostavlja kopiju ministarstvu nadležnom za poslove planiranja i izgradnje objekata ili jedinicama lokalnih samouprava.

Obrazac formulara o ispunjavanju mjera sigurnosti i bezbjednosti pri izgradnji objekta u kojem se koriste zatvoreni radioaktivni izvori kategorije 1, 2 i 3 i/ili otvoreni radioaktivni izvori kategorija 4 i 5 propisuje Ministarstvo.

**Uslovi za izdavanje licence o trajnom prestanku korišćenja izvora jonizujućih zračenja i objekta u kojem su se izvori koristili**

**Član 61**

Nosioci licence iz čl. 53 i 60 ovog zakona dužni su da godinu dana prije odluke o trajnom prestanku obavljanja djelatnosti ili u slučaju nesolventnosti, podnesu zahtjev Agenciji za izdavanje licence o trajnom prestanku korišćenja izvora jonizujućih zračenja i objekta u kojem su se izvori koristili, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. sigurnosni izvještaj iz člana 24 ovog zakona;
2. konačni plan dekomisije iz člana 25 ovog zakona;
3. plan upravljanja radioaktivnim otpadom iz člana 19 ovog zakona;
4. program osiguranja i kontrole kvaliteta QA/QC iz člana 22 ovog zakona;
5. posljednji izvještaj o sprovedenom operativnom monitoringu radioaktivnosti iz člana 28, gdje je primjenjivo;
6. predlog programa operativnog monitoringa radioaktivnosti i trajanje njegovog sprovođenja nakon prestanka rada gdje je primjenjivo;
7. mišljenje stručnjaka za zaštitu od jonizujućih zračenja iz člana 109 ovog zakona koje se odnosi na relevantne aspekte sigurnosti objekta sačinjenog na osnovu dokumentacije iz alineja 1 do 6;
8. pisane procedure procesa prestanka korišćenja izvora i prestanka rada objekta;
9. saglasnost na Plan fizičke zaštite objekta u skladu sa propisom kojim se uređuje zaštita lica i imovine.

Podnosilac zahtjeva iz stava 1 ovog člana ne prilaže dokumentaciju ili podatke koji su podnešeni u postupku pribavljanja licenci iz čl. 53 i 60 ovog zakona, ukoliko se nijesu promijenile okolnosti.

Agencija izdaje licencu o trajnom prestanku korišćenja na period do tri godine, u formi rješenja, u okviru kojih je dužan da podnese zahtjev za izdavanje licence o dekomisiji.

Obrazac formulara o trajnom prestanku korišćenja propisuje Ministarstvo.

**Uslovi za izdavanje licence o ispunjavanju mjera sigurnosti i bezbjednosti pri izgradnji skladišta ili odlagališta radioaktivnog otpada**

**Član 62**

Pored uslova u skladu sa propisom kojim se uređuje planiranje i izgradnja objekata, privredno društvo, drugo pravno lice ili preduzetnik dužno je da Agenciji podnese zahtjev za izdavanje licence o ispunjavanju mjera sigurnosti i bezbjednosti pri izgradnji skladišta ili odlagališta radioaktivnog otpada, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. opis djelatnosti (namjena) i/ili aktivnosti;
2. sigurnosni izvještaj iz člana 24 ovog zakona;
3. početni plan dekomisije samo za skladište iz člana 25 ovog zakona;
4. program operativnog monitoringa radioaktivnosti prije početka rada (nulto stanje) iz člana 28 ovog zakona;
5. program osiguranja i kontrole kvaliteta QA/QC iz člana 22 ovog zakona;
6. plan upravljanja radioaktivnim otpadom iz člana 19 ovog zakona;
7. mišljenje stručnjaka za zaštitu od jonizujućih zračenja iz člana 109 ovog zakona koje se odnosi na relevantne aspekte sigurnosti objekta sačinjenog na osnovu dokumentacije iz alineja 2 do 7;
8. saglasnost na Plan fizičke zaštite objekta u skladu sa propisom kojim se uređuje zaštita lica i imovine.

Agencija izdaje licencu o ispunjavanju mjera sigurnosti i bezbjednosti pri izgradnji pri izgradnji skladišta ili odlagališta radioaktivnog otpada, na period do tri godine, u formi rješenja.

Licencu iz stava 3 ovog člana nosilac je dužan da postavi na vidno mjesto, mora biti čitljiva i dostavlja kopiju ministarstvu nadležnom za poslove planiranja i izgradnje objekata.

Sredstva za izgradnju skladišta ili odlagališta iz stava 1 ovog člana obezbjeđuju se iz budžeta Crne Gore.

Obrazac formulara o ispunjavanju mjera sigurnosti i bezbjednosti pri izgradnji skladišta ili odlagališta radioaktivnog otpada propisuje Ministarstvo.

**Uslovi za izdavanje licence o probnom radu skladištenja** **ili odlaganja**

**Član 63**

Iskorišćeni radioaktivni izvori, radioaktivni materijal, radioaktivni otpad i nuklearni materijal skladište se u skladište radioaktivnog otpada kod nosioca licence o skladištenju ili odlaganju iz člana 64 ovog zakona.

Radioaktivni otpad i nuklearni materijal (otpad) se odlažu u odlagalište radioaktivnog otpada kod nosioca licence o skladištenju ili odlaganju iz člana 64 ovog zakona.

Radioaktivni otpad se može otpustiti, izuzeti ili ispustiti.

Za obavljanje djelatnosti i/ili aktivnosti probnog rada skladištenja ili odlaganja privredno društvo, drugo pravno lice ili preduzetnik dužno je da Agenciji podnese zahtjev za izdavanje licence o probnom radu skladištenja ili odlaganja, na propisanom formularu.

Uz zahtjev iz stava 4 ovog člana dostavlja se sljedeća dokumentacija:

1. opis djelatnosti (namjena) i/ili aktivnosti;
2. sigurnosni izvještaj iz člana 24 ovog zakona;
3. program probnog rada;
4. plan upravljanja radioaktivnim otpadom iz člana 19 ovog zakona;
5. početni plan dekomisije za skladište radioaktivnog otpada iz člana 25 ovog zakona;
6. plan pripremljenosti i odgovora na vanredne situacije iz člana 36 ovog zakona;
7. izvještaj o sprovedenom operativnom monitoringu radioaktivnosti prije početka rada iz člana 29 ovog zakona;
8. program osiguranja i kontrole kvaliteta QA/QC iz člana 22 ovog zakona, za obezbjeđivanje kvalitetnog upravljanja skladištem ili odlagalištem radioaktivnog otpada;
9. mišljenje stručnjaka za zaštitu od jonizujućih zračenja iz člana 109 ovog zakona, koje se odnosi na relevantne aspekte sigurnosti objekta sačinjenog na osnovu dokumentacije iz alineja 2 do 8;
10. saglasnost na Plan fizičke zaštite objekta u skladu sa propisom kojim se uređuje zaštita lica i imovine;
11. program zaštite od jonizujućih zračenja iz člana 23 ovog zakona;
12. pisane procedure procesa skladištenja ili odlaganja u pogledu sigurnosti;
13. popis procedura procesa skladištenja ili odlaganja u pogledu bezbjednosti;
14. izvještaj o rezultatima uspješno obavljenih pretpogonskih ispitivanja koja uključuju ispitivanja u skladu sa tehničkom dokumentacijom;
15. dokazi o kvalitetu ugrađene opreme i materijala u skladu sa programom osiguranja i kontrole kvaliteta QA/QC, standardima, tehničkim normativima i normama kvaliteta proizvoda i usluga;
16. izjava da je skladište ili odlagalište radioaktivnog otpada: spremno za svaku fazu probnog rada u skladu s programima i procedurama i u skladu sa projektom skladišta ili odlagališta radioaktivnog otpada;
17. kopija licence za složeni inženjerski objekat u skladu sa propisom kojim se uređuje izgradnja objekata i prostorno planiranje;
18. rezultate testa curenja iskorišćenih zatvorenih radioaktivnih izvora kategorije 1 i/ili 2;
19. dokaz o kvalifikaciji nivoa obrazovanja za zaposlena lica;
20. dokaz o radnom iskustvu za zaposlena lica;
21. dokaz o stalnom radnom odnosu za zaposlena lica;
22. dokaz o stručnoj osposobljenosti za sprovođenje mjera zaštite od jonizujučih zračenja, sigurnost i bezbjednost za zaposlena lica;
23. akt o određivanju lica odgovornog za zaštitu od jonizujućeg zračenja iz člana 117 ovog zakona;
24. akt o određivanju lica odgovornog za radijacionu i/ili nuklearnu bezbjednost iz člana 170 ovog zakona;
25. dokaz o stručnoj osposobljenosti lica odgovornog za zaštitu od jonizujućeg zračenja, izdat od nosioca dozvole za stručno osposobljavanje iz člana 124 ovog zakona;
26. dokaz o stručnoj osposobljenosti lica odgovornog za bezbjednost, izdat od nosioca dozvole za stručno osposobljavanje iz člana 124 ovog zakona;
27. spisak sredstava i opreme lične zaštite na radu i dokaz o njenoj ispravnosti izdat od stručnjaka za zaštitu od jonizujućih zračenja iz člana 109 ovog zakona;
28. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona, u skladu sa članom 136 ovog zakona, ako je primjenjivo;
29. kopiju ugovora o poslovno-tehničkoj saradnji o održavanju opreme ili kopiju odgovorajuće dozvole stranog pravnog lica koje održava opremu ili drugi dokaz o održavanju opreme, ako je primjenjivo;
30. akt o procjeni rizika iz člana 119 ovog zakona;
31. Akcioni program iz člana 120 ovog zakona;
32. uvjerenje o zdravstvenom pregledu za profesionalno izložena lica i lice odgovorno za zaštitu od jonizujućeg zračenja u skladu sa čl. 141 i 142 ovog zakona;
33. dokaz o označavanju kontrolisanih zona za skladište radioaktivnog otpada;
34. dokaz o uspostavljenoj unutrašnjoj službi zaštite u skladu sa propisom kojim se uređuje zaštita lica i imovine, od čega najmanje za period od 20 godina u slučaju odlagališta;

Podnosilac zahtjeva iz stava 4 ovog člana dužan je da pored dokumentacije iz stava 5 ovog člana obezbijedi:

1. odgovarajući broj lica koja imaju odgovarajuću kvalifikaciju nivoa obrazovanja;
2. ima određen broj i vrstu instrumenata, uređaja i opreme koja je neophodna za obavljanje tih poslova, u skladu sa posebnim propisom;
3. odgovarajući prostor za skladištenje ili odlaganje, u skladu sa posebnim propisom;
4. izradu i primijenu kriterijuma prihvatljivosti iskorišćenih radioaktivnih izvora, radioaktivnog materijala, nuklearnog materijala i radiokativnog otpada za skladištenje ili odlaganje, u skladu sa posebnim propisom;
5. obezbijedi da se iskorišćeni radioaktivni izvori, radioaktivni materijal, nuklearni materijal i radioaktivni otpad karakteriše, klasifikuje, razvrstava, evidentira, obrađuje, pakuje, označava, otpušta, izuzima, ispušta, sprema, čuva, skladišti, odležava i odlaže, u skladu sa posebnim propisom.

Agencija izdaje licencu o probnom radu skladištenja ili odlaganja na period do jedne godine godina, u formi rješenja.

Nosilac licence iz stava 5 ovog člana dužan je da vodi evidenciju o uskladištenim iskorišćenim radioaktivnim izvorima, radioaktivnom materijalu, iskorišećnim nuklearnim materijalima i radioaktivnom otpadu i odloženom radioaktivnom otpadu za vrijeme probnog rada i podatke iz te evidencije dostavlja Agenciji u rokovima i na način koji odredi Agencija.

Licencu iz stava 5 ovog člana nosilac je dužan da postavi na vidno mjesto, mora biti čitljiva i da dostavi kopiju ministarstvu nadležnom za poslove životne sredine i planiranja i izgradnje objekata.

Sredstva za održavanje skladišta ili odlagališta u toku probnog rada obezbjeđuju se iz budžeta Crne Gore.

Bliže uslove u pogledu kadra, prostora i opreme iz st. 6 alineje 1, 2 i 3, način pod kojim se iskorišćeni radioaktivni izvori, radioaktivni materijal, nuklearni materijal i radioaktivni otpad karakteriše, klasifikuje, razvrstava, evidentira, obrađuje, pakuje, označava, uključujući izgled oznake, otpušta, izuzima i ispušta, sprema, čuva, skladišti, odležava i odlaže, i kriterijume prihvatljivosti iskorišćenih radioaktivnih izvora, radioaktivnog materijala, nuklearnog materijala i radiokativnog otpada za skladištenje ili odlaganje propisuje Ministarstvo.

Nivoe otpuštanja, nivoe izuzimanja i nivoe ispuštanja radioaktivnog otpada propisuje Ministarstvo.

Obrazac formulara o probnom radu skladištenja ili odlaganja propisuje Ministarstvo.

**Uslovi za izdavanje licence o skladištenju ili odlaganju**

**Član 64**

Nosilac licence iz člana 63 ovog zakona dužan je da dva mjeseca prije isteka licence podnese zahtjev Agenciji za izdavanje licenci o skladištenju ili odlaganju, na propisanom formularu.

Pored dokumentacije i uslova koje je dužan da ispuni iz člana 63 st. 5 i 6 ovog zakona podnosilac zahtjeva iz stava 1 ovog člana dužan je da uz zahtjev dostavi i sljedeću dokumentaciju:

1. sigurnosni izvještaj iz člana 24 ovog zakona;
2. izvještaj o sprovedenom programu probnog rada;
3. izvještaj o sprovedenom operativnom monitoringu radioaktivnosti nakon završetka probnog rada, iz člana 29 ovog zakona;
4. program operativnog monitoringa radioaktivnosti iz člana 28 ovog zakona koji će vršiti jednom godišnje svake naredne godine.

Podnosilac zahtjeva iz stava 1 ovog člana ne prilaže dokumentaciju ili podatke koji su isti i podnešeni su u postupku pribavljanja licence probnom radu skladištenja ili odlaganja iz člana 63 ovog zakona, ukoliko se nijesu promijenile okolnosti u toku probnog rada.

Agencija izdaje licencu o skladištenju ili odlaganju na period do deset godina, u formi rješenja.

Nosilac licence iz stava 4 ovog člana dužan je da vodi evidenciju o uskladištenim iskorišćenim radioaktivnim izvorima, radioaktivnom materijalu, iskorišećnim nuklearnim materijalima i radioaktivnom otpadu i odloženom radioaktivnom otpadu i podatke iz te evidencije dostavlja Agenciji u rokovima i na način koji odredi Agencija.

Licencu iz stava 4 ovog člana nosilac je dužan da postavi na vidno mjesto, mora biti čitljiva i da dostavi kopiju ministarstvu nadležnom za poslove životne sredine.

Nosilac licence iz stava 4 ovog člana dužan je da redovno i na sistematičan način procjenjuje, provjerava i kontinualno poboljšava sigurnost prilikom skladištenja i odlaganja radioaktivnog otpada i prilikom upravljanja skladištem ili odlagalištem radioaktivnog otpada, na osnovu sigurnosnog izvještaja iz člana 24 ovog zakona i drugih dokaza i činjenica.

Sredstva za održavanje i rad skladišta ili odlagališta obezbjeđuju se iz budžeta Crne Gore.

Obrazac formulara o skladištenju ili odlaganju propisuje Ministarstvo.

**Uslovi za izdavanje licence o trajnom prestanku skladištenja ili odlaganja radioaktivnog otpada**

**Član 65**

Nosilac licence o skladištenju ili odlaganju iz člana 64 ovog zakona dužan je da godinu dana prije odluke o trajnom prestanku skladištenja ili odlaganja radioaktivnog otpada odnosno rada skladišta ili odlagališta podnese zahtjev Agenciji za izdavanje licenci o trajnom prestanku skladištenja ili odlaganja radioaktivnog otpada na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. sigurnosni izvještaj iz člana 24 ovog zakona;
2. konačni plan dekomisije za skladište radioaktivnog otpada iz člana 25 ovog zakona;
3. plan upravljanja radioaktivnim otpadom u skladu iz člana 19 ovog zakona;
4. program osiguranja i kontrole kvaliteta QA/QC iz člana 22 ovog zakona;
5. posljednji izvještaj o sprovedenom operativnom monitoringu radioaktivnosti iz člana 29 ovog zakona;
6. predlog programa operativnog monitoringa radioaktivnosti i trajanje njegovog sprovođenja nakon prestanka rada, iz člana 28 ovog zakona;
7. mišljenje stručnjaka za zaštitu od jonizujućih zračenja iz člana 109 ovog zakona koje se odnosi na relevantne aspekte sigurnosti objekta sačinjenog na osnovu dokumentacije iz alineja 1 do 6;
8. pisane procedure procesa prestanka rada;
9. saglasnost na Plan fizičke zaštite objekta u skladu sa propisom kojim se uređuje zaštita lica i imovine.

Podnosilac zahtjeva iz stava 1 ovog člana ne prilaže dokumentaciju ili podatke koji su podnešeni u postupku pribavljanja licence o skladištenju ili odlaganju iz člana 64 ovog zakona, ukoliko se nijesu promijenile okolnosti.

Agencija izdaje licencu o trajnom prestanku skladištenja ili odlaganja radioaktivnog otpadana na period do tri godine, u okviru kojih je dužan da podnese zahtjev za izdavanje licence o dekomisiji u slučaju skladišta radioaktivnog otpada, u formi rješenja.

Licencu iz stava 4 ovog člana nosilac je dužan da postavi na vidno mjesto, mora biti čitljiva i da dostavi kopiju ministarstvu nadležnom za poslove životne sredine.

Nakon trajnog prestanka rada odlagališta nosilac licence uz stava 4 ovog člana dužanje da dostavi Agenciji izvještaj o sprovedenom operativnom monitoringu radioaktivnosti nakon trajnog prestanka odlaganja.

Ukoliko Agencija na osnovu izvještaja iz stava 7 procijeni da su rezultati u propisanim granicama Agencija izdaje rješenje kojim se potvrđuje da se odlagalište smatra zatvorenim i

zahtijeva kontinuirano sprovođenje opreativnog programa monitoringa radioaktivnosti u narednih 50 godina.

Sredstva za obezbjeđenje trajnog prestanka rada skladišta, trajnog prestanka rada odlagališta i kontinuiranog sprovođenja opreativnog programa monitoringa radioaktivnosti nakon zatvaranja obezbjeđuju se iz budžeta Crne Gore.

Obrazac formulara o trajnom prestanku skladištenja ili odlaganja radioaktivnog otpada propisuje Ministarstvo.

**Uslovi za izdavanje licence o dekomisiji**

**Član 66**

Nosilac licence iz čl. 61 i 65 koji se odnosi samo na skladištenje dužni su podnesu zahtjev Agenciji za izdavanje licenci o dekomisiji, godinu dana prije isteka licenci, na propisanom formularu.

Zahtjev iz stava 1 podnosi i imalac naslijeđenog radioaktivnog otpada, u roku koji odredi Agencija.

Uz zahtjev iz stava 1 ovog člana dostavlja se sljedeća dokumentacija:

1. odgovarajuća kopija ovlašćenja za uklanjanje objekta u skladu sa posebnim propisom ako je primjenjivo;
2. sigurnosni izvještaj iz člana 24 ovog zakona;
3. konačni plan dekomisije iz člana 25 ovog zakona;
4. plan upravljanja radioaktivnim otpadom iz člana 19 ovog zakona;
5. plan pripremljenosti i odgovora na vanredne situacije iz člana 36 ovog zakona;
6. program osiguranja i kontrole kvaliteta QA/QC iz člana 22 ovog zakona;
7. izjava odgovornog lica podizvođača radova koji učestvuju u dekomisiji da će poslove dekomisije obavljati lica koja posjeduju znanja iz oblasti zaštite od jonizujućih zračenja relevatna za dekomisiju u slučaju da nijesu vanjski radnici;
8. spisak angažovanog kadra podizvođača radova;
9. kopija ugovora o poslovno-tehničkoj saradnji sa podizvođačem radova ako je primjenjivo;
10. izvještaj o sprovedenom operativnom monitoringu radioaktivnosti nakon trajnog prestanka skladištenja odnosno trjanog prestanka rada skladišta, iz člana 29 ovog zakona;
11. izvještaj o sprovedenom operativnom monitoringu radioaktivnosti lokacije sa naslijeđenim radioaktivnim otpadom, iz člana 29 ovog zakona;
12. izvještaj o sprovedenom operativnom monitoringu radioaktivnosti objekta u kojem su se koristili zatvoreni i otvoreni radioaktivni izvori nakon prestanka korišćenja, gdje je primjenjivo, iz člana 29 ovog zakona;
13. predlog programa operativnog monitoringa radioaktivnosti i trajanje njegovog sprovođenja za vrijeme trajanja i nakon dekomisije, iz člana 28 ovog zakona;
14. pisane procedure procesa dekomisije;
15. mišljenje stručnjaka za zaštitu od jonizujućih zračenja iz člana 109 ovog zakona koje se odnosi na relevantne aspekte sigurnosti sačinjenog na osnovu dokumentacije iz alineja 1 do 13;
16. saglasnost na Plan fizičke zaštite objekta u skladu sa propisom kojim se uređuje zaštita lica i imovine;
17. popis iskorišćenih radioaktivnih izvora koji se mogu staviti u ponovnu upotrebu ili obradu nakon dekomisije;
18. popis radioaktivnog otpada;
19. potvrda o predaji iskorišćenih radioaktivnih izvora ili radioaktivnog otpada;
20. opis načina čuvanja dokumentacije i vođenje arhive o svim aktivnostima vezanim za objekat ili lokaciju.

Agencija izdaje licencu o dekomisiji na period do 5 godina, u formi rješenja.

Nosilac licence iz stava 4 ovog člana je dužan da za vrijeme trajanja aktivnosti dekomisije Agenciji dostavi izvještaj o sprovedenom operativnom monitoringu radioaktivnosti u rokovima koje odredi Agencija.

Ukoliko Agencija na osnovu izvještaja iz stava 5 procijeni da su rezultati u propisanim granicama, Agencija izdaje rješenje kojim se potvrđuje da se objekat ili lokacija smatra zatvorenim i stavlja se van regulatorne kontrole u smislu ovog zakona.

Sredstva za sprovođenje dekomisije skladišta obezbjeđuju se iz budžeta Crne Gore.

Sredstva za sprovođenje dekomisije objekta u kojem su se koristili izvora jonizujućih zračenja obezbjeđuje nosilac licence iz člana 60 ovog zakona.

Sredstva za sprovođenje dekomisije lokacija sa naslijeđenim radioaktivnim otpadom obezbjeđuje imalac lokacije.

Izuzetno od stava 9 ovog člana sredstva za sprovođenje dekomisije lokacija sa naslijeđenim radioaktivnim otpadom mogu se obezbijediti iz Budžeta Crne Gore u skladu sa članom 93 ovog zakona.

Obrazac formulara o dekomisiji propisuje Ministarstvo.

**Uslovi za izdavanje licence o posjedovanju nuklearnih materijala**

**Član 67**

Za obavljanje djelatnosti i/ili aktivnosti posjedovanja nuklearnih materijala privredno društvo, drugo pravno lice ili preduzetnik dužno je da Agenciji podnese zahtjev za izdavanje licence o posjedovanju nuklearnih materijala, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. opis djelatnosti (namjena) i/ili aktivnosti;
2. sigurnosni izvještaj iz člana 24 ovog zakona;
3. podaci o količini, nazivu, specifikaciji i kategorizaciji nuklearnog materijala;
4. dokaz o ispunjavanju mjera zaštite od jonizujućeg zračenja u pogledu prostora izdat od stručnjaka za zaštitu od jonizujućih zračenja iz člana 109 ovog zakona, u skladu s posebnim propisom;
5. opis bezbjednosnih mjera prostora objekta (prostora) u kome će biti smješteni nuklearni materijali;
6. program zaštite od jonizujućih zračenja iz člana 23 ovog zakona;
7. plan zaštite u skladu s posebnim propisom kojim se uređuje zaštita lica i imovine za posjedovanje nuklearnih materijala;
8. procedure za bezbjednost za nuklearne materijale;
9. akt o određivanju lica odgovornog za zaštitu od jonizujućeg zračenja iz člana 117 ovog zakona;
10. akt o određivanju lica odgovornog za radijacionu i/ili nuklearnu bezbjednost iz člana 170 ovog zakona;
11. dokaz o stručnoj osposobljenosti lica odgovornog za zaštitu od jonizujućeg zračenja, izdat od nosioca dozvole za stručno osposobljavanje iz člana 124 ovog zakona;
12. dokaz o stručnoj osposobljenosti lica odgovornog za bezbjednost, izdat od nosioca dozvole za stručno osposobljavanje iz člana 124 ovog zakona;
13. kopija ugovora sa nosiocem licence o prevozu nuklearnih materijala iz člana 69 ovog zakona, ako je primjenjivo;
14. kopija ugovora o isporuci nuklearnog materijala iz člana 88 ovog zakona, ako je primjenjivo;
15. izjavu kojom se obavezuje da će na poseban račun uplati finansijska sredstva u slučaju pokrića eventualne nuklearne štete koja može nastati tokom nabavke nuklearnog materijala.

Agencija izdaje licencu o posjedovanju nuklearnog materijala na period od jedne godine, u formi rješenja.

Licencu iz stava 3 ovog člana nosilac je dužan da postavi na vidno mjesto i mora biti čitljiva.

Obrazac formulara o posjedovanju nuklearnog materijala propisuje Ministarstvo.

**Uslovi za licencu o korišćenju nuklearnog materijala**

**Član 68**

Za obavljanje djelatnosti i/ili aktivnosti korišćenja nuklearnih materijala privredno društvo, drugo pravno lice ili preduzetnik dužno je da Agenciji podnese zahtjev za izdavanje licence o korišćenju nuklearnih materijala, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. opis djelatnosti (namjena) i/ili aktivnosti;
2. sigurnosni izvještaj iz člana 24 ovog zakona;
3. kopija licence o posjedovanju nuklearnog materijala iz člana 67 ovog zakona;
4. podaci o količini, nazivu, specifikaciji i kategorizaciji nuklearnog materijala;
5. opis kontejnera u kojem se nalazi nuklearni materijal i opis dodatne opreme ukoliko je primjenjivo;
6. dokaz o kvalifikaciji nivoa obrazovanja za zaposlena lica;
7. spisak sredstava i opreme lične zaštite na radu i dokaz o njenoj ispravnosti, izdat od stručnjaka za zaštitu od jonizujućih zračenja iz člana 109 ovog zakona;
8. dokaz o radnom iskustvu za zaposlena lica;
9. dokaz o stalnom radnom odnosu za zaposlena lica;
10. dokaz o stručnoj osposobljenosti za sigurnost i bezbjednost za zaposlena lica, izdat od nosioca dozvole za stručno osposobljavanje iz člana 124 ovog zakona;
11. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona, u skladu sa članom 136 ovog zakona;
12. uvjerenje o zdravstvenom pregledu za profesionalno izložena lica u skladu sa čl. 141 i 142 ovog zakona;
13. dokaz o ispunjavanju mjera zaštite od jonizujućeg zračenja u pogledu prostora izdat od stručnjaka za zaštitu od jonizujućih zračenja iz člana 109 ovog zakona, u skladu s posebnim propisom;
14. kopiju ugovora o poslovno-tehničkoj saradnji o održavanju opreme, ako je primjenjivo, ili kopiju odgovarajućeg ovlašćenja stranog pravnog lica koje održava opremu, ako je primjenjivo;
15. program zaštite od jonizujućih zračenja iz člana 23 ovog zakona;
16. procedure za rad;
17. akt o određivanju lica odgovornog za zaštitu od jonizujućeg zračenja;
18. dokaz o stručnoj osposobljenosti iz zaštite od jonizujućeg zračenja za tu djelatnost lica odgovornog za zaštitu od jonizujućeg zračenja, izdat od nosioca dozvole za stručno osposobljavanje iz člana 124 ovog zakona;
19. akt o određivanju lica odgovornog za radijacionu i/ili nuklearnu bezbjednost iz člana 170 ovog zakona;
20. dokaz o stručnoj osposobljenosti lica odgovornog za bezbjednost, izdat od nosioca dozvole za stručno osposobljavanje iz člana 124 ovog zakona;
21. kopija ugovora o poslovno-tehničkoj saradnji sa dobavljačem o vraćanju nukleranog materijala nakon prestanka korišćenja, ako je primjenjivo;
22. kopija ugovora o isporuci nuklearnog materijala iz člana 88 ovog zakona, ako je primjenjivo;
23. akt o procjeni rizika iz člana 119 ovog zakona;
24. Akcioni program iz člana 120 ovog zakona;
25. Plan pripremljenosti i odgovora na vanredne situacije iz člana 36 ovog zakona.

Za nuklearne materijale dostavlja se i polisa osiguranja za zbrinjavanje nuklearnog materijala, uključujući slučaj kada privredno društvo, drugo pravno lice ili preduzetnik koje je nosilac licence o korišćenju nuklearnih materijala postane nesolventno ili prestane sa obavljanjem svoje djelatnosti i/ili aktivnosti.

Podnosilac zahtjeva iz stava 1 ovog člana ne prilaže dokumentaciju ili podatke koji su podnešeni u postupku pribavljanja licence o posjedovanju nuklearnih materijala iz člana 67 ovog zakona, ukoliko se nijesu promijenile okolnosti.

Prije izdavanja licence o korišćenju nuklearnih materijala Agencija je dužna da izvrši na licu mjesta uvid u prostor, opremu i kadar, u cilju provjere validnosti dostavljene dokumentacije.

Agencija izdaje licencu o korišćenju nuklearnog materijala na period do pet godina, u formi rješenja.

Licencu iz stava 6 ovog člana nosilac je dužan da postavi na vidno mjesto u prostoriji gdje se nuklearni materijal koristi i mora biti čitljiva.

Nosilac licence o korišćenju nuklearnog materijala dužan je da pored navedenih uslova ispuni ostale uslove u pogledu nuklerane sigurnosti i bezbjednosti, u skladu sa ovim zakonom.

Obrazac formulara za korišćenje nuklearnih materijala propisuje Ministarstvo.

**Uslovi za izdavanje licence o prevozu nuklearnih materijala**

**Član 69**

Za obavljanje djelatnosti i/ili aktivnosti prevoza nuklearnih materijala drumskim saobraćajemprivredno društvo, drugo pravno lice ili preduzetnik dužno je da Agenciji podnese zahtjev za izdavanje licence o prevozu nuklearnih materijala, na propisanom formularu.

Uz zahtjev iz stava 2 ovog člana dostavlja se sljedeća dokumentacija:

1. opis djelatnosti i/ili aktivnosti za koju se vrši prevoz;
2. sigurnosni izvještaj iz člana 24 ovog zakona;
3. opis načina vršenja prevoza;
4. podaci o nukleranom materijalu;
5. dokaz o posjedovanju odgovarajućeg prenosnog instrumenta za mjerenje brzine doze zračenja;
6. plan pripremljenosti i odgovora na vanredne situacije iz člana 36 ovog zakona;
7. saglasnost na Plan zaštite za prevoz nuklearnih materijala u skladu sa posebnim propisom kojim se uređuje zaštita lica i imovine;
8. procedure za bezbjednost tokom prevoza nuklearnih materijala;
9. ADR sertifikat za klasu 7 za vozača u skladu sa posebnim propisom kojim se uređuje prevoz opasnih materija;
10. akt o određivanju lica odgovornog za zaštitu od jonizujućeg zračenja iz člana 117 ovog zakona;
11. akt o određivanju lica odgovornog za radijacionu i/ili nuklearnu bezbjednost za zatvorene i otvorene radioaktivne izvore iz člana 170 ovog zakona;
12. dokaz o stručnoj osposobljenosti iz oblasti zaštite od jonizujućeg zračenja lica odgovornog za zaštitu od jonizujućeg zračenja, izdat od nosioca dozvole za stručno osposobljavanje iz člana 124 ovog zakona;
13. dokaz o stručnoj osposobljenosti lica odgovornog za bezbjednost za prevoz nuklearnih materijala, izdat od nosioca dozvole za stručno osposobljavanje iz člana 124 ovog zakona;
14. dokaz o kvalifikaciji nivoa obrazovanja za vozača i pratioca;
15. dokaz o stručnoj osposobljenosti za sigurnost i bezbjednost vozača i pratioca;
16. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona za lice odgovorno za zaštitu od jonizujućeg zračenja, vozača i pratioca, u skladu sa članom 136 ovog zakona;
17. uvjerenje o zdravstvenoj sposobnosti lica odgovornog za zaštitu od jonizujućeg zračenja, vozača i pratioca.

Agencija izdaje licencu o prevozu nuklearnog materijala na period od pet godina, u formi rješenja.

Licencu iz stava 3 ovog člana nosilac je dužan da čuva na dostupnom mjestu i mora biti čitljiva.

Nosilac licence o prevozu nuklearnog materijala dužan je da pored navedenih uslova ispuni ostale uslove u pogledu nuklerane sigurnosti i bezbjednosti, u skladu sa ovim zakonom.

Obrazac formulara za prevoz nuklearnih materijala propisuje Ministarstvo.

**Uslovi za izdavanje licence o obavljanju djelatnosti i/ili aktivnosti sa povećanom izloženošću prirodnom izvoru zračenja**

**Član 70**

Za obavljanje djelatnosti i/ili aktivnosti sa povećanom izloženošću prirodnom izvoru zračenja privredno društvo, drugo pravno lice ili preduzetnik dužno je da Agenciji podnese zahtjev za izdavanje licence o obavljanju djelatnosti i/ili aktivnosti sa povećanom izloženošću prirodnom izvoru zračenja, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. opis djelatnosti i/ili aktivnosti;
2. sigurnosni izvještaj iz člana 24 ovog zakona;
3. opis lokacije i prostora obavljanja djelatnosti i/ili aktivnosti;
4. dokaz o kvalifikaciji nivoa obrazovanja za zaposlena lica;
5. spisak sredstava i opreme lične zaštite na radu i dokaz o njenoj ispravnosti, izdat od stručnjaka za zaštitu od jonizujućih zračenja iz člana 109 ovog zakona;
6. dokaz o radnom iskustvu za zaposlena lica;
7. dokaz o stručnoj osposobljenosti za zaposlena lica, izdat od nosioca dozvole za stručno osposobljavanje iz člana 124 ovog zakona;
8. akt o određivanju lica odgovornog za zaštitu od jonizujućeg zračenja iz člana 117 ovog zakona;
9. dokaz o stručnoj osposobljenosti iz oblasti zaštite od jonizujućeg zračenja lica odgovornog za zaštitu od jonizujućeg zračenja, izdat od nosioca dozvole za stručno osposobljavanje iz člana 124 ovog zakona;
10. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona za lice odgovorno za zaštitu od jonizujućeg zračenja, vozača i pratioca, u skladu sa članom 136 ovog zakona;
11. uvjerenje o zdravstvenom pregledu za profesionalno izložena lica u skladu sa čl. 141 i 142 ovog zakona;
12. akt o procjeni rizika iz člana 119 ovog zakona;
13. Akcioni program iz člana 120 ovog zakona;
14. program zaštite od jonizujućih zračenja iz člana 23 ovog zakona;
15. plan upravljanja radioaktivnim otpadom iz člana 19 ovog zakona, gdje je primjenjivo;
16. uputstvo za rad na radnom mjestu, uključujući uputstvo za sigurno sprovođenje rada i ulazak na radno mjesto lica koja nijesu zaposlena lica, ako je primjenjivo.

Prije izdavanja licence o obavljanju djelatnosti i/ili aktivnosti sa povećanom izloženošću prirodnom izvoru zračenja Agencija je dužna da izvrši na licu mjesta uvid u prostor, opremu i kadar, u cilju provjere validnosti dostavljene dokumentacije.

Agencija izdaje licencu o obavljanju djelatnosti i/ili aktivnosti sa povećanom izloženošću prirodnom izvoru zračenja na period do pet godina, u formi rješenja.

Licencu iz stava 4 ovog člana nosilac je dužan da čuva na dostupnom mjestu i mora biti čitljiva.

Obrazac formulara za obavljanje djelatnosti i/ili aktivnosti sa povećanom izloženošću prirodnom izvoru zračenja propisuje Ministarstvo.

**Uslovi za izdavanje licence o ispuštanju** **značajnih količina radioaktivnih materijala sa određenih radnih mjesta sa povećanom izloženošću prirodnom izvoru zračenja**

**Član 71**

Ako nosilac ovlašćenja pri obavljanju djelatnosti i/ili aktivnosti, u redovnim okolnostima, na radnim mjestima sa povećanom izloženošću prirodnom izvoru zračenja ispušta značajne količine radioaktivnih materijala, dužan je da Agenciji podnese zahtjev za izdavanje licence o ispuštanju značajnih količina radioaktivnih materijala sa određenih radnih mjesta sa povećanom izloženošću prirodnom izvoru zračenja, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. opis djelatnosti i/ili aktivnosti sa navođenjem broja izdate licence;
2. sigurnosni izvještaj iz člana 24 ovog zakona;
3. plan o ispuštanjima radioaktivnog materijala sa procjenom sadržaja radionuklida koji se ispuštaju s tog radnog mjesta;
4. dokaz o izvršenim mjerenjima monitoringa radioaktivnosti prije prvog ispuštanja (nulto stanje);
5. program operativnog monitoringa radioaktivnosti iz člana 28 ovog zakona;
6. izvještaj o izvršenim mjerenjima i analizi uticaja ispuštenih radionuklida na zdravlje i životnu sredinu (generic screening assessment), uključujući i analizu slučajeva kada se ispušteni radioaktivni materijal namjerava ponovo upotrijebiti ili reciklirati, koji izrađuje stručnjak za zaštitu od jonizujućih zračenja iz člana 109 ovog zakona;
7. dokaz o načinu vođenja evidencije o izvršenim mjerenjima i analizama iz tačke 5 ovog stava;
8. opis načina sprečavanja neopravdane akumulacije radioaktivnih materijala koje se ispuštaju sa radnog mjesta koji izrađuje stručnjak za zaštitu od jonizujućih zračenja iz člana 109 ovog zakona;
9. plan zaštite objekta u skladu sa propisom kojim se uređuje zaštita lica i imovine, ako je primjenjivo;
10. procedure za bezbjednost;
11. akt o određivanju lica odgovornog za radijacionu i/ili nuklearnu bezbjednost iz člana 170 ovog zakona;
12. plan pripremljenosti i odgovora na vanredne situacije iz člana 36 ovog zakona;
13. dokaz o ugovoru o poslovno- tehničkoj saradnji sa investitorima ili proizvođačima građevinskog materijala koji će koristiti taj ispušetni radioaktivni materijal.

Agencija izdaje licencu o ispuštanju značajnih količina radioaktivnih materijala sa određenih radnih mjesta sa povećanom izloženošću prirodnom izvoru zračenja na period do pet godina, u formi rješenja.

Nosilac licence iz stava 3 ovog člana dužan je da prije prvog ispuštanja obezbijedi prostor na kojem će se vršiti privremeno deponovanje ispuštenih količina radioaktivnih materijala i preduzmu mjere sigurnosti i bezbjednosti u skladu sa ovim zakonom, do izvršenja izvoza tog materijala, njegovog sigurnog i bezbjednog skladištenja ili korišćenja u druge namjene, ovlašćenog od strane Agencije.

Licencu iz stava 3 ovog člana nosilac je dužan da postavi na dostupno mjesto i mora biti čitljiva.

Nosilac licence iz stava 3 ovog člana dužan je da vodi evidenciju o obavljenim ispustima i mjerenjima i da o tome informiše Agenciju, u rokovima koje odredi Agencija.

Obrazac formulara o ispuštanju značajnih količina radioaktivnih materijala sa određenih radnih mjesta sa povećanom izloženošću prirodnom izvoru zračenja propisuje Ministarstvo.

**Uslovi za izdavanje licence** **o obavljanju djelatnosti na radnim mjestima sa povećanom izloženošću radonu**

**Član 72**

Ako privredno društvo, drugo pravno lice ili preduzetnik obavlja djelatnost i/ili aktivnost na radnim mjestima sa povećanom izloženošću radonu, na kojima važe uslovi za zaposlena lica iz člana 154 stav 4 ovog zakona, dužan je da Agenciji podnese zahtjev za izdavanje licence o obavljanju djelatnosti na radnim mjestima sa povećanom izloženošću radonu, na propisanom formularu.

Uz zahtjev iz stava 1 ovog člana uz dostavlja se sljedeća dokumentacija:

1. opis djelatnosti i/ili aktivnosti;
2. sigurnosni izvještaj iz člana 24 ovog zakona;
3. opis radnih mjesta na kojima se djelatnost i/ili aktivnost obavlja;
4. dokaz o kvalifikaciji nivoa obrazovanja za zaposlena lica;
5. spisak sredstava i opreme lične zaštite na radu i dokaz o njenoj ispravnosti, izdat od stručnjaka za zaštitu od jonizujućih zračenja iz člana 109 ovog zakona;
6. dokaz o radnom iskustvu za zaposlena lica;
7. dokaz o stručnoj osposobljenosti za zaposlena lica, izdat izdat od nosioca dozvole za stručno osposobljavanje iz člana 124 ovog zakona;
8. akt o određivanju lica odgovornog za zaštitu od jonizujućeg zračenja iz člana 117 ovog zakona;
9. dokaz o stručnoj osposobljenosti iz oblasti zaštite od jonizujućeg zračenja lica odgovornog za zaštitu od jonizujućeg zračenja, izdat od nosioca dozvole za stručno osposobljavanje iz člana 124 ovog zakona;
10. program zaštite od jonizujućih zračenja iz člana 23 ovog zakona;
11. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona za lice odgovorno za zaštitu od jonizujućeg zračenja, vozača i pratioca, u skladu sa članom 136 ovog zakona;
12. uvjerenje o zdravstvenom pregledu za profesionalno izložena lica u skladu sa čl. 141 i 142 ovog zakona;
13. akt o procjeni rizika iz člana 119 ovog zakona;
14. Akcioni program iz člana 120 ovog zakona;
15. uputstvo za rad na radnom mjestu, uključujući uputstvo za sigurno sprovođenje rada i ulazak na radno mjesto lica koja nijesu zaposlena lica ako je primjenjivo.

Agencija izdaje licencu o obavljanju djelatnosti na radnim mjestima sa povećanom izloženošću radonu na period do pet godina, u formi rješenja.

Licencu iz stava 3 ovog člana nosilac je dužan da postavi na dostupno mjesto i mora biti čitljiva.

Obrazac formulara o obavljanju djelatnosti na radnim mjestima sa povećanom izloženošću radonu propisuje Ministarstvo.

**ODOBRENJE**

**Vrsta odobrenja**

**Član 73**

Djelatnosti i/ili aktivnosti za koje se pribavljaju odobrenja su:

1. iznajmljivanje izvora;
2. uvoz izvora jonizujućih zračenja;
3. izvoz izvora jonizujućih zračenja;
4. uvoz radioaktivnih izvora kategorije 1 i 2;
5. izvoz radioaktivnih izvora kategorije 1 i 2;
6. uvoz i izvoz radioaktivnih izvora kategorije 1 i/ili 2 u izuzetnim okolnostima (hitna situacija);
7. tranzit radioaktivnih izvora;
8. prevoz radioaktivnih izvora;
9. spremanje izvora jonizujućih zračenja;
10. uvoz nuklearnog materijala;
11. izvoz nuklearnog materijala i tranzit nuklearnih materijala;
12. prevoz nuklearnih materijala;
13. skladištenje radioaktivnih izvora jonizujućih zračenja i/ili nuklearnih materijala;
14. odlaganje radioaktivnog otpada.

**Nabavka izvora jonizujućih zračenja i nuklearnog materijala**

**Član 74**

Nabavka izvora jonizujućeg zračenja može se vršiti uvozom ili iznajmljivanjem od nosioca registracije ili licence za posjedovanje ili korišćenje izvora jonizujućih zračenja iz čl. 49, 50, 52 i 53 ovog zakona.

Nosilac licence o uvozu i/ili izvozu izvora jonizujućih zračenja iz člana 54 ovog zakona ne smije snabdjeti privredno društvo, drugo pravno lice ili preduzetnika izvorom jonizujućeg zračenja ukoliko isti nema registraciju ili licencu za posjedovanje izvora jonizujućih zračenja iz čl. 49 i 52 ovog zakona.

Nabavka nuklearnog materijala može se vršiti samo uvozom od ovlašćenog lica koje u svojoj matičnoj državi ima odgovarajuća ovlašćenja vezana za nuklearne materijale.

**Odobrenje za iznajmljivanje izvora**

**Član 75**

Nosilac registracije ili licence o posjedovanju ili korišćenju izvora jonizujućih zračenja iz čl. 49, 50, 52 i 53 ovog zakona može iznajmiti na korišćenje izvor jonizujućeg zračenja nosiocu registracije ili licenci o posjedovanju izvora jonizujućih zračenja.

Za iznajmljivanje izvora jonizujućih zračenja, nosilac registracije ili licence o posjedovanju izvora jonizujućih zračenja dužan je da podnese zahtjev Agenciji za izdavanje odobrenja za iznajmljivanje, na propisanom formularu.

Nosilac registracije ili licence o posjedovanju ili korišćenju izvora koje je iznajmilo izvor jonizujućeg zračenja i nosilac registracije ili licence iz stava 2 ovog člana dužni su da potpišu ugovor o iznajmljivanju izvora jonizujućeg zračenja.

Uz zahtjev iz stava 2 ovog člana nosilac registracije ili licence o posjedovanju izvora jonizujućih zračenja dostavlja Agenciji ovjerenu kopiju ugovora.

Agencija izdaje odobrenje za iznajmljivanje izvora jonizujućih zračenja koje je dužno da pribavi registraciju ili licencu o korišćenju u skladu sa ovim zakonom.

Agencija izdaje odobrenje za iznajmljivanje izvora jonizujućih zračenja, na period do 4 godine, u formi rješenja.

Nosilac licence o skladištenju ili odlaganju može iznajmiti na korišćenje iskorišćeni radioaktivni izvor jonizujućeg zračenja nosiocu registracije ili licence za posjedovanje izvora jonizujućih zračenja samo uz saglasnost Ministarstva.

Odgovornost za sigurnost i bezbjednost izvora jonizujućeg zračenja snosi vlasnik izvora odnosno nosilac registracije ili licence o posjedovanju ili korišćenju izvora koje je iznajmilo izvor.

Izuzetno od stava 8 ovog člana, odgovornost za sigurnost i bezbjednost izvora snosi nosilac registracije ili licence iz stava 2 ovog člana, u toku korišćenja izvora.

Obrazac formulara za iznajmljivanje izvora jonizujućih zračenja propisuje Ministarstvo.

**Odobrenje za uvoz izvora jonizujućih zračenja**

**Član 76**

Nosilac licence o uvozu i/ili izvozu izvora jonizujućih zračenja iz člana 54 ovog zakona, za svaki izvor jonizujućih zračenja pojedinačno, dužan je da Agenciji podnese zahtjev za izdavanje odobrenja za uvoz izvora jonizujućih zračenja, na propisanom formularu.

Uz zahtjev iz stava 1 ovog člana prilaže se kopija registracije ili licence o posjedovanju izvora jonizujućih zračenja krajnjeg korisnika.

Agencija izdaje odobrenje za uvoz izvora jonizujućih zračenja, na period do 30 dana, u formi rješenja.

Izuzetno od stava 3 ovog člana, odobrenje za uvoz otvorenih izvora jonizujućih zračenja može se izdati na određeni vremenski period, a najviše do 90 dana uz mogućnost višekratnog uvoza.

Uvoznik je dužan da Agenciji dostavi zapisnik o izvršenom uvozu u roku od tri dana, od dana izvršenog uvoza.

Obrazac formulara za izdavanje odobrenja za uvoz izvora jonizujućih zračenja propisuje Ministarstvo.

**Odobrenje za izvoz izvora jonizujućih zračenja**

**Član 77**

Nosilac licence o uvozu i/ili izvozu izvora jonizujućih zračenja iz člana 54 ovog zakona, za svaki izvor jonizujućih zračenja pojedinačno, dužan je da Agenciji podnese zahtjev za izdavanje odobrenja za izvoz izvora jonizujućih zračenja, na propisanom formularu.

Uz zahtjev iz stava 1 ovog člana prilaže se kopija odgovarajućeg ovlašćenja lica kome se izvozi izvor jonizujućeg zračenja.

Ukoliko se vrši izvoz radioaktivnih izvora jonizujućih zračenja radi recikliranja i ponovne upotrebe pored dokumentacije iz stava 2 ovog člana, uz zahtjev se dostavlja:

* kopija ugovora o poslovno-tehničkoj saradnji između ovlašćenog lica za koje se vrši izvoz izvora i ovlašćenog lica koje vrši recikliranje radi ponovne upotrebe;
* kopija odgovarajućeg ovlašćenja za vršenje recikliranja radi ponovne upotrebe izdatu od nadležne institucije države uvoznice.

Agencija izdaje odobrenje za izvoz izvora jonizujućih zračenja, na period do jedne, u formi rješenja, uz mogućnost višekratnog izvoza.

U slučaju izvoza iskorišćenih radioaktivnih izvora ili radioaktivnog materijala, nosilac licence o skladištenju ili odlaganju, pored uslova iz stava 3 ovog člana, dužan je da, prije početka izvoza, pribavi saglasnost Ministarstva, koju dostavlja nosiocu licence o uvozu i/ili izvozu izvora jonizujućih zračenja iz člana 54 ovog zakona.

Ovlašćeno lice za koje se vrši izvoz radioaktivnih izvora jonizujućih zračenja ili radioaktivnog materijala radi recikliranja dužno je da nakon završetka recikliranja obavijesti Agenciju i podnese zahtjev za dobijanje odobrenja za uvoz recikliranog radioaktivnog izvora ili radioaktivnog materijala u skladu sa članom 76 ovog zakona.

Agencija može osloboditi podnosioca zahtjeva iz stava 1 ovog člana za izvoz radioaktivnog materijala koji se izvozi radi recikliranja i ponovne upotrebe pod određenim kriterijumima otpuštanja.

Obrazac formulara za izdavanje odobrenja za izvoz izvora jonizujućih zračenja i kriterijume otpuštanja propisuje Ministarstvo.

**Odobrenje za uvoz radioaktivnih izvora kategorije 1 i/ili 2**

**Član 78**

Nosilac licence o uvozu i/ili izvozu izvora jonizujućih zračenja iz člana 54 ovog zakona, dužan je da Agenciji podnese zahtjev za izdavanje odobrenja za uvoz radioaktivnih izvora kategorije 1 i/ili 2, za svaki izvor pojedinačno, na propisanom formularu.

Uz zahtjev iz stava 1 ovog člana dostavlja se dokumentacija koju podnosilac zahtjeva pribavlja od krajnjih primalaca radioaktivnog izvora i to od nosioca licence o posjedovanju izvora jonizujućih zračenja iz člana 52 ovog zakona, u slučaju prvog uvoza, ili nosioca licence o korišćenju izvora jonizujućih zračenja iz člana 53 ovog zakona.

Dokumentacija iz stava 2 ovog člana obuhvata:

* kopiju licence o posjedovanju izvora jonizujućih zračenja ukoliko se radi o prvom uvozu;
* kopiju licence o korišćenju izvora jonizujućih zračenja;
* dokaz o sigurnom upravljanju izvorima kada postanu iskorišćeni radioaktivni izvori (kopije ugovora o skladištenju, odlaganju, vraćanju proizvođaču ili izvozu).

Agencija izdaje odobrenje za uvoz radioaktivnih izvora kategorije 1 i/ili 2 na period do godinu dana, u formi rješenja.

Obrazac formulara za izdavanje odobrenja za uvoz radioaktivnih izvora kategorije 1 i/ili 2 propisuje Ministarstvo.

**Odobrenje za izvoz radioaktivnih izvora kategorije 1 i/ili 2**

**Član 79**

Nosilac licence o uvozu i/ili izvozu izvora jonizujućih zračenja iz člana 54 ovog zakona, dužan je da Agenciji podnese zahtjev za izdavanje odobrenja za izvoz radioaktivnih izvora kategorije 1 i/ili 2, za svaki izvor pojedinačno, na propisanom formularu.

Uz zahtjev iz stava 1 ovog člana podnosilac zahtjeva je dužan da dostavi dokumentaciju koju pribavlja od nosioca licence o korišćenju izvora jonizujućih zračenja iz člana 53 ovog zakona ili nosioca licence o skladištenju ili odlaganju iz člana 64 ovog zakona.

Nosilac licence o korišćenju izvora jonizujućih zračenja iz člana 53 ovog zakona dužan je da od ovlašćenog lica koji je krajnji primalac radioaktivnog izvora kategorije 1 i/ili 2 podnosiocu zahtjeva iz stava 1 obezbijedi:

* kopiju odgovarajućeg ovlašćenja za posjedovanje i/ili korišćenje radioaktivnog izvora kategorije 1 i/ili 2 izdatu od nadležnog organa države uvoznice;
* dokaz o sigurnom upravljanju izvorima kada postanu iskorišćeni radioaktivni izvori (kopije ugovora o skladištenju, odlaganju, vraćanju proizvođaču ili izvozu);
* obrazloženje o opravdanosti potrebe korišćenja radioaktivnog izvora u izuzetnim okolnostima, ako je primjenjivo.

U slučaju izvoza radioaktivnog izvora kategorije 1 uz zahtjev iz stava 1 ovog člana dostavlja se i kopija saglasnosti države uvoznice o uvoza radioaktivnog izvora na njenu teritoriju.

Ukoliko se vrši izvoz radioaktivnih izvora kategorije 1 i/ili 2 radi recikliranja i ponovne upotrebe pored dokumentacije iz stava 3 ovog člana uz zahtjev se dostavlja:

* kopija ugovora o poslovno-tehničkoj saradnji između ovlašćenog lica za koje se vrši izvoz izvora i ovlašćenog lica koje vrši recikliranje radi ponovne upotrebe;
* kopija odgovarajućeg ovlašćenja za vršenje recikliranja radi ponovne upotrebe izdatu od nadležne institucije države uvoznice.

Agencija izdaje odobrenje za izvoz radioaktivnih izvora kategorije 1 i/ili 2 na period do godinu dana, u formi rješenja.

Agencija je dužna da u pisanoj formi, u roku ne kraćem od 7 dana, prije izvoza, za svaku pošiljku koja se izvozi, obavijesti nadležni organ države uvoznice o:

1. približnom datumu izvoza;
2. nazivu i adresi izvoznika;
3. nazivu i adresi primaoca;
4. opisu izvora (naziv radionuklida i aktivnost);
5. nivou ukupne aktivnosti u slučaju izvoza više izvora;
6. broju radioaktivnih izvora i njihovom identifikacionom broju.

Nosilac licenci o korišćenju izvora jonizujućih zračenja iz člana 53 ovog zakona ili nosilac licence o skladištenju ili odlaganju iz člana 64 ovog zakona dužan je da nakon završetka recikliranja izvora obavijesti Agenciju i podnese zahtjev za uvoz recikliranog izvora u skladu sa članom 78 ovog zakona.

Nosilac licence za skladištenje ili odlaganje iz člana 64 ovog zakona može vršiti izvoz iskorišćenog radioaktivnog izvora kategorije 1 i/ili 2 radi recikliranja i ponovne upotrebe samo preko nosioca licence o uvozu ili izvozu izvora jonitujućih zračenja iz člana 54 ovog zakona, uz prethodno pribavljenu saglasnost Ministarstva.

Agencija može osloboditi podnosioca zahtjeva iz stava 1 ovog člana za izvoz radioaktivnih izvora kategorije 1 i/ili 2 koji se izvoze radi recikliranja i ponovne upotrebe pod određenim kriterijumima otpuštanja u skladu sa propisom iz člana 77 stav 8 ovog zakona.

Obrazac formulara za izdavanje odobrenja za izvoz radioaktivnih izvora kategorije 1 i/ili 2 propisuje Ministarstvo.

**Odobrenje za uvoz i/ili izvoz radioaktivnih izvora kategorije 1 i/ili 2 u izuzetnim okolnostima (vanredna situacija)**

**Član 80**

Agencija može izdati odobrenje za uvoz i/ili izvoz radioaktivnih izvora kategorije 1 i/ili 2 u izuzetnim okolnostima kada se ne mogu usljed hitnosti ispuniti propisani uslovi za redovan uvoz ili izvoz iz čl. 78 i 79 ovog zakona.

Nosilac licence o uvozu i/ili izvozu izvora jonizujućih zračenja iz člana 54 ovog zakona dužan je da Agenciji podnese zahtjev za izdavanje odobrenja za uvoz i/ili izvoz radioaktivnih izvora kategorije 1 i/ili 2 u izuzetnim okolnostima, na propisanom formularu.

Uz zahtjev iz stava 2 ovog člana dostavlja se sljedeća dokumentacija:

* obrazloženje o opravdanosti potrebe korišćenja radioaktivnog izvora kategorije 1 i/ili 2 u izuzetnim okolnostima;
* kopija licence o posjedovanju izvora jonizujućih zračenja krajnjeg korisnika iz člana 52 ovog zakona u slučaju prvog uvoza/izvoza;
* kopija licence o korišćenju izvora jonzujućih zračenja krajnjeg korisnika iz člana 53 ovog zakona;
* kopiju odgovarajućeg ovlašćenja izdatog od nadležnog organa države izvoznice radioaktivnog izvora kategorije 1 i/ili 2 za potrebe uvoza.

Agencija može zahtijevati od podnosioca zahtjeva da priloži i dodatnu dokumentaciju pored dokumentacije iz stava 3 ovog člana ukoliko je potrebno radi osiguranja mjera sigurnosti i bezbjednosti radioaktivnih izvora.

Obrazac formulara za izdavanje odobrenja za uvoz i/ili izvoz radioaktivnih izvora kategorije 1 i/ili 2 u izuzetnim okolnostima propisuje Ministarstvo.

**Odobrenje za tranzit** **radioaktivnih izvora**

**Član 81**

Za vršenje tranzita radioaktivnih izvora privredno društvo, preduzetnik ili drugo pravno lice dužno je da Agenciji podnese zahtjev za izdavanje odobrenja za tranzit radioaktivnih izvora, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

* dokaz kojim pošiljalac potvrđuje da će preuzeti nazad pošiljku u slučaju da tranzit nije obavljen;
* kopiju odgovarajućeg ovlašćenja izvoznika izdatog od nadležnog organa države izvoznice;
* kopiju odgovarajućeg ovlašćenja prevoznika od države u kojoj je registrovan.

Agenciji izdaje odobrenje za tranzit radioaktivnih izvora na period do šest mjeseci, u formi rješenja.

Odobrenje iz stava 3 ovog člana izdaje se za pojedinačni tranzit.

Obrazac formulara za izdavanje odobrenja za tranzit radioaktivnih izvora propisuje Ministarstvo.

**Izvoz i tranzit roba dvostruke namjene** **povezanih sa jonizujućim zračenjem**

**Član 82**

Izvoz i tranzit roba dvostruke namjene povezanih sa jonizujućim zračenjem vrši se u skladu sa ovim zakonom i posebnim propisom kojim se uređuje kontrola izvoza i tranzita robe dvostruke namjene.

U postupku izdavanja odobrenja za izvoz robe dvostruke namjene povezane sa jonizujućim zračenjem organ državne uprave nadležan za spoljnu trgovinu dužan je da pribavi mišljenje Ministarstva.

U postupku izdavanja odobrenja za tranzit robe dvostruke namjene povezane sa jonizujućim zračenjem kopnenim i vodenim putem, organ državne uprave nadležan za unutrašnje poslove dužan je da pribavi mišljenje Ministarstva.

U postupku izdavanja odobrenja za tranzit robe dvostruke namjene povezane sa jonizujućim zračenjem vazdušnim putem, nadležni organ za poslove civilnog vazduhoplovstva dužan je da pribavi mišljenje Ministarstva.

Podnosilac zahtjeva za dobijanje odobrenja za izvoz ili odobrenja za tranzit roba dvostruke namjene, povezanih sa jonizujućim zračenjem, dužan je da nadležnim organima iz st. 2, 3 i 4 ovog člana dostavi sljedeću dokumentaciju:

* u slučaju izvoza: garanciju od države u koju se roba dvostruke namjene povezana sa jonizujućim zračenjem uvozi, u skladu sa potvrđenim međunarodnim ugovorima, sporazumima i konvencijama;
* u slučaju tranzita: garanciju od države u koju se roba dvostruke namjene povezana sa jonizujućim zračenjem uvozi, u skladu potvrđenim međunarodnim ugovorima, sporazumima i konvencijama, kao i izjavu pošiljaoca kojom se potvrđuje će preuzeti nazad pošiljku u slučaju da tranzit nije uspješno obavljen.

**Odobrenje za prevoz radioaktivnih izvora**

**Član 83**

Za vršenje prevoza radioaktivnih izvora nosilac licence o prevozu radioaktivnih izvora iz člana 55 ovog zakona dužan je da od Agencije pribavi odobrenje za prevoz radioaktivnih izvora, u skladu sa ovim zakonom i posebnim propisom kojim se uređuje prevoz opasnih materija.

Ukoliko su uvoznik i prevoznik ili izvoznik i prevoznik jedno pravno lice, Agencija može izdati jedno odobrenje za uvoz i prevoz ili izvoz i prevoz radioaktivnih izvora.

Prevoznik je dužan da Agenciji i organu uprave nadležnom za inspekcijske poslove, u roku od tri dana od dana izvršenog prevoza, dostavi zapisnik o izvršenom prevozu.

**Odobrenje za spremanje radioaktivnih izvora jonizujućih zračenja**

**Član 84**

Radioaktivni izvori jonizujućih zračenja koji se više ne koriste spremaju se u skladu sa propisom iz člana 63 stav 11 ovog zakona.

Nosilac ovlašćenja za posjedovanje i/ili korišćenje izvora jonizujućih zračenja iz čl. 49, 50, 52 i 53 ovog zakona dužno je da Agenciji podnese zahtjev za izdavanje odobrenja za spremanje radioaktivnih izvora jonizujućih zračenja (privremeno skladištenje), na propisanom formularu.

Uz zahtjev iz stava 2 ovog člana dostavlja se kopija ovlašćenja za posjedovanje i/ili korišćenje izvora jonizujućih zračenja.

Agencija izdaje odobrenje za spremanje radioaktivnih izvora jonizujućih zračenja na period do jedne godine, u formi rješenja.

Nosilac odobrenja za spremanje radioaktivnih izvora jonizujućih zračenja dužan je da u roku od 7 dana od dana izvršenog spremanja izvora, o tome, obavijesti Agenciju i organ uprave nadležan za inspekcijske poslove.

Nosilac odobrenja za spremanje radioaktivnih izvora jonizujućih zračenja snosi troškove spremanja izvora.

Obrazac formulara za izdavanje odobrenja za spremanje radioaktivnih izvora jonizujućih zračenja propisuje Ministarstvo.

**Odobrenje za uvoz nuklearnog materijala**

**Član 85**

Uvoz nuklearnog materijala može da vrši nosilac licence o posjedovanju nuklearnih materijala iz člana 67 ovog zakona, u slučaju prvog uvoza, ili nosilac licence o korišćenju nuklearnog materijala iz člana 68 ovog zakona.

Za svaki uvoz nuklearnog materijala pojedinačno u Crnu Goru, nosilac licence iz stava 1 ovog člana dužan je da dostavi Agenciji obavještenje o namjeravanom uvozu nuklearnog materijala, na propisanom formularu.

Uz obavještenje iz stava 2 ovog člana dostavlja se sljedeća dokumentacija:

1. kopija licence o posjedovanju nuklearnog materijala u slučaju prvog uvoza ili licence o korišćenju nuklearnog materijala;
2. izjava uvoznika o preuzimanju odgovornosti za upravljanje, evidenciju i kontrolu nuklearnog materijala;
3. izjava uvoznika kojom se garantuje tajnost informacija uvoza radi sprečavanja zloupotrebe;
4. saglasnost na Plan fizičke zaštite u skladu sa propisom kojim se uređuje zaštita lica i imovine;
5. plan pripremljenosti i odgovora na vanredne situacije iz člana 36 ovog zakona;
6. podaci o prevozniku ukoliko prevoznik nije nosilac licence iz stava 1 ovog člana;
7. podaci o graničnim prelazima na kojima se može vršiti uvoz nuklearnog materijala dati od organa državne uprave nadležnog za unutrašnje poslove.

Na osnovu podnesene dokumentacije Agencija izdaje nadležnom tijelu države izvoznika Izjavu kojom garantuje da je Crna Gora preuzela odgovornost za upravljanje, evidenciju i kontrolu nuklearnog materijala i obuhvata zahtjeve u vezi nuklearnih materijala, koji proizlaze iz potvrđenih međunarodno-pravnih instrumenata.

Izjava iz stava 4 ovog člana dostavlja se najkasnije u roku od 30 dana od dana dostavljanja obavještenja iz stava 2 ovog lana.

Nosilac licence iz stava 1 ovog člana prije izdavanja odobrenja za uvoz nuklearnog materijala dužan je da na poseban podračun Budžeta Crne Gore (nuklearni račun) uplati finansijska sredstva u slučaju pokrića eventualne nuklearne štete koja može nastati tokom izvoza, tranzita ili uvoza u skladu sa posebnim propisom kojim se uređuje odgovornost za nuklearnu štetu.

Dokaz o uplati sredstava iz stava 5 ovog člana dostavlja se Agenciji.

Agencija izdaje odobrenje za uvoz nuklearnog materijala na period do šest mjeseci, u formi rješenja.

Nosilac (1)(1)A licence for the import of nuclear material or a selected nuclear item may only be issued on the condition that the end-user in the Czech Republic makes a declaration on the basis of which the office will issue a State guarantee to the exporter's State covering the requirements arising from international treaties binding on the Czech Republic.ImalacNosilac odobrenja za uvoz nuklearnog materijala dužan je da odmah, nakon realizacije uvoza, obavijesti Agenciju i organ uprave nadležan za inspekcijske poslove o tačnom datumu prijema nuklearnog materijala.

Nakon uspješno izvršenog uvoza nosilac računa na koji je uplaćen iznos iz stava 6 ovog člana dužan je da omogući da iznos u cjelosti bude prenešen na račun na račun lica koja su iznos uplatila.

Obrazac formulara o namjeravanom uvozu nuklearnog materijala propisuje Ministarstvo.

**Odobrenje za izvoz i/ili tranzit nuklearnih materijala**

**Član 86**

Izvoz nuklearnog materijala može da vrši nosilac licence iz čl. 67 i 68 ovog zakona.

Tranzit nuklearnog materijala može da vrši privredno društvo, preduzetnik ili drugo pravno lice ovlašćeno od nadležnog organa države izvoznice.

Za svaki izvoz i/ili tranzit nuklearnog materijala pojedinačno, lica iz st. 1 i 2 ovog člana dužno je da dostavi Agenciji obavještenje o namjeravanom izvozu i/ili tranzitu nuklearnog materijala, na propisanom formularu.

Uz obavještenje iz stava 3 ovog člana dostavlja se sljedeća dokumentacija:

1. kopiju licence o korišćenju nuklearnog materijala u slučaju izvoza;
2. kopiju odgovarajućeg ovlašćenja nadležne institucije države za privredno društvo, preduzetnika ili drugo pravno lice koje vrši tranzit;
3. izjavu izdatu pošiljaocu od nadležne institucije države primaoca kojom se garantuje i preuzima odgovornost za upravljanje, evidenciju i kontrolu nuklearnog materijala, u skladu sa povrđenim međunarodno-pravnim instrumentima;
4. izjava kojom se garantuje tajnost informacija izvoza ili tranzita radi sprečavanja zloupotrebe;
5. saglasnost na Plan fizičke zaštite u skladu sa propisom kojim se uređuje zaštita lica i imovine;
6. Plan pripremljenosti i odgovora na vanredne situacije iz člana 36 ovog zakona;
7. podaci o prevozniku ukoliko prevoznik nije lice iz st. 1 i 2 ovog člana;
8. podaci o graničnim prelazima na kojima se može vršiti izvoz i/ili tranzit nuklearnog materijala dati od organa državne uprave nadležnog za unutrašnje poslove.

Obavještenje iz stava 3 ovog člana dostavlja se u roku od 30 dana prije pripreme materijala za izvoz, donosno 60 dana prije pripreme materijala za tranzit.

Lica iz st. 1 i 2 ovog člana prije izdavanja odobrenja za izvoz i/ili tranzit nuklearnog materijala dužna su da na poseban podračun Budžeta Crne Gore (nuklearni račun) uplate finansijska sredstva u slučaju pokrića eventualne nuklearne štete koja može nastati tokom izvoza ili tranzita u skladu sa posebnim propisom kojim se uređuje odgovornost za nuklearnu štetu.

Dokaz o uplati sredstava iz stava 6 ovog člana dostavlja se Agenciji.

Agencija izdaje odobrenje za izvoz i/ili tranzit nuklearnog materijala na period do šest mjeseci, u formi rješenja.

Nosilac (1)(1)A licence for the import of nuclear material or a selected nuclear item may only be issued on the condition that the end-user in the Czech Republic makes a declaration on the basis of which the office will issue a State guarantee to the exporter's State covering the requirements arising from international treaties binding on the Czech Republic.ImalacNosilac odobrenja za izvoz i/ili tranzit uvoz nuklearnog materijala dužan je da odmah, nakon realizacije izvoza ili tranzita:

* obavijestiti Agenciju i organ uprave nadležan za inspekcijske poslove o datumu izvoza ili tranzita sa područja Crne Gore;
* dostaviti Agenciji pismenu potvrdu koju pribavlja od kranjeg korisnika zemlje primaoca da je primio nuklearni materijal u najavljenim količinama i specifikaciji kojim će upravljati.

Nakon uspješno izvršenog izvoza i/ili tranzita nosilac računa na koji je uplaćen iznos iz stava 6 ovog člana dužan je da omogući da iznos u cjelosti bude prenešen na račun lica koja su iznos uplatila.

Obrazac formulara o namjeravanom izvozu i/ili tranzitu nuklearnog materijala propisuje Ministarstvo.

**Odobrenje za prevoz nuklearnih materijala**

**Član 87**

Za vršenje prevoza nuklearnog materijala nosilac licence o prevozu nuklearnih materijala iz člana 69 ovog zakona dužno je da Agenciji podnese zahtjev za izdavanje odobrenja za prevoz nuklearnih materijala, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

1. potvrdu o ispravnosti ambalaže od proizvođača;
2. uputstvo za siguran prevoz u skladu sa ovim zakonom i propisom kojim se uređuje prevoz opasnih materija;
3. procedure za bezbjednost tokom prevoza nuklearnih materijala;
4. spisak zaštitne opreme;
5. mišljenje stručnjaka za zaštitu od jonizujućih zračenja iz člana 109 ovog zakona;
6. dokaz o obaveznom osiguranju u saobraćaju za vozila koja prevoze opasne materije, u skladu sa propisom kojim se uređuje obavezno osiguranje vozila u saobraćaju.

U cilju zaštite života i zdravlja ljudi, imovine i životne sredine Agencija može od podnosioca zahtjeva tražiti i dodatne informacije vezane za prevoz nuklearnog materijala.

Lice iz stava 1 ovog člana ovog člana prije izdavanja odobrenja za prevoz nuklearnog materijala dužno je da na poseban podračun Budžeta Crne Gore (nuklearni račun) uplati finansijska sredstva u slučaju pokrića eventualne nuklearne štete koja može nastati tokom prevoza, u skladu sa posebnim propisom kojim se uređuje odgovornost za nuklearnu štetu.

Agencija izdaje odobrenje za prevoz nuklearnih materijala uz prethodno pribavljenu saglasnost koju izdaje organ državne uprave nadležan za unutrašnje poslove.

Odobrenje iz stava 5 ovog člana izdaje se na period do jedne godine, u formi rješenja.

Nosiocu odobrenja za prevoz nuklearnih materijala može se izdati odobrenje za višekratni prevoz nuklearnih materijala u drumskom saobraćaju sa rokom važenja do 90 dana.

Ukoliko su uvoznik i prevoznik ili izvoznik i prevoznik jedno pravno lice, Agencija može izdati jedno odobrenje za uvoz i prevoz ili izvoz i prevoz nuklearnih materijala.

Prevoznik je dužan da Agenciji i organu uprave nadležnom za inspekcijske poslove, u roku od tri dana od dana izvršenog prevoza, dostavi zapisnik o izvršenom prevozu.

Nosilac odobrenja za prevoz nuklearnih materijala tokom prevoza, prima ili predaje nuklearne materijale samo na osnovu potpisane potvrde o prijemu ili predaji nuklearnog materijala.

Na potvrdi iz stava 10 ovog člana navodi se: datum prijema ili predaje nuklearnog materijala; imena strana koje predaju i primaju nuklearne materijale, prevezene količine, kategorije, kao i oblik i sastav nuklearnog materijala.

Opis prenesenih nuklearnih materijala može se zamijeniti odgovarajućim dokumentom za identifikaciju pošiljke ako to zahtijevaju razlozi fizičke zaštite, pod uslovom da sadrži sve podatke iz evidencije koju vodi nosilac odobrenja o prevozu nuklearnih materijala.

Podaci iz evidencije iz stava 12 ovog člana čuvaju se najmanje pet godina.

Nosilac (1)(1)A licence for the import of nuclear material or a selected nuclear item may only be issued on the condition that the end-user in the Czech Republic makes a declaration on the basis of which the office will issue a State guarantee to the exporter's State covering the requirements arising from international treaties binding on the Czech Republic.ImalacNosilac odobrenja za prevoz nuklearnih materijala dužan je da:

* vodi pisanu i elektronsku evidenciju obavljenih prevoza nuklearnih materijala;
* obavijesti Agenciju i organ uprave nadležan za inspekcijske poslove o svakom obavljenom prevozu na teritoriji Crne Gore.

Obrazac formulara o prevozu nuklearnih materijala propisuje Ministarstvo.

**Učesnici u isporuci nuklearnih materijala**

**Član 88**

Ugovorne strane i ostali učesnici koji realizuju pojedine radnje ili aktivnosti iz ugovora o isporuci nuklearnih materijala dužni su da čuvaju cjelokupnu evidenciju u vezi s poslovima koje su sami obavili ili su obavljeni u njihovo ime, najmanje pet godina nakon isteka ugovora.

Evidencija iz stava 1 sadrži: imena ugovornih strana i ostalih učesnika, datum zaključivanja ugovora, količinu, kategoriju, oblik, sastav, porijeklo i odredište nuklearnih materijala.

**Odobrenje za skladištenje radioaktivnih izvora jonizujućih zračenja i/ili nuklearnih materijala i radioaktivnog otpada**

**Član 89**

Radioaktivni izvori jonizujućih zračenja i/ili nuklearni materijali koji se više ne koriste mogu da se skladište u skladište radioaktivnog otpada u skladu sa propisom iz člana 63 stav 11 ovog zakona.

Nosioci ovlašćenja iz čl. 49, 50, 52, 53, 67 i 68 ovog zakona dužni su da Agenciji podnesu zahtjev za odobrenje za skladištenje radioaktivnih izvora jonizujućih zračenja i/ili nuklearnih materijala, na propisanom formularu.

Pored nosioca ovlašćenja iz stava 2 ovog člana, privredno društvo, preduzetnik ili drugo pravno lice koje posjeduje naslijeđene iskorišćene radioaktivne izvore i/ili nuklearni materijal ili radioaktivni otpad, dužan je da Agenciji podnese zahtjev za odobrenje za skladištenje.

Uz zahtjev iz stava 2 i 3 ovog člana dostavlja se sljedeća dokumentacija:

* kopija ovlašćenja za posjedovanje i/ili korišćenje izvora jonizujućih zračenja i/ili nuklearnih materijala;
* kopiju ugovora o skladištenju iskorišćenih radioaktivnih izvora jonizujućeg zračenja i/ili nuklearnih materijala sa nosicem licence iz člana 64 ovog zakona.

Agencija izdaje odobrenje za skladištenje na period do šest mjeseci, u formi rješenja.

Ukoliko nosioci ovlašćenja iz čl. 49, 50, 52, 53, 67 i 68 ovog zakona ne posjeduju spremište za spremanje iskorišćenih radioaktivnih izvora jonizujućih zračenja i/ili nuklearnih materijala koji se ne mogu vratiti proizvođaču, dužni su da u roku od 7 dana od dana prestanka korišćenja podnesu zahtjev iz stava 2 ovog člana.

Nosilac odobrenja iz stava 5 ovog člana dužan je da u roku od 7 dana od dana skladištenja iskorišćenih radioaktivnih izvora jonizujućih zračenja i/ili nuklearnih materijala obavijesti Agenciju i organ uprave nadležan za inspekcijske poslove o obavljenom skladištenju i dostavi dokaz o primopredaji radioaktivnih izvora i/ili nuklearnih materijala.

Nosilac odobrenja iz stava 5 ovog člana dužan je da u roku od 7 dana od dana izvršenog skladištenja obavijesti Ministarstvo o uskladištenim nuklearnim materijalima.

Nosilac odobrenja iz stava 5 ovog člana snosi troškove skladištenja i odlaganja.

Obrazac formulara za izdavanje odobrenja za skladištenje iskorišćenih radioaktivnih, nuklearnih materijala i radioaktivnog otpada propisuje Ministarstvo.

**Odobrenje za odlaganje radioaktivnog otpada**

**Član 90**

Nosilac licence o skladištenju ili odlaganju radioaktivnog otpada iz člana 64 ovog zakona dužan je da Agenciji podnese zahtjev za izdavanje odobrenja za odlaganje radioaktivnog otpada, na propisanom formularu.

Uz zahtjev iz stava 1 ovog člana dostavlja se sljedeća dokumentacija:

* kopija licence o skladištenju radioaktivnog otpada;
* kopija ugovora o odlaganju radioaktivnog otpada sa nosiocem licence za odlaganje radioaktivnog otpada.

Agencija izdaje odobrenje za odlaganje radioaktivnog otpada na period do jedne godine, u formi rješenja.

Noislac odobrenja iz stava 3 ovog člana dužan je da u roku od 7 dana izvršenog odlaganja obavijesti Agenciju i organ uprave nadležan za inspekcijske poslove o obavljenom odlaganju i dostavi dokaz o primopredaji radioaktivnog otpada.

Ukoliko je nosilac licence za skladištenje ujedno i nosilac licence za odlaganje radioaktivnog otpada nije potrebno pribavljati odobrenje za odlaganje radioaktivnog otpada.

Obrazac formulara za izdavanje odobrenja za odlaganje radioaktivnog otpada propisuje Ministarstvo.

**Oduzimanje i izmjena ovlašćenja**

**Član 91**

Agencija će oduzeti ovlašćenja iz čl. 48, 51 i 73 izdata u skladu sa ovom zakonom ako nosilac ovlašćenja:

1. prestane da ispunjava jedan ili više propisanih uslova na osnovu kojih je izdato ovlašćenje;
2. u propisanom roku ne otkloni nedostatke i nepravilnosti u radu naložene od strane organa uprave nadležnog za inspekcijske poslove u skladu sa ovim zakonom i zakonom kojim se uređuje inspekcijski nadzor;
3. ne obavijesti Agenciju i organ uprave nadležan za inspekcijske poslove o vanrednoj situaciji prilikom obavljanja djelatnosti i/ili aktivnosti;
4. ne vrši propisana mjerenja, ne dostavi podatke koji su bitni za preduzimanje mjera prilikom obavljanja djelatnosti i/ili aktivnosti i dostavi netačne podatke;
5. ne dostavi izvještaje i mišljenja u rokovima koje je odredila Agencija;
6. ne dostavi dokaze o stručnoj osposobljenosti i periodičnoj provjeri stručne osposobljenosti u skladu sa ovim zakonom.

U slučaju iz stava 1 ovog člana Agencija donosi rješenje o oduzimanju ovlašćenja.

U slučaju da nosilac ovlašćenja postupi suprotno rješenju o oduzimanju ovlašćenja, odgovoran je za nastalu štetu.

Protiv odluke iz stava 2 ovog člana može se podnijeti žalba Ministarstvu.

Agencija može izmijeniti ovlašćenja na zahtjev nosioca ovlašćenja, na osnovu nalaza organa uprave nadležnog za inspekcijske poslove ili po službenoj dužnosti.

**VII. UPRAVLJANJE NASLIJEĐENIM RADIOAKTIVNIM OTPADOM I ISTROŠENIM GORIVOM**

**Član 92**

**Conditions for the management of radioactive waste**

Uslovi za upravljanje radioaktivnim otpadom primjenjuju se na radioaktivni otpad od njegovog nastanka do odlaganja u skladu sa ovim zakonom.

Uslovi za upravljanje radioaktivnim otpadom ne primjenjuju se na:

* upravljanje ostacima iz ekstrakcije minerala koji sadrže prirodne radionuklide;
* odobrena ispuštanja; i
* povraćaj iskorišćenih zatvorenih radioaktivnih izvora dobavljaču ili proizvođaču.

**Dekomisija lokacija sa naslijeđenim radioaktivnim otpadom**

**Član 93**

U cilju dekomisije lokacija sa naslijeđenim radioaktivnim otpadom Vlada može subvencionirati:

* uklanjanje radioaktivnog otpada nastalog prije nego što je proizvođač radioaktivnog otpada privatizovan;
* for the remediation of radioactive contamination of the environment, which occurred before the producer of the contamination was privatised,sanaciju područja koje je kontaminirano prije privatizacije tog područja;
* uklanjanje radioaktivnog otpada nastalog od kontaminiranih materijala ili predmeta, prije nego što je izvršena privatizacija proizvođača tog radioaktivnog otpada;
* zatvaranje objekta sa radioaktivnim otpadom koji je stavljen u upotrebu prije privatizacije tog objekta.

Subvencija se može odobriti pod uslovom da je lokacija iz stava 1 ovog člana do momenta privatizacije bila u državnom vlasništvu.

Vlasnici lokacija iz stava 1 ovog člana dužni su da podnesu zahtjev za subvenciju i prilože potrebnu dokumentaciju Vladi preko Ministarstva, na propisanom formularu.

Utvrđivanje ispunjenosti uslova za pružanje subvencije odnosno finansijskih sredstava vrši stručna komisija koju na predlog Ministarstva obrazuje Vlada.

Stručna komisija iz stava 5 ovog člana obrazuje se iz reda zaposlenih u Ministarstvu, Agenciji, Centru za ekotoksikološka ispitivanja, Univerzitetu Crne Gore, Crnogorskoj akademiji nauka i umjetnosti, Inženjerskoj komori i dr.

Troškovi rada komisije obezbjeđuju se iz Budžeta Crne Gore.

Rješenjem o obrazovanju stručne komisije iz stava 5 ovog člana određuje se sastav, način rada i iznos troškova za rad komisije.

Na osnovu ispunjenosti uslova Vlada donosi odluku o subvenciji, nakon čega je vlasnik lokacija iz stava 1 ovog člana dužan da započne radove na dekomisiji, u roku od godinu dana od dana donošenja odluke.

Nakon završetka radova i sprovedenih kontrolnih mjerenja radioaktivnosti koji dokazuju uspješnost izvedenih radova vlasnik lokacije iz stava 1 ovog člana dostavlja Vladi Informaciju o izvedenim radovima.

Obrazac formulara, potrebnu dokumentaciju, način sprovođenja i kontrole subvencije propisuje Vlada uz prethodnu saglasnost Ministarstva i organa državne uprave nadležnog za poslove finansija.

**VIII. PREKOGRANIČNE POŠILJKE RADIOAKTIVNOG OTPADA I/ILI ISTROŠENOG GORIVA**

108

**Izuzeća od primjene**

**Član 94**

Prekogranične pošiljke radioaktivnog otpada i/ili istrošenog goriva ne odnose se na:

* pošiljke iskorišćenih radioaktivnih izvora koje se šalju dobavljaču ili proizvođaču radioaktivnih izvora ili u ovlašćeno postrojenje druge države;
* pošiljke radioaktivnog materijala koji je preradom obnovljen za dalju upotrebu;
* prekogranične pošiljke radioaktivnog otpada koje sadrže samo prirodno obogaćeni radioaktivni materijal koji ne nastaje iz djelatnosti sa izvorima jonizujućih zračenja;
* pošiljke čije količine i koncentracije ne prelaze nivoe izuzeća utvrđenih propisom iz člana 63 stav 9 ovog zakona.

**Zabranjeni izvoz**

**Član 95**

Zabranjen je izvoz:

* čije je odredište južnije od 60° južne geografske širine; u državu potpisnicu Sporazuma o partnerstvu između članica afričkih, karipskih i pacifičkih grupa država sa jedne strane i Evropske unije i njenih država članica sa druge strane (Sporazum AKP–EU iz Cotonoua), a koja nije država članica; ili
* u treću zemlju koja na osnovu mišljenju Agencije nema administrativnih i tehničkih mogućnosti i regulatornu strukturu za sigurno upravljanje radioaktivnim otpadom ili istrošenim gorivom, u skladu sa Zakonom o potvrđivanju Zajedničke konvencije o sigurnosti upravljanja istrošenim gorivom i sigurnosti upravljanja radioaktivnim otpadom, pri čemu se uzimaju u obzir sve relevantne informacije iz drugih država članica, o čemu Agencija u saradnji sa organom uprave nadležnim za inspekcijske poslove sačinjava zabilješku i obavještava Evropsku komisiju i Savjetodavni odbor.

Zabrana iz stava 1 alineja 2 ovog člana ne odnosi se na pošiljke radioaktivnog otpada na preradu i ponovnu preradu ili odlaganje iz člana 96 ovog zakona.

Prilikom davanja mišljenja iz stava 1 alineja 3 ovog člana Agencija koristi preporuku Evropske komisije o kriterijumima za izvoz radioaktivnog otpada i istrošenog goriva u treće zemlje.

**Principles of management of radioactive wasteSlanje Slanje radioaktivnog otpada na preradu ili ponovnu preradu ili odlaganje**

**Član 96**

Nosilac licence o skladištenju ili odlaganju iz člana 64 ovog zakona je dužan da radioaktivni otpad koji se šalje sa namjerom prerade ili ponovne prerade radi ponovne upotrebe u državu članicu Evropske unije ili državu koja nije država članica Evropske unije prihvati nazad i preduzme sve neophodne mjere sigurnosti i bezbjednosti.

Nosilac licence iz stava 1 ovog člana ima konačnu odgovornost za sigurno i odgovorno skladištenje otpada, uključujući i otpad koji nastaje kao nusproizvod prerade ili ponovne prerade.§

(2)Radioaktivni otpad nastao u Crnoj Gori može se odlagati u državi članici Evropske unije ili u državi koja nije država članica Evropske unije ako je između Crne Gore i te države sklopljen međuvladin sporazum o korišćenju odlagališta radioaktivnog otpada te države.

Agencija je dužna da prije slanja radioaktivnog otpada u državu koja nije članica Evropske unije obavijesti Evropsku komisiju o sadržaju sporazuma iz stava 3 ovog člana.

Sporazum iz stava 3 ovog člana između Crne Gore i države koja nije članica Evropske unije može se potpisati samo ako je ta država:

* potpisala sporazum sa Evropskom unijom koji obuhvata odlaganje radioaktivnog otpada; ili je strana ugovornica Zajedničke konvencije o sigurnosti upravljanja istrošenim gorivom i sigurnosti upravljanja radioaktivnim otpadom;
* donijela program upravljanja radioaktivnim otpadom, uključujući odlaganje koji za cilj ima visok nivo sigurnosti u skladu sa pravilima Evropske unije; i
* licencirala postrojenje za odlaganje radioaktivnog otpada. 108

**Povraćaj neodobrenih pošiljki i neprijavljenog radioaktivnog otpada**

**Član 97**

Nosilac licence o skladištenju ili odlaganju iz člana 64 ovog zakona dužan je da radioaktivni otpad vrati u Crnu Goru ako:

* pošiljka radioaktivnog otpada nije odobrena u skladu sa ovim zakonom ili
* radioaktivno kontaminirani otpad ili materijal koji sadrži radioaktivni izvor nije prijavio kao radioaktivni otpad.

**Zahtjev za izdavanje odobrenja za pošiljku radioaktivnog otpada ili istrošenog goriva**

Title Subpart **Član 98**

Za izvoz ili tranzit radioaktivnog otpada ili tranzit istrošenog goriva privredno društvo, preduzetnik ili drugo pravno lice dužno je da Agenciji podnese zahtjev za izdavanje odobrenja za pošiljku radioaktivnog otpada ili zahtjev za izdavanje odobrenja za pošiljku istrošenog goriva, na propisanom formularu.

Podnosioci zahtjeva iz stava 1 ovog člana dužni su da prije izdavanja odobrenja iz čl. 102 i 103 ovog zakona na poseban podračun Budžeta Crne Gore (nuklearni račun) uplate finansijska sredstva u slučaju pokrića eventualne nuklearne štete koja može nastati tokom izvoza ili tranzita u skladu sa posebnim propisom kojim se uređuje odgovornost za nuklearnu štetu i o tome dostavi dokaz Agenciji.

Zahtjev iz stava 1 ovog člana može se podnijeti za više od jedne pošiljke, pod uslovom da:

* radioaktivni otpad ili istrošeno gorivo na koje se zahtjev odnosi ima ista fizička, hemijska i radioaktivna svojstva;
* šalje isti pošiljalac istom primaocu sa odgovarajućim ovlašćenjima izdatim od istih nadležnih institucija;
* se za tranzit preko trećih država, tranzit mora sprovesti preko istog ulaznog i/ili izlaznog graničnog prelaza Evropske unije i preko istog graničnog prelaza dotične treće države ili država, osim ako nadležne institucije iz alineje 2 ovog stava ne dogovore drugačije.

Obrazac formulara za izdavanje odobrenja za pošiljku radioaktivnog otpada i pošiljku istrošenog goriva propisuje Ministarstvo.

**Slanje zahtjeva nadležnim institucijama država učesnica u pošiljci**

**Član 99**

Zahtjev za izdavanje odobrenja za pošiljku radioaktivnog otpada i/ili zahtjev za izdavanje odobrenja za pošiljku istrošenog goriva iz člana 98 ovog zakona Agencija šalje na davanje saglasnosti nadležnoj instituciji države odredišta i nadležnim institucijama država preko kojih se vrši tranzit.

Agencija sa nadležnim institucijama iz stava 1 ovog člana dogovara način slanja i zaštite informacija u cilju sprečavanja njihove zloupotrebe, u skladu sa posebnim propisima.

**Potvrda o prijemu zahtjeva i zahtjeva za dodatnim informacijama**

**Član 100**

Agencija provjerava da li je nadležna institucija države odredišta ili države tranzita, provjerila da li je zahtjev iz člana 98 stav 1 popunjen na propisan način, u roku od 20 dana od dana od dana prijema zahtjeva.

Ako su zahtjevi iz stava 1 ovog člana propisno ispunjeni Agencija pribavlja od nadležne institucije države odredišta potvrdu o prijemu zahtjeva i obavještenje da je ostalim nadležnim institucijama zemalja koje učestvuju u pošiljci poslata kopija o prijemu zahtjeva, najkasnije 10 dana od dana isteka roka iz stava 1 ovog člana.

Ako je po mišljenju nadležnih institucija država koje učestvuju u pošiljci potrebno dopuniti zahtjev iz stava 1 ovog člana, nadležne institucije o tome obavještavaju Agenciju slanjem zahtjeva za dodatnim informacijama koji se podnosi prije isteka roka iz stava 1 ovog člana, o čemu Agencija obavještava podnosioca zahtjeva.

Podnosilac zahtjeva je dužan da u slučaju iz stava 3 ovog člana, bez odlaganja, Agenciji dostavi dodatne informacije na zahtjevu iz stava 1 ovog člana.

Agencija dostavlja dodatne informacije iz stava 4 nadležnim institucijama zemalja koje učestvuju u pošiljci na dopunjenom zahtjevu iz stava 1 ovog člana koji se podnosi prije isteka roka iz stava 1 ovog člana.

Nakon dostavljanja traženih dodatnih informacija Agencija pribavlja od nadležnih institucija države odredišta potvrdu o prijemu tih informacija i šalje kopiju te potvrde ostalim nadležnim institucijama država koje učestvuju u pošiljci, u roku do 10 dana od dana isteka roka iz stava 1 ovog člana.

Rokovi za izdavanje potvrda, obavještenja i slanja dodatnih informacija mogu biti kraći ako se tako dogovore Agencija, nadležne institucije država odredišta i država tranzita.

Obrazac potvrde o prijemu zahtjeva za izdavanje odobrenja za pošiljku radioaktivnog otpada, potvrde o prijemu zahtjeva za izdavanje odobrenja za pošiljku istrošenog goriva i zahtjeva za dodatnim informacijama propisuje Ministarstvo.

**Saglasnost ili odbijanje zahtjeva za pošiljku radioaktivnog otpada ili istrošenog goriva**§

**Član 101**

Agencija pribavlja potvrdu o saglasnosti na zahtjev za pošiljku radioaktivnog otpada i/ili istrošenog goriva ili za dopunjenim dodatnim informacijama ili potvrdu o odbijanju zahtjeva za pošiljku radioaktivnog i/ili istrošenog goriva od nadležnih institucija država koje učestvuju u pošiljci, najkasnije dva mjeseca od dana izdavanja potvrde o prijemu zahtjeva iz čl. 99 i 100 ovog zakona.

Na zahtjev nadležnih institucija država odredišta ili bilo koje države preko koje se vrši tranzit, Agencija može odobriti produženje roka za izjašnjenje na dostavljene zahtjeve ali ne duže od mjesec dana od dana isteka roka iz stava 1 ovog člana.

Ako od nadležnih institucija država odredišta i/ili država tranzita nije primljen odgovor u roku iz st. 1 i 2 ovog člana, smatra se da su navedene države dale saglasnost za pošiljku.

Ako nadležne institucije država odbiju da izdaju potvrdu o saglasnosti na zahtjev za pošiljku Agencija pribavlja detaljno obrazloženje, u kojem se naročito navode razlozi odbijanja koji se zasnivaju na:

* nacionalnom zakonodavstvu država koje učestvuju u pošiljci, zakonodavstvu Evropske unije ili međunarodnom zakonodavstvu koje se primjenjuje za prevoz radioaktivnog materijala, u slučaju da država članica Evropske unije vrši tranzit§;
* nacionalnom zakonodavstvu država koje učestvuju u pošiljci i međunarodnom zakonodavstvu koje se primjenjuje za prevoz radioaktivnog materijala, u slučaju da treća država vrši tranzit;
* zakonodavstvu koje se primjenjuje za upravljanje radioaktivnim otpadom ili istrošenim gorivom ili nacionalnom zakonodavstvu država, zakonodavstvu Evropske unije ili međunarodnom zakonodavstvu koje se primjenjuje za prevoz radioaktivnog materijala, u slučaju da je država članica Evropske unije država odredišta;
* zakonodavstvu koje se primjenjuje za upravljanje radioaktivnim otpadom ili istrošenim gorivom ili nacionalnom zakonodavstvu država ili međunarodnom zakonodavstvu koje se primjenjuje za prevoz radioaktivnog materijala, u slučaju da je država odredišta treća država.

Uslovi dati u dodatnim informacijama koje zahtijevaju nadležne institucije država tranzita ili odredišta ne smiju biti strožiji od uslova koji su utvrđeni za slične pošiljke unutar tih država.

Nadležna institucija države koja je izdala potvrdu o saglasnosti na zahtjev za pošiljku radioaktivnog otpada i/ili istrošenog goriva u tranzitu ne smije odbiti izdavanje potvrde o saglasnosti za povraćaj pošiljke:

* nakon prerade ili ponovne prerade materijala koji može biti radioaktivni otpad ili drugi nusproizvod koji je ekvivalentan prvobitnom materijalu, koji je bio poslat na preradu ili ponovnu preradu;
* ako se povraćaj pošiljke izvodi pod istim uslovima i sa istim specifikacijama, u skladu sa članom 105 ovog zakona (neuspjela pošiljka);

Ako je podnosilac zahtjeva za učešće u pošiljci oštećena strana zbog neopravdanog kašnjenja i/ili nedostatka saradnje sa nadležnim institucijama druge države članice Evropske unije, Agencija o tome obavještava Evropsku komisiju.

Obrazac potvrde o izdavanju saglasnosti ili odbijanu davanja saglasnosti za pošiljku radioaktivnog otpada ili istrošenog goriva propisuje Ministarstvo.

**Odobrenje za pošiljku radioaktivnog otpada**

**Član 102**

Odobrenje za pošiljku radioaktivnog otpada Agencija izdaje podnosiocu zahtjeva iz člana 98 stav 1 ovog zakona, ukoliko su za tu pošiljku izdate sve potrebne potvrde.

Odobrenje iz stava 1 ovog člana izdaje se na period do tri godine, na propisanom formularu.

Odobrenje iz stava 1 ovog člana ne umanjuje odgovornost svih fizičkih ili pravnih lica koja učestvuju u pošiljci.

Nakon izdavanja odobrenja iz stava 1 ovog člana nosilac odobrenja dužan je da Agenciji dostavi opis pošiljke radioaktivnog otpada i popis paketa na propisanom formularu.

Odobrenje iz stava 1 ovog člana i opis pošiljke radioaktivnog otpada i popis paketa iz stava 4 ovog člana Agencija dostavlja nadležnim institucijama država porijekla, država članica Evropske unije ili trećih država kroz koje se vrši tranzit.

Ukoliko nadležne institucije država učesnica u pošiljci izdaju potvrdu o odbijanju zahtjeva za pošiljku radioaktivnog otpada Agencija odbija izdavanje odobrenja za pošiljku radioaktivnog otpada, na propisanom formularu.

Odluku o odbijanju izdavanja odobrenja iz stava 6 ovog člana Agencija dostavlja nadležnim institucijama država porijekla, država članica Evropske unije ili trećih država kroz koje se vrši tranzit.

Obrazac formulara o odobrenju za pošiljku radioaktivnog otpada, o odbijanju odobrenja pošiljke i formulara o opisu pošiljke radioaktivnog otpada i popisu paketa propisuje Ministarstvo.

**Odobrenje za pošiljku istrošenog goriva**

**Član 103**

Odobrenje za pošiljku istrošenog goriva Agencija izdaje podnosiocu zahtjeva iz člana 98 stav 1 ovog zakona, ukoliko su za tu pošiljku izdate sve potrebne potvrde.

Odobrenje iz stava 1 ovog člana izdaje se na period do tri godine, na propisanom formularu.

Odobrenje iz stava 1 ovog člana ne umanjuje odgovornost svih fizičkih ili pravnih lica koja učestvuju u pošiljci.

Nakon izdavanja odobrenja iz stava 1 ovog člana nosilac odobrenja dužan je da Agenciji dostavi opis pošiljke istrošenog goriva i popis paketa na propisanom formularu.

Odobrenje iz stava 1 ovog člana i opis pošiljke istrošenog goriva i popis paketa iz stava 4 ovog člana Agencija dostavlja nadležnim institucijama država porijekla, država članica Evropske unije ili trećih država kroz koje se vrši tranzit.

Ukoliko nadležne institucije država učesnica u pošiljci izdaju potvrdu o odbijanju zahtjeva za pošiljku istrošenog goriva Agencija odbija izdavanje odobrenja za tranzit pošiljke istrošenog goriva, na propisanom formularu.

Odluku o odbijanju izdavanja odobrenja iz stava 6 ovog člana Agencija dostavlja nadležnim institucijama država porijekla, država članica Evropske unije ili trećih država kroz koje se vrši tranzit.

Obrazac formulara o odobrenju za pošiljku istrošenog goriva, o odbijanju odobrenja pošiljke i formulara o opisu pošiljke istrošenog goriva i popisu paketa propisuje Ministarstvo.

**Potvrda o prijemu radioaktivnog otpada i/ili istrošenog goriva**

**Član 104**

Nosilac odobrenja iz čl. 102 i 103 ovog zakona, dužni su da Agenciji dostave potvrdu o prijemu radioaktivnog otpada ili istrošenog goriva, u roku od 15 dana od dana prijema, na propisanom formularu.

Uz potvrdu iz stava 1 ovog člana nosioci odobrenja dužni su da Agenciji dostave izjavu primaoca radioaktivnog otpada ili istrošenog goriva u kojoj se navodi da su radioaktivni otpad ili istrošeno gorivo stigli na svoje odredište i naziv zadnjeg graničnog prelaza ulaska pošiljke.

Ukoliko je zemlja odredišta država članica Evropske unije navodi se zadnji granični prelaz u Evropskoj uniji kroz koji je prošao radioaktivni otpad ili istrošeno gorivo.

Agencija za svaku pošiljku pribavlja kopiju potvrde o prijemu radioaktivnog otpada ili kopiju potvrde o prijemu istrošenog goriva od nadležne institucije zemlje odredišta.

Pored potvrda iz stava 4 ovog člana Agencija pribavlja i obavještenje da je država odredišta informisala o prijemu radioaktivnog otpada ili istrošenog goriva nadležne institucije država članica Evropske unije ili trećih država kroz koje se vrši tranzit, samo ako je država odredišta država članica Evropske unije.

Po prijemu potvrda iz stava 4 i obavještenja iz stava 5 ovog člana Agencija dostavlja kopiju potvrda i obavještenja nosiocu odobrenja iz čl. 102 i 103 ovog zakona.

Obrazac potvrde o prijemu radioaktivnog otpada i obrazac potvrde o prijemu istrošenog goriva propisuje Ministarstvo.

**Neuspjela pošiljka**

**Član 105**

Nadležne institucije država koje učestvuju u pošiljci mogu odlučiti da se pošiljka ne smije dovršiti ako nijesu ispunjeni uslovi za pošiljku u skladu sa ovim zakonom ili zakonima država koje učestvuju u pošiljci.

Ukoliko nadležne institucije država koje učestvuju u pošiljci odluče da je pošiljka neuspjela, Agencija bez odlaganja o tome pribavlja pisano obavještenje od nadležnih institucija država učesnica u pošiljci i o toj odluci obavještava nosioca odobrenja iz čl. 102 i 103 ovog zakona.

Kada pošiljka ne može biti realizovana do kraja ili ako nijesu ispunjeni uslovi za pošiljku u skladu sa ovim zakonom, organ uprave nadležan za inspekcijske poslove, na predlog Agencije, zabranjuje pošiljku i obezbjeđuje da radioaktivni otpad ili istrošeno gorivo preuzme nosilac odobrenja iz čl. 102 i 103 ovog zakona, ukoliko nije moguće postići dogovor.

U slučaju kada pošiljka ne može biti realizovana, organ uprave nadležan za inspekcijske poslove, na predlog Agencije, nalaže nosiocu odobrenja iz čl. 102 i 103 ovog zakona preduzimanje korektivnih sigurnosnih mjera.

O odluci iz stava 3 ovog člana Agencija, bez odlaganja, obavještava nadležnu instituciju dražave porijekla, odredišta i tranzita.

Nosilac odobrenja iz čl. 102 i 103 ovog zakona snosi troškove koji nastaju u slučaju kada pošiljku nije moguće ili nije dozvoljeno realizovati do kraja.

**Upotreba zahtjeva i formulara §**

**Član 106**

Zahtjevi za pošiljke, odobrenja i ostali dokumenti i informacije koji se odnose na pošiljke radioaktivnog otpada i/ili istrošenog goriva prilažu se na jeziku koji je prihvatljiv nadležnim institucijama država učesnica pošiljke.

Na zahtjev nadležnih institucija država odredišta ili tranzita nosioci odobrenja iz čl. 102 i 103 ovog zakona dužni su da prilože ovjeren prevod dokumenata iz stava 1 ovog člana, na odgovarajućem jeziku.

**Redovna izvještavanja o pošiljkama radioaktivnog otpada ili istrošenog goriva**

**Član 107**

Ministarstvo izrađuje Izvještaj o pošiljkama radioaktivnog otpada ili istrošenog goriva radi redovnog izvještavanja Evropske komisije.

Izvještaj iz stava 1 ovog člana izrađuje se svake treće godine.

**IX. TEHNIČKE SLUŽBE (OVLAŠĆENA PRAVNA LICA) I STRUČNJACI (EKSPERTI)**

**Ovlašćeno pravno lice za obavljanje poslova kontrole lične dozimetrije**

**Član 108**

Za vršenje poslova utvrđivanja unutrašnje ili vanjske doze zračenja za izložena lica koja podliježu pojedinačnom praćenju, privredno društvo, preduzetnik ili drugo pravno lice dužno je da Agenciji podnese zahtjev za izdavanje dozvole o obavljanju poslova kontrole lične dozimetrije, na propisanom formularu.

Uz zahtjev iz stava 1 ovog člana podnosi se sljedeća dokumentacija:

1. akt o određivanju lica odgovornog za zaštitu od jonizujućeg zračenja iz člana 117 ovog zakona;
2. dokaz o stručnoj osposobljenosti iz oblasti zaštite od jonizujućeg zračenja lica odgovornog za zaštitu od jonizujućeg zračenja izdat od nosioca dozvole za stručno osposobljavanje iz člana 124 ovog zakona;
3. dokaz o kvalifikaciji nivoa obrazovanja lica odgovornog za zaštitu od jonizujućih zračenja;
4. uvjerenje o zdravstvenom pregledu za profesionalno izložena lica i lice odgovorno za zaštitu od jonizujućeg zračenja u skladu sa čl. 141 i 142 ovog zakona;
5. spisak zaposlenih lica;
6. dokaz o kvalifikaciji nivoa obrazovanja zaposlenih lica;
7. dokaz o radnom iskustvu za zaposlena lica;
8. dokaz o stalnom radnom odnosu za zaposlena lica;
9. dokaz o stručnoj osposobljenosti za zaposlena lica izdat od nosioca dozvole za stručno osposobljavanje iz člana 124 ovog zakona;
10. program zaštite od jonizujućih zračenja iz člana 23 ovog zakona;
11. akt o procjeni rizika iz člana 119 ovog zakona;
12. Akcioni program iz člana 120 ovog zakona;
13. uputstvo pripremljenosti i odgovora na vanredne situacije;
14. spisak sredstava i opreme lične zaštite na radu i dokaz o njenoj ispravnosti, izdat od stručnjaka za zaštitu od jonizujućih zračenja iz člana 109 ovog zakona;
15. kopiju ugovora o poslovno-tehničkoj saradnji o održavanju opreme sa odgovarajućim ovlašćenim stručnim licem, ako je primjenjivo.

Uz zahtjev i dokumentaciju iz st. 1 i 2 ovog člana prilažu se i dokazi o:

1) ispunjavanju uslova u pogledu kadra, opreme i prostora;

2) odgovarajućem sertifikatu o akreditaciji.

Agencija izdaje dozvolu o obavljanju poslova kontrole lične dozimetrije na period od 4 godine, u formi rješenja.

Dozvolu iz stava 4 ovog člana nosilac je dužan da postavi na vidno mjesto u prostoriji, mora biti čitljiva i objavljuje se u "Službenom listu Crne Gore".

Obrazac formulara za izdavanje dozvole o obavljanju poslova kontrole lične dozimetrije i bliže uslove o kadru, opremi, prostoru i odgovarajućem sertifikatu o akreditaciji iz stava 3 ovog člana propisuje Ministarstvo.

**Stručnjak za zaštitu od jonizujućih zračenja**

**Član 109**

Za vršenje poslova stručnjaka za zaštitu od jonizujućih zračenja koje posjeduje odgovarajuće znanje, osposobljenost i iskustvo za pružanje savjeta o mjerama za zaštitu od jonizujućih zračenja profesionalno izloženih lica i stanovništva, privredno društvo, preduzetnik ili drugo pravno lice dužno je da Agenciji podnese zahtjev za izdavanje dozvole o obavljanju poslova stručnjaka za zaštitu od jonizujućih zračenja, na propisanom formularu.

Uz zahtjev iz stava 1 ovog člana podnosi se sljedeća dokumentacija:

1. akt o određivanju lica odgovornog za zaštitu od jonizujućeg zračenja iz člana 117 ovog zakona;
2. dokaz o stručnoj osposobljenosti iz oblasti zaštite od jonizujućeg zračenja lica odgovornog za zaštitu od jonizujućeg zračenja izdat od nosioca dozvole za stručno osposobljavanje iz člana 124 ovog zakona;
3. dokaz o kvalifikaciji nivoa obrazovanja lica odgovornog za zaštitu od jonizujućih zračenja;
4. uvjerenje o zdravstvenom pregledu za profesionalno izložena lica i lice odgovorno za zaštitu od jonizujućeg zračenja u skladu sa čl. 141 i 142 ovog zakona;
5. spisak zaposlenih lica;
6. dokaz o kvalifikaciji nivoa obrazovanja za zaposlena lica;
7. dokaz o radnom iskustvu zaposlenih lica;
8. dokaz o stalnom radnom odnosu za zaposlena lica;
9. dokaz o stručnoj osposobljenosti za zaposlena lica izdat od nosioca dozvole za stručno osposobljavanje iz člana 124 ovog zakona;
10. program zaštite od jonizujućih zračenja iz člana 23 ovog zakona;
11. akt o procjeni rizika iz člana 119 ovog zakona;
12. Akcioni program iz člana 120 ovog zakona;
13. kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona, ako je primjenjivo;
14. uputstvo pripremljenosti i odgovora na vanredne situacije;
15. spisak sredstava i opreme lične zaštite na radu i dokaz o njenoj ispravnosti, izdat od stručnjaka za zaštitu od jonizujućih zračenja iz člana 109 ovog zakona;
16. kopiju ugovora o poslovno-tehničkoj saradnji o održavanju opreme, ako je primjenjivo;
17. kopija ugovora o poslovno-tehničkoj saradnji sa dobavljačem o vraćanju radioaktivnih izvora proizvođaču nakon prestanka korišćenja, osim kalibracionih radioaktivnih izvora, ako je primjenjivo;
18. kopija polise osiguranja za zbrinjavanje radioaktivnih izvora kategorije, ako je primjenjivo.

Uz zahtjev i dokumentaciju iz st. 1 i 2 ovog člana prilažu se i dokazi o:

1) ispunjavanju uslova u pogledu kadra, opreme i prostora;

2) odgovarajućem sertifikatu o akreditaciji.

Agencija izdaje dozvolu o obavljanju poslova stručnjaka za zaštitu od jonizujućih zračenja, na period od 4 godine, u formi rješenja.

Dozvolu iz stava 4 ovog člana nosilac je dužan da postavi na vidno mjesto u prostoriji, mora biti čitljiva i objavljuje se u "Službenom listu Crne Gore".

Stručnjak za zaštitu od jonizujućih zračenja dužan je da se prema potrebi savjetuje sa stručnjakom za medicinsku fiziku iz člana 111 ovog zakona.

Obrazac formulara za izdavanje dozvole o obavljanju poslova stručnjaka za zaštitu od jonizujućih zračenja, vrstu i opis poslova stručnjaka za zaštitu od jonizujućih zračenja i bliže uslove o kadru, opremi, prostoru i odgovarajućem sertifikatu o akreditaciji iz stava 3 ovog člana propisuje Ministarstvo.

**Strano ovlašćeno pravno lice**

**Član 110**

Ukoliko poslove iz čl. 108 ili 109 ovog zakona vrši strano privredno društvo, preduzetnik ili drugo pravno lice, dužno je da Agenciji podnese zahtjev za izdavanje dozvole o obavljanju poslova kontrole lične dozimetrije ili obavljanju poslova stručnjaka za zaštitu od jonizujućih zračenja u Crnoj Gori, na propisanom formularu.

Uz zahtjev iz stava 1 ovog člana podnosi se sljedeća dokumentacija:

1. dokaz o upisu u odgovarajući registar privrednih subjekata;
2. kopiju odgovarajućeg ovlašćenja za obavljanje poslova stručnjaka za izdatog od nadležne institucije države porijekla;
3. kopiju odgovarajućeg sertifikata o akreditaciji izdatog od nadležne institucije države porijekla;
4. spisak opreme i dokaz o njenoj ispravnosti;
5. kopija ugovora sa ovlašćenim pravnim licem za obavljanje poslova kontrole lične dozimetrije, ako je primjenjivo;
6. uputstvo pripremljenosti i odgovora na vanredne situacije;
7. spisak sredstava i opreme lične zaštite na radu, ako je primjenjivo.

Agencija izdaje dozvolu o obavljanju poslova kontrole lične dozimetrije ili obavljanju poslova stručnjaka za zaštitu od jonizujućih zračenja, na period do jedne godine, u formi rješenja.

Nosilac dozvole o obavljanju poslova stručnjaka za zaštitu od jonizujućih zračenja iz stava 4 ovog člana dužan je da se prema potrebi savjetuje sa stručnjakom za medicinsku fiziku iz člana 111 ovog zakona.

Dozvola iz stava 4 ovog člana objavljuje se u "Službenom listu Crne Gore".

**Stručnjak za medicinsku fiziku**

**Član 111**

Za vršenje poslova stručnjaka za medicinsku fiziku u oblasti radiologije, nuklearne medicine ili radioterapije, fizičko lice koje posjeduje odgovarajuće znanje, osposobljenost i iskustvo za djelovanje ili pružanje specijalističkih savjeta, dužno je da Agenciji podnese zahtjev za izdavanje dozvole o obavljanju poslova stručnjaka za medicinsku fiziku, na propisanom formularu.

Djelovanje i pružanje specijalističkih savjeta iz stava 1 ovog člana odnosi se na: oblasti fizike ili tehnologija koje koriste jonizujuće zračenje i koje se upotrebljavaju u medicini; optimizaciju, mjerenja i procjene izloženosti pacijenata i drugih pojedinaca podrvrgnutih medicinskom izlaganju; razvoj, planiranje i upotrebe radioloških procedura i opreme; osiguranje i kontrolu kvaliteta QA/QC radioloških procedura; posebnu zaštitu tokom trudnoće.

Uz zahtjev iz stava 1 ovog člana dostavlja se sljedeća dokumentacija;

* dokaz o zaposlenju;
* dokaz o kvalifikaciji nivoa obrazovanja iz oblasti medicinske fizike;
* dokaz o radnom iskustvu;
* dokaz o stručnoj osposobljenosti;
* kopija ugovora sa ovlašćenim pravnim licem za obavljanje poslova kontrole lične dozimetrije iz člana 108 ovog zakona.

Agencija izdaje dozvolu o obavljanju poslova stručnjaka za medicinsku fiziku, na period od pet godina, u formi rješenja.

Dozvola iz stava 4 ovog člana objavljuje se u "Službenom listu Crne Gore".

Bliže uslove u pogledu kvalifikacije nivoa obrazovanja, radnog iskustva, kao i obrazac formulara za izdavanje dozvole o obavljanju poslova stručnjaka za medicinsku fiziku propisuje Ministarstvo.

**Opis poslova stručnjaka za medicinsku fiziku**

**Član 112**

Stručnjak za medicinsku fiziku iz oblasti radiologije ili radioterapije ili nuklearne medicine dužan je da obavlja sljedeće poslove:

1. optimizacije zaštite od jonizujućih zračenja pacijenata i drugih pojedinaca podvrgnutih medicinskom izlaganju, uključujući primjenu i upotrebu dijagnostičkih referentnih nivoa, gdje je primjenjivo;
2. definisanja i sprovođenja osiguranja kvaliteta medicinske radiološke opreme;
3. testiranja prihvatljivosti medicinske radiološke opreme;
4. pripreme tehničkih specifikacija medicinske radiološke opreme i dizajna instalacija (projektne osnove instalacija);
5. nadziranja medicinskih radioloških instalacija;
6. analize događaja koji su doveli, ili mogu dovesti do, akcidentnog ili nenamjernog medicinskog izlaganja;
7. odabira opreme neophodne za vršenje mjerenja u cilju zaštite od jonizujujućih zračenja;
8. internog obučavanja medicinskih i drugih zaposlenih lica o relevantnim aspektima zaštite od jonizujućih zračenja.

Pored poslova iz stava 1 ovog člana stručnjak za medicinsku fiziku učestvuje u medicinskim radiološkim djelatnostima srazmjerno radiološkom riziku koji ta djelatnost uzrokuje a naročito u:

* radioterapijskim djelatnostima koje nijesu standardizovane terapijske djelatnosti nuklearne medicine;
* standardizovanim terapijskim djelatnostima nuklearne medicine, kao i u radiodijagnostičkim i interventnim radiološkim djelatnostima koje uključuju visoke doze.

Stručnjak za medicinsku fiziku dužan je da se prema potrebi savjetuje sa stručnjakom za zaštitu od jonizujućih zračenja.

**Stručna komisija za priznavanje statusa stručnjaka**

**Član 113**

Utvrđivanje ispunjenosti uslova za izdavanje dozvole iz čl. 108, 109, 110 i 111 ovog zakona vrši Komisija za priznavanje statusa stručnjaka (u daljem tekstu: Komisija), koju formira Agencija.

Komisija se bira shodno oblastima za koje se vrši priznavanje statusa stručnjaka i

sastoji od pet članova, od kojih su dva zaposlena u Agenciji (diplomirani fizičar i diplomirani pravnik).

Članovi Komisije, osim diplomiranog pravnika, imaju najmanje sedam godina iskustva u oblasti zaštite od jonizujućih zračenja i primjene izvora jonizujućih zračenja.

Najmanje jedan od članova Komisije je priznati stručnjak, u Crnoj Gori ili u državi iz koje dolazi i bira se shodno oblastima za koje se vrši priznavanje statusa stručnjaka.

Komisija se imenuje na period od dvije godine, uz mogućnost reizbora.

Komisija je dužna da izradi poslovnik o radu.

Rješenjem o obrazovanju Komisije određuje se sastav, način rada i iznos troškova za rad komisije.

Troškove rada Komisije snosi podnosilac zahtjeva za izdavanje dozvole iz čl. 108, 109, 110 i 111 ovog zakona.

Za podnosioca zahtjeva iz člana 111 ovog zakona troškove obezbjeđuje nosilac ovlašćenja kod koga je to lice zaposleno.

**Predlog odluke Komisije**

**Član 114**

Komisija donosi predlog odluke o ispunjenosti uslova za izdavanje dozvole iz čl. 108, 109, 110 i 111 ovog zakona, u roku od 30 dana od dana prijema potrebne dokumentacije.

Predlog odluke iz stava 1 ovog člana Komisija dostavlja Agenciji, koja u roku od sedam dana od dana prijema predloga odluke, donosi rješenje o dobijanju dozvole ili odbijanju zahtjeva za izdavanje dozvole.

Protiv odluke iz stava 2 ovog člana može se podnijeti žalba.

**Oduzimanje i izmjena dozvole o obavljanju poslova kontrole lične dozimetrije i obavljanju poslova stručnjaka**

**Član 115**

Agencija će oduzeti dozvole iz čl. 108, 109, 110 i 111 izdate u skladu sa ovom zakonom ako nosilac dozvole:

* prestane da ispunjava jedan ili više propisanih uslova na osnovu kojih je izdata dozvola;
* ne dostavi dokaze o stručnoj osposobljenosti i periodičnoj provjeri stručne osposobljenosti u skladu sa ovim zakonom.

U slučaju iz stava 1 ovog člana Agencija donosi rješenje o oduzimanju dozvole.

U slučaju da nosilac dozvole postupi suprotno rješenju iz stava 2 ovog člana, odgovoran je za nastalu štetu.

Protiv odluke iz stava 2 ovog člana može se podnijeti žalba.

Agencija može izmijeniti dozvolu na zahtjev nosioca dozvole, na osnovu nalaza organa uprave nadležnog za inspekcijske poslove ili po službenoj dužnosti.

**Obnavljanje dozvole o obavljanju poslova stručnjaka za medicinsku fiziku**

**Član 116**

Nosilac dozvole za obavljanje poslova stručnjaka za medicinsku fiziku može da podnese zahtjev za ponovno izdavanje dozvole u roku od tri mjeseca prije isteka roka važenja za koji je izdata dozvola.

Pored uslova iz člana 111 ovog zakona nosilac dozvole iz stava 1 ovog člana je dužan da dostavi: dokaz o periodičnoj provjeri stručne osposbljenosti u pogledu poznavanja razvoja pravnog okvira i tehnološkog napretka, relevantnog za oblast stručnjaka.

Komisija nakon utvrđivanja uslova ispunjenosti daje predlog odluke Agenciji o obnavljanju dozvole za obavljanje poslova stručnjaka za medicinsku fiziku, u roku od 30 dana od dana prijema dokumentacije.

Predlog odluke iz stava 3 ovog člana Komisija dostavlja Agenciji, koja u roku od sedam dana od dana prijema predloga odluke, donosi rješenje o obnavljanju dozvole ili odbijanju zahtjeva za obnavljanje dozvole.

Protiv odluke iz stava 4 ovog člana može se podnijeti žalba.

**Lice odgovorno za zaštitu od jonizujućih zračenja**

**Član 117**

Podnosioci zahtjeva za izdavanje ovlašćenja i dozvola u skladu sa ovim zakonom dužni su da odrede lice odgovorno za sprovođenje mjera zaštite od jonizujućih zračenja.

Ukoliko podnosilac zahtjeva iz stava 1 ovog člana koristi usluge vanjskih radnika dužan je da od poslodavaca vanjskih radnika pribavi akt o određivanju lica odgovornog za zaštitu od jonizujućih zračenja i da isti dostavi Agenciji u postupku pribavljanja ovlašćenja ili nakon izdatog ovlašćenja, najkasnije 10 dana prije dana angažovanja vanjskih radnika.

Ukoliko podnosilac zahtjeva iz stava 1 ovog člana nema angažovano lice odgovorno za zaštitu od jonizujućih zračenja, dužno je da angažuje lice odgovorno za zaštitu od jonizujućih zračenja od drugog nosioca ovlašćenja ili da angažuje stručnjaka za zaštitu od jonizujućih zračenja iz člana 109 ovog zakona.

U slučaju angažovanja lica odgovornog za zaštitu od jonizujućih zračenja od drugog nosioca ovlašćenja podnosilac zahtjeva je dužan da pored ovjerene kopije akta o određivanju lica odgovornog za zaštitu od jonizujućih zračenja, dostavi i ovjerenu kopiju ugovora o poslovno-tehničkoj saradnji sa tim licem.

U slučaju angažovanja stručnjaka za zaštitu od jonizujućih zračenja, podnosilac zahtjeva je dužan da pored ovjerene kopije licence o obavljanju poslova stručnjaka za zaštitu od jonizujućih zračenja dostavi i ovjerenu kopiju ugovora o poslovno-tehničkoj saradnja sa tim stručnjakom.

Ukoliko se propisane mjere zaštite od jonizujućeg zračenja u skladu sa ovim zakonom ne primjenjuju od strane nosioca ovlašćenja, odgovorno lice iz stava 1 ovog člana dužno je da odmah obavijesti organ uprave nadležan za inspekcijske poslove.

Nosilac ovlašćenja u skladu sa ovim zakonom dužan je da odgovornom licu iz stava 1 ovog člana obezbijedi stručno osposobljavanje i da vrši periodičnu provjeru stručne osposobljenosti u skladu sa propisom iz člana 125 stav 5 ovog zakona.

**Opis poslova lica odgovornog za zaštitu od jonizujućih zračenja**

**Član 118**

Lice odgovorno za zaštitu od jonizujućih zračenja, u zavisnosti od prirode djelatnosti i aktivnosti, naročito obavlja sljedeće poslove:

1. obezbjeđuje primjenu jonizujućeg zračenja u skladu sa propisima i procedurama;
2. prati sprovođenje programa monitoringa radnog mjesta;
3. vodi odgovarajuće evidencije svih izvora jonizujućih zračenja;
4. vrši periodične procjene stanja relevantnih sigurnosnih sistema i sistema za upozorenje;
5. prati sprovođenje individualnih programa kontrola lične dozimetrije;
6. prati sprovođenje zdravstvenih pregleda;
7. pruža informacije novim zaposlenim licima o odgovarajućim pravilima, postupcima i procedurama;
8. pruža savjete i komentare na radne planove;
9. priprema radne planove;
10. priprema izvještaje za poslodavca;
11. učestvuje u donošenju i sprovođenju mjera prevencije, pripremljenosti i odgovora u situacijama vanredne izloženosti;
12. organizuje preduzimanje zaštitnih mjera u situacijama vanredne izloženosti sa aspekta zaštite na radu;
13. pruža informacije i sprovodi interne obuke profesionalno izloženih lica;
14. savjetuje se sa stručnjakom za zaštitu od jonizujućih zračenja;
15. predlaže nabavku sredstava i opreme lične zaštite na radu;
16. prisustvuje inspekcijskom nadzoru.

X. MINIMALNI SIGURNOSNI USLOVI

Procjena rizika

Član 119

Podnosioci zahtjeva za izdavanje ovlašćenja i dozvola dužni su da izrade procjenu rizika izloženosti profesionalno izloženih lica, lica odgovornih za sprovođenje mjera zaštite od jonizujućih zračenja i lica odgovornih za bezbjednost (u daljem tekstu: Procjena rizika).

Procjena rizika obuhvata: procjenu, mjerenja i/ili izračunavanja nivoa izlaganja jonizujućem zračenju u cilju uklanjanja ili smanjenja rizika izloženosti i radi sigurnosti i zdravlja profesionalno izloženih lica, lica odgovornih za sprovođenje mjera zaštite od jonizujućih zračenja i lica odgovornih za bezbjednost.

Procjena rizika za izloženost jonizujućem zračenju ne sprovodi se na mjestima na kojima je dozvoljen pristup javnosti, ako ispunjavaju uslove u pogledu propisanih granica izlaganja za jonizujuća zračenja.

Procjenu rizika izrađuje stručnjak za zaštitu od jonizujućih zračenja u skladu sa međunarodnim standardima, a u situacijama izlaganja koje nijesu obuhvaćene navedenim standardima, Procjena rizika se izrađuje u skladu sa nacionalnim ili međunarodnim naučno utvrđenim smjernicama i metodologijama.

Podaci iz Procjene rizika su javni i čuvaju se u pisanom i elektronskom obliku.

Nosilac ovlašćenja i dozvola dužan je da izvrši reviziju Procjene rizika ako je došlo do značajnih promjena podataka iz Procjene rizika ili ako rezultati zdravstvenog pregleda profesionalno izloženih lica, lica odgovornih za sprovođenje mjera zaštite od jonizujućih zračenja i lica odgovornih za bezbjednost to zahtijevaju.

Bliži sadržaj Procjene rizika propisuje Ministarstvo.

Mjere za uklanjanje i smanjivanje rizika

Član 120

Ukoliko se na osnovu Procjene rizika utvrdi da su vrijednosti nivoa izlaganja jonizujućem zračenju iznad dozvoljenih, podnosilac zahtjeva za izdavanje ovlašćenja i dozvola, odnosno nosilac ovlašćenja i dozvola dužan je da izradi i sprovede Akcioni program o sprovođenju mjera zaštite (u daljem tekstu: Akcioni program).

Akcioni program sadrži tehničke i/ili organizacione mjere za sprečavanje izloženosti jonizujućem zračenju iznad dozvoljenih graničnih vrijednosti izloženosti jonizujućem zračenju.

Ako dođe do prekoračenja graničnih vrijednosti izloženosti jonizujućem zračenju, pored mjera iz Akcionog programa, podnosilac zahtjeva za izdavanje ovlašćenja i dozvola odnosno nosilac ovlašćenja i dozvola dužan je odmah da sprovede dodatne mjere radi smanjenja izloženosti ispod dozvoljenih vrijednosti izloženosti jonizujućem zračenju.

Nosilac ovlašćenja i dozvola dužan je da utvrdi razloge prekoračenja dozvoljenih vrijednosti izloženosti jonizujućem zračenju i poboljša zaštitne i preventivne mjere, kako bi se spriječilo ponovno prekoračenje tih vrijednosti.

Nosilac ovlašćenja i dozvola je dužan prilagođavati mjere zaštite zahtjevima profesionalno izloženih lica koja su posebno ugrožena.

Ako se na osnovu Procjene rizika utvrdi da na pojedinim radnim mjestima profesionalno izložena lica, lica odgovorna za sprovođenje mjera zaštite od jonizujućih zračenja i lica odgovorna za bezbjednost mogu biti izložena jonizujućem zračenju iznad dozvoljenih granica, radna mjesta i pristup radnim mjestima, gdje je to tehnički izvodljivo, označavaju se u skladu sa ovim zakonom.

Radna mjesta iz stava 6 ovog člana treba da ispune minimalne sigurnosne i zdravstvene uslove za siguran rad zaposlenih.

Nosilac ovlašćenja i dozvola dužan je da profesionalno izložena lica, lica odgovorna za sprovođenje mjera zaštite od jonizujućih zračenja, lica koja povremeno obavljaju poslove (vanjski radnici) i lica odgovorna za bezbjednost a koja su izložena rizicima izlaganja jonizujućem zračenju na radu, obavijesti o rezultatima Procjene rizika i osposobi u pogledu mjera zaštite sa Procjenom rizika.

Nosilac ovlašćenja i dozvola dužan je da savjetuje profesionalno izložena lica, lica odgovorna za zaštitu od jonizujućih zračenja i lice odgovorno za radijacionu i/ili nuklearnu bezbjednost iz člana 170 ovog zakona i da im omogući da učestvuju u raspravama o svim pitanjima koja se odnose na sigurnost i zdravlje na radnom mjestu.

Bliži sadržaj Akcionog programa, način označavanja radnih mjesta i pristup radnim mjestima, minimalne sigurnosne i zdravstvene uslove za radna mjesta, način obavještavanja, internog osposobljavanja, savjetovanja i učestvovanja u raspravama profesionalno izloženih lica, lica odgovornih za zaštitu od jonizujućih zračenja i lica odgovornih za bezbjednost propisuje Ministarstvo.

Sredstva i oprema lične zaštite na radu i informacije o opremi za rad

Član 121

Pri obavljanju djelatnosti i/ili aktivnosti u oblasti jonizujućih zračenja moraju se koristiti sredstva i oprema lične zaštite na radu i sprovoditi mjere zaštite.

Podnosilac zahtjeva za izdavanje ovlašćenja i dozvola odnosno nosilac ovlašćenja i dozvola dužan je da prilikom nabavke opreme za rad koja sadrži radioaktivne izvore ili generator zračenja pribavi adekvatne informacije o potencijalnim radiološkim opasnostima od takve opreme i njenoj pravilnoj upotrebi, testiranju i održavanju, kao i dokaze kojima se potvrđuje da dizajn opreme omogućava ograničavanje izlaganja na što je moguće niži nivo.

Podnosilac zahtjeva za izdavanje ovlašćenja i dozvola odnosno nosilac ovlašćenja i dozvola dužan je da licima iz člana 122 stav 2, 3, 4, ako je primjenjivo, i licima iz stava 7 navedenog člana obezbijedi potrebna sredstva i opremu lične zaštite na radu, koja ispunjava uslove utvrđene propisom Ministarstva uz saglasnost organa državne uprave nadležnog za infrastrukturu kvaliteta.

**XI. USLOVI ZA STRUČNO OSPOSOBLJAVANJE I INFORMISANJE O ZAŠTITI OD JONIZUJUĆIH ZRAČENJA**

Uslovi za stručno osposobljavanje

Član 122

Profesionalno izložena lica, lica odgovorna za sprovođenje mjera zaštite od jonizujućih zračenja i lica odgovorna za radijacionu i/ili nuklearnu bezbjednost treba da imaju odgovarajuću kvalifikaciju nivoa obrazovanja, da budu stručno osposobljena za sprovođenje mjera zaštite od jonizujućih zračenja i da periodično obnavljaju stručnu osposobljenost.

Ostala lica koja imaju pristup primjeni jonizujućih zračenja, a nijesu lica iz stava 1 ovog člana, treba da budu stručno osposobljena za rad na tim poslovima i da periodično obnavljaju stručnu osposobljenost.

Stručno osposobljavanje i periodičnu provjeru stručne osposobljenosti za lica iz st. 1 i 2 ovog člana dužan je da obezbijedi podnosilac zahtjeva za izdavanje ovlašćenja i dozvola ili nosilac ovlašćenja ili dozvola.

Poslodavac čija zaposlena lica: učestvuju u vanrednim situacijama, otkrivanju nedozvoljenog prometa radioaktivnih i nuklearnih materijala, upravljaju otpadom na deponijama i dvorištima otpadnog metala ili rade na važnim tranzitnim čvorištima dužan je da obezbijedi njihovu stručnu osposobljenost za rad na tim poslovima i da periodično obnavljaju stručnu osposobljenost sa aspekta zaštite od jonizujućih zračenja.

Lica zaposlena u oblasti medicine rada treba da imaju odgovarajuću kvalifikaciju nivoa obrazovanja, da budu stručno osposobljena za procjenu osposobljenosti lica za rad u zoni jonizujućih zračenja i da periodično obnavljaju stručnu osposobljenost koju obezbjeđuje njihov poslodavac.

Poslodavac vanjskih radnika dužan je da obezbijedi njihovo stručno osposobljavanje i periodičnu provjeru stručne osposobljenosti prema vrsti djelatnosti i /ili aktivnosti koju obavljaju.

Ukoliko vanjski radnici iz stava 6 ovog člana nijesu državljani Crne Gore, poslodavac koji ih angažuje dužan je da Agenciji dostavi dokaz da su ti vanjski radnici stručno osposobljeni u državi iz koje dolaze, koji se u postupku izdavanja ovlašćenja ili dozvole uzima kao validan dokaz.

U slučaju da se lica iz stava 1, 2, 3, 4 i 5 ovog člana zbog nedostatka programa stručno osposobljavaju u inostranstvu, poslodavci tih lica dužni su da Agenciji dostave dokaz da su lica stručno osposobljena, koji se u postupku izdavanja ovlašćenja ili dozvole uzima kao validan dokaz.

Državni službenici zaposleni na poslovima zaštite od jonizujućih zračenja, radijacione i nuklearne sigurnosti i bezbjednosti u nadležnim institucijama iz člana 12 ovog zakona treba da imaju odgovarajuću kvalifikaciju nivoa obrazovanja, da budu stručno osposobljena za rad na tim poslovima i da se kontinuirano osposobljavaju.

Fizička lica mogu se stručno osposobljavati i vršiti periodičnu provjeru stručne osposobljenosti za zaštitu od jonizujućih zračenja o svom trošku.

Troškove sprovođenja stručnog osposobljavanja i periodične provjere stručne osposobljenosti stručnjaka za medicinsku fiziku snosi njegov poslodavac.

Troškovi stručnog osposobljavanja i kontinuiranog osposobljavanja lica iz stava 9 ovog člana, kada to nije moguće realizovati kroz međunarodnu saradnju, obezbjeđuju se iz Budžeta Crne Gore.

**Informisanje**

**Član 123**

Poslodavci kod kojih su zaposlena lica iz člana 122 ovog zakona dužni su da ih informišu o različitim pitanjima iz oblasti zaštite od jonizujućih zračenja.

Poslodavci koji sprovode medicinske ili biomedicinske istraživačke projekte s medicinskim izlaganjem dužni su da informišu lica koja u njima učestvuju o različitim pitanjima iz oblasti zaštite od jonizujućih zračenja.

Način informisanja lica iz st.1 i 2 ovog člana propisuje Ministarstvo.

**Obavljanje poslova stručnog osposobljavanja**

Član 124

Stručno osposobljavanje lica iz člana 122 ovog zakona vrši se prilikom zapošljavanja, premještaja ili promjene posla, uvođenja nove radne opreme ili promjene opreme i uvođenja novih tehnologija.

Za vršenje poslova stručnog osposobljavanja, privredno društvo, preduzetnik ili drugo pravno lice dužno je da Agenciji podnese zahtjev za izdavanje dozvole o obavljanju poslova stručnog osposobljavanja, na propisanom formularu.

Uz zahtjev za izdavanje dozvole iz stava 2 ovog člana prilaže se potrebna dokumentacija i dokazi o ispunjavanju uslova u pogledu kadra, opreme i prostora.

Podnosilac zahtjeva iz stava 1 ovog člana dužan je da izradi nastavni plan stručnog osposobljavanja i periodične provjere stručne osposobljenosti i protokol (praktikum) za izvođenje praktičnog dijela obuke na osnovu programa stručnog osposobljavanja i periodična provjera stručne osposobljenosti iz člana 125 ovog zakona.

Agencija izdaje dozvolu za stručno osposobljavanje na period od četiri godine, u formi rješenja.

Dozvolu iz stava 5 ovog člana nosilac je dužan da postavi na vidno mjesto u prostoriji, mora biti čitljiva i objavljuje se u "Službenom listu Crne Gore".

Nosilac dozvole je dužan da svoje zaposlene kontinuirano stručno osposobljava.

Nosilac dozvole dužan je da vodi i ažurira registar lica koja su završila stručno osposobljavanje i periodičnu provjeru stručne osposobljenosti.

Podaci iz registra iz stava 8 ovog člana dostavljaju se svakih šest mjeseci Agenciji, u pisanom i elektronskom obliku.

Nosilac dozvole dužan je da čuva kopije dokaza o završenom stručnom osposobljavanju i periodičnoj provjeri stručne osposobljenosti, u pisanoj i elektronskoj formi, najmanje pet godina.

U slučaju prestanka rada nosilac dozvole dužan je da dokumentaciju iz stava 10 ovog člana dostavi Agenciji.

Obrazac formulara za izdavanje dozvole za obavljanje poslova stručnog osposobljavanja, potrebnu dokumentaciju i uslove u pogledu kadra, opreme i prostora propisuje Ministarstvo.

Program stručnog osposobljavanja i periodična provjera stručne osposobljenosti

Član 125

U cilju obezbjeđenja potrebne stručne osposobljenosti i periodične provjere stručne osposobljenosti lica iz člana 122 ovog zakona Ministarstvo donosi Nacionalni program stručnog osposobljavanja iz oblasti radijacione i nuklearne sigurnosti i bezbjednosti i zaštiti od jonizujućih zračenja, uz saglasnost organa državne uprave nadležnog za poslove obrazovanja i nauke.

Nacionalni program iz stava 1 ovog člana donosi se na period od pet godina.

Na osnovu Nacionalnog programa iz stava 1 ovog člana nadležne institucije iz člana 12 ovog zakona dužne su da izrade plan stručnog osposobljavanja za zaposlene, koji se ažurira po potrebi.

Stručna osposobljenost i periodična provjera stručne osposobljenosti za sprovođenje mjera zaštite od jonizujućih zračenja lica iz člana 122 st.1,2 4,5, 6 i 10 vrši se na osnovu programa stručnog osposobljavanja i periodične provjere stručne osposobljenosti.

Način stručnog osposobljavanja i periodične provjere stručne osposobljenosti, sadržaj Nacionalnog programa i programa za stručno osposobljavanje i periodičnu provjeru stručne osposobljenosti lica, propisuje Ministarstvo.

Oduzimanje dozvole za stručno osposobljavanje

Član 126

Agencija će oduzeti dozvolu iz člana 124 ovog zakona ako nosilac dozvole prestane da ispunjava jedan ili više propisanih uslova na osnovu kojih je izdata dozvola;

U slučaju iz stava 1 ovog člana Agencija donosi rješenje o oduzimanju dozvole.

Protiv odluke iz stava 2 ovog člana može se podnijeti žalba.

Agencija može izmijeniti dozvolu na zahtjev nosioca dozvole, na osnovu nalaza organa uprave nadležnog za inspekcijske poslove ili po službenoj dužnosti.

**XII. SISTEM ZAŠTITE OD ZRAČENJA  
Granice izlaganja, preporučena (parcijalna) dozna ograničenja, referentni nivoi, posebno odobrena izlaganja i procjena stepena izloženosti  
  
Član 127**

Profesionalno izložena lica, lica na školovanju i naučno-istraživačkom radu i stanovništvo u planiranim situacijama izlaganja ne smiju biti izloženi jonizujućem zračenju iznad propisanih granica izlaganja.

Granice izlaganja iz stava 1 ovog člana ne primjenjuju se na medicinsko izlaganje.

Granice izlaganja za nerođeno dijete iste su kao granice izlaganja za stanovništvo.

Za procjenu efektivne i ekvivalentne doze, odnosno procjenu izloženosti, koriste se odgovarajuće standardne vrijednosti i odnosi definisani u standardima Međunarodne agencije za atomsku energiju i publikacijama Međunarodne komisije za zaštitu od jonizujućeg zračenja.

U cilju obezbjeđenja principa opravdanost primjene, optimizacije zaštite od jonizujućeg zračenja i ograničenja izlaganja iz člana 4 ovog zakona, nosioci ovlašćenja i dozvola, kao i poslodavci vanjskih radnika dužni su da sprovode mjere radiološke sigurnosti.

U svrhu optimizacije zaštite od jonizujućih zračenja uvode se obavezna preporučena dozna ograničenja (parcijalna dozna ograničenja) u planiranoj situaciji izlaganja, za profesionalno izlaganje, izlaganje stanovništva, medicinsko izlaganje i namjerno izlaganje jonizujućem zračenju u nemedicinske svrhe.

Referentni nivoi za postojeće situacije izlaganja i vanredne situacije izlaganja uspostavljaju se zavisno od uslova radiološke zaštite i društvenih, socijalnih i ekonomskih uslova.

Za obavljanje poslova u planiranoj situaciji izlaganja u kojoj očekivana izloženost izloženog lica može premašiti granice izlaganja odobravaju se posebno odobrena izlaganja.

Granice izlaganja za pojedinog stanovnika, određene organe ili tkiva čovjekovog tijela, profesionalno izložena lica, lica koje se školuju ili obučavaju za rad u području izloženosti, preporučeno dozno ograničenje, referentne nivoe za postojeće situacije izlaganja i vanredne situacije izlaganja, posebno odobrena izlaganja i način procjene izloženosti profesionalno izloženih lica jonizujućem zračenju, propisuje Ministarstvo.

**Preporučeno dozno ograničenje**

**Član 128**

Poslodavac je dužan da za profesionalno izložena lica uspostavi preporučeno dozno ograničenje koje u postupku izdavanja ovlašćenja ili dozvola odobrava Agencija.

Poslodavac iz stava 1 ovog člana dužan je da u saradnji sa poslodavcem vanjskih radnika uspostavi preporučeno dozno ograničenje za izložene vanjske radnike, koje u postupku ovlašćenja ili dozvola odobrava Agencija.

Poslodavci iz stava 2 ovog člana dužni su da djelatnost i/ili aktivnost sa primjenom jonizujućih zračenja obavljaju na način da je izlaganje profesionalno izloženih lica i izloženih vanjskih radnika bude ispod preporučenog doznog ograničenja.

Preporučeno dozno ograničenje za izlaganje stanovništva od određenog izvora jonizujućeg zračenja koji se koristi u planiranim situacijama izlaganja je obavezno, osim u slučajevima kada se mogu izuzeti opravdane djelatnosti i/ili aktivnosti koje koriste medicinsku radiološku opremu pri namjernom izlaganju jonizujućem zračenju u nemedicinske svrhe (nemedicinsko izlaganje).

Preporučeno dozno ograničenje za medicinsko izlaganje primjenom izvora jonizujućih zračenja uspostavlja se radi zaštite izloženih lica koja dobrovoljno učestvuju u medicinskim izlaganjima koji su dio biomedicinskih istraživanja, kao i njegovatelja i/ili pomagača koji ne očekuju direktnu medicinsku korist.

Preporučeno dozno ograničenje za lica koja dobrovoljno učestvuju u medicinskim izlaganjima koji su dio biomedicinskih istraživanja, njegovatelja i/ili pomagače uređeno je u skladu sa propisom kojim se uređuju granice izlaganja iz člana 127 stav 9 ovog zakona.

Način izrade preporučenih doznih ograničenja za pojedinog stanovnika, lica koja dobrovoljno učestvuju u medicinskim izlaganjima koji su dio biomedicinskih istraživanja i njegovatelja i/ili pomagača propisuje Ministarstvo.

**Granice izlaganja za lica na školovanju i naučno-istraživačkom radu**

**Član 129**

Za lica koja imaju 18 ili više godina života i koja tokom školovanja imaju obavezu da rade sa izvorima jonizujućih zračenja, granice izlaganja su iste kao i granice izlaganja za profesionalno izložena lica kategorije A ili B.

Za lica koji imaju više od 16 a manje od 18 godina života i koja tokom školovanja imaju obavezu da rade sa izvorima jonizujućih zračenja, granice izlaganja su iste kao i granice izlaganja za profesionalno izložena lica kategorije B.

Izuzetno od st. 1 i 2 ovog člana za ostala lica na školovanju granice izlaganja su iste kao granice izlaganja za stanovništvo.

**Zaštita tokom trudnoće i dojenja izloženih lica**

**Član 130**

Nosilac ovlašćenja, dozvola i poslodavac vanjskih radnika dužni su upozoriti profesionalno izloženu radnicu, vanjsku izloženu radnicu i osobu koja se školuje ili obučava za rad sa izvorima jonizujućeg zračenja, na obavezu ranog obavještavanja trudnoće, zbog rizika izlaganja ploda jonizujućem zračenju i u slučaju namjere dojenja zbog rizika izlaganja dojenčeta jonizujućem zračenju usljed unošenja radionuklida ili radioaktivne kontaminacije tijela.

Nosilac ovlašćenja, dozvola i poslodavac vanjskih radnika, dužni su da nakon obavještenja o trudnoći obezbijede uslove rada, na način da ekvivalentna doza za plod bude toliko niska koliko je to razumno moguće postići s minimalnom vjerovatnoćom da ekvivalentna doza za plod do kraja trudnoće dostigne najviše 1 mSv.

**Mjere za ograničavanje izlaganja profesionalno izloženih lica**

**Član 131**

U cilju ograničavanja izlaganja profesionalno izloženih lica jonizujućem zračenju, nosioci ovlašćenja i dozvola dužni su da preduzimaju sljedeće mjere:

1. prethodne procjene stepena izloženosti radi utvrđivanja prirode i veličine radijacionog rizika;
2. optimizacije zaštite od jonizujućih zračenja u svim radnim uslovima, uključujući profesionalna izlaganja u djelatnostima i/ili aktivnostima sa medicinskim izlaganjem;
3. klasifikacije profesionalno izloženih lica u kategorije profesionalne izloženosti;
4. klasifikacije radnih mjesta u radijacione zone, na osnovu procjene godišnjih doza i očekivane učestalosti i vjerovatnoće povećanog izlaganja;
5. primjene odgovarajućih kontrolnih mjera i dozimetrijskih merenja polja u radnoj sredini;
6. sprovođenja zdravstvenog nadzora;
7. zapošljavanja lica sa odgovarajućom kvalifikacijom nivoa obrazovanja;
8. obezbjeđivanja stručnog osposobljavanja i periodične provjere stručne osposobljenosti.

U sporovođenju djelatnosti i/ili aktivnosti nosilac ovlašćenja i dozvola dužan je da, obezbijedi sprovođenje mjera zaštite iz stava 1 ovog člana i za angažovane: vanjske radnike, radnike u vanrednim situacijama, radnike koji učestvuju u sanaciji kontaminiranog zemljišta, zgrada i drugih građevina, radnike izložene radonu na radnom mjestu, lica na školovanju i obučavanju, preduzetnike, kao i pojedince koje angažuje kao volontere.

**Klasifikacija radnih mjesta u radijacione zone**

**Član 132**

Nosioci ovlašćenja ili dozvola mogu dužni su da izvrše klasifikaciju radnih mjesta u različite radijacione zone, u kojima se sprovode djelatnosti i/ili aktivnosti sa primjenom jonizujućih zračenja, na osnovu procjene očekivanih godišnjih efektivnih doza, vjerovatnoće i veličine potencijalnih izlaganja.

Radijacione zone iz stava 1 ovog člana dijele se na kontrolisanu i nadgledanu zonu.

Nosioci ovlašćenja i dozvola iz stava 1 ovog člana dužni su da, u zavisnosti od radijacione zone, kontinuirano vrše kontrolu radnih uslova u radijacionim zonama.

**Kontrolisana zona**

**Član 133**

Nosioci ovlašćenja i dozvola dužni su da označe kontrolisanu zonu, na radnom mjestu gdje se primjenjuju jonizujuća zračenja i da izrade radna uputstva u skladu sa radiološkim rizikom od izvora i aktivnostima koje se vrše u toj zoni, informišu izložena lica u vezi sa radiološkim rizikom, interno osposobe izložena lica u vezi sa označenom zonom i radnim mjestima, obezbijede odgovarajuću opremu za mjerenje kontaminacije kože, odjeće zaposlenih lica, predmeta ili materijala koji se iznose iz kontrolisane zone, kao i opremu i sredstva lične zaštite na radu u skladu sa propisom iz člana 121 stav 3 ovog zakona.

Nosioci ovlašćenja i dozvola iz stava 1 ovog člana dužni su da pored uslova iz stava 2 obezbijede prostor za dekontaminaciju lica i odgovarajuće spremište za kontaminirane predmete i opremu.

Nosioci ovlašćenja i dozvola iz stava 1 ovog člana dužni su da Agenciji dostave:

* skicu označene kontrolisane zone;
* skicu izmijenjene označene kontrolisane zone;
* dokaz o ukidanju kontrolisane zone.

Nosioci ovlašćenja i dozvola iz stava 1 ovog člana dužni su da u kontrolisanoj zoni obezbijede radiološki nadzor radnog mjesta u skladu sa članom 135 ovog zakona i da prilikom sprovođenja obaveza u kontrolisanoj zoni dobije stručni savjet od stručnjaka za zaštitu od jonizujućeg zračenja iz člana 109 ovog zakona, koji dostavlja na uvid Agenciji.

Način označavanja kontrolisane zone, kontrolisanja ulaska, sadržaj radnih uputstava, sadržaj internog osposobljavanja, opis prostora za dekontaminaciju lica i odgovarajuće spremište za kontaminirane predmete i opremu za mjerenje kontaminacije kože, odjeće zaposlenih lica, predmeta ili materijala koji se iznose iz kontrolisane zone kod vršenja djelatnosti i/ili aktivnosti propisuje Ministarstvo.

**Nadgledana zona**

**Član 134**

Nosioci ovlašćenja i dozvola dužni su da označe nadgledanu zonu, na radnom mjestu gdje se primjenjuju jonizujuća zračenja.

Ukoliko se nadgledana zona nalazi u okviru kontrolisane zonu, ona se ne označava.

Nosioci ovlašćenja i dozvola iz stava 1 ovog člana dužni su da izrade radna uputstva u skladu sa radiološkim rizikom od izvora i aktivnostima koje se vrše u toj zoni, informišu izložena lica u vezi sa radiološkim rizikom, interno osposobe izložena lica u vezi sa označenom zonom i radnim mjestima i obezbijede odgovarajuću opremu i sredstva lične zaštite na radu.

Nosioci ovlašćenja i dozvola iz stava 1 ovog člana dužni su da Agenciji dostave:

* skicu označene nadgledane zone;
* skicu izmijenjene označene nadgledane zone;
* dokaz o ukidanju nadgledane zone.

Nosioci ovlašćenja i dozvola iz stava 1 ovog člana dužni su da u nadgledanoj zoni obezbijede radiološki nazor radnog mjesta u skladu sa članom 135 ovog zakona i da prilikom sprovođenja obaveza u nadgledanoj zoni dobije stručni savjet od stručnjaka za zaštitu od jonizujućeg zračenja iz člana 109 ovog zakona, koji dostavlja na uvid Agenciji.

Način označavanja nadgledane zone, sadržaj radnih uputstava i sadržaj internog osposobljavanja propisuje Ministarstvo.

**Radiološki nadzor radnog mjesta**

**Član 135**

Nosioci ovlašćenja i dozvola dužni su da uspostave radiološki nadzor radnih mjesta u kontrolosanoj zoni i nadgledanoj zoni gdje je primjenjivo.

Radiološki nadzor radnog mjesta sadrži:

* mjerenje spoljašnjih brzina doza, koje pokazuju prirodu i kvalitet zračenja;
* mjerenje koncentracije aktivnosti u vazduhu i površinsku gustinu aktivnosti radionuklida, gdje je to primjenjivo, navodeći njihovu prirodu i fizičko-hemijsko stanje.

O rezultatima mjerenja iz stava 2 ovog člana vodi se evidencija i može se koristi za procjenu individualnih doza izloženih lica.

**Klasifikacija i individualno praćenje izloženih lica**

**Član 136**

Nosioci ovlašćenja i dozvola dužni su da izvrše klasifikaciju izloženih lica radi praćenja i nadzora izlaganja tih lica.

Izložena lica klasifikuju se prema uslovima rada i nivoima izlaganja jonizujućim zračenjima u kategorije A i B.

Nosioci ovlašćenja i dozvola dužni su da:

1. obezbijede radiološki nadzor radnog mjesta odnosno kontrolu radne sredine, zavisno od obima i načina obavljanja djelatnosti i/ili aktivnosti;
2. obezbijede individualno praćenje: prvi put za sva izložena lica u svrhu njihove kategorizacije; kontinuirano za lica koja se klasifikuju u kategoriju A izloženih lica; kontinuirano za lica koja se klasifikuju u kategoriju B izloženih lica na osnovu mišljenja Agencije;
3. redovno preispituju klasifikaciju izloženih lica na osnovu radiološkog nadzora radnog mjesta iz člana 135 ovog zakona i promjena uočenih tokom tih radioloških nadzora koje mogu dovesti do promjene izloženosti izloženog lica i zdravstvenog nadzora, pri čemu se u obzir uzimaju i potencijalna izlaganja;
4. vode evidenciju izloženih lica;
5. odrede granice individualnog praćenja izloženih lica u skladu sa propisom iz člana 127 ovog zakona i mjere u slučaju prekoračenja tih granica u skladu sa odredbama ovog zakona;
6. obezbijede lične dozimetre izloženim licima i njihov očitavanje i praćenje, u slučaju izloženosti spoljašnjem zračenju;
7. obezbijede isti nivo zaštite od jonizujućih zračenja učenika i studenata kao za profesionalno izložena lica;
8. obezbijede izloženim licima uvid u rezultate njihovog individualnog praćenja.

U slučaju kada pojedina mjerenja za praćenje izloženosti lica nije moguće sprovesti, individualno praćenje tog lica zasniva se na: procjeni rezultata iz pojedinačnih mjerenja praćenja drugih izloženih lica; rezultatima radiološkog nadzora radnog mjesta iz člana 135 ovog zakona ili rezultatima metode izračunavanja koju odobri Agencija.

Nosioci ovlašćenja i dozvola dužni su da u situacijama slučajnog izlaganja obezbijede procjene doza relevantnih za to slučajno izlaganje i njihovu raspodjelu u tijelu.

Granice izlaganja izloženih lica kategorije A i B utvrđene su propisom iz člana 127 stav 9 ovog zakona.

Način praćenja izloženih lica, način praćenja radne sredine, način praćenja rezultata mjerenja, način korišćenja i rukovanja ličnim dozimetrima propisuje Ministarstvo.

**Evidencija o individualnom praćenju izloženih lica**

**Član 137**

Evidencija o individualnom praćenju izloženih lica o izmjerenim ili procijenjenim izlaganjima vodi se u pojedinačnim bazama podataka u elektronskoj formi, posebno za svaku vrstu izlaganja i to: normalno izlaganje, slučajno izlaganje, izlaganje vanjskih radnika, posebno odobreno izlaganje, profesionalno izlaganje u vanrednim situacijama, izlaganje radonu na radnim mjestima u planiranim situacijama izlaganja.

Za slučajno izlaganje, posebno odobreno izlaganje i profesionalno izlaganje u vanrednim situacijama, evidencija iz stava 1 ovog člana, obuhvata podatke o okolnostima pod kojima je došlo do tih izlaganja i mjerama koje su preduzete.

Pored podataka iz st. 1 i 2 ovog člana evidencija obuhvata rezultate iz člana 135 stav 4 ovog zakona.

Nosilac ovlašćenja i dozvola dužan je da podatke iz evidencije dostavi Agenciji radi vođenja baze podataka o individualnom praćenju izloženih lica, koja je sastavni dio centralne baze podataka.

Način vođenja, čuvanja i dostavljanja podataka iz evidencije propisuje Ministarstvo.

**Pristup rezultatima o individualnom praćenju izloženih lica**

**Član 138**

Pristup rezultatima o individualnom praćenju izloženih lica o izmjerenim ili procijenjenim izlaganjima iz evidencije iz člana 137 ovog zakona, izuzev rezultata o individulanom praćenju izlaganja vanjskih radnika, pored Agencije i nosioca ovlašćenja i dozvola imaju i službe medicine rada, izložena lica, poslodavac vanjskih radnika, kao i vanjski radnici.

U situaciji slučajnog izlaganja nosioci ovlašćenja i dozvola dužni su da izloženom licu i Agenciji odmah dostave rezultate individualnog praćenja i procjene doze za izložena lica.

Nosioci ovlašćenja i dozvola, poslodavac vanjskih radnika, Agencija i službe medicine rada dužni su da razmjenjuju informacije o individualnom praćenju izloženih lica o prethodno primljenim dozama izloženih lica, kako bi se vršili zdravstveni pregledi prije zaposlenja, kategorizacija izloženih lica i kontrolisalo dalje izlaganje tih lica.

Sadržaj baze podataka individualnog praćenja izloženih lica, način pristupa rezultatima o individalnom praćenju izloženih lica i način razmjene informacija propisuje Ministarstvo.

**Outside workers Zaštita vanjskih radnika**

**Član 139**

Zaštita vanjskih radnika je ista kao za izložena lica.

Zaštitu od izlaganja jonizujućem zračenju vanjskih radnika dužni su da obezbijede:

* poslodavci vanjskih radnika;
* vanjski radnici ako su oni nosioci odgovarajućeg ovlašćenja ili dozvole za obavljanje poslova u kontrolisanoj ili nadgledanoj zoni kod drugog nosioca ovlašćenja ili dozvole;
* c)nosioci ovlašćenja ili dozvola koji imaju kontrolisanu ili nadgledanu zonu u kojoj rad obavlja vanjski radnik, osim ako poslodavac vanjskog radnika ili sami vanjski radnik nije nosilac tog ovlašćenja ili dozvole.

Nosilac ovlašćenja ili dozvole dužan je da zaključi ugovor o poslovno-tehničkoj saradnji sa poslodavcem vanjskih radnika o uspostavljanju operativne zaštite od jonizujućih zračenja angažovanih vanjskih radnika.

Nosilac ovlašćenja ili dozvole dužan je da poslodavcu vanjskih radnika obezbijedi pristup informacijama o mogućim izlaganjima njihovih zaposlenih lica.

Ako informacije koje su potrebne radi zaštite vanjskog radnika od jonizujućih zračenja nijesu dostupne nosiocima ovlašćenja i dozvola koji imaju kontrolisanu ili nadgledanu zonu, poslodavac vanjskih radnika je dužan da obezbijedi te informacije.

Sadržaj, obim i način dostavljanja informacija iz stava 6 ovog člana uređuju se ugovora iz stava 3 ovog člana.

**Uslovi zaštite vanjskih radnika**

**Član 140**

Nosioci ovlašćenja i dozvola koji imaju kontrolisanu zonu u kojoj rad obavlja vanjski radnik kategorije A dužni su da:

1. a)provjere da su vanjski radnici ispravno klasifikovani kao izloženi radnici kategorije A;
2. b)obezbijede da je nivo zaštite vanjskih radnika od zračenja pri obavljanju posla u kontrolisanoj zoni isti kao za stalno zaposlena izložena lica;
3. c)provjere jesu li vanjski radnici zdravstveno sposobni za rad u kontrolisanoj zoni, prije početka rada u toj zoni;
4. d)obezbijede individualno praćenje vanjskih radnika u kontrolisanoj zoni;
5. e)evidentiraju primljenu dozu vanjskog radnika u dokumentu o individualnom praćenju i proslijede podatke relevantnoj osobi odgovornoj za obezbjeđenje zaštite od zračenja radnika iz člana 139 stav 2 ovog zakona koja je dužna da ih upiše u dokumentu o individualnom praćenju vanjskog radnika, na način uređen propisom iz člana 138 stav 4 ovog zakona;
6. f)upute i interno osposobe vanjske radnike o specifičnim radnim uslovima i radiološkim rizicima u kontrolisanoj zoni u skladu sa čl. 123 i 133 ovog zakona;

Nosioci ovlašćenja i dozvola koji imaju nadgledanu zonu u kojoj rad obavlja vanjski radnik dužni su da:

1. obezbijede individualno praćenje vanjskih radnika u nadgledanoj zoni;
2. obezbijede da je nivo zaštite vanjskih radnika od zračenja pri obavljanju posla u nadgledanoj zoni isti kao za stalno zaposlena izložena lica;
3. upute i interno osposobe vanjske radnike o specifičnim radnim uslovima i radiološkim rizicima u nadgledanoj zoni u skladu sa čl. 123 i 134 ovog zakona;

Pored uslova zaštite od izlaganja jonizujućem zračenju vanjskih radnika, lica iz člana 139 stav 2 ovog zakona dužna su da:

1. a)inspect and regularly update the information contained in their individual radiological monitoring documents, if provided to the outside worker,pregledaju i redovno ažuriraju informacije sadržane u pojedinačnim dokumentima o individualnom praćenju, ako su dostavljene vanjskom radniku;
2. b)continuously monitor the total personal doses received by outside workers and compare them with the limits established for exposed workers,u saradnji sa nosiocem ovlašćenja ili dozvola koji imaju kontrolisanu zonu u kojoj rad obavlja vanjski radnik, odredi ograničenja doze za vanjske radnike za određeni period, osim ako ta osoba nije nosilac ovlašćenja ili dozvole koja ima kontrolisanu zonu;
3. kontinuirano prate ukupne doze koje primaju vanjski radnici i vrše upoređivanje sa propisanim dozama i ograničenjima doza utvrđenim za izložena lica u skladu sa članom 127 stav 9 i članom 136 ovog zakona;
4. c)d)obezbijede zdravstveni nadzor vanjskih radnika.

(1)Outside workers of category A, who perform activities involving radiation in a controlled area, shall be provided with an individual radiological monitoring document.Vanjski radnici koji obavljaju djelatnosti i/ili aktivnosti u kontrolisanoj ili nadgledanoj zoni dužni su da posjeduju pojedinačni dokument o individualnom praćenju izloženosti jonizujućem zračenju i isti čuvaju, na način da ne bude oštećen, izgubljen ili ukraden.e)f)g)

Vanjski radnici su dužni da prijave bilo koju činjenicu koja bi mogla smanjiti nivo njihove zaštite od jonizujućih zračenja, o čemu lica iz člana 139 stav 2 alineja 1 i 3 obavještavaju Agenciju i organ uprave nadležan za inspekcijske poslove.

Izgled, sadržinu, način evidentiranja i ažuriranja pojedinačnog dokumenata individualnog praćenja propisuje Ministarstvo.

**Zdravstveni nadzor izloženih lica**

**Član 141**

U cilju prevencije i pravovremenog otkrivanja štetnih uticaja na zdravlje, prevencije dugoročnih rizika po zdravlje i rizika od hroničnih bolesti, koji su posljedica izlaganja jonizujućem zračenju, sprovodi se zdravstveni nadzor izloženih lica.

Zdrastveni nadzor izloženih lica zasnovan je na opštim principima medicine rada i obavljaju ga zdravstvene ustanove odnosno ovlašćene službe medicine rada koje ispunjavaju uslove u skladu sa propisom kojim se uređuje zdravstvena zaštita.

Nosioci ovlašćenja i dozvola i poslodavci vanjskih radnika dužni su da profesionalno izloženim licima obezbijede provjeru zdravstvene sposobnosti i da sa službama medicine rada potpišu ugovor o poslovno-tehničkoj saradnji čiju kopiju dostavljaju Agenciji.

Izložena lica koji obavljaju posao a nijesu u radnom odnosu dužni su da obezbijede provjeru zdravstvene sposobnosti i nosiocu ovlašćenja ili dozvola dostave uvjerenje o zdrastvenoj sposobnosti.

Nosioci ovlašćenja i dozvola, poslodavci vanjskih radnika i lica iz stava 4 ovog člana dužni su da službama medicine rada obezbijede pristup informacijama koje su potrebne za utvrđivanje njihove zdravstvene sposobnosti, kao i podatke o radiološkom nadzoru i rezultatima pojedinačnog individualnog praćenja.

Zdravstvena sposobnost za rad u zonama izloženosti utvrđuje se ljekarskim pregledima koji se moraju provjeravati za lica:

* prije početka rada u području izloženosti;
* prije klasifikovanja lica kao izloženih lica kategorije A kako bi se utvrdila zdravstvena sposobnost lica za radno mjesto lica A kategorije;
* kategorije A, najmanje jednom godišnje, kako bi se utvrdilo jesu li ta lica i dalje dovoljno sposobna za izvršavanje svojih obaveza;
* kategorije A, odmah nakon prestanka njihovog radnog odnosa.

Zavisno od vrste posla i individualnog zdravstvenog stanja izloženih lica kategorije A, služba medicine rada može donijeti odluku da se ljekarski pregledi tih lica mogu izmijeniti i vršiti češće odnosno onoliko puta koliko služba medicine rada smatra nužnim.

Ako nakon završetka rada u zonama izloženosti i dalje postoje rizici od posljedica izloženosti, služba medicine rada može donijeti odluku da se kontroliše zdravstveno stanje biviših izloženih lica koliko se smatra potrebnim radi očuvanja zdravlja tih lica.

**Zdravstvena klasifikacija i zabrana zapošljavanja izloženih lica**

**Član 142**

Služba medicine rada dužna je da na osnovu zdravstvenog nadzora izloženih lica kategorije A, izvrši zdravstvenu klasifikaciju radne sposobnosti tih lica:

* sposoban;
* sposoban pod određenim uslovima;
* nesposoban.

Služba medicine rada dužna je da licima koja su podvrgnuta ljekarskom pregledu i njihovim poslodavcima izda rješenje o uvjerenju o radnoj sposobnosti tih lica.

Ako služba medicine rada zdravstvenim nadzorom utvrdi da je izloženo lice kategorije A nesposobno za određeno radno mjesto isto ne može biti zaposleno niti klasifikovano na bilo koji rok na određenom radnom mjestu, o čemu se tim licima i njihovim poslodavcima izdaje rješenje o zabrani zapošljavanja ili klasifikacije.

Protiv rješenja iz st. 2 i 3 ovog člana može se podnijeti žalba.

**Posebni zdravstveni nadzor i čuvanje podataka**

**Član 143**

Ukoliko je prekoračena granica izlaganja za izložena lica iz člana 127 stav 9 ili se stanje zdravlja izloženog lica promijenilo, pored zdravstvenog nadzora iz člana 141 ovog zakona, obavlja se poseban zdravstveni nadzor radi zaštite izloženih lica.

Posebni zdravstveni nadzor iz stava 1 ovog člana obuhvata:

* dodatne pretrage;
* mjere dekontaminacije, ako je potrebno;
* hitni sanacijski tretman, ako je potrebno; ili
* druge radnje shodno procjeni službe medicine rada.

Služba medicine rada dužna je da licima koja su podvrgnuta posebnom zdravstvenom nadzoru iz stava 1 ovog člana i njihovim poslodavcima izda rješenje o uvjerenju o daljim uslovima izlaganja lica.

Protiv rješenja iz st. 2 i 3 ovog člana može se podnijeti žalba.

Nosioci ovlašćenja i dozvola, poslodavac vanjskih radnika i službe medicine rada dužni su da vode i ažuriraju evidenciju o zdravstvenom nadzoru izloženih lica.

Zdravstvene uslove koje moraju ispunjavati lica iz člana 141 ovog zakona, učestalost i sadržaj ljekarskih pregleda, sadržaj i način vođenja i ažuriranja evidencije o zdravstvenom nadzoru i posebnom zdravstvenom nadzoru izloženih lica, propisuje organ državne uprave nadležan za poslove zdravlja uz saglasnost Ministarstva.

**Posebno odobrena izlaganja**

**Član 144**

Za obavljanje poslova u planiranoj situaciji izlaganja u kojoj očekivana izloženost izloženog lica može premašiti granice izlaganja, nosioci ovlašćenja i dozvola dužni su da Agenciji podnesu zahtjev za izdavanje odobrenja za posebno odobreno izlaganje.

Zahtjev iz stava 1 ovog člana podnosi se za izložena lica i naročito sadrži: predlog maksimalnih granica izlaganja za tu situaciju, opravdanost za posebno odobreno izlaganje i procedure optimizacije zaštite od zračenja za to izlaganje.

Uz zahtjev iz stava 1 ovog člana dostavlja se sljedeća dokumentacija:

* mišljenje o procjeni stepena izloženosti izdatu od stručnjaka za zaštitu od jonizujućih zračenja iz člana 109 ovog zakona;
* mišljenje službe medicine rada koja vrši zdravstveni nadzor nad izloženim licima;
* dokaz da su lica za koje se traži posebno odobreno izlaganje klasifikovana kao lica kategorije A;
* dokaz o pismenoj i dobrovoljnoj saglasnosti izloženog lica kategorije A o pristanku na posebno odobreno izlaganje.

Nosioci ovlašćenja i dozvola dužni su da prije podnošenja zahtjeva za izdavanje odobrenja o posebno odobrenom izlaganju informišu izložena lica kategorije A o svim rizicima i mjerama opreza koje se preduzimaju tokom posebno odobrenog izlaganja.

Agencija izdaje odobrenje za posebno odobreno izlaganje za izložena lica, u formi rješenja.

Izlaganje iz stava 5 ovog člana se odobrava pod uslovom da je takvo izlaganje vremenski ograničeno i lokalizovano i da su maksimalne granice odobrenog izlaganja u skladu sa propisom iz člana 127 stav 9 ovog zakona.

**Profesionalno izlaganje u vanrednim situacijama**

**Član 145**

Nosioci ovlašćenja i dozvola dužni su da za izložena lica u vanrednim situacijama izaganja primjenjuju granice izlaganja iz člana 127 stav 9 ovog zakona, kako bi se ograničilo slučajno izlaganje tih lica.

U slučaju kada uslove u pogledu granica izlaganja iz stava 1 ovog člana nije moguće ispuniti, nosioci ovlašćenja i dozvola dužni su da, u cilju optimizacije zaštite od zračenja izloženih lica, uspostave sljedeće referentne nivoe izražene u efektivnim dozama:

* do 100 mSv godišnje ili
* više od 100 a manje od 500 mSv godišnje, u slučaju spašavanja ljudskih života, sprečavanja ozbiljnih zdravstvenih problema uzrokovanih jonizujućim zračenjem ili sprečavanja razvoja vanredne situacije izlaganja koja bi mogla imati velike društvene, socijalne i ekonomske posljedice.

U slučaju prekoračenja referentnih nivoa iz stava 2 alineja 2 ovog člana nosioci ovlašćenja i dozvola dužni su da prethodno pribave pismenu i dobrovoljnu saglasnost lica za učešće u vanrednim situacijama izlaganja, kojima su dužni da obezbijede:

1. stručno osposobljavanje i periodičnu provjeru stručne osposobljenosti;
2. povremeno održavanje vježbi;
3. prethodno pružanje informacija o rizicima po zdravlje u toku učestvovanja u akcijama odgovora na vanrednu situaciju i o zaštitnim mjerama;
4. individualno praćenje izloženih lica i procjenu izloženosti tih lica;
5. zdravstveni nadzor za lica u skladu sa čl. 141 i 143 ovog zakona;
6. sredstva i oprema lične zaštite na radu.

Nosioci ovlašćenja i dozvola mogu uputiti i ostala pravna i fizička lica na učešće u vanrednim situacijama izlaganja, uz dobrovoljno prihvatanje tih lica u pismenoj formi.

Nosioci ovlašćenja i dozvola, pravna i fizička lica koja učestvuju u vanrednim situacijama izlaganja dužna su da vode i ažuriraju evidenciju o izloženim licima, individualnom praćenju tih lica i dostavljaju je Agenciji, bez odlaganja, na zahtjev i u formi koju zatraži Agencija.

**XIII. POSTOJEĆE I PLANIRANE SITUACIJE IZLAGANJA PRIRODNIM IZVORIMA ZRAČENJA**

**Izlaganja na radnom mjestu s potencijalno povećanom izloženošću prirodnom izvoru zračenja**

**Član 146**

Radna mjesta s potencijalno povećanom izloženošću prirodnom izvoru zračenja, mogu biti:

* radna mjesta u avionima i svemirskim letjelicama;
* radna mjesta koja uključuju materijal sa povećanim sadržajem prirodnih radionuklida;
* radna mjesta i/ili prostori na kojima se vrši privremeno deponovanje ispuštenog radioaktivnog materijala sa povećanim sadržajem prirodnih radionuklida.

Privredno društvo, drugo pravno lice ili preduzetnik koje ima namjeru da obavlja djelatnost i/ili aktivnost koja uključuje radna mjesta iz stava 1 ovog člana dužni su da:

* sprovedu mjerenja za određivanje individualnih doza zaposlenih lica i da vodi evidenciju o rezultatima mjerenja i pojedinačnim dozama zaposlenih;
* prijave Agenciji radna mjesta u skladu sa čl. 45 i 46 ovog zakona i dostave rezultate mjerenja o pojedinačnim dozama zaposlenih.

Ukoliko mjerenja iz stava 2 alineja 1 ovog člana pokažu da je individualna efektivna doza zaposlenih lica veća od 1 mSv i manja ili jednaka 6 mSv na godišnjem nivou, privredno društvo, drugo pravno lice ili preduzetnik iz stava 2 dužan je da:

* obezbijedi i sprovede optimizaciju zaštite od zračenja zaposlenih lica;
* obezbijedi zaštitu trudnica i dojilja u skladu sa članom 130 ovog zakona;
* informišu zaposlene o: potencijalno povećanoj izloženosti prirodnom izvoru zračenja; rezultatima mjerenja na radnom mjestu, pojedinačnim efektivnim dozama utvrđenim mjerenjima i povezanim rizicima po zdravlje nakon izlaganja i mjerama koje treba preduzeti kako bi se smanjila izloženost zračenju.

Vrste djelatnosti i/ili aktivnosti koje uključuju materijal sa povećanim sadržajem prirodnih radionuklida na radnim mjestima iz stava 1 alineja 2 ovog člana uređene su u skladu sa propisom iz člana 45 stav 7 ovog zakona.

Privredno društvo, drugo pravno lice ili preduzetnik koje obavlja djelatnosti i/ili aktivnosti na radnim mjestima iz stava 1 alineja 2, u cilju obezbjeđenja uslova za sigurno i bezbjedno privremeno deponovanje materijala sa povećanim sadržajem prirodnih radionuklida, dužan je da Agenciji podnese zahtjev za odobrenje za privremeno deponovanje sa potrebnom dokumentacijom.

Privredno društvo, drugo pravno lice ili preduzetnik koje namjerava da koristi deponovani ispušteni radioaktivni materijal sa povećanim sadržajem prirodnih radionuklida, dužan je da Agenciji podnese zahtjev za odobrenje o korišćenju deponovanog materijala sa potrebnom dokumentacijom.

Odobrenja iz st. 5 i 6 ovog člana izdaju se u formi rješenja.

Ukoliko mjerenja iz stava 2 alineja 1 ovog člana pokažu da je individualna efektivna doza zaposlenih lica veća od 6 mSv godišnje onda se djelatnosti i/ili aktivnosti koje se vrše na tim radnim mjestima smatraju djelatnostima i/ili aktivnostima sa povećanom izloženošću prirodnom izvoru zračenja i njima se upravlja kao planiranim situacijama izlaganja, za koje se izdaje licenca o obavljanju djelatnosti i/ili aktivnosti sa povećanom izloženošću prirodnom izvoru zračenja iz člana 70 ovog zakona.

Sredstva za sprovođenje mjerenja iz stava 2 ovog člana obezbjeđuje privredno društvo, drugo pravno lice ili preduzetnik.

Sadržaj zahtjeva, potrebnu dokumentaciju, uslove za sigurno i bezbjedno privremeno deponovanje i korišćenje materijala sa povećanim sadržajem prirodnih radionuklida propisuje Ministarstvo.

**Izlaganje radonu na radnim mjestima**

**Član 147**

Radna mjesta gdje postoji mogućnost povećanog izlaganja radonu su:

* podzemno radno mjesto (rudnici)
* radno mjesto na kojem se crpi, skuplja ili na drugi način obrađuje voda iz podzemnog izvora, naročito crpne stanice, banje, postrojenja za punjenje vode, postrojenja za preradu vode ili vodeni tornjevi;
* radna mjesta koja se nalaze na prizemlju i ispod nivoa tla u radonski prioritetnim područjima;
* radna mjesta u radnim prostorima sa javnim pristupom u prizemlju i ispod nivoa tla (škole, vrtići, zdravstvene ustanove, zatvori, socijalne ustanove, institucije, muzeji, galerije, pećine i dr.).

Na radnim mjestima u zatvorenim postojećim radnim prostorima nacionalni referentni nivo koncentracije aktivnosti radona u vazduhu ne može biti veći od 300 Bq/m3.

Na radnim mjestima u zatvorenim novim radnim prostorima nacionalni referentni nivo koncentracije aktivnosti radona u vazduhu ne može biti veći od 150 Bq/m3.

Nosilac ovlašćenja i dozvola i poslodavci radnih mjesta iz stava 1 ovog člana dužni su da izvrše mjerenja koncentracije aktivnosti radona radi procjene nivoa izlaganja zaposlenih lica jonizujućem zračenju.

Troškove sprovođenja mjerenja iz stava 4 obezbjeđuju nosioci ovlašćenja i dozvola i poslodavci tih radnih mjesta.

Način uspostavljanja radonski prioritetnih područja, uslovi za razvrstavanje radnih mjesta na prizemlju i ispod nivoa tla, način vršenja i učestalost mjerenja propisuje Ministarstvo.

**Radno mjesto sa potencijalno povećanom izloženošću radonu**

**Član 148**

Ako je godišnja efektivna doza koju primi zaposleno lice na radnim mjestima iz člana 147 stav 1 ovog zakona veća od 1 mSv i manja ili jednaka 6 mSv, nosilac ovlašćenja i dozvola ili poslodavac su dužni da:

* izlaganje radonu drže pod kontrolom;
* zaposlena lica informišu o rizicima po zdravlje;
* obezbijede izradu procjene individualnog rizika na osnovu proračuna efektivne doze koju zaposlena lica prime na tom radnom mjestu;
* sprovedu mjere zaštite od radona poštujući princip optimizacije.

Mjere zaštite za smanjenje koncentracije aktivnosti radona iz stava 1 ovog člana alineja 4 odnose se na:

* poboljšanje ventilacije prostora;
* ponovno mjerenje koncentracije radona;
* remedijaciju prostora, po potrebi;
* procjenu rizika nakon 5 godina ili u slučaju građevinskih rekonstrukcija radnog prostora; ili
* skraćenje radnog vremena koje zaposleni provodi na takvim radnim mjestima.

Ako mjerama zaštite iz stava 2 ovog člana nije moguće postići smanjenje godišnje efektivne doze na način da bude veća od 1 mSv i manja ili jednaka 6 mSv, nosilac ovlašćenja i dozvola i poslodavac dužni su da takva radna mjesta i aktivnosti prijave Agenciji.

Ako zaposleni na radnim mjestima iz člana 146 stav 1 ovog zakona primaju efektivnu dozu veću od 6 mSv godišnje, to radno mjesto smatra se radnim mjestom sa povećanom izloženošću radonu i njime se upravlja kao planiranom situacijom izlaganja.

Za obavljanje djelatnosti i/ili aktivnost na radnom mjestu iz stava 4 ovog člana nosilac ovlašćenja i dozvola i poslodavci dužni su da Agenciji prijave ta radna mjesta i da podnesu zahtjev za izdavanje licence iz člana 72 ovog zakona.

**Izlaganje radonu u boravišnim prostorima**

**Član 149**

U zatvorenim postojećim boravišnim prostorima, nacionalni referentni nivo koncentracije aktivnosti radona u vazduhu ne može biti veći od 300 Bq/m3.

U zatvorenim novim boravišnim prostorima, nacionalni referentni nivo koncentracije aktivnosti radona u vazduhu ne može biti veći od 150 Bq/m3.

Za boravišne prostore na teritoriji jedinice lokalnih samouprava, u cilju zaštite zdravlja građana, organi lokalne uprave sprovode mjerenja koncentracije aktivnosti radona kroz pogušćenje postojećih mreža mjerenja koncentracije radona.

Mjerenja iz stava 4 ovog člana planiraju se na godišnjem nivou kroz izradu lokalnih akcionih planova zaštite od radona koje su dužne da izrade jedinice lokalne samouprave.

Saglasnost na izradu lokalnih akcionih planova zaštite od radona daje Ministarstvo uz prethodno pribavljeno mišljenje Agencije.

Troškove izrade i sprovođenja lokalnih akcionih planova zaštite od radona snose jedinice lokalnih samouprava.

Način izrade i sadržaj lokalnih akcionih planova zaštite od radona propisuje Ministarstvo.

**Sprečavanje prodora radona u zatvoreni novi boravišni prostor, radni prostor i prostor sa javnim pristupom**

**Član 150**

Pravno ili fizičko lice (investitor) koje namjerava da pristupi projektovanju i izgradnji novog objekta za stanovanje, sa javnim pristupom i sa radnim mjestima, gdje na bilo koji način radon može da prodre u objekat iz zemljišta, građevinskog materijala ili vode ili namjerava da rekonstruiše ili izvrši sanaciju postojećeg objekta dužan je da ispuni uslove u pogledu zaštite od radona, u skladu sa propisom kojim se uređuju tehnički zahtjeva objekata.

Prije početka korišćenja objekata iz stava 1 ovog člana investitor je dužan da izvrši kontrolna mjerenja koncentracije aktivnosti radona i sprovede mjera otklanjanja radona ako nijesu ispunjeni uslovi u pogledu tehničkih zahtjeva objekata u skladu sa propisom iz stava 1 ovog člana.

Mjerenja koncentracije aktivnosti radona se vrše u prostorijama objekta iz stava 1 ovog člana koje se nalaze na prizemlju i ispod nivoa tla.

Troškove sprovođenja mjerenja i mogućih mjera otklanjanja radona iz st. 2 snosi investitor objekta.

Ukoliko mjerenja iz stava 2 ovog člana pokažu da je koncentracija aktivnosti radona i nakon sprovedenih preventivnih i mogućih mjera otklanjanja radona veća od 150 Bq/m3 u objektima koji predstavljaju zgrade sa javnim pristupom i radne prostore, investitor je dužan da buduće vlasnike tih objekata, prije prodaje prostora i početka njihovog korišćenja, blagovremeno obavijesti, da bi shodno tim informacijama budući vlasnici objekata planirali upotrebu tih objekata u skladu sa čl. 72, 147 i 148 ovog zakona.

Ukoliko mjerenja iz stava 2 ovog člana u boravišnim prostorima pokažu da je koncentracija aktivnosti radona i nakon sprovedenih prevetivnih i mogućih mjera otklanjanja radona i dalje veća od 150 Bq/m3 investitor je dužan da buduće vlasnike boravišnih prostora o tome, prije prodaje prostora i početka njihovog korišćenja, blagovremeno obavijesti.

Ukoliko budući vlasnici prostora iz stava 6 ovog člana žele da izdaju ili prodaju boravišni prostor, dužni su da buduće zakupce i/ili vlasnike tih prostora informišu o koncentraciji aktivnosti radona u tom prostoru.

Vlasnici postojećih boravišnih prostora koji se nalaze na prizemlju ili ispod nivoa tla na zahtjev kupca mogu izvršiti mjerenja koncentracije aktivnosti radona.

**Finansijske i podsticajne mjere otklanjanja radona iz postojećih boravišnih prostora, radnih prostora i radnih prostora sa javnim pristupom**

**151**

Način otklanjanja radona iz postojećih boravišnih prostora vrši se u skladu sa propisom kojim se uređuju tehnički zahtjeva objekata.

Urgentni akcioni nivo koncentracije aktivnosti radona koji zahtijeva da se mjere otklanjanja radona u postojećim boravišnim prostorima sprovedu u što kraćem vremenskom roku je 1000 Bq/m3.

Vlasnici postojećih boravišnih prostora iz stava 2 ovog člana u kojima je koncentracija aktivnosti radona veća ili jednaka urgentnom akcionom nivou mogu da preduzmu mjere otklanjanja radona iz tih prostora, čije sprovođenje se finansira iz budžeta Crne Gore, u skladu sa propisom iz stava 13 ovog člana.

Vlasnici postojećih boravišnih prostora u kojima je koncentracija aktivnosti radona veća od nacionalnog referentnog nivoa iz člana 149 stav 1 a manja od urgentnog akcionog nivoa iz stava 2 ovog člana, mogu se podržati podsticajnim mjerama.

Vlasnici postojećih objekata iz stava 3 i 4 ovog člana dužni su da Ministarstvu podnesu zahtjev za obezbjeđivanje finansijskih i/ili podsticjanih mjera za otklanjanjanje radona iz boravišnih prostora i prilože potrebnu dokumentaciju, na propisanom formularu.

Utvrđivanje ispunjenosti uslova za pružanje finansijskih i/ili podsticjanih mjera za otklanjanje radona iz boravišnih prostora odnosno finansijskih sredstava vrši stručna komisija, koju na predlog Ministarstva obrazuje Vlada.

Stručna komisija iz stava 6 ovog člana obrazuje se iz reda zaposlenih u Ministarstvu, organa državne uprave nadležnog poslove finansija, Agenciji, Centru za ekotoksikološka ispitivanja, Univerzitetu Crne Gore, Crnogorskoj akademiji nauka i umjetnosti, Inženjerskoj komori i dr.

Troškovi rada komisije obezbjeđuju se iz Budžeta Crne Gore.

Rješenjem o obrazovanju stručne komisije iz stava 6 ovog člana određuje se sastav, način rada i iznos troškova za rad komisije.

Na osnovu ispunjenosti uslova Vlada donosi odluku o finansijskim i/ili podsticjanim mjerama, nakon čega je vlasnik boravišnog prostora iz stava 2 ovog člana dužan da započne radove na otklanjanju radona, u roku od godinu dana od dana donošenja odluke.

Nakon završetka radova i sprovedenih kontrolnih mjerenja koncentracije aktivnosti radona koji dokazuju uspješnost izvedenih radova vlasnik boravišnog prostora iz stava 2 ovog člana dostavlja Vladi Informaciju o izvedenim radovima, čime ostvaruje pravo na isplatu finansijskih sredstva i/ili obezbjeđenje podsticjanih mjera.

Vlasnici postojećih radnih prostora i radnih prostora sa javnim pristupom snose troškove za otklanjanjanje radona iz tih prostora.

Obrazac formulara, potrebnu dokumentaciju, način finansiranja, sprovođenja i kontrole finansijskih sredstava, vrstu mogućih podsticajnih mjera i njihovo sprovođenje i kontrolu propisuje Vlada, uz prethodnu saglasnost Ministarstva i organa državne uprave nadležnog za poslove finansija.

**Radon i ostali prirodni radionuklidi u vodi za piće**

**152**

Voda za piće ne smije se stavljati na raspolaganje za javnu upotrebu ni biti dostupna na tržištu u Crnoj Gori, ako:

* koncentracija aktivnosti radona prelazi najveću dopuštenu vrijednost ili
* sadržaj prirodnih radionuklida prelazi referentni nivo a nijesu preduzete mjere za smanjenje izloženosti prirodnim radionuklidima, na nivo koji je onoliko nizak koliko je to objektivno moguće postići, s obzirom na ekonomske i društvene faktore.

Proizvođači vode za piće dužni su da:

1. obezbijede mjerenje radionuklida u vodi i ocjenu rezultata mjerenja;
2. vode evidenciju o rezultatima mjerenja sadržaja prirodnih radionuklida vode i drugih podataka i iste dostavljaju Agenciji;
3. preduzmu mjere kojima se smanjuje koncentracija aktivnosti radona, ukoliko je prekoračena najveća dopuštena koncentracija aktivnosti radona;
4. preduzmu mjere kojima se smanjuje izloženost prirodnim radionuklidima na nivo koji je onoliko nizak koliko je to objektivno moguće postići s obzirom na ekonomske i društvene faktore;
5. informišu javnost o rezultatima mjerenja, primljenoj efektivnoj dozi od radionuklida u vodi i sa njima povezanim rizicima, kao i o mjerama koje se sprovode da bi se nivo izloženosti prirodnim radionuklidima smanjio;
6. izvozniku i distributeru obezbijede sertifikat o ispravnosti vode u pogledu radionuklida.

Uvoznik i distributer mogu uvesti i distribuirati vodu za piće samo ako posjeduju sertifikat o ispravnosti vode u pogledu radionuklida izdat od strane akreditovane i/ili ovlašćene laboratorije za mjerenje radioaktivnosti u vodi za piće iz države izvoznice ili sertifikat izdat od strane stručnjaka za zaštitu od jonizujućih zračenja iz člana 109 ovog zakona.

Monitoring radioaktivnosti vode sprovodi se u skladu sa propisom iz člana 26 stav 7 ovog zakona.

**Kontrola građevinskog materijala**

**153**

Na vanjsko izlaganje gama zračenju koje emituje građevinski materijal u zatvorenom prostoru uključujući i spoljašnje izlaganje na otvorenom prostoru, primjenjuje se referentni nivo koji iznosi 1 mSv godišnje.

Proizvođač i/ili uvoznik građevinskog materijala iz Crne Gore dužan je da, nakon proizvodnje a prije njegove distribucije i prilikom uvoza:

* obezbijedi mjerenje koncentracije radionuklida u građevinskom materijalu i ocjenu rezultata mjerenja;
* obezbijedi izvještaj o rezultatima mjerenja i odgovarajućeg indeksa koncentracije aktivnosti za gama zračenje koje emituju građevinski materijali, kao i drugim povezanim podacima;
* vodi evidenciju o sprovedenim rezultatima mjerenja iz al. 1 i 2 i dostavi ih Agenciji i organu uprave nadležnom za inspekcijske poslove.

Do dobijanja izvještaja o izvršenim mjerenjima iz stava 2 alineja 2 od strane stručnjaka za zaštitu od jonizujućih zračenja iz člana 109 ovog zakona, zabranjuje se distribucija proizvedenog građevinskog materijala, uvoz i carinjenje građevinskog materijala, koje je uvoznik dužan da smjesti na odredište carinarnice radi privremenog smještaja na osnovu izdate pisane saglanosti o prevozu do odredišta carinarnice, koje izdaje Agencija.

Proizvođač i/ili uvoznik može da distribuira, uveze i izvrši carinjenje građevinskog materijala ukoliko Izvještaj o rezultatima mjerenja odgovarajućeg indeksa koncentracije aktivnosti za gama zračenje koje emituju građevinski materijali pokaže da je indeks koncentracije aktivnosti:

* manji ili jednak 1 za grube materijale kao što su beton i cigla, ili
* manji ili jednak 6 za površinske materijale kao štu su pločice.

Proizvođaču i/ili uvozniku se privremeno zabranjuje distribucija, uvoz i carinjenje građevinskog materijala, ukoliko Izvještaj o rezultatima mjerenja odgovarajućeg indeksa koncentracije aktivnosti pokaže da je indeks koncentracije aktivnosti:

* veći od 1 za grube materijale, kao što su beton i cigla, ili
* veći od 6 za površinske materijale, kao štu su pločice.

U slučaju iz stava 5 proizvođač i/ili uvoznik je dužan da stručnjaku za zaštitu od jonizujućih zračenja iz člana 109 ovog zakona obezbijedi informacije o namjeni korišćenja građevinskog materijala u cilju procjene efektivne doze.

Ukoliko je procijenjena efektivna doza manja ili jednaka referentnom nivou od 1 mSv, proizvođač može da distribuira odnosno uvoznik da uveze i izvrši carinjenje građevinskog materijala, uz prethodno obavještavanje Agencije i organa uprave nadležnog za inspekcijske poslove, kojima su dužni da dostave izvještaje o rezultatima mjerenja.

Ukoliko je procijenjena efektivna doza veća od 1 mSv, prodaja i uvoz takvog građevinskog materijala može odobriti Agencija u saradnji sa organom uprave nadležnom za inspekcijske poslove, uz prethodno dostavljene izvještaje o rezultatima mjerenja i pod uslovom da se taj građevinski materijal koristi isključivo na način koji odobri Agencija.

Ukoliko uvoznik građevinskog materijala uvozi materijal uz koji je dostavljen izvještaj o rezultatima mjerenja odgovarajućeg indeksa koncentracije aktivnosti, izdat od ovlašćene laboratorije zemlje porijekla, isti nije dužan da obezbijedi izvještaj iz stava 2 alineja 2 ovog člana.

Troškove mjerenja i procjenu efektivne doze snosi uvoznik odnosno proizvođač građevinskog materijala.

Vrste građevinskog materijala za koje je utvrđeno da izazivaju zabrinutost sa stanovišta zaštite od jonizujućih zračenja u pogledu gama zračenja koje emituju, način proračuna indeksa koncentracije aktivnosti za gama zračenje koje emituju građevinski materijali, način proračuna efektivnih doza od građevinskog materijala sa primjerom njihovih procjena, vrstu informacija o građevinskom materijalu i o njegovoj namjeni korišćenja, način vođenja evidencije i način izvještavanja o rezultatima mjerenja propisuje Ministarstvo.

**XIV. ZAŠTITA PACIJENATA TOKOM IZLAGANJA JONIZUJUĆEM ZRAČENJU (MEDICINSKA IZLAGANJA)**

**Opravdanost medicinskog izlaganja**

**Član 154**

Ukupne dijagnostičke ili terapijske koristi koje proizvodi medicinsko izlaganje, uključujući direktne koristi za zdravlje pojedinca i za društvo, u odnosu na pojedinačne štete koje to izlaganje može prouzrokovati, upoređivanjem dokazuju veću korist medicinskog izlaganja odnosno njegovu opravdanost.

Ukupne koristi koje proizvodi medicinsko izlaganje uticajem na njegovatelja i pomagača, uzimajući u obzir direktne koristi za zdravlje pacijenta i moguće koristi za njegovatelja i/ili pomagača, veće su od štete koju to izlaganje može prouzrokovati.

Pri izlaganju iz stava 1 ovog člana uzimaju se u obzir efikasnost, koristi i rizici dostupnih alternativnih tehnika koje imaju isti cilj, ali kod kojih nema izlaganja jonizujućem zračenju ili ga ima manje.

Svako pojedinačno medicinsko izlaganje mora se opravdati unaprijed, uzimajući u obzir posebne ciljeve izlaganja i karakteristike uključenog izloženog pojedinca.

Ukoliko neka vrsta djelatnosti i/ili aktivnosti koja uključuje medicinsko izlaganje nije opravdana, posebno pojedinačno izlaganje može se opravdati u posebnim okolnostima, za procjenu od slučaja do slučaja, o čemu se vodi pisana dokumentacija.

Prilikom odobravanja medicinskog izlaganja uputilac i praktičar:

* pribavljaju podatke o prethodno obavljenim dijagnostičkim procedurama ili medicinsku evidenciju koja je relevantna za planirano izlaganje i razmatraju ih radi izbjegavanja nepotrebnog izlaganja; i
* koriste informacije i smjernice o medicinskom snimanju uzimajući u obzir doze zračenja u skladu sa propisom iz člana 156 stav 6 ovog zakona.

Uputilac iz stava 6 ovog člana upućuje pojedinca praktičaru, na medicinske radiološke procedure, u skladu sa propisima kojima se uređuju zdravstvena zaštita i prava pacijenata.

Praktičar iz stava 6 ovog člana učestvuje u procesu optimizacije i opravdanosti i preuzima kliničku odgovornost za pojedinačno medicinsko izlaganje, pri čemu je dužan da izbjegava nepotrebno ponavljanje dijagnostičkih procedura, u skladu sa propisima kojima se uređuju zdravstvena zaštita i prava pacijenata.

Pored praktičara u procesu optimizacije učestvuju stručnjak za medicinsku fiziku iz člana 111 ovog zakona, a po potrebi i ostala lica koja sprovode primjenu praktičnih aspekata medicinskih radioloških procedura.

Uputilac ili praktičar dužan je da, prilikom odobravanja medicinskog izlaganja pacijenata koji dobrovoljno prihvate učešće u medicinskom ili biomedicinskom istraživanju odnosno eksperimentalnoj medicinskoj praksi i za koje se očekuje da će imati dijagnostičke ili terapijske koristi od te prakse, razmotri nivoe doza prije nego što dođe do izlaganja.

Za potrebe medicinskog ili biomedicinskog istraživanja, medicinsko izlaganje razmatra i etička komisija u skladu sa propisom kojim se uređuje zdravstvena zaštita.

Medicinske radiološke procedure koje treba da se sprovedu u sklopu ciljanog preventivnog pregleda (skrining) posebno se odobravaju u skladu sa propisom kojim se uređuju zdravstvena zaštita i prava pacijenata.

Medicinska radiološka procedura na pojedincu bez simptoma, koja se vrši radi ranog otkrivanja bolesti, dio je skrininga, koji se sprovodi prema odgovarajućim programima, ili zahtijeva posebno dokumentovano opravdanje za tog pojedinca od strane praktičara, uz konsultacije sa uputiocem, u skladu sa propisom kojim se uređuje zdravstvena zaštita.

Nosioci ovlašćenja ili praktičari mogu, po potrebi, da delegiraju praktične aspekte medicinskih radioloških procedura jednom ili više pojedinaca koji imaju pravo da postupaju u tom pogledu u priznatoj oblasti specijalizacije, u pisanoj formi, pri čemu se nosilac ovlašćenja ne oslobađa od odgovornosti odnosno praktičar od kliničke odgovornosti za proceduru.

**Optimizacija i odgovornost u medicinskom izlaganju**

**Član 155**

Za obavljanje dјelatnosti i/ili aktivnosti u medicini nosioci ovlašćenja dužni su da obezbijede učešće stručnjaka za medicinsku fiziku iz člana 111 ovog zakona, u toku redovnog rada i prilikom procesa planiranja i uvođenja nove vrste uređaja ili tehnika radi učešća u izradi prostorne dokumentacije i tehničke specifikacije.

Nosioci ovlašćenja u svrhu optimizacije medicinskog izlaganja, uzimajući u obzir ekonomske i društvene faktore, dužni su da:

1. obezbijede adekvatan odabir opreme koju prate informacije o:

* potencijalnim radiološkim opasnostima od upotrebe;
* testiranju i održavanju, uz opis da dizajn opreme omogućava ograničavanje izlaganja na što je moguće niži nivo; i
* procjeni rizika za pacijente i o dostupnim elementima kliničke evaluacije.

1. izrade odgovarajuće informacije o sprovedenim dijagnostičkim ili terapijskim procedurama;
2. razmotre praktične aspekte medicinskih radioloških procedura;
3. izrade uputstva za izlaganje njegovatelja i pomagača; i
4. obezbijede kvalitet, procjenu i evaluaciju doza za pacijente i verifikaciju aktivnosti radiofarmaceutika koji su dati pacijentu.

Nosioci ovlašćenja dužni su da prije izlaganja informišu pacijenta ili njegovog predstavnika o koristima i rizicima od doze zračenja tokom medicinskog izlaganja.

Nakon terapijske ili dijagnostičke primjene radionuklida nosioci ovlašćenja otpuštaju pacijenta na kućnu njegu samo ako:

* ispunjavaju uslove za otpuštanje nakon terapijske ili dijagnostičke primjene radionuklida;
* su informisani o mogućim rizicima;
* su dobili pisana uputstva o načinu ponašanja, da bi se što je moguće više ograničile doze koje primaju osobe koje mogu doći u kontakt sa pacijentom.

Način propisivanja i odobravanja medicinsko radioloških procedura, preporučeni dijagnostički referentni nivoi, uslove za otpuštanje pacijenta nakon terapijske ili dijagnostičke primjene radionuklida, način informisanja o mogućim rizicima i izradi uputstava o načinu ponašanja propisuje Ministarstvo u saradnji sa organom državne uprave nadležnim za poslove zdravlja.

**Optimizacija medicinskog izlaganja u dijagnostici**

**Član 156**

Primljene doze pojedinca usljed medicinskog izlaganja u svrhu radiodijagnostike, interventne radiologije, nuklearne medicine, planiranja, usmjeravanja i verifikacije treba da budu optimizovane odnosno da budu što je moguće niže, ali ne na štetu obezbjeđenja potrebnih medicinskih informacija, uzimajući u obzir ekonomske i društvene faktore.

U cilju procjene optimizacije doza iz stava 1 ovog člana organ državne uprave nadležan za poslove zdravlja uspostavlja nacionalne dijagnostičke referentne nivoe.

Nosioci ovlašćenja prilikom medicinskog izlaganja dužni su da: izvrše procjenu stepena izloženosti pacijenata za svaku medicinsku djelatnost iz stava 1 ovog člana i da upoređuju doze izloženosti pacijenata sa nacionalnim dijagnostičkim referentnim nivoima.

U slučaju prekoračenja dijagnostičkih referentnih nivoa nosioci ovlašćenja dužni su da ispitaju i evidentiraju rezultate ispitivanja i bez odlaganja preduzmu mjere za optimizaciju zaštite od zračenja.

Do uspostavljanja nacionalnih dijagnostičkih referentnih nivoa koriste se preporučeni dijagnostički referentni nivoi u skladu sa posebnim propisom iz člana 155 stav 4 ovog zakona.

Način uspostavljanja nacionalnih dijagnostičkih referentnih nivoa i smjernice za procjenu stepena izloženosti pacijenata propisuje ministarstvo nadležno za poslove zdravlja.

**Optimizacija medicinskog izlaganja u terapiji i biomedicinskom istraživanju**

**Član 157**

Nosioci ovlašćenja dužni su da prilikom medicinskog izlaganja pacijenata u radioterapijske svrhe, primjenjuju princip optimizacije, na način da izlaganje ciljanih volumena pojedinačno planiraju i izvršavaju provjere doza koji primaju ciljani volumeni.

Nosioci ovlašćenja dužni su da prilikom medicinskog izlaganja pacijenata u radioterapijske svrhe, primjenjuju princip optimizacije, na način da tkiva koja nijesu ciljani volumeni ozrače dozom onoliko niskom koliko je to razumno moguće postići, a da se ne dovede u pitanje svrha radioterapijskog tretmana.

Nosioci ovlašćenja dužni su da prilikom učešća pacijenata u medicinskim ili biomedicinskim ispitivanjima ili istraživanjima, koje uključuje medicinsko izlaganje na dobrovoljnoj osnovi, prethodno informišu pacijenta o rizicima izlaganja, u skladu sa propisima kojima se uređuju prava pacijenata, oblast ljekova i medicinskih sredstava.

**Obaveze u medicinskim izlaganjima**

**Član 158**

Nosioci ovlašćenja koji obavljaju djelatnosti i/ili aktivnosti koje uključuju medicinsko izlaganje dužni su da:

1. medicinsku radiološku opremu čuvaju pod strogim nadzorom radi zaštite od jonizujućih zračenja;
2. izrade i sprovode pojedinačne protokole za medicinsku radiološku opremu za relevantne kategorije pacijenata;
3. vode i redovno ažuriraju evidenciju o medicinskoj radiološkoj opremi za svako medicinsko radiološko postrojenje, o svakoj popravci i promjeni i o tome obavještavaju Agenciju i organ uprave nadležan za inspekcijske poslove;
4. izvrše test prihvatljivosti medicinske radiološke opreme prije prve upotrebe, u redovnim intervalima, kao i poslije svakog postupka održavanja opreme koji može uticati na njen rad;
5. izrade i sprovedu odgovarajuće programe osiguranja i kontrole kvaliteta u skladu sa članom 22 ovog zakona;
6. izvrše procjenu doza ili verifikaciju aktivnosti radiofarmaceutika koji su dati pacijentu;
7. izrade izvještaj o medicinskoj radiološkoj proceduri;
8. obezbijede kliničku reviziju (audit) najmanje jednom u 5 godina, o čemu podnose izvještaj Agenciji u skladu sa propisom iz stava 5 ovog člana.

Shodno kompleksnosti medicinsko-radioloških procedura koje se sprovode i sa njima povezanim rizicima, nosioci ovlašćenja iz stava 1 ovog člana dužni su da obezbijede redovni nadzor programa osiguranja i kontrole kvaliteta, koje sprovodi stručnjak za medicinsku fiziku iz člana 111 ovog zakona.

Kliničku reviziju iz stava 1 alineja 8 ovog člana na zahtjev nosioca ovlašćenja iz stava 1 ovog člana organizuje organ državne uprave nadležan za poslove zdravlja, koje o tome donosi poseban akt.

Troškove sprovođenja kliničke revizije snosi nosilac ovlašćenja iz stava 1 ovog člana.

Način organizovanja, sprovođenja i sadržaj kliničke revizije, kao i način izvještavanja zavisno propisuje ministarstvo nadležno za poslove zdravlja uz saglasnost Ministarstva.

Uslove za izvođenje medicinskih radioloških postupaka, uslove koje ispunjava medicinska radiološka oprema, vrste testova kontrole opreme, učestalost vršenja testova koje izvode stručnjaci za medicinsku fiziku ili stručnjaci za zaštitu od zračenja, kriterijume prihvatljivosti opreme, sadržaj programa osiguranja i kontrole kvaliteta za medicinska izlaganja koje koriste kranji korisnici i uslove koje treba ispuniti radi procjene pacijentnih doza propisuje Ministarstvo uz saglasnost ministartsva nadležnog za poslove zdravlja.

**Posebna medicinska izlaganja**

**Član 159**

Nosioci ovlašćenja koji obavljaju djelatnosti i/ili aktivnosti koje uključuju posebno medicinsko izlaganje, pored uslova u skladu sa ovim zakonom, dužni su da te djelatnosti i/ili aktivnosti sprovode sa posebnom medicinskom radiološkom opremom, praktičnim tehnikama i pomoćnom opremom, vodeći računa o evaluaciji izlaganja pacijenata i izboru procedura koje koriste pri medicinskom izlaganju.

Posebno medicinsko izlaganje iz stava 1 ovog člana odnosi se na izlaganje:

* djece;
* sa visokim dozama koje primaju pacijenti tokom radioterapije, interventne radiologije, nuklearne medicine i kompjuterske tomografije;
* tokom ciljanog preventivnog pregleda, odnosno skrininga.

**Evidencija doza koje primaju pacijenti i lica koja dobrovoljno učestvuju u medicinskim izlaganjima**

**Član 160**

Nosioci ovlašćenja koji obavljaju djelatnosti i/ili aktivnosti koje uključuju medicinsko izlaganje dužni su da vode evidenciju o dozama medicinskog izlaganja pacijenata u radiodijagnostici i interventnoj radiologiji i lica koja dobrovoljno učestvuju u medicinskim izlaganjima koji su dio biomedicinskih istraživanja i da podatke iz evidencije dostavljaju Agenciji i organu uprave nadležnom za inspekcijske poslove, na njihov zahtjev.

Evidencija o dozama iz stava 1 ovog člana vodi se uzimajući u obzir raspodjelu po godinama starosti i rodu izloženih lica i dostupna je licima na koje se evidencija odnosi, uputiocu i praktičaru na njihov zahtjev.

Agencija vrši procjenu doze radiološke opterećenosti stanovništva odnosno pacijenata i lica iz stava 1 ovog člana koja je posljedica medicinskog izlaganja na osnovu podataka iz evidencije iz stava 2 ovog člana.

Ukoliko se medicinska izlaganja pacijenata i lica iz stava 1 ovog člana vrše van teritorije Crne Gore, u cilju procjene radiološke opterećenosti stanovništva, Fond za zdravstveno osiguranje je dužan da na zahtjev Agencije dostavi podatke o sprovedenim zdravstvenim uslugama koje su uključivale jonizujuće zračenje i dozama koja su lica iz stava 1 ovog člana primila.

Vrste dijagnostičkih medicinskih procedura za koje se vodi evidencija doza medicinskog izlaganja pacijenata i lica koja dobrovoljno učestvuju u medicinskim izlaganjima koji su dio biomedicinskih istraživanja, način vođenja evidencije, rokove dostavljanja i čuvanja podataka iz evidencije, obim, strukturu i način pružanja informacija o zdravstvenim uslugama propisuje Ministarstvo u saradnji sa organom državne uprave nadležnim za poslove zdravlja.

**Posebna zaštita pacijenata tokom trudnoće i dojenja**

**Član 161**

Nosioci ovlašćenja koji obavljaju djelatnosti i/ili aktivnosti koje uključuju medicinsko izlaganje dužni su da obezbijede posebne mjere zaštite od zračenja u slučajevima kada: je pacijentkinja trudna, postoji vjerovatnoća da je trudna ili doji, a ima zakazanu medicinsko radiološku proceduru koja uključuje primjenu radiofarmaceutika.

Nosioci ovlašćenja iz stava 1 ovog člana dužni su da na javnim mjestima, čekaonicama za pacijentkinje, kabinama i drugim prikladnim mjestima, postave pisana uputstva i da koriste druga sredstva za komunikaciju, kako bi se pacijentkinje koje treba da se podvrgnu medicinsko radiološkoj proceduri informisale da treba da obavijeste praktičara ili tehničara o svom stanju.

Uputilac i praktičar zaposlen kod nosioca ovlašćenja iz stava 1 ovog člana dužni su da, prije upućivanja i izvođenja bilo kakvih medicinsko-radioloških procedura koja bi mogle dovesti do značajne doze za plod kod pacijentkinja, utvrde status trudnoće i/ili dojenja, kako bi se te informacije mogle razmotriti tokom odobravanja opravdanosti izvođenja medicinskog izlaganja, u cilju optimizacije, zaštite i sigurnosti pacijentkinje i ploda.

Ukoliko se trudnoća ne može isključiti, uputilac i praktičar su dužni da posvete posebnu pažnju opravdanosti i optimizaciji procedure, pri čemu u obzir naročito uzimaju: vrstu medicinsko radiološke procedure, posebno ako su organi u regiji abdomena i karlice izloženi direktnom snopu; urgentnost pregleda; kao i rizik za buduću majku i za plod.

U slučaju pacijentkinje koja doji, zavisno od medicinske radiološke procedure koja se sprovodi u nuklearnoj mediicini, uputilac i praktičar su dužni da posvete posebnu pažnju opravdanosti, naročito hitnosti i optimizaciji, uzimajući u obzir kako pacijentkinju tako i dijete koje se doji.

**Slučajna i nenamjerna medicinska izlaganja**

**Član 162**

Nosioci ovlašćenja koji obavljaju djelatnosti i/ili aktivnosti koje uključuju medicinsko izlaganje dužni su da:

1. preduzmu mjere u cilju minimiziranja vjerovatnoće i obima slučajnog ili nenamjernog izlaganja pojedinaca koja su podvrgnuta medicinskom izlaganju;
2. izrade i sprovedu program osiguranja kvaliteta, koji u slučaju radioterapije, uključuje i analizu rizika slučajnog ili nenamjernog medicinskog izlaganja;
3. za sva slučajna i nenamjerna medicinska izlaganja vode evidenciju, ispitaju i analiziraju događaje u kojima je došlo ili je moglo doći do slučajnog ili nenamjernog medicinskog izlaganja, srazmjerno radiološkom riziku od obavljanja djelatnosti i/ili aktivnosti;
4. informišu uputioca, praktičara i pacijenta odnosno njegovog predstavnika, o klinički značajnim nenamjernim ili slučajnim izlaganjima i rezultatima analize;
5. prijavi nastanak važnih događaja slučajnog ili nenamjernog medicinskog izlaganja, Agenciji, organu uprave nadležnom za inspekcijske poslove i organu državne uprave nadležnom za poslove zdravlja, bez odlaganja;
6. da dostave Agenciji i organu uprave nadležnom za inspekcijske poslove rezultate istrage i opišu preduzete korektivne mjere, u cilju izbjegavanja takvih budućih događaja;
7. uspostave mehanizme za blagovremeno dostavljanje informacija koje su relevantne za zaštitu od jonizujućih zračenja pri medicinskom izlaganju, dobijenih na osnovu stečenih saznanja o slučajnim i nenamjernim medicinskim izlaganjima koja su se dogodila.

Vrste slučajnog ili nenamjernog medicinskog izlaganja koje se prijavljuju, sadržaj istrage i rok dostavljanja rezultata istrage, način vođenja evidencije, način pružanja i dostavljanja informacija o rezultatima istrage propisuje Ministarstvo u saradnji sa organom državne uprave nadležnim za poslove zdravlja.

**XV. IZLAGANJA STANOVNIŠTVA**

**Procjena doza za stanovništvo**

**Član 163**

Nosioci ovlašćenja koji obavljaju djelatnosti i/ili aktivnosti koje uključuju primjenu jonizujućih zračenja i sa njima povezane rizike, dužni su da uz angažovanje stručnjaka za zaštitu od jonizujućih zračenja iz člana 109 ovog zakona obezbijede procjenu doza za reprezentativnog pojedinca iz stanovništva i po potrebi da uspostave mjere zaštite, upotrebom adekvatne opreme i procedura.

Za procjenu doza iz stava 1 ovog člana nosioci ovlašćenja dužni su da:

* sprovedu posebna istraživanja i da koriste dostupnu dokumentaciju radi identifikacije reprezentativnog pojedinca iz stanovništva, uzimajući u obzir putanje prenosa radioaktivnosti;
* odrede učestalost praćenja mjerenja relevantnih parametara;
* uzmu u obzir spoljašnje zračenje;
* uzmu u obzir procjenu unosa radionuklida navodeći njihove karakteristike.

Nosioci ovlašćenja dužni su da vode evidenciju i da rezultate o procjeni doza za reprezentativnog pojedinca iz stanovništva sa predlogom mjera zaštite dostave Agenciji.

Agencija pismeno odobrava predlog mjera zaštite po potrebi.

Listu djelatnosti i/ili aktivnosti za koja se vrše istraživanja radi identifikacije reprezentativnog pojedinca iz stanovništva, način vođenja evidencije i način izvještavanja o rezultatima mjerenja propisuje Ministarstvo.

**Djelatnosti i/ili aktivnosti koje uključuju namjerno izlaganje jonizujućem zračenju u nemedicinske svrhe**

**Član 164**

Djelatnosti i/ili aktivnosti koje uključuju namjerno izlaganje jonizujućem zračenju u nemedicinske svrhe sprovode se korišćenjem medicinske i nemedicinske radiološke opreme.

Prijavljivanje djelatnosti i/ili aktivnosti iz stava 1 ovog člana vrši se u skladu sa članom 46 ovog zakona.

Djelatnosti i/ili aktivnosti koje uključuju namjerno izlaganje jonizujućem zračenju u nemedicinske svrhe upotrebom medicinske radiološke opreme mogu biti izuzete od ispunjavanja uslova iz člana 128 stav 4 i uslova u pogledu granica izlaganja za pojedinog stanovnika u skladu sa propisom iz člana 127 stav 9 ovog zakona.

O izuzećima iz stava 3 ovog člana odlučuje Agencija na osnovu kriterijuma iz člana 47 stav 5 ovog zakona.

Djelatnosti i/ili aktivnosti koje uključuju namjerno izlaganje jonizujućem zračenju u nemedicinske svrhe, korišćenjem medicinske radiološke opreme, mogu se obaviti ako:

* se primjenjuju odgovarajuće tehnike, a naročito tehnike koje uključuju nisku dozu izloženosti lica;
* sprovodi se u skladu sa naučnim saznanjima i priznatim medicinskim praksama, uzimajući u obzir posebne okolnosti i objektivne mogućnosti;
* su uzete u obzir karakteristike i stanje zdravlja izloženog lica;
* su ispunjeni uslovi u pogledu medicinskog izlaganja u skladu sa ovim zakonom.

Agencija izdaje ovlašćenje za namjerno izlaganje jonizujućem zračenju u nemedicinske svrhe upotrebom medicinske radiološke opreme na osnovu ispunjenosti uslova iz stava 5 ovog člana i čl. 48 i 49 ovog zakona, u formi rješenja.

Agencija izdaje ovlašćenje za namjerno izlaganje jonizujućem zračenju u nemedicinske svrhe upotrebom nemedicinske radiološke opreme na osnovu ispunjenosti uslova iz stava 5 al. 1, 2 i 3 ovog člana i člana 48 ovog zakona, u formi rješenja.

Nosioci ovlašćenja iz stava 7 ovog člana dužni su da obezbijede da su preporučena dozna ograničenja znatno niža od granica izlaganja za pojedinog stanovnika u skladu sa propisom iz člana 127 stav 9 ovog zakona.

Nosioci ovlašćenja iz st. 6 i 7 ovog člana dužni su da pojedince koji se izlažu obavijeste o riziku izloženosti i prije izlaganja obezbijede njegovu pismenu saglasnost.

Izuzetno od stava 9 ovog člana za izlaganje pojedinca u specifičnim situacijama ne zahtijeva se pismena saglasnost ako je izlaganje neophodno sprovesti iz hitnih ili bezbjedonosnih razloga, u skladu sa posebnim propisima.

Spisak djelatnosti i/ili aktivnosti koje uključuju namjerno izlaganje jonizujućem zračenju u nemedicinske svrhe upotrebom medicinske i nemedicinske radiološke opreme propisuje Ministarstvo.

**Odgovornost za nuklearnu štetu**

**Član 165**

Odgovornost za nastalu nuklearnu štetu prouzrokovanu nuklearnim udesom u vezi sa nuklearnim materijalomkao i udesom u nuklearnom postrojenju, gdje god da se nalazi, a da posljedice negativno utiču na zdravlje ljudi i životnu sredinu na teritoriji Crne Gore uređuje se u skladu sa posebnim propisom kojim će se urediti odgovornost za nuklearnu štetu i potvrđenim međunarodnim ugovorima o građanskoj odgovornosti za nuklearnu štetu.

**XVI. SIGURNOST I BEZBJEDNOST RADIOAKTIVNIH IZVORA I NUKLEARNOG MATERIJALA**

**Sigurnosna i bezbjednosna kultura**

**Član 166**

Nosioci ovlašćenja za obavljanje djelatnosti i/ili aktivnosti koje uključuju radioaktivne izvore i/ili nuklearne materijale dužni su da kontinuirano unapređuju i sprovode mjere za poboljšanje sigurnosne i bezbjednosne kulture i dužni su da shodno vrsti djelatnosti i/ili aktivnosti, uspostave sistem upravljanja, pri čemu je potrebno da:

1. izrade procedure koje se odnose na sigurnost i bezbjednost;
2. utvrde i otklone probleme koji mogu da utiču na sigurnost i bezbjednost;
3. utvrde odgovornost svakog pojedinca koji ima određenu kvalifikaciju nivoa obrazovanja;
4. obezbijede stručnu osposobljenost i provjeru stručne osposobljenosti zaposlenih lica;
5. su jasno definisana ovlašćenja za donošenje odluka važnih za sigurnost i bezbjednost;
6. su organizaciona struktura i komunikacija uspostavljene na način koji obezbjeđuje odgovarajuću razmjenu informacija o sigurnosti i bezbjednosti istih između različitih nivoa.

Nuklearni materijal u smislu ovog zakona koristi se isključivo u miroljubive svrhe i u skladu sa relevantnim potvrđenim međunarodnim obavezama koje je Crna Gora preuzela.

**Sigurnost radioaktivnih izvora i nuklearnog materijala prilikom prevoza**

**Član 167**

Učesnici u prevozu radioaktivnih izvora imaju primarnu odgovornost za sigurnost radioaktivnih izvora i/ili nuklearnog materijala i dužni su da ispune uslove u skladu sa ovim zakonom i propisom kojim se uređuje prevoz opasnih materija.

Prevoz radioaktivnih izvora drumskim saobraćajem vrši se u skladu sa ovim zakonom i propisom kojim je uređen prevoz opasnih materija.

Prevoz radioaktivnih izvora vazdušnim, željezničkim i pomorskim saobraćajem vrši se u skladu sa propisom kojim je uređen prevoz opasnih materija, uz prethodno pribavljeno mišljenje Agencije.

Prevoz nuklearnih materijala drumskim saobraćajem vrši se u skladu sa ovim zakonom i propisom kojim je uređen prevoz opasnih materija u dijelu koji se odnosi na radioaktivne materijale.

Prevoz nuklearnih materijala vazdušnim, željezničkim i pomorskim saobraćajem vrši se u skladu sa propisom kojim je uređen prevoz opasnih materija po istim uslovima kao za prevoz radioaktivnih izvora, uz prethodno pribavljeno mišljenje Agencije.

Radioaktivni izvori i nuklearni materijal prilikom prevoza moraju biti raspoređeni, upakovani i označeni na propisan način.

Za vrijeme prevoza paketi, pakovanja i prevozni kontejneri sa radioaktivnim izvorima ili nuklearnim materijalom moraju biti na maksimalnoj mogućoj udaljenosti od učesnika u prevozu, u zavisnosti od prevoznog sredstva i uzimajući u obzir princip optimizacije izlaganja jonizujućem zračenju.

Paket ne smije sadržati bilo kakve predmete osim onih koji su neophodni za korišćenje radioaktivnih izvora ili nuklearnih materijala koji se prevoze, pri čemu međudjelovanje tih predmeta i paketa ne smije uticati na sigurnost paketa.

Pošiljke radioaktivnih izvora i/ili nuklearnog materijala moraju biti odvojene od drugih pošiljki opasnih materija u skladu sa propisom kojim se uređuje prevoz opasnih materija.

Radioaktivnom izvoru koji se prevozi dodjeljuje se UN broj koji se određuje zavisno od nivoa aktivnosti radionuklida koji se nalazi u paketu, fisionih i nefisionih svojstava radionuklida, tipa paketa pripremljenog za prevoz, prirode i oblika sadržaja paketa i uslova za upravljanje prevozom.

Nuklearnom materijalu koji se prevozi dodjeljuje se UN broj koji se određuje zavisno od kategorije nuklearnog materijala koji se nalazi u paketu, tipa paketa pripremljenog za prevoz, prirode i oblika sadržaja paketa i uslova za upravljanje prevozom.

Način vršenja prevoza radioaktivnih izvora, nuklearnih materijala, mjere koje se preduzimaju za njihov siguran prevoz, način pakovanja, raspoređivanja i označavanja radioaktivnih izvora, nuklearnih materijala i paketa, granice aktivnosti radioaktivnih izvora, nuklearnog materijala i paketa, kategorije paketa, obaveze učesnika u prevozu, način kontrole prevoza, obaveze tokom prevoza i skladištenja u tranzitu propisuje Ministarstvo u saradnji sa ministarstvom nadležnim za vanredne situacije.

**Obaveze prevoznika i pošiljaoca za siguran prevoz**

**Član 168**

Za siguran prevoz radioaktivnih izvora i/ili nuklearnih materijala primarnu odgovornost snosi pošiljalac odnosno uvoznik.

Pošiljalac je dužan da radioaktivne izvore i/ili nuklearni materijal pripremi za prevoz i priloži popunjene i ovjerene dokumente za prevoz, u skladu sa ovim zakonom.

Pošiljalac je dužan da pripremi uputstvo i da ga dostavi prevozniku na jednom od službenih jezika u Crnoj Gori.

Prevoznik radioaktivnih izvora i/ili nuklearnih materijala je dužan da posjeduje uputstvo za zaštitu od zračenja za njihov prevoz koji će biti primjenjiv za svaku vrstu prevoza koji obavlja.

Uputstvo iz stava 4 ovog člana a naročito sadrži: principe optimizacije i ograničenja doza profesionalno izloženih lica i zahtjeve vezane za odvajanje tereta za vrijeme prevoza i skladištenja u tranzitu.

**Categorisation in the area of security** **Organizacija bezbjednosti**

**Član 169**

Nosioci ovlašćenja koji obavljaju djelatnosti i/ili aktivnosti sa radioaktivnim izvorima kategorije 1-5 i nuklearnim materijalima ili upravljaju skladištem ili odlagalištem radioaktivnog otpada dužni su da uspostave i održavaju kulturu bezbjednosti sprovođenjem sistema mjera tehničke i fizičke zaštite.

Mjere tehničke i fizičke zaštite iz stava 1 ovog člana sprovode se u cilju sprečavanja neovlašćenog pristupa, neovlašćenog premještanja ili druge radnje s namjerom zloupotrebe nuklearnog materijala, radioaktivnih izvora i objekata u skladu sa ovim zakonom i zakonom kojim se uređuje zaštita lica i imovine.

Nosioci ovlašćenja iz stava 1 ovog člana, u pogledu bezbjednosti, dužni su da:

1. izvrše kategorizaciju radioaktivnih izvora i/ili nuklearnih materijala;
2. informišu organ uprave nadležan za poslove policije, a posebno po pitanju odgovora na prijetnje u cilju: detekcije, zadržavanja i odgovora na neovlašćene djelatnosti i/ili aktivnosti koje uključuju nuklearni materijal, radioaktivne izvore i objekte i procjene prijetnji u vezi sa radioaktivnim izvorima, nuklearnim materijalima i sa njima povezanim objektima;
3. vode evidenciju o bezbjednosnim događajima sa radioaktivnim izvorima i/ili nuklearnim materijalima i sa njima povezanim objektima;
4. izrade izvještaje o bezbjednosnim događajima i dostavi ih Agenciji i organu uprave nadležnom za poslove policije, u roku od 24 časa od dostavljanja informacija iz tačke 2) ovog stava;
5. informišu Agenciju i organ uprave nadležan za inspekcijske poslove o namjeri promjene koja se odnosi na djelatnost i/ili aktivnost, koja može uticati na bezbjednost radioaktivnih izvora i/ili nuklearnih materijala;
6. upravljaju informacijama u skladu sa ovim i posebnim zakonima.

**Lice odgovorno za radijacionu i/ili nuklearnu bezbjednost**

**Član 170**

Podnosioci zahtjeva za izdavanje ovlašćenja i dozvola u skladu sa ovim zakonom dužni su da odrede lice odgovorno za sprovođenje mjera radijacione i nuklearne bezbjednosti.

Podnosioci zahtjeva i nosioci ovlašćenja u skladu sa ovim zakonom dužni su da odgovornom licu iz stava 1 ovog člana obezbijedi stručno osposobljavanje i da vrši periodičnu provjeru stručne osposobljenosti u skladu sa propisom iz člana 125 stav 5 ovog zakona.

Ukoliko podnosilac zahtjeva iz stava 1 ovog člana nema angažovano lice odgovorno za radijacionu i/ili nuklearnu bezbjednost, dužno je da angažuje lice odgovorno za radijacionu i/ili nuklearnu bezbjednost od drugog nosioca ovlašćenja u skladu sa ugovorom o poslovno-tehničkoj saradnji.

Ukoliko nije moguće angažovati lice iz stava 3 ovog člana podnosilac zahtjeva iz stava 1 ovog člana može da angažuje lice odgovorno za zaštitu od jonizujućeg zračenja iz člana 117 ovog zakona, pod uslovom da je stručno osposobljeno i za poslove bezbjednosti.

Ukoliko se propisane mjere radijacione i nuklearne bezbjednosti ne primjenjuju od strane nosioca ovlašćenja, odgovorno lice iz stava 1 ovog člana dužno je da odmah obavijesti organ uprave nadležan za inspekcijske poslove.

Agencija vodi registar lica odgovornih za radijacionu i nuklearnu bezbjednost iz stava 1 ovog člana.

**Opis poslova lica odgovornog za radijacionu i/ili nuklearnu bezbjednost**

**Član 171**

Lice odgovorno za radijacionu i/ili nuklearnu bezbjednost, u zavisnosti od prirode djelatnosti i aktivnosti, naročito obavlja sljedeće poslove:

1. obezbjeđuje sprovođenje bezbjednosnih mjera pri primjeni jonizujućeg zračenja u skladu sa propisima i procedurama;
2. učestvuje u izradi procedura koje se odnose na bezbjednost;
3. vodi i ažurira evidencije o bezbjednosnim događajima;
4. učestvuje u izradi izvještaja o bezbjednosnim događajima;
5. prati sprovođenje i učestvuje u ažuriranju Plana zaštite u skladu s posebnim propisom kojim se uređuje zaštita lica i imovine;
6. vrši periodične procjene bezbjednosnog stanja;
7. vrši primjenu pojačanih bezbjednosnih mjera u slučaju sumnje da postoji prijetnja po bezbjednost;
8. vodi računa o održavanju relevantnih bezbjednosnih sistema i sistema za upozorenje;
9. pruža informacije o bezbjednosti zaposlenim licima i novim zaposlenim licima o odgovarajućim pravilima, postupcima i procedurama;
10. priprema izvještaje za poslodavca;
11. organizuje preduzimanje bezbjednosnih mjera u situacijama vanredne izloženosti;
12. predlaže nabavku i vrstu sredstava i opreme za sprovođenje mjera bezbjednosti;
13. prisustvuje inspekcijskom nadzoru;
14. vrši periodične kontrole pristupa radioaktivnim izvorima;
15. predlaže alternativne načine komunikacije, prenosa i obrade podataka i informacija između lokacija bezbjednosnog sistema, kada je potrebno;
16. vrši provjeru primjene bezbjednosnih zahtjeva za radioaktivne izvore i/ili nuklearne materijale.

**Sistem bezbjednosnog upravljanja radioaktivnim izvorima kategorija 1, 2 i 3**

**Član 172**

Sistem bezbjednosti obezbjeđuje se uspostavljanjem bezbjednosnih nivoa, njihovih ciljeva i mjera za realizaciju bezbjednosnih ciljeva.

Nosioci ovlašćenja i dozvola koji obavljaju djelatnosti i/ili aktivnosti sa radioaktivnim izvorima kategorije 1, 2 ili 3, pored uslova iz člana 169 ovog zakona, dužni su da obezbijede sistem upravljanja bezbjednosnim nivoima odnosno da:

1. uspostave i vrše kontrolu pristupa radioaktivnim izvorima;
2. obezbijede bezbjednosnu provjeru lica prije zaposlenja i zaposlenih lica svake pete godine u skladu sa posebnim propisom;
3. zaštite povjerljive informacije od neovlašćenog obajvljivanja i o njima vode evidenciju, u skladu sa posebnim propisom;
4. izrade, sprovode i redovno ažuriraju Plan zaštite u skladu sa propisom kojim se uređuje zaštita lica i imovine;
5. primijene pojačane bezbjednosne mjere u slučaju sumnje da postoji povećana prijetnja po bezbjednost;
6. uspostave stalnu komunikaciju zaposlenih i obezbijede elektronski prenos i obradu relevatnih podataka ili uspostave alternativne načine komunikacije, prenosa i obrade između lokacija bezbjednosnog sistema;
7. primijene posebne bezbjednosne zahtjeve za mobilne uređaje koji sadrže radioaktivne izvore kategorije 1, 2 ili 3.

Radioaktivni izvori kategorija 1, 2 ili 3 koriste se, skladište, servisiraju, isporučuju ili zamjenju unutar uspostavljenih bezbjednosnih zona u skladu sa sistemom bezbjednosnog upravljanja za bezbjednosne nivoe.

Opis bezbjednosnih nivoa i njihovih ciljeva, mjera za postizanje bezbjednosnih ciljeva i vrstu bezbjednosnih zona propisuje Ministarstvo u saradnji sa organom državne uprave nadležnim za unutrašnje poslove.

Način uspostavljanja i vršenja kontrole pristupa radioaktivnim izvorima, lista povjerljivih informacija i podataka, opis pojačanih bezbjednosnih mjera i zahtjeva za mobilne uređaje koji sadrže radioaktivne izvore kategorije 1, 2 ili 3, propisuje Ministarstvo.

**Nadzor, detekcija i procjena**

**Član 173**

Nosioci ovlašćenja i dozvola koji obavljaju djelatnosti i/ili aktivnosti sa radioaktivnim izvorima kategorije 1, 2 ili 3 dužni su da uspostave i održavaju neprekidni nadzor i sprovode mjere za detekciju svih neovlašćenih ulazaka u bezbjednosnu zonu.

Nosioci ovlašćenja i dozvola iz stava 1 ovog člana dužni su da obezbijede:

* sredstva za održavanje neprekidnog nadzora i detekcije u slučaju gubitka primarnog izvora napajanja opreme ili alarm i sredstva za odgovor u slučaju gubitka mogućnosti neprekidnog nadzora i detekcije neovlašćenog ulaska;
* mehanička, elektronska ili hemijska sredstva za detekciju neovlašćenog premještanja radioaktivnih izvora iz bezbjednosne zone.

Nadzor i detekcija iz stava 1 ovog člana sprovode se pomoću:

* sistema za detekciju upada koji je povezan sa centralnim objektom za nadzor unutar objekta i izvan objekta;
* elektronskog sistema za alarmiranje;
* sistema za videonadzor; ili
* sistema neposrednog vizuelnog nadzora unutar i izvan bezbjednosne zone.

Nosioci ovlašćenja i dozvola iz stava 1 ovog člana dužni su da u najkraćem mogućem roku izvrše procjenu svakog neovlašćenog ulaska ili pokušaja neovlašćenog ulaska u bezbjednosnu zonu.

Nosioci ovlašćenja iz čl. 63, 64 i 65 ovog zakona dužni su da uspostave i održavaju sisteme videonadzora nad objektom na njegovoj lokaciji i sa udaljene lokacije sa koje se vrši dodatni nadzor.

Bliži opis načina vršenja nadzora, detekcije i procjene neovlašćenih ulazaka u bezbjednosnu zonu sastavni je dio Plana zaštite, u skladu sa propisom kojim se uređuje zaštita lica i imovine.

**Sistem bezbjednosnog upravljanja radioaktivnim izvorima kategorija 4 i 5**

**Član 174**

Nosioci ovlašćenja i dozvola koji obavljaju djelatnosti i/ili aktivnosti sa radioaktivnim izvorima kategorije 4 ili 5, u cilju osiguranja bezbjednosti radioaktivnih izvora, dužni su da, pored uputstva za bezbjednost, obezbijede:

* povjerljivost podataka;
* zaštitu izvora od neovlašćenog pristupa;
* skladištenje izvora u kontejner na bezbjednoj lokaciji;
* kontinuiranu provjeru da li se radioaktivni izvori nalaze na svojoj lokaciji.

**Bezbjednost radioaktivnih izvora prilikom prevoza**

**Član 175**

Nosioci ovlašćenja o prevozu radioaktivnih izvora dužni su da izvrše prevoz radioaktivnih izvora kategorija 1, 2, 3, 4 ili 5 na bezbjedan način.

Bezbjednost prevoza radioaktivnih izvora iz stava 1 ovog člana postiže se:

1. primjenom bezbjednosnih mjera od strane svih učesnika u prevozu proporcionalno svojim odgovornostima i stepenu prijetnje;
2. izradom i primjenom procedura za postupanje za slučaj da paket sa radioaktivnim izvorom nije dostavljen u planiranom vremenu od strane primaoca;
3. izradom i primjenom uputstava za bezbjednost za radioaktivne izvore kategorija 4 i 5;
4. ostvarivanjem najkraćeg mogućeg vremena prevoza;
5. ograničavanjem broja prekida i vremena trajanja prekida tokom prevoza;
6. pružanjem zaštite tokom prevoza ili tranzita i omogućavanjem spremanja radioaktivnog izvora na tranzitnom mjestu adekvatnog za kategoriju radioaktivnog izvora;
7. primjenom Plana zaštite za prevoz zatvorenih i otvorenih radioaktivnih izvora kategorija 1-2, u skladu sa propisom kojim se uređuje zaštita lica i imovine;
8. minimiziranjem vjerovatnoće krađe i sabotaže radioaktivnih izvora kombinacijom mjera koje obuhvataju detekciju, zadržavanje i odgovor;
9. pokretanjem postupka od strane primaoca za lociranje paketa, odnosno njegovo vraćanje u prvobitno stanje, ukoliko se utvrdi da je paket izgubljen, ukraden ili oštećen, u cilju ublažavanja mogućih radioloških posljedica ugrožavanja zdravlja ljudi i životne sredine;
10. prevozom u paketima koji su ispitani i posjeduju dokaz o kvalitetu od ovlašćene institucije u državi proizvođača paketa;
11. prevozom u otvorenim prevoznim sredstvima kada su paketi teži od 2.000 kg, pri čemu pošiljalac i prevoznik moraju provjeriti brave i pečate prije prevoza;
12. identifikacijom učesnika u prevozu sa važećim identifikacijskim dokumentom sa fotografijom;
13. obezbjeđenjem metoda ili uređaja za praćenje vozila koja prevoze radioaktivne izvore kategorija 1 ili 2, za vrijeme trajanja prevoza;
14. obezbjeđenjem, od strane primaoca, uređaja, opreme ili druge metode za detekciju, zadržavanje i odgovor na pokušaj krađe, sabotaže ili drugog akta zloupotrebe usmjerenog prema prevoznim sredstvima ili teretu u drumskom, željezničkom prevozu i prevozu radioaktivnih izvora u unutrašnjim vodama, koji moraju biti u funkciji za vrijeme trajanja prevoza;
15. uspostavljanjem stalnog praćenja drumskog prevoza odnosno drugih odgovarajućih sredstva praćenja, od strane prevoznika;
16. uspostavljanjem bezbjednosnih nivoa za prevoz radioaktivnih izvora zavisno od kategorije radioaktivnog izvora i vrste paketa;
17. obezbjeđenjem stručne osposobljenosti i periodične provjere stručne osposbljenosti lica odgovornog za radijacionu i nuklearnu bezbjednost, za radioaktivne izvore kategorije 1 i 2 i lica koja učestvuju u prevozu (vozač i pratilac).

Za pružanje zaštite tokom spremanja radioaktivnih izvora na tranzitnom mjestu adekvatnog za kategoriju radioaktivnog izvora primjenjuju se bezbjednosne mjere za radioaktivne izvore prilikom korišćenja i skladištenja.

Vrste bezbjednosnih nivoa za prevoz radioaktivnih izvora zavisno od kategorije radioaktivnog izvora i vrste paketa, zahtjevi za bezbjednosne nivoe i način praćenja pošiljke i vozila, propisuje Ministarstvo u saradnji sa organom državne uprave nadležnim za unutrašnje poslove.

**Obaveze učesnika u prevozu radioaktivnih izvora u pogledu bezbjednosti**

**Član 176**

Prevoznik radioaktivnih izvora je dužan da obavi bezbjednosnu provjeru prevoznog sredstva prije početka prevoza.

Bezbjednosna provjera iz stava 1 ovog člana u redovnim situacijama obuhvata vizuelnu provjeru prevoznog sredstva i utvrđivanje postojanja dodatnih predmeta na prevoznom sredstvu koji bi mogli uticati na odvijanje prevoza.

Prije početka prevoza pošiljalac, prevoznik i primalac su dužni provjeriti pouzdanost i povjerljivost lica koja učestvuju u prevozu.

Prevoznik je dužan da preduzima mjere bezbjednosti za vrijeme obavljanja prevoza.

Pošiljalac je dužan da unaprijed obavijesti primaoca o svakoj planiranoj isporuci, načinu prevoza i planiranom vremenu isporuke.

Primalac je dužan da potvrdi pošiljaocu, prije početka prevoza, da je spreman da primi pošiljku u očekivanom vremenu i obavijesti pošiljaoca o prijemu, odnosno o neizvršenju prijema.

Pošiljalac i primalac radioaktivnih izvora dužni su da odrede datum i vrijeme početka potrage pošiljke koja nije stigla do primaoca, a koje ne može biti duže od šest sati od procijenjenog vremena prispijeća.

Pošiljalac, prevoznik i primalac su dužni da unaprijed obavijeste Agenciju i organ državne uprave nadležan za unutrašnje poslove o prevozu radioaktivnih izvora i da sarađuju u pogledu razmjene bezbjednosnih informacija.

Prevoznik je dužan da licima u prevoznom sredstvu koja prevoze radioaktivne izvore kategorija 1 ili 2 obezbijedi stalnu komunikaciju sa licima koja su odgovorna za sprovođenje Plana zaštite za prevoz zatvorenih i otvorenih radioaktivnih izvora kategorija 1 ili 2, u skladu sa propisom kojim se uređuje zaštita lica i imovine.

U slučaju bezbjednosnog događaja, nastalog tokom prevoza, koji ima prekogranični uticaj, Ministarstvo, u saradnji sa Agencijom i organom državne uprave nadležnim za unutrašnje poslove, obavještava MAAE i Evropsku komisiju, u skladu sa potvrđenim međunarodnim konvencijama i sporazumima.

Učesnici u prevozu dužni su da informacije iz Plana zaštite za prevoz zatvorenih i otvorenih radioaktivnih izvora kategorija 1 ili 2 čuvaju kao povjerljive informacije, u skladu sa posebnim propisom kojim se uređuje tajnost podataka.

Opis podataka potrebnih za planiranje mjera bezbjednosti prilikom prevoza radioaktivnih izvora sastavni su dio Plana zaštite za prevoz zatvorenih i otvorenih radioaktivnih izvora kategorija 1 ili 2, u skladu sa propisom kojim se uređuje zaštita lica i imovine.

**Bezbjednost nuklearnog materijala**

**Član 177**

Za bezbjednost prilikom korišćenja, skladištenja i prevoza nuklearnog materijala kategorija I, II i III primjenjuju se: potvrđeni međunarodno-pravni instrumenti o fizičkoj zaštiti nuklearnog materijala i nuklearnih postrojenja; bezbjednosne mjere definisane u preporukama za fizičku zaštitu nuklearnih materijala i nuklearnih postrojenja Međunarodne agencije za atomsku energiju; i Plan zaštite koji obuhvata scenarije mogućih bezbjednosnih događaja u cilju odgovora na neovlašćeno premještanje nuklearnog materijala ili sabotaže, u skladu sa propisom kojim se uređuje zaštita lica i imovine.

Za bezbjednost prilikom korišćenja i skladištenja ostalih nuklearnih materijala nosioci ovlašćenja i dozvola dužni su da primijene opšte bezbjednosne mjere koje obuhvataju:

1. vođenje i ažuriranje elektronske i pisane evidencije o nuklearnim materijalima i sa njima povezanim bezbjednosnim događajima, kao i zaštitu podataka u skladu sa ovim zakonom i zakonom kojim se uređuje tajnost podataka;
2. zapošljavanje pouzdanih i povjerljivih lica za vođenje odgovarajuće evidencije;
3. obezbjeđenje zaštite nuklearnog materijala od neovlašćenog pristupa, neovlašćenog premještanja, sabotaže ili drugih radnji zloupotrebe;
4. skladištenje nuklearnog materijala na bezbjednoj lokaciji;
5. kontinuiranu provjeru da li se nuklearni materijal nalazi na svojoj lokaciji;
6. pripremu Plana zaštite u skladu sa propisom kojim se uređuje zaštita lica i imovine;
7. pružanje pomoći nadležnim organima u sprovođenju hitnih mjera lociranja i zbrinjavanja izgubljenog ili ukradenog nuklearnog materijala.

**Obaveze učesnika u prevozu nuklearnih materijala u pogledu bezbjednosti**

**Član 178**

Za prevoz ostalih nuklearnih materijala iz člana 177 stav 2 ovog zakona, za koji se zahtijeva minimalni nivo bezbjednosti, pošiljalac je dužan da:

* izvrši odabir ovlašćenog prevoznika i primaoca;
* obaveže primaoca da obavijesti pošiljaoca o datumu i vremenu prijema pošiljke.

Pošiljalac i primalac nuklearnog materijala dužni su da odrede datum i vrijeme početka potrage pošiljke koja nije stigla do primaoca, a koje ne može biti duže od šest sati od procijenjenog vremena prispijeća.

**Međunarodna saradnja i pomoć za nuklearnu bezbjednost**

**Član 179**

Ministarstvo koordinira nacionalne relevantne institucije iz člana 12 ovog zakona u pogledu fizičke zaštite nuklearnih i drugih radioaktivnih materijala.

U slučajevima krađe ili nezakonitog uzimanja nuklearnih i drugih radioaktivnih materijalaMinistarstvo preduzima, bez odlaganja, neophodne mjere radi: obavještavanja drugih država i međunarodnih agencija koje mogu biti pogođene okolnostima konkretnog slučaja i utvrđivanja odgovarajućih oblika saradnje i pomoći prilikom povraćaja i zaštite takvog materijala.

Ministarstvo pruža informacije Međunarodnoj agenciji za atomsku energiju i Evropskoj komisiji o slučajevima krađe ili drugog oblika nezakonitog uzimanja nuklearnih i drugih radioaktivnih materijala, opreme i tehnologije, u skladu sa potvrđenim međunarodno-pravnim instrumentima.

**Otkrivanje i sprečavanje nedozvoljenog prometa**

**Član 180**

Radi otkrivanja i sprečavanja nedozvoljenog uvoza, izvoza i tranzita radioaktivnih izvora i nuklearnog materijala preko granice Crne Gore, na graničnim prelazima postavljaju se monitori jonizujućeg zračenja, u skladu sa aktom organa državne uprave nadležnog za unutrašnje poslove.

Stručno tehničku pomoć u realizaciji poslova iz stava 1 ovog člana pruža stručnjak za zaštitu od zračenja iz člana 109 ovog zakona.

Sredstva za postavljanje i održavanje monitora jonizujućeg zračenja iz stava 1 ovog člana obezbjeđuju se iz budžeta Crne Gore i drugih izvora.

Do uspostavljanja monitora jonizujućih zračenja kontrola pojedinih vrsta roba vrši se u skladu sa čl. 153, 181 i 184 ovog zakona.

Uputstvo o korišćenju monitora jonizujućeg zračenja iz stava 1 ovog člana i način kontrole, propisuje Ministarstvo u saradnji sa organom državne uprave nadležnim za unutrašnje poslove.

**XVII. KONTROLA RADIOAKTIVNOSTI ROBA PRI UVOZU, IZVOZU I TRANZITU**

**Član 181**

Hrana, hrana za životinje, ljekovi, duvan i duvanski proizvodi, kozmetička sredstva, igračke, sredstva za ličnu higijenu i drugi predmeti opšte upotrebe, ne smiju se uvoziti, izvoziti ili vršiti njihov tranzit ako sadrže radionuklide iznad propisanih granica.

Uvoz, izvoz i tranzit roba iz stava 1 ovog člana koja ne sadrži radionuklide iznad propisanih granica može se vršiti samo na graničnim prelazima i poštanskim ispostavama na kojima je organizovan inspekcijski nadzor.

Dozvoljene granice sadržaja radionuklida, metode i način kontrole radioaktivnosti za proizvode iz stava 1 ovog člana propisuje Ministarstvo.

**Non-proliferation of nuclear weapons**

**Radioaktivni izvor bez vlasnika i nuklearni materijal bez vlasnika**

**Član 182**

Operateri postrojenja u kojima se prikuplja, prerađuje ili topi otpadni metal, u skladu sa posebnim propisom, dužni su da preduzmu mjere za otkrivanje radioaktivnog izvora bez vlasnika i/ili nuklearnog materijala bez vlasnika i da obezbijede da zaposlene u tim postrojenjima, koji mogu doći u kontakt sa radioaktivnim izvorom i/ili nuklearnim materijalom bez vlasnika:

1. obavijeste o uticajima jonizujućeg zračenja na njihovo zdravlje;
2. savjetuju kako da vizuelno prepoznaju radioaktivni izvor bez vlasnika i/ili nuklearni materijal bez vlasnika;
3. informišu o mjerama zaštite koje treba preduzeti u slučaju otkrivanja ili sumnje na otkrivanje radioaktivnog izvora bez vlasnika i/ili nuklearnog materijala bez vlasnika;
4. omoguće stručno osposobljavanje i periodičnu provjeru stručne osposobljenosti u skladu sa čl. 122-126 ovog zakona.
5. angažuju stručnjaka za zaštitu od jonizujućih zračenja iz člana 109 ovog zakona, po potrebi u opravdanim situacijama.

Operateri postrojenja iz stava 1 ovog člana dužni su da u slučaju sumnje topljenja ili drugih metalurških aktivnosti sa izvorom bez vlasnika i/ili nuklearnog materijala bez vlasnika obavijeste Agenciju i organ uprave nadležan za inspekcijske poslove, bez odlaganja.

Upustvo (vodič) o načinu prepoznavanja radioaktivnog izvora bez vlasnika i/ili nuklearnog materijala bez vlasnika i radnje koje se preduzimaju u slučaju otkrivanja i mogućih vanrednih situacija koje mogu nastati propisuje Ministarstvo u saradnji sa Agencijom.

**Otkrivanje radioaktivnih izvora i/ili nuklearnog materijala bez vlasnika**

**Član 183**

Ako su radioaktivni izvor bez vlasnika i/ili nuklearni mateirjal bez vlasnika otkriveni u postrojenju iz člana 182 ovog zakona, operater postrojenja je dužan da:

1. zaštiti od jonizujućih zračenja fizička lica za koje postoji mogućnost da mogu doći u dodir sa radioaktivnim izvorom bez vlasnika i/ili nuklearnim materijalom bez vlasnika;
2. spriječi neovlašćeni pristup fizičkih lica radioaktivnom izvoru bez vlasnika i/ili nuklearnom materijalu bez vlasnika;
3. informiše Agenciju i organ uprave nadležan za inspekcijske poslove, bez odlaganja;
4. preduzima mjere za sigurno i bezbjedno skladištenje radioaktivnog izvora bez vlasnika i/ili nuklearnog materijala bez vlasnika po nalogu inspekcije u skladu sa ovim zakonom i zakonom kojim se uređuje inspekcijski nadzor;
5. postupa u skladu sa uputstvom iz člana 182 ovog zakona.

Ukoliko se u roku od 60 dana od dana otkrivanja radioaktivnog izvora bez vlasnika i/ili nuklearnog materijala bez vlasnika u postrojenju ne otkrije njegov vlasnik, operater postrojenja snosi troškove za njegov prevoz, sigurno i bezbjedno skladištenje, uključujući troškove u slučaju vanredne situacije po potrebi i odlaganje.

Ukoliko se otkrije vlasnik izgubljenog radioaktivnog izvora i/ili nuklearnog materijala isti je dužan da operateru postrojenja nadokandi sve nastale troškove iz stava 2 ovog člana.

Ako je radioaktvni izvor bez vlasnika i/ili nuklearni materijal bez vlasnika otkriven izvan postrojenja iz stava 1 organ uprave nadležan za inspekcijske poslove nalaže mjeru nosiocu licence za prevoz radioaktivnih izvora radi hitnog prevoza radioaktivnog izvora u skladište radioaktivnog otpada.

Troškovi prevoza i skladištenja obezbjeđuju se iz budžeta Crne Gore.

Ukoliko je na lokaciji na kojoj je otrkiven radioaktvni izvor bez vlasnika i/ili nuklearni materijal bez vlasnika došlo do kontaminacije ljudi i/ili životne sredine troškove preduzimanja korektivnih mjera obezbjeđuju se iz Budžeta.

Ukoliko se u roku od 60 dana od dana otkrivanja radioaktivnog izvora bez vlasnika i/ili nuklearnog materijala bez vlasnika ne otkrije njegov vlasnik, pored troškova iz st. 5 i 6 ovog člana sredstva za odlaganje obezbjeđuju se iz budžeta Crne Gore, ukoliko Agencija radioaktivni izvor i/ili nuklearni materijal proglasi za radioaktivni otpad.

Ukoliko se u roku od 60 dana od dana otkrivanja radioaktivnog izvora bez vlasnika i/ili nuklearnog materijala bez vlasnika otkrije njegov vlasnik, isti je dužan da preuzme radioaktivni izvor i/ili nuklearni materijal ukoliko želi da ga koristi i nadoknadi nastale troškove i ispuni uslove za dalje upravljanje u skladu sa ovim zakonom.

Ukoliko vlasnik radioaktivni izvor i/ili nuklearni materijal iz stava 7 ovog člana ne namjerava da iste koristi dužan je da nadoknadi troškove prevoza, skladištenja, preduzimanja korektivnih mjera i troškove za odlaganje.

Prilikom sprovođenja postupka otkrivanja vlasnika radioaktivnih izvora i/ili nuklearnog materijala bez vlasnika obezbjeđuje se saradnja Agencije i organa uprave nadležnih za: policijske poslove, poslove carine, nacionalnu bezbjednost, inspekcijske poslove, u skladu sa uputstvom iz člana 182 stav 3 ovog zakona.

**Kontrola kontaminacije metala**

**Član 184**

Metalni proizvod, metalne sirovine i metalni otpad ne smiju se uvoziti, izvoziti ili vršiti njihov tranzit ako se u njima otkrije prisustvo radioaktivne kontaminacije.

Uvoz, izvoz i tranzit metalnih proizvoda, metalnih sirovina i metalnog otpada u kojima se nije otkrilo prisustvo radioaktivne kontaminacije, može se vršiti samo na graničnim prelazima i poštanskim ispostavama na kojima je organizovan inspekcijski nadzor.

U postupku izdavanja odgovarajuće dozvole u skladu sa propisom kojim se uređuje upravljanje otpadom za tranzit metalnih proizvoda, metalnih sirovina i metalnog otpada priznaje se odgovarajući sertifikat na radioaktivnost izdat od strane ovlašćenog pravnog lica države izvoznice.

U postupku izdavanja odgovarajuće dozvole u skladu sa propisom kojim se uređuje upravljanje otpadom za uvoz i/ili izvoz metalnih proizvoda, metalnih sirovina i metalnog otpada obavezno se pribavlja sertifikat na radioaktivnost izdat od strane stručnjaka za zaštitu od jonizujućih zračenja iz člana 109 ovog zakona.

Operateri postrojenja za preradu metala i operateri reciklažnih dvorišta dužni su da pored uslova kojim se utvrđuju kriterijumi za prestanak statusa otpada od gvožđa, čelika, aluminijuma, bakra i stakla prije prerade metala u skladu sa posebnim propisom obezbijede obavezna mjerenja radi kontrole radioaktivnosti metala, ukoliko metal koji se prerađuje nije uvezen.

Operateri iz člana 182 ovog zakona dužni su da obezbijede periodična mjerenja radi kontrole radioaktivnosti otpadnog metala.

Troškove sprovođenja mjerenja radioaktivnosti snose uvoznici, izvoznici i operateri iz člana 182 ovog zakona.

Metode i način kontrole radioaktivnosti metalnih proizvoda, metalnih sirovina i metalnog propisuje Ministarstvo.

**XVIII. NEPROLIFERACIJA**

**Saradnja u primjeni zaštitnih mjera**

**Član 185**

Organi državne uprave, organi uprave i nosioci ovlašćenja koje se odnose na nuklearne materijale sarađuju sa MAAE i EU na primjeni zaštitnih mjera na način da:

* odmah obezbijede neophodne informacije u skladu sa potvrđenim sporazumom o zaštitnim mjerama i pripadajućim protokolima između Crne Gore i MAAE i Crne Gore i EU;
* obezbijede pristup lokacijama u skladu sa sporazumom i protokolima iz alineje 1 ovog stava;
* pružaju podršku inspektorima EU i MAAE u vršenju njihovih dužnosti i kontrola.

Ministarstvo pripema i u propisanim rokovima dostavlja Evropskoj komisiji i MAAE izvještaje o sprovođenju sporazuma o zaštitnim mjerama i pripadajućim protokolima, uključujuči i zahtjeve za odstupanja od propisanih načina izvještavanja Evropskoj komisiji.

Sadržaj izvještaja o sprovođenju sporazuma o zaštitnim mjerama i pripadajućim protokolima, zahtjeve za odstupanja od propisanih načina izvještavanja i vremenske rokove dostavljanja izvještaja i zahtjeva, propisuje Ministarstvo.

**Obaveze nosilaca ovlašćenja u primjeni zaštitnih mjera**

**Član 186**

Nosioci ovlašćenja koji koriste, skladište ili odlažu nuklearne materijale dužni su da:

1. uspostave zone materijalnog bilansa sa izabranim ključnim tačkama mjerenja za utvrđivanje protoka i zaliha nuklearnih materijala po prethodno pribavljenom mišljenju Ministarstva, gdje je primjenjivo;
2. vode i dostavljaju Ministarstvu knjigovodstvenu i operativnu evidenciju koja obuhvata sistem knjigovodstva i kontrole nuklearnih materijala o njihovoj količini, kategoriji, obliku, sastavu i lokaciji za svaku zonu materijalnog bilansa (inventarska i pogonska) koju čuva najmanje pet godina;
3. izrade i dostave Ministarstvu izvještaj o materijalnom bilansu svake zone;
4. izrade i dostave Ministarstvu izvještaj o osnovnim tehničkim svojstvima postrojenja;
5. izrade i dostave Ministarstvu izvještaj o opštem opisu lokacije postrojenja;
6. izrade početni fizički inventar;
7. prijave Ministarstvu sve izmjene u odnosu na prijavljeni početni fizički inventar;
8. prijave Ministarstvu sve izmjene u osnovnim tehničkim svojstvima postrojenja;
9. obavijeste Ministarstvo, organ uprave nadležan za poslove policije i organ uprave nadležan za inspekcijske poslove kad nastupe okolnosti neuobičajenog događaja ili gubitka ili kašnjenja tokom isporuka nuklearnog materijala, ili ako je promijenjen nadzirani prostor za čuvanje nuklearnog materijala ili materijalna zona bilansa i o tome sačini i dostavi poseban izvještaj, bez odlaganja;
10. obezbijede mjesto i instalaciju za postavljanje opreme za kontrolu nuklearnih materijala;
11. izrade procedure o načinu uzorkovanja za potrebe inspekcije.

Sadržaj i način određivanja zona materijalnog bilansa, sadržaj, način vođenja i rokovi dostavljanja knjigovodstvene i operativne evidencije, sadržaj i rokove dostavljanja izvještaja iz stava 1 tač. 3, 4 i 5 ovog člana, sadržaj i rokove dostavljanja početnog fizičkog inventara i njegovih izmjena, kao i vrste informacija koje se dostavljaju kad nastupe okolnosti neuobičajenog događaja, propisuje Ministarstvo.

**XIX. JAVNOST PODATAKA**

**Dostupnost podataka**

**Član 187**

Podaci o sprovođenju mjera zaštite od jonizujućih zračenja; monitoringu radioaktivnosti; izloženosti stanovništva; vrstama djelatnosti ili aktivnosti u kojima se koriste izvori jonizujućih zračenja, su javni, osim podataka koji su određeni kao tajni, u skladu sa ovim zakonom i propisom kojim se uređuje tajnost podataka.

Agencija obezbjeđuje javnu dostupnost izdatih ovlašćenja i dozvola, kao i uputstva o uslovima za njihovo pribavljanje, objavljivanjem na svojoj web stranici.

Agencija obezbjeđuje informisanje i konsultovanje javnosti, uključujući i zainteresovane strane u postupku ovlašćivanja i u svim fazama životnog vijeka skladišta i odlagališta radioaktivnog otpada.

Nadležne institucije iz člana 12 ovog zakona obezbjeđuju istinitu i pravovremenu informisanost javnosti, lokalnih vlasti, stanovništva i drugih zainteresovanih strana u neposrednoj blizini skladišta ili odlagališta radioaktivnog otpada.

Ministarstvo sarađuje sa ovlašćenim regulatornim tijelima drugih država u pblasti radijacione i nuklearne sigurnosti i bezbjednosti putem razmjene informacija.

Ministarstvo u koordinaciji sa ostalim nadležnim institucijama iz člana 12 ovog zakona, obavještava javnost o svakoj protivzakonitoj upotrebi izvora jonizujućih zračenja i o nepoštovanju propisanih procedura, koje mogu da dovedu do vanrednog događaja.

Vrstu podataka koji se smatraju tajnim i način upravljanja tim podacima propisuje Ministarstvo u saradnji sa organom uprave nadležnim za tajnost podataka.

**XX. NADZOR**

**Nadzor nad sprovođenjem zakona**

**Član 188**

      Nadzor nad sprovođenjem ovog zakona i propisa donijetih na osnovu ovog zakona vrši Ministarstvo.

Inspekcijski nadzor nad sprovođenjem ovog zakona vrši organ uprave nadležan za inspekcijske poslove, preko ekološke inspekcije i inspekcija za zaštitu i spašavanje, u skladu sa zakonom kojim se uređuje inspekcijski nadzor.

Inspekcijski nadzor robe iz čl. 153, 181 stav 1 i čl. 184 stav 1 ovog zakona koordinisano vrše nadležne inspekcije za kontrolu pojedinih vrsta roba, u skladu sa propisom kojim se utvrđuje grupa proizvoda nad kojima se vrši nadzor na tržištu.

**Prava i obaveze ekološkog inspektora**

**Član 189**http://www.podaci.net/sllistcg_v3/img/prazno.gifhttp://www.podaci.net/sllistcg_v3/img/prazno.gifhttp://www.podaci.net/sllistcg_v3/img/prazno.gif

U vršenju inspekcijskog nadzora iz člana 188 ovog zakona ekološki inspektor je obavezan da:

1. naredi izradu i donošenje Plana upravljanja radioaktivnim otpadom u skladu sa ovim zakonom;
2. naredi izradu Konačnog plana dekomisije, u skladu sa ovim zakonom;
3. naredi sprovođenje operativnog monitoringa radioaktivnosti na osnovu Programa operativnog monitoringa radioaktivnosti;
4. naredi dostavljanje izvještaja o sprovedenom operativnom monitoringu radioaktivnosti;
5. naredi izradu Programa vanrednog monitoringa radioaktivnosti, u slučaju vanredne siutacije;
6. naredi dostavljanje izvještaja o sprovedenom vanrednom monitoringu radioaktivnosti;
7. naredi podnošenje izvještaja o rezultatima izvršenih korektivnih mjera;
8. naredi redovno vršenje testiranja otvorenih i zatvorenih radioaktivnih izvora , u skladu sa ovim zakonom;
9. naredi redovno vršenje provjere izvora i uređaja koji sadrže izvore na mjestu korišćenja i/ili skladištenja;
10. naredi izradu protokola i procedura za svaki fiksni i mobilni izvor u skladu sa ovim zakonom;
11. naredi provjeru stanja izvora poslije bilo kojeg događaja ili incidenta i preduzimanje mjera u skladu sa ovim zakonom;
12. naredi da se obezbijedi da visokoaktivni zatvoreni radioaktivni izvor i pripadajući kontejner prate fotografije i pisane informacije, kao i da ispuni uslove u pogledu obilježavanja i označavanja;
13. naredi podnošenje zahtjeva za prijavljivljivanje aktivnosti i/ili djelatnosti koje mogu dovesti do izlaganja jonizujućem zračenju;
14. zabrani obavljanje djelatnosti i/ili aktivnosti koje mogu dovesti do izlaganja jonizujućem zračenju, a nije prijavljena Agenciji;
15. naredi podnošenje zahtjeva za izdavanje registracije za posjedovanje izvora jonizujućih zračenja;
16. zabrani obavljanje djelatnosti i/ili aktivnosti posjedovanja izvora jonizujućih zračenja, ako se vrši bez registracije Agencije ili protivno uslovima datim u registraciji;
17. naredi podnošenje zahtjeva za izdavanje registracije za korišćenje izvora jonizujućih zračenja;
18. zabrani obavljanje djelatnosti i/ili aktivnosti korišćenja izvora jonizujućih zračenja, ako se vrši bez registracije Agencije ili protivno uslovima datim u registraciji;
19. naredi podnošenje zahtjeva za izdavanje licence za posjedovanje izvora jonizujućih zračenja;
20. zabrani obavljanje djelatnosti i/ili aktivnosti posjedovanja izvora jonizujućih zračenja, ako se vrši bez licence Agencije ili protivno uslovima datim u licenci;
21. naredi podnošenje zahtjeva za izdavanje licence za korišćenje izvora jonizujućih zračenja;
22. zabrani obavljanje djelatnosti i/ili aktivnosti korišćenja izvora jonizujućih zračenja, ako se vrši bez licence Agencije ili protivno uslovima datim u licenci;
23. naredi podnošenje zahtjeva za izdavanje licence o uvozu i/ili izvozu izvora jonizujućih zračenja;
24. naredi podnošenje zahtjeva za izdavanje licence o prevozu radioaktivnih izvora;
25. zabrani obavljanje djelatnosti i/ili aktivnosti prevoza radioaktivnih izvora, ako se vrši bez licence Agencije ili protivno uslovima datim u licenci;
26. naredi podnošenje zahtjeva stranom pravnom licu za izdavanje licence za privremeno korišćenje izvora jonizujućeg zračenja u izuzetnim okolnostima na teritoriji Crne Gore;
27. zabrani stranom pravnom licu obavljanje djelatnosti i/ili aktivnosti privremenog korišćenja izvora jonizujućeg zračenja u izuzetnim okolnostima na teritoriji Crne Gore, ako se vrši bez licence Agencije ili protivno uslovima datim u licenci;
28. naredi podnošenje zahtjeva za izdavanje licence o ispuštanju značajnih količina radioaktivnih materijala sa gasovitim i tečnim efluentima u životnu sredinu;
29. zabrani obavljanje djelatnosti i/ili aktivnosti ispuštanja značajnih količina radioaktivnih materijala sa gasovitim i tečnim efluentima u životnu sredinu, ako se vrši bez licence Agencije ili protivno uslovima datim u licenci;
30. naredi podnošenje zahtjeva za izdavanje licence za namjerno dodavanje radioaktivnih supstanci tokom proizvodnje i izrade potrošačkih ili drugih proizvoda uključujući i medicinske proizvode;
31. zabrani obavljanje djelatnosti i/ili aktivnosti namjernog dodavanja radioaktivnih supstanci tokom proizvodnje i izrade potrošačkih ili drugih proizvoda uključujući i medicinske proizvode, ako se vrši bez licence Agencije ili protivno uslovima datim u licenci;
32. naredi podnošenje zahtjeva za izdavanje licence za uvoz potrošačkih ili drugih proizvoda uključujući i medicinske proizvode proizvode u koje su namjerno dodate radioaktivne supstance;
33. naredi podnošenje zahtjeva za izdavanje licence o ispunjavanju mjera sigurnosti i bezbjednosti pri izgradnji objekta u kojem se koriste zatvoreni radioaktivni izvori kategorije 1, 2 i 3 i/ili otvoreni radioaktivni izvori kategrije 4 i 5;
34. zabrani izgradnju objekata u kojem se koriste zatvoreni radioaktivni izvori kategorije 1, 2 i 3 i/ili otvoreni radioaktivni izvora kategrije 4 i 5, ako se vrše bez licence o ispunjavanju mjera sigurnosti i bezbjednosti ili protivno uslovima datim u licenci;
35. naredi podnošenje zahtjeva za izdavanje licence o trajnom prestanku korišćenja izvora jonizujućih zračenja i objekta u kojem su se izvori koristili, godinu dana prije odluke o trajnom prestanku obavljanja djelatnosti ili u slučaju nesolventnosti;
36. naredi podnošenje zahtjeva za izdavanje licence o ispunjavanju mjera sigurnosti i bezbjednosti pri izgradnji skladišta ili odlagališta radioaktivnog otpada;
37. zabrani izgradnju skladišta ili odlagališta radioaktivnog otpada, ako se vrši bez licence o ispunjavanju mjera sigurnosti i bezbjednosti pri izgradnji skladišta ili odlagališta radioaktivnog otpada ili protivno uslovima datim u licenci;
38. naredi podnošenje zahtjeva za izdavanje licence o probnom radu skladištenja ili odlaganja;
39. zabrani obavljanje djelatnosti i/ili aktivnosti probnog rada skladištenja ili odlaganja ako se vrši bez licence Agencije ili protivno uslovima datim u licenci;
40. naredi podnošenje zahtjeva za izdavanje licence o skladištenju ili odlaganju;
41. zabrani skladištenje ili odlaganje, ako se vrši bez licence Agencije ili protivno uslovima datim u licenci;
42. naredi podnošenje zahtjeva za izdavanje licence o trajnom prestanku skladištenja ili odlaganja radioaktivnog otpada;
43. naredi podnošenje zahtjeva za izdavanje licence o dekomisiji;
44. naredi podnošenje izvještaja Agenciji o sprovedenom operativnom monitoringu radioaktivnosti za vrijeme trajanja aktivnosti dekomisije;
45. naredi podnošenje zahtjeva za izdavanje licence o posjedovanju nuklearnih materijala;
46. zabrani obavljanje djelatnosti i/ili aktivnosti posjedovanja nuklearnih materijala, ako se vrši bez licence Agencije ili protivno uslovima datim u licenci;
47. naredi podnošenje zahtjeva za izdavanje licence o korišćenju nuklearnih materijala;
48. zabrani obavljanje djelatnosti i/ili aktivnosti korišćenja nuklearnih materijala, ako se vrši bez licence Agencije ili protivno uslovima datim u licenci;
49. naredi podnošenje zahtjeva za izdavanje licence o prevozu nuklearnih materijala;
50. zabrani obavljanje djelatnosti i/ili aktivnosti prevoza nuklearnih materijala, ako se vrši bez licence ili protivno uslovima datim u licenci;
51. naredi podnošenje zahtjeva za izdavanje licence o obavljanju djelatnosti I/ili aktivnosti sa povećanom izloženošću prirodnom izvoru zračenja;
52. zabrani obavljanje djelatnosti i/ili aktivnosti sa povećanom izloženošću prirodnom izvoru zračenja, ako se vrši bez licence Agencije ili protivno uslovima datim u licenci;
53. naredi podnošenje zahtjeva za izdavanje licence o ispuštanju značajnih količina radioaktivnih materijala sa određenih radnih mjesta sa povećanom izloženošću prirodnom izvoru zračenja;
54. zabrani obavljanje djelatnosti i/ili aktivnosti na radnim mjestima sa povećanom izloženošću prirodnom izvoru zračenja gdje se ispuštaju značajne količine radioaktivnih materijala, ako se vrši bez licence Agencije ili protivno uslovima datim u licenci;
55. naredi podnošenje zahtjeva za izdavanje licence o obavljanju djelatnosti i/ili aktivnosti na radnim mjestima sa povećanom izloženošću radonu;
56. zabrani obavljanje djelatnosti i/ili aktivnosti na radnim mjestima sa povećanom izloženošću radonu, ako se vrši bez licence Agencije ili protivno uslovima datim u licenci;
57. oduzme licencu o uvozu i/ili izvozu izvora jonizujućih zračenja ako snabdijeva privredno društvo, drugo pravno lice ili preduzetnika izvorom jonizujućeg zračenja koji nema registraciju ili licencu za posjedovanje izvora jonizujućih zračenja;
58. naredi postavljanje licence, registracije ili dozvole na vidno mjesto u prostoriji gdje se izvori jonizujućeg zračenja i/ili nuklearnog materijala koriste, odnosno postavljanje iste na dostupno mjesto;
59. naredi podnošenje zahtjeva za izdavanje odobrenja za iznajmljivanje izvora jonizujućih zračenja;
60. zabrani iznajmljivanje izvora jonizujućih zračenja, ako se vrši bez odobrenja Agencije ili protivno uslovima datim u odobrenju;
61. naredi podnošenje zahtjeva za izdavanje odobrenja za uvoz izvora jonizujućih zračenja;
62. naredi podnošenje zahtjeva za izdavanje odobrenja za izvoz izvora jonizujućih zračenja;
63. naredi podnošenje zahtjeva za izdavanje odobrenja za uvoz radioaktivnih izvora kategorije 1 i/ili 2, za svaki izvor pojedinačno;
64. naredi podnošenje zahtjeva za izdavanje odobrenja za izvoz radioaktivnih izvora kategorije 1 i/ili 2, za svaki izvor pojedinačno;
65. naredi podnošenje zahtjeva za izdavanje odobrenja za uvoz i/ili izvoz radioaktivnih izvora kategorije 1 i/ili 2 u izuzetnim okolnostima;
66. naredi podnošenje zahtjeva za izdavanje odobrenja za tranzit radioaktivnih izvora;
67. naredi pribavljanje odobrenje za prevoz radioaktivnih izvora;
68. zabrani vršenje prevoza radioaktivnih izvora nosiocu licence o prevozu radioaktivnih izvora ako se vrši bez odobrenja za prevoz radioaktivnih izvora ili protivno uslovima datim u odobrenju;
69. naredi podnošenje zahtjeva za izdavanje odobrenja za spremanje radioaktivnih izvora jonizujućih zračenja (privremeno skladištenje);
70. zabrani obavljanje djelatnosti i/ili aktivnosti posjedovanja i/ili korišćenja izvora jonizujućih zračenja, ako se vrši bez odobrenja za spremanje radioaktivnih izvora jonizujućih zračenja (privremeno skladištenje) ili protivno uslovima datim u odobrenju;
71. naredi dostavljanje obavještenje o namjeravanom uvozu nuklearnog materijala;
72. naredi dostavljanje obavještenja o namjeravanom izvozu i/ili tranzitu nuklearnog materijala;
73. naredi podnošenje zahtjeva za izdavanje odobrenja za prevoz nuklearnih materijala;
74. zabrani prevoz nuklearnog materijala nosiocu licence o prevozu nuklearnih materijala, ako se vrši bez odobrenja za prevoz nuklearnih materijala ili protivno uslovima datim u odobrenju;
75. naredi podnošenje zahtjeva za odobrenje za skladištenje radioaktivnih izvora jonizujućih zračenja i/ili nuklearnih materijala;
76. zabrani skladištenje radioaktivnih izvora jonizujućih zračenja i/ili nuklearnih materijala, ako se vrši bez odobrenja za skladištenje radioaktivnih izvora jonizujućih zračenja i/ili nuklearnih materijala ili protivno uslovima datim u odobrenju;
77. naredi podnošenje zahtjeva za izdavanje odobrenja za odlaganje radioaktivnog otpada;
78. zabrani odlaganje radioaktivnog otpada, ako se vrši bez odobrenja za odlaganje radioaktivnog otpada ili protivno uslovima datim u odobrenju;
79. naredi podnošenje zahtjeva za izdavanje odobrenja za pošiljku radioaktivnog otpada ili zahtjeva za izdavanje odobrenja za pošiljku istrošenog goriva;
80. naredi nosiocima odobrenja za izvoz ili tranzit radioaktivnog otpada i nosiocima odobrenja za tranzit istrošenog goriva da Agenciji dostave potvrdu o prijemu radioaktivnog otpada ili istrošenog goriva, izjave primaoca radioaktivnog otpada ili istrošenog goriva u kojoj se navodi da su radioaktivni otpad ili istrošeno gorivo stigli na svoje odredište i naziv zadnjeg graničnog prelaza ulaska radioaktivnog otpada ili istrošenog goriva;
81. zabrani pošiljku radioaktivnog otpada ili istrošenog goriva, na predlog Agencije, kada pošiljka ne može biti realizovana do kraja ili ako nijesu ispunjeni uslovi za pošiljku u skladu sa ovim zakonom, a nije moguće postići dogovor;
82. naredi preduzimanje korektivnih sigurnosnih mjera, na predlog Agencije, u slučaju kada pošiljka ne može biti realizovana;
83. naredi podnošenje zahtjeva za izdavanje dozvole o obavljanju poslova kontrole lične dozimetrije;
84. zabrani vršenje poslova utvrđivanja unutrašnje ili vanjske doze zračenja za izložena lica koja podliježu pojedinačnom praćenju, ako se vrše bez dozvole Agencije ili protivno uslovima datim u dozvoli;
85. naredi podnošenje zahtjeva za izdavanje dozvole o obavljanju poslova stručnjaka za zaštitu od jonizujućih zračenja;
86. zabrani vršenje poslova stručnjaka za zaštitu od jonizujućih zračenja, ako se vrše bez dozvole Agencije ili protivno uslovima datim u dozvoli;
87. zabrani vršenje poslova utvrđivanja unutrašnje ili vanjske doze zračenja za izložena lica koja podliježu pojedinačnom praćenju ili poslova stručnjaka za zaštitu od jonizujućih zračenja u Crnoj Gori, ako se vrše bez dozvole Agencije ili protivno uslovima datim u dozvoli;
88. naredi podnošenje zahtjeva za izdavanje dozvole o obavljanju poslova stručnjaka za medicinsku fiziku;
89. zabrani vršenje poslova stručnjaka za medicinsku fiziku u oblasti radiologije, nuklearne medicine ili radioterapije, ako se vrše bez dozvole Agencije ili protivno uslovima datim u dozvoli;
90. naredi određivanje lica odgovornog za sprovođenje mjera zaštite od jonizujućih zračenja;
91. naredi vršenje stručnog osposobljavanja lica odgovornog za sprovođenje mjera zaštite od jonizujućeg zračenja i periodičnu provjeru stručne osposobljenosti, u skladu sa ovim zakonom;
92. naredi izradu procjene rizika izloženosti profesionalno izloženih lica, lica odgovornih za sprovođenje mjera zaštite od jonizujućih zračenja i lica odgovornih za bezbjednost;
93. naredi vršenje revizije Procjene rizika ako je došlo do značajnih promjena podataka iz Procjene rizika ili ako rezultati zdravstvenog pregleda profesionalno izloženih lica, lica odgovornih za sprovođenje mjera zaštite od jonizujućih zračenja i lica odgovornih za bezbjednost to zahtijevaju;
94. naredi izradu i sprovođenje Akcionog programa o sprovođenju mjera zaštite, ukoliko se na osnovu Procjene rizika utvrdi da su vrijednosti nivoa izlaganja jonizujućem zračenju iznad dozvoljenih;
95. naredi utvrđivanje razloga prekoračenja dozvoljenih vrijednosti izloženosti jonizujućem zračenju i poboljšanje zaštitnih i preventivnih mjera;
96. narediobezbjeđenje potrebnih sredstava i opreme lične zaštite na radu, koja ispunjava uslove u skladu sa ovim zakonom;
97. naredi vršenje stručnog osposobljavanja i periodičnu provjeru stručne osposobljenosti za lica u skladu sa ovim zakonom;
98. naredi podnošenje zahtjeva za izdavanje dozvole o obavljanju poslova stručnog osposobljavanja;
99. zabrani vršenje poslova stručnog osposobljavanja, ako se vrše bez dozvole Agencije ili protivno uslovima datim u dozvoli;
100. naredi sprovođenje mjera radiološke sigurnosti, u skladu sa ovim zakonom;
101. naredi uspostavljanje preporučenog doznog ograničenja za profesionalno izložena lica i za izložene vanjske radnike;
102. naredi obezbjeđenje uslova rada i zaštitu izloženih trudnica i dojilja, u skladu sa ovim zakonom;
103. naredi sprovođenje mjera za ograničavanje izlaganja profesionalno izloženih lica jonizujućem zračenju, u skladu sa ovim zakonom;
104. naredi klasifikaciju radnih mjesta u različite radijacione zone, u kojima se sprovode djelatnosti i/ili aktivnosti sa primjenom jonizujućih zračenja i kontinuirano vršenje kontrole radnih uslova u tim zonama, u skladu sa ovim zakonom;
105. naredi označavanje kontrolisane zone, na radnom mjestu gdje se primjenjuju jonizujuća zračenja, u skladu sa ovim zakonom;
106. naredi izradu radnih uputstava u skladu sa radiološkim rizikom od izvora i aktivnostima koje se vrše u kontrolisanoj zoni, informisanje izloženih lica u vezi sa radiološkim rizikom, interno osposobljavanje izloženih lica u vezi sa označenom zonom i radnim mjestima, obezbjeđenje odgovarajuće opreme za mjerenje kontaminacije kože, odjeće zaposlenih lica, predmeta ili materijala koji se iznose iz kontrolisane zone, kao i opremu i sredstva lične zaštite na radu, u skladu sa ovim zakonom;
107. naredi uspostavljanje radiološkog nadzora radnog mjesta u kontrolisanoj zoni u skladu sa ovim zakonom;
108. naredi označavanje nadgledane zone, na radnom mjestu gdje se primjenjuju jonizujuća zračenja, u skladu sa ovim zakonom;
109. naredi izradu radnih uputstava u skladu sa radiološkim rizikom od izvora i aktivnostima koje se vrše u nadgledanoj zoni, informisanje izloženih lica u vezi sa radiološkim rizikom, interno osposobljavanje izloženih lica u vezi sa označenom zonom i radnim mjestima, kao i obezbjeđenje opreme i sredstava lične zaštite na radu, u skladu sa ovim zakonom;
110. naredi uspostavljanje radiološkog nadzora radnog mjesta u nadgledanoj zoni u skladu sa ovim zakonom;
111. naredi vršenje klasifikacije izloženih lica radi praćenja i nadzora izlaganja tih lica, u skladu sa ovim zakonom;
112. naredi preduzimanje odgovarajućih mjera u cilju zaštite vanjskih radnika od izlaganja jonizujućem zračenju, u skladu sa ovim zakonom;
113. naredi vršenje provjere zdravstvene sposobnosti profesionalno izloženih lica;
114. naredi podnošenje zahtjeva za izdavanje odobrenja za posebno odobreno izlaganje;
115. zabrani obavljanje poslova u planiranoj situaciji izlaganja u kojoj očekivana izloženost izloženog lica može premašiti granice izlaganja, ako se vrše bez odobrenja Agencije ili protivno uslovima datim u odobrenju;
116. naredi primjenu granica izlaganja za izložena lica u vanrednim situacijama izlaganja;
117. naredi sprovođenje mjerenja za određivanje individualnih doza zaposlenih lica na radnim mjestima sa potencijalno povećanom izloženošću prirodnom izvoru zračenja i vođenje evidencije o rezultatima mjerenja;
118. naredi podnošenje zahtjeva za odobrenje za privremeno deponovanje materijala sa povećanim sadržajem prirodnih radionuklida;
119. zabrani obavljanje djelatnosti i/ili aktivnosti na radnim mjestima sa potencijalno povećanom izloženošću prirodnom izvoru zračenja koja uključuju materijal sa povećanim sadržajem prirodnih radionuklida, ako se vrše bez odobrenja Agencije ili protivno uslovima datim u odobrenju;
120. naredi podnošenje zahtjeva za odobrenje o korišćenju deponovanog ispuštenog radioaktivnog materijala sa povećanim sadržajem prirodnih radionuklida;
121. zabrani obavljanje djelatnosti i/ili aktivnosti korišćenja deponovanog ispuštenog radioaktivnog materijala sa povećanim sadržajem prirodnih radionuklida, ako se vrše bez odobrenja Agencije ili protivno uslovima datim u odobrenju;
122. naredi vršenje mjerenja koncentracije aktivnosti radona radi procjene nivoa izlaganja zaposlenih lica jonizujućem zračenju;
123. naredi sprovođenje mjera zaštite od radona, u skladu sa ovim zakonom;
124. naredi sprovođenje uslova i mjera u pogledu zaštite od radona pravnom ili fizičkom licu koje namjerava da pristupi projektovanju i izgradnji novog objekta za stanovanje, sa javnim pristupom i sa radnim mjestima, gdje na bilo koji način radon može da prodre u objekat ili namjerava da rekonstruiše ili izvrši sanaciju postojećeg objekta;
125. naredi investitoru vršenje kontrolnih mjerenja koncentracije aktivnosti radona, prije početka korišćenja objekta i sprovođenje mjera otklanjanja radona, ako nijesu ispunjeni uslovi u pogledu tehničkih zahtjeva objekata u skaldu sa ovim zakonom;
126. naredi proizvođaču vode za piće da obezbijedi mjerenje radionuklida u vodi i ocjenu rezultata mjerenja;
127. naredi proizvođaču vode za piće preduzimanje mjera kojima se smanjuje koncentracija aktivnosti radona, ukoliko je prekoračena najveća dopuštena koncentracija aktivnosti radona i preduzimanje mjere kojima se smanjuje izloženost prirodnim radionuklidima u skladu sa ovim zakonom;
128. zabrani uvozniku i distributeru obavljanje uvoza i distribuiranja vode za piće, ako ne posjeduju sertifikat o ispravnosti vode u pogledu radionuklida izdat od strane akreditovane i/ili ovlašćene laboratorije države izvoznice ili od strane stručnjaka za zaštitu od jonizujućih zračenja;
129. naredi proizvođaču i/ili uvozniku građevinskog materijala, da nakon proizvodnje a prije distribucije i prilikom uvoza, obezbijedi mjerenje koncentracije radionuklida u građevinskom materijalu;
130. zabrani distribuciju uvoz i carinjenje građevinskog materijala, do dobijanja izvještaja o mjerenjima koncentracije radionuklida u građevinskom materijalu;
131. privremeno zabrani distribuciju, uvoz i carinjenje građevinskog materijala, u skladu sa ovim zakonom;
132. naredi mjere optimizacije medicinskog izlaganja, u skladu sa ovim zakonom;
133. naredi vođenje evidencije o dozama medicinskog izlaganja pacijenata i lica koja dobrovoljno učestvuju u medicinskim izlaganjima;
134. naredi posebne mjere zaštite od zračenja pacijentkinja u toku trudnoće i dojenja;
135. naredi mjere, kod primjene jonizujućih zračenja i sa njima povezanih rizika, u cilju obezbjeđenja procjene doza za reprezentativnog pojedinca iz stanovništva;
136. naredi mjere, kod namjernog izlaganja jonizujućem zračenju u nemedicinske svrhe, u cilju obezbjeđenja da su preporučena dozna ograničenja znatno niža od granica izlaganja za pojedinog stanovnika;
137. naredi mjere koje se odnose na prevoz radioaktivnih izvora i nuklearnih materijala u skladu sa ovim zakonom i propisom kojim se uređuje prevoz opasnih materija;
138. naredi uspostavljanje i održavanje neprekidnog nadzora i sprovodjenje mjera za detekciju svih neovlašćenih ulazaka u bezbjednosnu zonu;
139. naredi operateru postrojenja u kojima se prikuplja, prerađuje ili topi otpadni metal, preduzimanje mjera za zaposlene koji mogu doći u kontakt sa radioaktivnim izvorom bez vlasnika i/ili nuklearnim materijalom bez vlasnika, u skladu sa ovim zakonom;
140. naredi operateru postrojenja u kojima je otkriven radioaktivni izvor bez vlasnika i/ili nuklearni mateirjal bez vlasnika preduzimanje mjera za njihovo sigurno i bezbjedno skladištenje radioaktivnog izvora i drugih mjera zaštite, u skladu sa ovim zakonom;
141. naredi nosiocu licence za prevoz radioaktivnih izvora hitan prevoz radioaktivnog izvora u skladište radioaktivnog otpada, ako je radioaktvni izvor bez vlasnika i/ili nuklearni materijal bez vlasnika otkriven izvan postrojenja;
142. naredi operateru postrojenja za preradu metala i operaterima reciklažnih dvorišta vršenje mjerenja radi kontrole radioaktivnosti metala, ukoliko metal koji se prerađuje nije uvezen;
143. naredi operateru postrojenja u kojima se prikuplja, prerađuje ili topi otpadni metal, vršenje periodičnih mjerenja radi kontrole radioaktivnosti otpadnog metala;
144. naredi nosiocu ovlašćenja koji koristi, skladišti ili odlaže nuklearne materijale, sprovođenje zaštitnih mjera u skladu sa ovim zakonom.

**Prava i obaveze inspektora za zaštitu i spašavanje**

**Član 190**

U vršenju inspekcijskog nadzora iz člana 188 ovog zakona inspektor za zaštitu i spašavanje je obavezan da:

* naredi organizovanje i sprovođenje planiranih mjera i postupaka reagovanja na vanrednu situaciju koja se dogodila na području obavljanja djelatnosti i/ili aktivnosti, radi smanjivanja i/ili otklanjanja posljedica, u skladu sa uputstvima i planovima pripremljenosti i odgovora na vanredne situacije;
* naredi izradu početne procjene okolnosti i posljedica vanredne situacije, da predlože mjere zaštite i pruže pomoć u njihovom sprovođenju, u slučaju vanredne situacije;
* naredi sprovođenje korektivnih mjera u slučaju radiološke vanredne situacije;
* zabrani rad u objektu u kojem je došlo do radiološke vanredne situacije, ukoliko se ne može nastaviti sa normalnim radom;
* naredi nadoknadu štetu trećim licima koja je nastala kao posljedica radiološke vanredne situacije, u skladu sa ovim zakonom;
* naredi podnošenje izvještaja o rezultatima izvršenih korektivnih mjera.

**Prava i obaveze carinskog organa**

**Član 191**

U vršenju poslova carinski organ je obavezan da kontroliše da li se:

* uvoz i/ili izvoz izvora jonizujućih zračenja i nuklearnog materijala, vrši uz licencu, odnosno odobrenje Agencije;
* uvoz potrošačkih ili drugih proizvoda uključujući i medicinske proizvode u koje su namjerno dodate radioaktivne supstance, vrši uz licencu Agencije;
* tranzit radioaktivnih izvora i nuklearnog materijala vrši uz licencu odnosno odobrenje Agencije;
* izvoz ili tranzit radioaktivnog otpada ili tranzit istrošenog goriva, vrši uz odobrenje Agencije.

**XXI. KAZNENE ODREDBE**

**Član 192**http://www.podaci.net/sllistcg_v3/img/prazno.gifhttp://www.podaci.net/sllistcg_v3/img/prazno.gifhttp://www.podaci.net/sllistcg_v3/img/prazno.gif

Novčanom kaznom u iznosu od 2.000 eura do 40.000 eura kazniće se za prekršaj pravno lice, ako:

1. ne donese Plan upravljanja radioaktivnim otpadom (član 19 stav 1);
2. ne izradi Početni plan dekomisije (član 25 stav 1);
3. ne sprovede operativni monitoring radioaktivnosti na osnovu Programa operativnog monitoringa radioaktivnosti (član 28 stav 1);
4. ne dostavi izvještaj o sprovedenom operativnom monitoringu radioaktivnosti (član 29 stav 1);
5. ne izradi Program vanrednog monitoringa radioaktivnosti (član 30 stav 4);
6. ne dostavi izvještaj o sprovedenom vanrednom monitoringu radioaktivnosti (član 31 stav 1);
7. ne izradi uputstvo ili plan pripremljenosti i odgovora na vanredne situacije u skladu sa Nacionalnim planom (član 36 stav 1);
8. ne obavijesti Agenciju, organ uprave nadležan za inspekcijske poslove i organ državne uprave nadležan za vanredne situacije, bez odlaganja, u slučaju vanredne situacije (član 35 stav 2);
9. ne sprovede planirane mjere i postupke reagovanja na vanrednu situaciju koja se dogodila na području obavljanja djelatnosti i/ili aktivnosti, radi smanjivanja i/ili otklanjanja posljedica, u skladu sa uputstvima i planovima pripremljenosti i odgovora na vanredne situacije (član 36 stav 2);
10. ne napravi početnu procjenu okolnosti i posljedica vanredne situacije, ne predloži mjere zaštite i ne pruži pomoć u njihovom sprovođenju, u slučaju vanredne situacije (član 36 stav 3);
11. ne preduzme korektivne mjere nakon radiološke vanredne situacije na kontaminiranom području, bilo da je u objektu ili van njega, u skladu sa uputstvom i/ili planom pripremljenosti i odgovora na vanredne situacije radi vraćanja područja u prethodno stanje (član 40 stav 2 tačka 1);
12. ne zaustavi rad u objektu u kojem je došlo do radiološke vanredne situacije, a ne može nastaviti sa normalnim radom (član 40 stav 2 tačka 2);
13. ne nadoknadi štetu trećim licima koja je nastala kao posljedica radiološke vanredne situacije, ukoliko se dokaže da se korektivnim mjerama nije saniralo kontaminirano područje (član 40 stav 2 tačka 3);
14. ne podnese Izvještaj Agenciji i organu uprave nadležnom za inspekcijske poslove o rezultatima izvršenih korektivnih mjera (član 40 stav 2 tačka 4);
15. ne obavijesti Agenciju i organ uprave nadležan za inspekcijske poslove o gubitku, krađi, značajnom curenju zračenja, prosipanju otvorenih izvora zračenja, neovlašćenom korišćenju otvorenih i/ili zatvorenih radioaktivnih izvora i neovlašćenom ispuštanju otvorenih radioaktivnih izvora (član 44 stav 1 tačka 1);
16. ne vodi evidenciju o otvorenim i zatvorenim radioaktivnim izvorima i ne dostavlja podatke iz evidencije, na zahtjev, Agenciji i organu uprave nadležnom za inspekcijske poslove (član 44 stav 1 tačka 2);
17. ne informiše Agenciju, organ uprave nadležan za inspekcijske poslove i organ državne uprave nadležan za vanredne situacije, o svakom namjeravanom prevozu visokoaktivnih zatvorenih radioaktivnih izvora i, gdje je neophodno, o prevozu drugih zatvorenih radioaktivnih izvora (član 44 stav 1 tačka 3);
18. ne vrši redovnu provjeru izvora i uređaja koji sadrži izvor na mjestu korišćenja i/ili skladištenja pri obavljanju djelatnosti i/ili aktivnosti sa visokoaktivnim radioaktivnim zatvorenim izvorima (član 44 stav 2 tačka 2);
19. ne izradi protokole i procedure za svaki fiksni i mobilni izvor u cilju sprečavanja neovlašćenog pristupa, gubitka, krađe izvora ili njegovog oštećenja u požaru, pri obavljanju djelatnosti i/ili aktivnosti sa visokoaktivnim radioaktivnim zatvorenim izvorima (član 44 stav 2 tačka 3);
20. ne obavijesti Agenciju i organ uprave nadležan za inspekcijske poslove, bez odlaganja, o svakom događaju ili incidentu koji prouzrokuje nenamjerno izlaganja zaposlenih lica ili stanovnika, pri obavljanju djelatnosti i/ili aktivnosti sa visokoaktivnim radioaktivnim zatvorenim izvorima (član 44 stav 2 tačka 4);
21. ne provjeri stanje izvora poslije bilo kojeg događaja ili incidenta, ne preduzme mjere i o tome ne obavijesti Agenciju i organ uprave nadležan za inspekcijske poslove, bez odlaganja, pri obavljanju djelatnosti i/ili aktivnosti sa visokoaktivnim radioaktivnim zatvorenim izvorima (član 44 stav 2 tačka 5);
22. ne obezbijedi da visokoaktivni zatvoreni radioaktivni izvor i pripadajući kontejner prate fotografije i pisane informacije i da ispunjavaju uslove u pogledu obilježavanja i označavanja izvorima (član 44 stav 2 tačka 6);
23. obavlja djelatnosti i/ili aktivnosti koje mogu dovesti do izlaganja jonizujućem zračenju, bez prijavljivanja Agenciji (član 46 stav 1);
24. obavlja djelatnosti i/ili aktivnosti posjedovanja uređaja koji proizvode jonizujuće zračenje kategorije 3 ili zatvorenih radioaktivnih izvora kategorije 4 i 5, bez registracije Agencije (član 49 stav 1);
25. obavlja djelatnosti i/ili aktivnosti korišćenja uređaja koji proizvode jonizujuće zračenja kategorija 3 ili korišćenja zatvorenih radioaktivnih izvora kategorije 4 i 5, bez registracije Agencije (član 50 stav 1);
26. obavlja djelatnosti i/ili aktivnosti posjedovanja uređaja koji proizvode jonizujuće zračenja kategorija 1 – 2, zatvorenih radiokativnih izvora kategorije 1 – 3 ili otvorenih radioaktivnih izvora kategorije 4 i 5, bez licence Agencije (član 52 stav 1);
27. obavlja djelatnosti i/ili aktivnosti korišćenja uređaja koji proizvode jonizujuća zračenja kategorija 1 – 2, zatvorenih radiokativnih izvora kategorije 1 – 3 ili otvorenih radioaktivnih izvora kategorije 4 i 5, bez licence Agencije (član 53 stav 1);
28. obavlja djelatnosti i/ili aktivnosti uvoza i/ili izvoza izvora jonizujućih zračenja, bez licence Agencije (član 54 stav 1);
29. obavlja djelatnosti i/ili aktivnosti prevoza radioaktivnih izvora, bez licence Agencije (član 55 stav 1);
30. obavlja djelatnosti i/ili aktivnosti privremenog korišćenja izvora jonizujućeg zračenja u izuzetnim okolnostima na teritoriji Crne Gore, bez licence Agencije (član 56 stav 1);
31. obavlja djelatnosti i/ili aktivnosti koje u redovnim okolnostima ispuštaju značajne količine radioaktivnih materijala sa gasovitim i tečnim efluentima u životnu sredinu, bez licence Agencije (član 57 stav 1);
32. obavlja djelatnosti i/ili aktivnosti namjernog dodavanja radioaktivnih supstanci tokom proizvodnje i izrade potrošačkih ili drugih proizvoda, uključujući i medicinske proizvode, bez licence Agencije (član 58 stav 1);
33. obavlja djelatnosti i/ili aktivnosti uvoza potrošačkih ili drugih proizvoda, uključujući i medicinske proizvode u koje su namjerno dodate radioaktivne supstance, bez licence Agencije (član 59 stav 1);
34. vrši izgradnju objekta u kojem se koriste zatvoreni radioaktivni izvori kategorije 1, 2 i 3 i/ili otvoreni radioaktivni izvori kategrije 4 i 5, bez licence Agencije o ispunjavanju mjera sigurnosti i bezbjednosti pri izgradnji objekta (član 60 stav 1);
35. je nosilac licence iz čl. 53 ili 60 ovog zakona, a godinu dana prije odluke o trajnom prestanku obavljanja djelatnosti ili u slučaju nesolventnosti, ne podnese zahtjev Agenciji za izdavanje licence o trajnom prestanku korišćenja izvora jonizujućih zračenja i objekta u kojem su se izvori koristili (član 61 stav 1);
36. vrši izgradnju skladišta ili odlagališta radioaktivnog otpada, bez licence o ispunjavanju mjera sigurnosti i bezbjednosti pri izgradnji skladišta ili odlagališta (član 62 stav 1);
37. obavlja djelatnosti i/ili aktivnosti probnog rada skladištenja ili odlaganja radioaktivnog otpada, bez licence Agencije (član 63 stav 4);
38. je nosilac licence iz člana 63 ovog zakona, a dva mjeseca prije isteka licence ne podnese zahtjev Agenciji za izdavanje licence o skladištenju ili odlaganju (član 64 stav 1);
39. ne vodi evidenciju o uskladištenim iskorišćenim radioaktivnim izvorima, radioaktivnom materijalu, iskorišćenim nuklearnim materijalima i radioaktivnom otpadu i odloženom radioaktivnom otpadu (član 64 stav 5);
40. je nosilac licence o skladištenju ili odlaganju iz člana 64 ovog zakona, a godinu dana prije odluke o trajnom prestanku skladištenja ili odlaganja radioaktivnog otpada odnosno rada skladišta ili odlagališta, ne podnese zahtjev Agenciji za izdavanje licenci o trajnom prestanku skladištenja ili odlaganja radioaktivnog otpada (član 65 stav 1);
41. je nosilac licence iz čl. 61 i 65 koji se odnosi samo na skladištenje, a ne podnese zahtjev Agenciji za izdavanje licenci o dekomisiji, godinu dana prije isteka licenci (član 66 stav 1);
42. za vrijeme trajanja aktivnosti dekomisije, Agenciji ne dostavi izvještaj o sprovedenom operativnom monitoringu radioaktivnosti u rokovima koje odredi Agencija (član 66 stav 5);
43. obavlja djelatnosti i/ili aktivnosti posjedovanja nuklearnih materijala, bez licence Agencije (član 67 stav 1);
44. obavlja djelatnosti i/ili aktivnosti korišćenja nuklearnih materijala, bez licence Agencije (član 68 stav 1);
45. obavlja djelatnosti i/ili aktivnosti prevoza nuklearnih materijala, bez licence Agencije (član 69 stav 1);
46. obavlja djelatnosti i/ili aktivnosti sa povećanom izloženošću prirodnom izvoru zračenja, bez licence Agencije (član 70 stav 1);
47. obavlja djelatnosti i/ili aktivnosti, u redovnim okolnostima, na radnim mjestima sa povećanom izloženošću prirodnom izvoru zračenja i ispušta značajne količine radioaktivnih materijala bez licence Agencije (član 71 stav 1);
48. prije prvog ispuštanja ne obezbijedi prostor na kojem će se vršiti privremeno deponovanje ispuštenih količina radioaktivnih materijala i ne preduzme mjere sigurnosti i bezbjednosti u skladu sa ovim zakonom, do izvršenja izvoza tog materijala, njegovog sigurnog i bezbjednog skladištenja ili korišćenja u druge namjene (član 71 stav 4);
49. obavlja djelatnost i/ili aktivnost na radnim mjestima sa povećanom izloženošću radonu, na kojima važe uslovi za zaposlena lica iz člana 154 stav 4 ovog zakona, bez licence Agencije (član 72 stav 1);
50. je nosilac licence o uvozu i/ili izvozu izvora jonizujućih zračenja iz člana 54 ovog zakona, a vrši snabdijevanje izvorima jonizujućeg zračenja, lica koja nemaju registraciju ili licencu za posjedovanje izvora jonizujućih zračenja (član 74 stav 2);
51. vrši iznajmljivanje izvora jonizujućih zračenja, bez odobrenja Agencije (član 75 stav 2);
52. vrši uvoz izvora jonizujućih zračenja, bez odobrenja Agencije (član 76 stav 1);
53. vrši izvoz izvora jonizujućih zračenja, bez odobrenja Agencije (član 77 stav 1);
54. vrši uvoz radioaktivnih izvora kategorije 1 i/ili 2, bez odobrenja Agencije (član 78 stav 1);
55. vrši izvoz radioaktivnih izvora kategorije 1 i/ili 2, bez odobrenja Agencije (član 79 stav 1);
56. vrši tranzit radioaktivnih izvora, bez odobrenja Agencije (član 81 stav 1);
57. vrši prevoz radioaktivnih izvora, bez odobrenja Agencije (član 83 stav 1);
58. vrši spremanje radioaktivnih izvora jonizujućih zračenja (privremeno skladištenje), bez odobrenja Agencije (član 84 stav 2);
59. vrši uvoz nuklearnog materijala, a nije Agenciji dostavio obavještenje o namjeravanom uvozu nuklearnog materijala (član 85 stav 2);
60. vrši izvoz i/ili tranzit nuklearnog materijala, a nije Agenciji dostavio obavještenje o namjeravanom izvozu i/ili tranzitu nuklearnog materijala (član 86 stav 3);
61. vrši prevoz nuklearnog materijala, bez odobrenja Agencije (član 87 stav 1);
62. vrši skladištenje radioaktivnih izvora jonizujućih zračenja i/ili nuklearnih materijala, bez odobrenja Agencije (član 89 stav 2);
63. vrši odlaganje radioaktivnog otpada, bez odobrenja Agencije (član 90 stav 1);
64. vrši izvoz ili tranzit pošiljke radioaktivnog otpada ili tranzit pošiljke istrošenog goriva, bez odobrenja Agencije (član 98 stav 1);
65. ne dostavi Agenciji opis pošiljke radioaktivnog otpada i popis paketa, nakon izdavanja odobrenja za izvoz ili tranzit pošiljke (član 102 stav 4);
66. ne dostavi Agenciji opis pošiljke istrošenog goriva i popis paketa, nakon izdavanja odobrenja za tranzit pošiljke (član 103 stav 4);
67. ne dostavi Agenciji potvrdu o prijemu radioaktivnog otpada ili istrošenog goriva, u roku od 15 dana od dana prijema (član 104 stav 1);
68. vrši poslove utvrđivanja unutrašnje ili vanjske doze zračenja za izložena lica koja podliježu pojedinačnom praćenju, bez dozvole Agencije (član 108 stav 1);
69. vrši poslove stručnjaka za zaštitu od jonizujućih zračenja bez dozvole Agencije (član 109 stav 1);
70. vrši poslove stručnjaka za medicinsku fiziku u oblasti radiologije, nuklearne medicine ili radioterapije, bez dozvole Agencije (član 111 stav 1);
71. ne odredi lice odgovorno za sprovođenje mjera zaštite od jonizujućih zračenja (član 117 stav 1);
72. ne izradi procjenu rizika izloženosti profesionalno izloženih lica, lica odgovornih za sprovođenje mjera zaštite od jonizujućih zračenja i lica odgovornih za bezbjednost (član 119 stav 1);
73. ne izvrši reviziju Procjene rizika a došlo je do značajnih promjena podataka iz Procjene rizika ili su rezultati zdravstvenog pregleda profesionalno izloženih lica, lica odgovornih za sprovođenje mjera zaštite od jonizujućih zračenja i lica odgovornih za bezbjednost to zahtijevali (član 119 stav 6);
74. ne izradi i sprovede Akcioni program o sprovođenju mjera zaštite, a na osnovu Procjene rizika se utvrdilo da su vrijednosti nivoa izlaganja jonizujućem zračenju iznad dozvoljenih (član 120 stav 1);
75. ne sprovede dodatne mjere radi smanjenja izloženosti ispod dozvoljenih vrijednosti izloženosti jonizujućem zračenju, a došlo je do prekoračenja graničnih vrijednosti izloženosti jonizujućem zračenju (član 120 stav 3);
76. ne koristi sredstva i oprema lične zaštite na radu i sprovodi mjere zaštite, pri obavljanju djelatnosti i/ili aktivnosti u oblasti jonizujućih zračenja (član 121 stav 1);
77. prilikom nabavke opreme za rad koja sadrži radioaktivne izvore ili generator zračenja ne pribavi adekvatne informacije o potencijalnim radiološkim opasnostima od takve opreme i njenoj pravilnoj upotrebi, testiranju i održavanju, kao i dokaze kojima se potvrđuje da dizajn opreme omogućava ograničavanje izlaganja na što je moguće niži nivo (član 122 stav 2);
78. profesionalno izložena lica, lica odgovorna za sprovođenje mjera zaštite od jonizujućih zračenja i lica odgovorna za bezbjednost nemaju odgovarajuću kvalifikaciju nivoa obrazovanja, nijesu stručno osposobljena za sprovođenje mjera zaštite od jonizujućih zračenja i periodično ne obnavljaju stručnu osposobljenost (član 122 stav 1);
79. nije obezbijedio stručnu osposobljenost i periodično obnovu stručne osposobljenosti sa aspekta zaštite od jonizujućih zračenja zaposlenim licima koja učestvuju u vanrednim situacijama, otkrivanju nedozvoljenog prometa radioaktivnih i nuklearnih materijala, upravljaju otpadom na deponijama i dvorištima otpadnog metala ili rade na važnim tranzitnim čvorištima (član 122 stav 4);
80. vrši poslove stručnog osposobljavanja, bez dozvole Agencije (član 124 stav 2);
81. za profesionalno izložena lica ne uspostavi preporučeno dozno ograničenje koje u postupku izdavanja ovlašćenja ili dozvola odobrava Agencija (član 125 stav 1);
82. ne uspostavi preporučeno dozno ograničenje za izložene vanjske radnike, koje u postupku ovlašćenja ili dozvola odobrava Agencija (član 126 stav 2);
83. ne upozori profesionalno izloženu radnicu, vanjsku izloženu radnicu i osobu koja se školuje ili obučava za rad sa izvorima jonizujućeg zračenja, na obavezu ranog obavještavanja trudnoće, zbog rizika izlaganja ploda jonizujućem zračenju i u slučaju namjere dojenja zbog rizika izlaganja dojenčeta jonizujućem zračenju usljed unošenja radionuklida ili radioaktivne kontaminacije tijela (član 130 stav 1);
84. nakon obavještenja o trudnoći ne obezbijedi uslove rada, na način da ekvivalentna doza za plod bude toliko niska koliko je to razumno moguće postići s minimalnom vjerovatnoćom da ekvivalentna doza za plod do kraja trudnoće dostigne najviše 1 mSv (član 130 stav 2);
85. ne izvrši klasifikaciju radnih mjesta u različite radijacione zone, u kojima se sprovode djelatnosti i/ili aktivnosti sa primjenom jonizujućih zračenja, na osnovu procjene očekivanih godišnjih efektivnih doza, vjerovatnoće i veličine potencijalnih izlaganja (član 132 stav 1);
86. ne označi kontrolisanu zonu, na radnom mjestu gdje se primjenjuju jonizujuća zračenja, ne izradi radna uputstva u skladu sa radiološkim rizikom od izvora i aktivnostima koje se vrše u toj zoni, ne informiše izložena lica u vezi sa radiološkim rizikom, interno ne osposobi izložena lica u vezi sa označenom zonom i radnim mjestima, ne obezbijedi odgovarajuću opremu za mjerenje kontaminacije kože, odjeće zaposlenih lica, predmeta ili materijala koji se iznose iz kontrolisane zone, i ne obezbijedi opremu i sredstva lične zaštite na radu na propisan način (član 133 stav 1);
87. ne označi nadgledanu zonu, na radnom mjestu gdje se primjenjuju jonizujuća zračenja (član 134 stav 1);
88. ne uspostavi radiološki nadzor radnih mjesta u kontrolosanoj zoni i nadgledanoj zoni gdje je primjenjivo (član 135 stav 1);
89. ne izvrši klasifikaciju izloženih lica radi praćenja i nadzora izlaganja tih lica (član 136 stav 1);
90. ne obezbijedi zaštitu vanjskih radnika od izlaganja jonizujućem zračenju (član 139 stav 2);
91. obavlja poslove u planiranoj situaciji izlaganja u kojoj očekivana izloženost izloženog lica može premašiti granice izlaganja, bez odobrenja Agencije (član 144 stav 1);
92. ne primijeni granice izlaganja iz člana 127 stav 9 ovog zakona, za izložena lica u vanrednim situacijama izaganja, kako bi se ograničilo slučajno izlaganje tih lica (član 145 stav 1);
93. ne uspostavi referentne nivoe izražene u efektivnim dozama, u slučaju kada uslove u pogledu granica izlaganja nije moguće ispuniti, a u cilju optimizacije zaštite od zračenja izloženih lica (član 145 stav 2);
94. ne obezbijedi i sprovede optimizaciju zaštite od zračenja zaposlenih lica, a mjerenja za određivanje individualnih doza zaposlenih lica pokažu da je individualna efektivna doza zaposlenih lica veća od 1 mSv i manja ili jednaka 6 mSv na godišnjem nivou (član 146 stav 3 alineja 1);
95. ne obezbijedi zaštitu trudnica i dojilja u skladu sa članom 130 ovog zakona, a mjerenja za određivanje individualnih doza zaposlenih lica pokažu da je individualna efektivna doza zaposlenih lica veća od 1 mSv i manja ili jednaka 6 mSv na godišnjem nivou (član 146 stav 3 alineja 2);
96. ne informiše zaposlene o: potencijalno povećanoj izloženosti prirodnom izvoru zračenja; rezultatima mjerenja na radnom mjestu, pojedinačnim efektivnim dozama utvrđenim mjerenjima i povezanim rizicima po zdravlje nakon izlaganja i mjerama koje treba preduzeti kako bi se smanjila izloženost zračenju, jer su mjerenja za određivanje individualnih doza zaposlenih lica pokazala da je individualna efektivna doza zaposlenih lica veća od 1 mSv i manja ili jednaka 6 mSv na godišnjem nivou nivou (član 146 stav 3 alineja 3);
97. obavlja djelatnosti i/ili aktivnosti na radnim mjestima koja uključuju materijal sa povećanim sadržajem prirodnih radionuklida, u cilju obezbjeđenja uslova za sigurno i bezbjedno privremeno deponovanje materijala sa povećanim sadržajem prirodnih radionuklida, bez odobrenja Agencije (član 146 stav 5);
98. koristi deponovani ispušteni radioaktivni materijal sa povećanim sadržajem prirodnih radionuklida, bez odobrenja Agencije (član 146 stav 6);
99. ne izvrši mjerenje koncentracije aktivnosti radona radi procjene nivoa izlaganja zaposlenih lica jonizujućem zračenju (član 147 stav 4);
100. ne sprovede mjere zaštite za smanjenje koncentracije aktivnosti radona, ukoliko je godišnja efektivna doza koju primi zaposleno lice, na radnim mjestima gdje postoji mogućnost povećanog izlaganja radonu, veća od 1 mSv i manja ili jednaka 6 mSv (član 148 stav 1);
101. ne ispuni uslove u pogledu zaštite od radona, a pristupio je projektovanju i izgradnji novog objekta za stanovanje, sa javnim pristupom i sa radnim mjestima, gdje na bilo koji način radon može da prodre u objekat iz zemljišta, građevinskog materijala ili vode, rekonstruiše ili vrši sanaciju postojećeg objekta (član 150 stav 1);
102. je vodu za piće stavio na raspolaganje za javnu upotrebu ili na tržište u Crnoj Gori, a koncentracija aktivnosti radona prelazi najveću dopuštenu vrijednost ili sadržaj prirodnih radionuklida prelazi referentni nivo i nijesu preduzete mjere za smanjenje izloženosti prirodnim radionuklidima, na nivo koji je onoliko nizak koliko je to objektivno moguće postići, s obzirom na ekonomske i društvene faktore (član 152 stav 1);
103. nakon proizvodnje, a prije distribucije ili prilikom uvoza građevinskog materijala, ne obezbijedi mjerenje koncentracije radionuklida u građevinskom materijalu i ocjenu rezultata mjerenja; ne obezbijedi izvještaj o rezultatima mjerenja i odgovarajućeg indeksa koncentracije aktivnosti za gama zračenje koje emituju građevinski materijali, kao i drugim povezanim podacima; ne vodi evidenciju o sprovedenim rezultatima mjerenja i ne dostavi ih Agenciji i organu uprave nadležnom za inspekcijske poslove (član 153 stav 2);
104. ne obezbijedi učešće stručnjaka za medicinsku fiziku, za obavljanje dјelatnosti i/ili aktivnosti u medicine u toku redovnog rada i prilikom procesa planiranja i uvođenja nove vrste uređaja ili tehnika radi učešća u izradi prostorne dokumentacije i tehničke specifikacije (član 155 stav 1);
105. prilikom medicinskog izlaganja ne izvrši procjenu stepena izloženosti pacijenata za svaku medicinsku djelatnost i ne upoređuje doze izloženosti pacijenata sa nacionalnim dijagnostičkim referentnim nivoima (član 156 stav 3);
106. prilikom medicinskog izlaganja pacijenata u radioterapijske svrhe, ne primjenjuje princip optimizacije, na način da izlaganje ciljanih volumena pojedinačno planira i ne izvršava provjere doza koje primaju ciljani volumeni (član 157 stav 1);
107. ne obavlja djelatnosti i/ili aktivnosti koje uključuju posebno medicinsko izlaganje, sa posebnom medicinskom radiološkom opremom, praktičnim tehnikama i pomoćnom opremom i ne vodi računa o evaluaciji izlaganja pacijenata i izboru procedura koje koriste pri medicinskom izlaganju (član 159 stav 1);
108. ne vodi evidenciju o dozama medicinskog izlaganja pacijenata u radiodijagnostici i interventnoj radiologiji i lica koja dobrovoljno učestvuju u medicinskim izlaganjima koji su dio biomedicinskih istraživanja i ako podatke iz evidencije ne dostavlja Agenciji i organu uprave nadležnom za inspekcijske poslove, na njihov zahtjev (član 160 stav 1);
109. ne obezbijedi posebne mjere zaštite od zračenja u slučajevima kada: je pacijentkinja trudna, postoji vjerovatnoća da je trudna ili doji, a ima zakazanu medicinsko radiološku proceduru koja uključuje primjenu radiofarmaceutika (član 161 stav 1);
110. ne postavi pisana uputstva i ne koristi druga sredstva za komunikaciju na javnim mjestima, čekaonicama za pacijentkinje, kabinama i drugim prikladnim mjestima, kako bi se informisale pacijentkinje koje treba da se podvrgnu medicinsko radiološkoj proceduri (član 161 stav 2);
111. ne obezbijedi procjenu doza za reprezentativnog pojedinca iz stanovništva i po potrebi ne uspostavi mjere zaštite, upotrebom adekvatne opreme i procedura, a obavlja  
     djelatnosti i/ili aktivnosti koje uključuju primjenu jonizujućih zračenja i sa njima povezane rizike (član 163 stav 1);
112. ne obezbijedi da su preporučena dozna ograničenja znatno niža od granica izlaganja za pojedinog stanovnika u skladu sa propisom iz člana 127 stav 9 ovog zakona (član 164 stav 8);
113. ne obavijesti pojedince koji se izlažu riziku izloženosti i prije izlaganja ne obezbijedi njegovu pismenu saglasnost (član 164 stav 9);
114. ne odredi lice odgovorno za sprovođenje mjera radijacione i nuklearne bezbjednosti (član 170 stav 1);
115. ne obezbijedi sistem upravljanja bezbjednosnim nivoima, a obavlja djelatnosti i/ili aktivnosti sa radioaktivnim izvorima kategorije 1, 2 ili 3 (član 172 stav 2);
116. prilikom obavljanja djelatnosti i/ili aktivnosti sa radioaktivnim izvorima kategorije 1, 2 ili 3 ne uspostavi i ne održava neprekidni nadzor i ne sprovodi mjere za detekciju svih neovlašćenih ulazaka u bezbjednosnu zonu (član 173 stav 1);
117. ne obezbijedi povjerljivost podataka, zaštitu izvora od neovlašćenog pristupa, skladištenje izvora u kontejner na bezbjednoj lokaciji i ne obezbijedi kontinuiranu provjeru da li se radioaktivni izvori nalaze na svojoj lokaciji, a obavlja djelatnosti i/ili aktivnosti sa radioaktivnim izvorima kategorije 4 ili 5 (član 174 stav 1)
118. vrši uvoz, izvoz ili tranzit hrane, hrane za životinje, ljekova, duvana i duvanskih proizvoda, kozmetičkih sredstava, igračaka, sredstava za ličnu higijenu i drugih predmeta opšte upotrebe, koji sadrže radionuklide iznad propisanih granica (član 181 stav 1);
119. je operater postrojenja u kojem su otkriveni radioaktivni izvor bez vlasnika i/ili nuklearni materijal bez vlasnika, a ne zaštiti od jonizujućih zračenja fizička lica za koje postoji mogućnost da mogu doći u dodir sa radioaktivnim izvorom bez vlasnika i/ili nuklearnim materijalom bez vlasnika; ne spriječi neovlašćeni pristup fizičkih lica radioaktivnom izvoru bez vlasnika i/ili nuklearnom materijalu bez vlasnika i ne informiše Agenciju i organ uprave nadležan za inspekcijske poslove, bez odlaganja (član 183 stav 1 al.1, 2 i 3);
120. ne preduzima mjere za sigurno i bezbjedno skladištenje radioaktivnog izvora bez vlasnika i/ili nuklearnog materijala bez vlasnika po nalogu inspekcije u skladu sa ovim zakonom i zakonom kojim se uređuje inspekcijski nadzor (član 183 stav 1 alineja 4);
121. vrši uvoz, izvoz ili tranzit metalnih proizvoda, metalnih sirovina i metalnog otpada, u kojima je otkriveno prisustvo radioaktivne kontaminacije (član 184 stav 1);
122. ne uspostavi zone materijalnog bilansa sa izabranim ključnim tačkama mjerenja za utvrđivanje protoka i zaliha nuklearnih materijala po prethodno pribavljenom mišljenju Ministarstva, gdje je primjenjivo, a obavljaju djelatnost i/ili aktivnost korišćenja, skladištenja ili odlaganja nuklearnog materijala (član 186 stav 1 alineja 1);
123. ne vodi i ne dostavi Ministarstvu knjigovodstvenu i operativnu evidenciju koja obuhvata sistem knjigovodstva i kontrole nuklearnih materijala o njihovoj količini, kategoriji, obliku, sastavu i lokaciji za svaku zonu materijalnog bilansa (član 186 stav 1 alineja 2);
124. ne izradi i ne dostavi Ministarstvu izvještaj o materijalnom bilansu svake zone, izvještaj o osnovnim tehničkim svojstvima postrojenja i izvještaj o opštem opisu lokacije postrojenja, (član 186 stav 1 al. 3, 4 i 5);
125. ne izradi početni fizički inventar i ne prijavi Ministarstvu sve izmjene u odnosu na prijavljeni početni fizički inventar i sve izmjene u osnovnim tehničkim svojstvima postrojenja (član 186 stav al. 6, 7 i 8);
126. ne obavijesti Ministarstvo, organ uprave nadležan za poslove policije i organ uprave nadležan za inspekcijske poslove, o okolnostima neuobičajenog događaja ili gubitka ili kašnjenja tokom isporuka nuklearnog materijala, ili u slučaju kad je promijenjen nadzirani prostor za čuvanje nuklearnog materijala ili materijalna zona bilansa i o tome ne sačini i dostavi poseban izvještaj (član 186 stav 1 alineja 9);
127. ne obezbijedi mjesto i instalaciju za postavljanje opreme za kontrolu nuklearnih materijala (član 186 stav 1 alineja 10).

Za prekršaj iz stava 1 ovog člana kazniće se i odgovorno lice u pravnom licu novčanom kaznom od 500 eura do 4.000 eura.

Za prekršaj iz stava 1 tač. 70 i 101 ovog člana, kazniće se fizičko lice novčanom kaznom od 250 eura do 4.000 eura.

Za prekršaj iz stava 1 ovog člana kazniće se preduzetnik novčanom kaznom od 1.000 eura do 12.000 eura.

**XXII. PRELAZNE I ZAVRŠNE ODREDBE**

**Podzakonski akti**

**Član 193**

http://www.podaci.net/sllistcg_v3/img/prazno.gifhttp://www.podaci.net/sllistcg_v3/img/prazno.gifhttp://www.podaci.net/sllistcg_v3/img/prazno.gif

  Podzakonski akti za sprovođenje ovog zakona donijeće se u roku od tri godine od dana stupanja na snagu ovog zakona.

Do donošenja propisa iz stava 1 ovog člana primjenjivaće se podzakonski akti donešeni na osnovu Zakona o zaštiti od jonizujućeg zračenja i radijacionoj sigurnosti („Službeni list CG”, br. 56/09, 58/09 i 40/11) i Zakona o zaštiti od jonizujućih zračenja ("Službeni list SRJ", br. 46/96), ukoliko nijesu u suprotnosti sa ovim zakonom.

**Prijavljivanjepostojećih djelatnosti i/ili aktivnosti**

**Član 194**

Privredno društvo, drugo pravno lice ili preduzetnik koji obavlja djelatnosti i/ili aktivnosti iz člana 45 stav 2 ovog zakona, dužno je Agenciji da podnese zahtjev za prijavljivanje u roku od šest mjeseci od dana početka primjene ovog zakona.

**Prioritetna radonska područja**

**Član 195**

Jedinice lokalne samouprave koje pripadaju prioritetnim radonskim područjima, dužne su da lokalne akcione planove zaštite od radona iz člana 149 ovog zakona donesu u roku od dvije godine od dana stupanja na snagu ovog zakona.

Jedinice lokalne samouprave koje ne pripadaju prioritetnim radonskim područjima, dužne su da lokalne akcione planove zaštite od radona iz člana 149 ovog zakona donesu u roku od četiri godine od dana stupanja na snagu ovog zakona.

**Nacionalni dijagnostički referentni nivoi**

**Član 196**

Nacionalni dijagnostički referentni nivoi iz člana 156 stav 2 ovog zakona uspostaviće se najkasnije u roku od 10 godina od dana stupanja na snagu ovog zakona.

**Započeti postupci**

**Član 197**

Postupci koji su započeti do dana početka primjene ovog zakona, okončaće se po propisima koji su važili do dana početka primjene ovog zakona.

**Početak primjene**

**Član 198**

      Odredbe člana 18 st.1 i 6, člana 27 stav 8, člana 35 stav 10, člana 37 stav 6, člana 95 stav 1 alineja 3, člana 96 stav 4, člana 101 stav 7, člana 107 stav 1, člana 176 stav 10, člana 179 stav 3 i člana 185 stav 2 ovog zakona, primjenjivaće se od dana pristupanja Crne Gore Evropskoj uniji.

**Prestanak važenja**

**Član 199**

http://www.podaci.net/sllistcg_v3/img/prazno.gifhttp://www.podaci.net/sllistcg_v3/img/prazno.gif      Danom početka primjene ovog zakona prestaje da važi Zakon o zaštiti od jonizujućeg zračenja i radijacionoj sigurnosti („Službeni list CG”, br. 56/09, 58/09 i 40/11).

**Stupanje na snagu**

**Član 200**

Ovaj zakon stupa na snagu osmog dana od dana objavljivanja u "Službenom listu Crne Gore", a primjenjivaće se od 1. juna 2023. godine.

*\**U ovaj zakon preneseni su standardi Međunarodne agencije za atomsku energiju iz oblasti sigurnosti i bezbjednosti i sljedeći pravni akti Evropske unije:

1. Direktive Savjeta Evropske unije 2013/59/EURATOM od 5. decembra 2013. godine o osnovnim sigurnosnim standardima za zaštitu od opasnosti koje potiču od izloženosti jonizujućem zračenju, i o stavljanju van snage Direktiva Savjeta Evropske unije (89/618/EURATOM, 90/641/EURATOM, 96/29/EURATOM, 97/43/EURATOM i 2003/122/EURATOM);
2. Direktive Savjeta Evropske unije 2013/51/EURATOM od 22. oktobra 2013. o utvrđivanju zahtjeva za zaštitu zdravlja stanovništva od radioaktivnih supstanci u vodi namijenjenoj za ljudsku potrošnju;
3. Direktive Savjeta 2011/70/EURATOM od 19. jula o uspostavljanju okvira Zajednice za odgovorno i sigurno upravljanje istrošenim gorivom i radioaktivnim otpadom;
4. Direktive Savjeta 2009/71/EURATOM od 25. juna 2009. o uspostavljanju okvira Zajednice za nuklearnu sigurnost nuklearnih postrojenja;
5. Direktive Savjeta 2014/87/EURATOM od 8. jula 2014. o izmjeni Direktive 2009/71/EURATOM o uspostavljanju okvira Zajednice za nuklearnu sigurnost nuklearnih postrojenja;
6. Direktive Savjeta 2006/117/EURATOM od 20. novembra 2006. o nadzoru i kontroli pošiljaka radioaktivnog otpada i istrošenoga goriva;
7. Uredbe Komisije (EURATOM) 2005/302 od 8. februara 2005. godine o primjeni zaštitnih mjera (nadzora sigurnosti) EURATOM-a;
8. Odluke Komisije od 2008/312 5. marta 2008. o utvrđivanju standardnog dokumenta za nadzor i kontrolu pošiljaka radioaktivnog otpada i istrošenoga goriva na koji upućuje Direktiva Savjeta 2006/117/EURATOM;
9. Direktive Evropskog Parlamenta i Savjeta 89/391/EEZ od 12. juna 1989. godine o uvođenju mjera za podsticanje poboljšanja sigurnosti i zdravlja radnika na radu;
10. Direktive Savjeta 92/58/EEZ od 24. aprila 1992. o minimalnim zahtjevima za postavljanje sigurnosnih znakova i/ili znakova za zaštitu zdravlja na radu (deveta pojedinačna direktiva u smislu člana 16. stava 1. Direktive 89/391/EEZ);
11. Direktive Savjeta 89/654 od 30. novembra 1989. o minimalnim sigurnosnim i zdravstvenim zahtjevima za upotrebu lične zaštitne opreme na radnom mjestu (treća pojedinačna direktiva u smislu člana 16. stava 1. Direktive 89/391/EEZ);
12. Direktive Savjeta 89/656 od 30. studenoga 1989. o minimalnim sigurnosnim i zdravstvenim zahtjevima za upotrebu lične zaštitne opreme na radnom mjestu (treća pojedinačna direktiva u smislu člana 16. stava 1. Direktive 89/391/EEZ);
13. Direktive Evropskog parlamenta i Savjeta 2009/104/EZ od 16. septembra 2009. o minimalnim sigurnosnim i zdravstvenim zahtjevima za sigurnost i zdravlje radnika pri upotrebi radne opreme na radu (druga pojedinačna direktiva u smislu člana 16. stava 1. Direktive 89/391/EEZ)
14. Direktive Evropskog Parlamenta i Savjeta 2007/30/EZ od 20. juna 2007. godine o izmjenama i dopunama Direktive 89/391/EEZ, njenih pojedinačnih direktiva i Direktiva Savjeta 83/477/EEZ, 91/383/EEZ, 92/29/EEZ i 94/33/EZ.